
PARALELA 45 | A 


Partea I 


PALESTINA 


lerusalimul, şi chiar întreaga Ţară Sfântă, era un ţinut de cos- 
mar, nu foarte diferit de Vestul nostru sălbatic, atunci când un ve- 
teran al Cruciadei, Hugues de Payns, a ajuns acolo, cândva, în 
primii ani ai secolului al XII-lea. Oraşul, capitală a regiunii, era 
mereu asediat şi hărțuit, numai că, spre deosebire de Vestul nos- 
tru, tâlharii din partea locului nu erau nişte vânători din Epoca de 
Piatră, ci membrii unei civilizaţii mult mai avansate şi luptători 
chiar mai bine echipați şi înarmaţi decât asediatii care-i deposeda- 
seră de pământurile şi de patria lor. 

„Ordinul Cavalerilor Săraci ai lui Hristos şi ai Templului lui 
Solomon“ a fost fondat de de Payns, un cavaler care luptase în 
Prima Cruciadă şi care participase la cucerirea Ierusalimului. 

De Payns era un reprezentant al micii nobilimi şi vasal al unui 
puternic şi înstărit feudal — contele de Champagne. 

Într-o zi, rătăcită între filele istoriei, în anul 1118, de Payns 
împreună cu opt camarazi, fără a fi convocati, s-au prezentat la 
palatul lui Baudouin |, regele Ierusalimului. Fratele decedat al lui 
Baudouin, Godefroy de Bouillon, smulsese oraşul de sub domina- 
tia sarazinilor, cu 19 ani în urmă. 

Patriarhul Ierusalimului era şi el prezent la întrunire. Atât lide- 
rul secular, cât şi cel religios i-au întâmpinat călduros pe de Payns 
şi pe oamenii săi. Mai mult, regele le-a pus la dispoziţie o întreagă 
aripă a castelului său şi le-a oferit toate cele trebuincioase traiului. 
Noul sediu al Ordinului se înălța peste ruinele unei moschei 

arabe’ profanate, sub care se aflau rămăşiţele vechiului Templu al 
lui Solomon, care a dat numele noului Ordin al Templierilor. Pri- 
ma dintre numeroasele legende tesute în jurul numelui Templieri- 
lor s-a născut în acest loc, unde cavalerii au petrecut zece ani să- 
pând în piatră cu speranţa descoperirii Sfântului Graal, legendara 
cupă din care lisus Hristos a băut vinul în timpul Cinei de Taină. 

Susţinătorii teoriei conspiratiilor, spre deosebire de specialiştii 
în istorie, pretind că Templierii au avut succes în căutările lor, iar 
Sfântul Graal a fost una dintre cele mai pretuite comori ale Ordi- 
nului, dispărută odată cu restul presupusului tezaur, atunci când 
Templierii au fost proscrişi două secole mai târziu. 

În afară de săpături, Templierii au schimbat faţada şi interiorul 
Templului, astfel încât acesta să reflecte rolul militar al Ordinului. 
Noul Templu al lui Solomon a anticipat cu aproape un mileniu 
faimosul dicton al lui Mies van der Rohe, care susţinea că forma 
se conformează funcţiei, astfel că faţada templului a fost ornamen- 
tată cu armuri şi scuturi. 

Fiecare centimetru pătrat al pereţilor interiori infatisa arma- 
mentul medieval: căpestre, şei şi lănci. Templul era mai degrabă o 
fortăreață decât o mănăstire, o cazarmă militară mai degrabă decât 
un templu religios. 

Regele lerusalimului nu s-a opus săpăturilor Templierilor pe lo- 
cul sfânt şi nici gustului lor decorativ deloc evlavios pentru interioa- 
re. De fapt, Baudouin era o gazdă plină de zel datorită serviciilor 
lui Payns şi ale camarazilor săi puse în slujba monarhului asediat. 

Cavalerii i-au spus regelui că țelul lor mergea „până unde pu- 
terea omenească îngăduie, ţinând drumurile în siguranţă, oferind 
ocrotire mai cu seamă pelerinilor“. Oferta era irezistibilă pentru 
rege şi patriarh. Prima Cruciadă avusese ca scop declarat recuceri- 
rea Ierusalimului pentru ca pelerinii să se poată închina la locul 
Naşterii Domnului, lucru care fusese interzis după ce sarazinii 
egipteni ocupaseră oraşul la sfârşitul secolului al XI-lea. 


' Moscheea Al-Aksa (n.t.). 

După ce cruciații au cucerit Ierusalimul şi l-au transformat 
într-un loc sigur, drumul către Ierusalim a fost luat cu asalt de tâl- 
hari, musulmani desproprietàriti si înfricoşători călăreţi beduini 
care veneau din taberele lor de pe malurile lordanului. Istoricul 
victorian Charles G. Addison a descris laconic această criză: „Pă- 
gànii au fost goniti din lerusalim, dar nu şi din Palestina“. Pelerinii 
care debarcau în portul Jaffa trebuiau să călătorească pe uscat că- 
tre lerusalim, înfruntând obstacole şi primejdii care nu excludeau 
nici atacurile sălbăticiunilor. Regele a fost, probabil, extrem de 
receptiv faţă de oferta Templierilor, de vreme ce el însuşi fusese 
cândva prizonier al sarazinilor. 

Într-o ceremonie ţinută la Biserica Învierii din Ierusalim, con- 
dusă de patriarh, cavalerii s-au transformat în călugări şi au rostit 
jurământul de castitate, supunere şi sărăcie. Mai târziu, cui anume 
îi datorau Templierii supunere va fi subiectul unor controverse 
aprinse şi al unor acuzaţii criminale. 

În ceea ce priveşte jurămintele de sărăcie, Biserica din acea 
perioadă recunoştea în mod extrem de convenabil trei forme de 
sărăcie: prima şi cea mai strictă interzicea posesia oricărui bun şi a 
oricărei proprietăţi, a doua nu îngăduia unui singur individ să aibă 
o proprietate, dar permitea ca aceasta să aparţină grupului căruia 
el îi aparţinea, iar a treia permitea posesia individuală de alimente 
şi haine, dar de celelalte bunuri se bucurau în comun. Templierii 
au adoptat a doua formă de sărăcie, care era foarte elastică, adică 
aceea care le îngăduia îmbogățirea nemărginită în pofida jurămân- 
tului de viaţă austeră. 


XK 


La începutul secolului al XII-lea, Tara Sfântă era mai degrabă 
înspăimântătoare decât sfântă. Dar de ce fusese recucerit lerusa- 
limul cu preţul atâtor vieţi şi cheltuieli, dacă pelerinii creştini nu 
puteau să ajungă la locurile sfinte din interiorul oraşului? 

Extenuat financiar şi fizic de războiul recuceririi Ţării Sfinte şi 
părăsit de multi cruciați care se reîntorseseră în Europa imediat ce 

oraşul fusese eliberat, regele Baudouin s-a trezit într-o poziţie vul- 
nerabilă din pricina numărului mic de soldaţi, prea sărac şi dez- 
armat pentru a putea continua planul Primei Cruciade, adică să 
asigure pelerinilor accesul în siguranţă către Oraşul Sfânt. Templi- 
erii au umplut acel gol ca străjeri desemnaţi de Biserică pentru a-i 
ocroti pe pelerini. 

În ciuda denumirii lor oficiale, Ordinul Cavalerilor Săraci ai 
lui Hristos şi ai Templului lui Solomon, membrii-fondatori erau 
oricum, numai săraci nu. Mulţi dintre ei aparţineau unor familii 
aristocratice influente în Franţa şi Flandra. Cum faima cavalerilor 
din Ţara Sfântă a ajuns şi înapoi, în Europa, datorită cronicarilor 
care serveau ca biografi ai Templierilor, multe figuri proeminente 
de principi şi nobili s-au alăturat Ordinului ca fraţi laici. Unul din- 
tre ei, Foulques, conte de Anjou, a aderat la acest ordin contribu- 
ind cu o dotă anuală de treizeci de livre de argint. Aderarea la 
Ordin devenise o chestiune atât de în vogă, încât suzeranul lui 
Hugues de Payns, Contele de Champagne, s-a supus fostului său 
vasal şi s-a înrolat în acest ordin ca membru laic în anul 1123. 

Regele Baudouin al Ierusalimului, pretuind serviciile militare 
ale Templierilor, a devenit cel mai bun sprijin al Ordinului şi a 
trimis doi Templieri în Europa pentru a obţine aprobarea papei în 
recrutarea de noi cavaleri-protectori ai regatului asediat. 

În 1127, cu binecuvântarea Patriarhului Ierusalimului, 
Baudouin îi însărcinează pe Templierii Andrew şi Gondemar să 
facă o vizită în locurile de baştină ale lui Hugues de Payns, în regi- 
unea Champagne din Franţa. Cavalerii duceau cu ei o scrisoare 
adresată de Baudouin celui mai eficient orator al acelor timpuri, St. 
Bernard, abatele de Clairvaux, din Franţa. Scrisoarea cerea înaltului 
prelat să se folosească de influenţa sa pentru a obţine recunoaşterea 
oficială a Ordinului de către papă, şi încă ceva, mult mai important: 
o sumă de bani, finanţare din partea marelui pontif. 

PIOS ŞI FIOROS: Cu toate că acest personaj în armură arată ca un cavaler 
medieval obişnuit, el era în acelaşi timp şi călugăr, care se supunea jurămintelor 
de castitate, sărăcie şi obedientà ca membru al Cavalerilor Templieri, la origine 
un grup de aristocrați francezi, care au acţionat în timpul Cruciadelor ca protec- 
tori ai creştinilor veniţi în pelerinaj la Locurile Sfinte din Ierusalim. 

Se simte un vag fior de panică în proza pretențioasă a lui 
Baudouin atunci când cere în scris lui Bernard: „să poruncească 
Sfintia Ta să se trimită ajutor si stipendii pentru a putea lupta îm- 
potriva duşmanilor Credinței, strânşi laolaltă în ravna lor de a ne 
nimici şi de a näväli peste tărâmurile creştinătăţii“. 

Nerăbdător, Regele Ierusalimului şi-a reînnoit eforturile şi l-a 
trimis, pentru a fi mai convingător, chiar pe Hugues de Payns, îm- 
preună cu alţi cinci Templieri în faţa papei, la Roma. 

Papa Honorius era încântat de noua plămadă cu iz de sacru şi 
profan, de oameni sfinţi care ucideau în numele lui Hristos, astfel 
că îi primi pe de Payns şi pe însoțitorii săi cu toate onorurile cu- 
venite. Între timp, Bernard se ocupă de reunirea Conciliului de la 
Troyes în 1128, în cadrul căruia papa recunoscu Ordinul şi îl în- 
corporă în Biserică ca organizaţie militar-religioasă, iar Hugues de 
Payns primi titlul de Maestru. Conciliul era o gală ecleziastică la 
care participau toate feţele bisericeşti influente din Franţa, inclu- 
zând câţiva arhiepiscopi şi episcopi. 

În formula lor originală, Templierii îngemănaseră disciplina 
austeră a mănăstirii cu zelul militar împins la limita fanatismului. 
Ei se imaginau călugări războinici, soldaţi mistici, o „miliţie“ a lui 
Hristos. 

St. Bernard acceptase scrisoarea lui Baudouin şi a devenit cel 
mai puternic susţinător al Templierilor. El a conceput şi un pam- 
flet religios exploziv, De laude Novae Militiae (În cinstea noilor 
apărători), care avea rolul de a chema la arme şi recruta noi 
adepţi. Pamfletul contrazicea criticile conform cărora a te lupta 
pentru orice scop, oricât de nobilă era cauza, era un păcat. Lucra- 
rea lui St. Bernard era un cod al izbăvirii, chiar dacă pentru citito- 
rul modern argumentele sale seamănă cu discursul dublu 
orwellian: într-un pasaj abatele condamnă crima, iar în următorul 
el oferă Templierilor permisiunea sacră de a ucide. 

Bernard oferea o motivaţie sau o perspectivă criminalului ca- 
re, în loc să se îndrepte spre pierzanie ucigând, putea să o facă 
alegând calea Paradisului. În al doilea capitol al tratatului, el 

argumentează sofistic: Bernard ordona Templierilor să nu ,atàte 
războiul sau să işte necazuri din neghiobia mâniei, nici din poftă 
necurată de faimă, şi nici din ràvna nestăpânită pentru lucrul altu- 
ia. Pentru astfel de cauze nu e lipsit de pericole nici să ucizi şi 
nici să fii ucis“. 

Totuşi, în capitolul următor, el dă deplină libertate de acţiune 
cavalerilor pentru a ucide întru Hristos. „Dar ostaşii lui Hristos 
luptă în bătăliile Domnului cu adevărat, fără inteleapta frică de 
păcat când măcelăresc duşmanul sau fără teama de primejdia 
morţii. Atunci când moartea, într-adevăr, este dată sau primită în 
numele lui Hristos, nu are nimic criminal, căci în ea se află glo- 
ria“. 

Bernard, de asemenea, a compus şi o cartă a Templierilor ca- 
re conţinea reguli de conduită similare celor ale călugărilor cister- 
cieni?, un ordin din care el însuşi făcea parte. Ca şi cistercienii, 
Templierii rosteau jurământul de sărăcie, castitate şi supunere. În 
pofida ulterioarelor reclamaţii cu privire la averile lor, carta a fost 
făcută. cu specificarea clară ca bogăţiile să aparţină Ordinului, şi 
nicidecum vreunui membru al acestuia. Dacă un cavaler primea 
un cadou în bani sau pământ, el era obligat prin regulile cartei să 
le predea de îndată Marelui Maestru. De-a lungul secolelor, aceas- 
tă instituţie a devenit extrem de bogată, dar membrii ei au fost, 
dacă nu săraci, măcar asceti, plasându-se în contrast cu stilul de 
viaţă extrem de risipitor al celorlalte ordine monastice. 

Ca o dovadă în plus a faptului că aveau un univers al lor, par- 
ticular, Templierilor le era interzis să se bărbierească, în vreme ce 
laicii puteau să o facă. Părul trebuia să fie tuns, într-o epocă când 
pletele lungi erau la modă: „Nu este cumsecade ca un bărbat să 
aibă părul lung“ spunea St. Bernard în carta sa. Calomniatorii lor 
vor afirma mai târziu, fără să aibă dreptate, că Templierii juraseră 
chiar împotriva îmbăierii! Acuzatia, însă, nu este complet nefonda- 
tă, căci Bernard descria obiceiurile Templierilor: „Nu sunt niciodată 


2 Congregatie benedictină din Franţa (n.t.). 

pieptänati, arareori spălaţi şi apar mai degrabă cu părul în neoràn- 
duială, plin de täränä, cu pielea arsă de soare si înveşmântaţi în 
zale“. Printre rafinatii Evului Mediu, bronzul pielii era declassé, o 
însuşire a ţăranilor care erau forţaţi să muncească pământul sub 
arsita soarelui, cu multe secole înainte de apariţia lotiunii de plajă. 
Bronzul deloc modern al Templierilor se adăuga flagelării cărnii. 

Carta lui Bernard conţinea o combinaţie elegantă, dar oximo- 
ronică de viaţă marțiană şi monastică, sugerându-le acestora să îşi 
pună „platoşa supunerii şi să fie smerenia şi umilinţa înseşi întru 
ocrotirea Sfintei Biserici Catolice... să aibă pură supunere şi stoică 
stăruinţă în sacra lor misiune astfel încât să primească fericiţi des- 
tinul sfinţilor războinici sortit celor care au lăsat viaţa lor zălog 
pentru Hristos“. 

Acesta era un soi de credinţă pe vârful sabiei. Când călugării 
nu se aflau pe câmpul de luptă, ei erau obligaţi să se afle în bise- 
rică. Regulile lui Bernard prevedeau „drastice practici cucernice, 
autoflagelări, postire şi rugăciuni şi participarea permanentă la 
utrenii, vecernii şi liturghii ale Bisericii, şi astfel reîmprospătaţi cu 
hrană cerească nimeni nu se va teme de luptă“. Îndatoririle con- 
templative ale călugărilor aveau si un scop practic. Meditatia îi 
menținea vigilenti, rugăciunea îi făcea luptători mai buni. Carta lui 
Bernard includea şi alte reguli care îi separa pe călugări de influ- 
entele ispititoare ale lumii profane. Scrisorile de la prieteni sau 
familie erau interzise. 

Femeilor nu le era îngăduit să pătrundă în incinte, iar Bernard 
a ţinut în mod expres să le poruncească să se „ferească de sărutul 
femeii“. Exhaustiva cartă, extrem de minuţios întocmită, conţinea 
72 de clauze care guvernau viaţa Templierilor până în cele mai 
mici detalii. Tăcere în timpul cinei, carne doar de trei ori pe săp- 
tămână, în zilele fără carne, doar trei feluri de legume. Bernard 
era atât de minuţios că până si bârfa era interzisă în clauzele car- 
tei. Dezbaterile nostalgice asupra performanţelor sexuale din tre- 
cut erau, de asemenea, prohibite călugărilor. „Nu se vor îngădui 
vorbe despre plăcerile cărnii cu femei nenorocite... iară noi de 

îndată osândim toate istoriile spuse de vreun frate cu privire la 
neghiobia şi necumsecădenia de care s-a făcut vinovat pe lume“. 

Codul vestimentar era şi el la fel de restrictiv. Călugării război- 
nici nu aveau voie să îşi ornamenteze armura cu aur sau argint. 
Dacă primeau în dar o armură deja decorată cu metale preţioase, 
ei trebuiau să o picteze în negru „astfel ca splendoarea şi frumuse- 
tea ei să nu dea celui care o poartă o apariţie de fală printre cama- 
razii săi de luptă“. Pe lângă beneficiul spiritual al negării de sine, 
mai era şi un scop practic pentru surghiunirea armurii decorate. 
„La apropierea bătăliei ei se întăresc cu credinţa din trup şi cu ote- 
lul de deasupra lui, şi nu cu aur, căci doar înarmaţi, şi nu împodo- 
biţi, vor semăna ei teroarea în rândurile duşmanului mai degrabă 
decât să îi nască pofta de a prăda.“ 

Din motive mai puţin coerente, membrilor nu le era permisă 
purtarea pielii de animal, cu excepţia celei de berbec sau miel. 
Cavalerii purtau haine de culoare albă tot anul, iar slugile purtau 
negru. Dacă hainele negre nu puteau fi procurate, culoarea la fel 
de demodatà care îl putea înlocui era maronul sau o altă culoare 
„neprietenoasă“. Fiecare cavaler avea un singur paj, dar putea po- 
seda trei cai. Distribuirea generoasă de cai reflecta probabil func- 
tiunea războinică a cavalerului. Pajii care serveau fără plată nu 
puteau fi bătuţi de stăpânii lor. Carta lui Bernard specifica faptul 
că doar slugile plătite trebuiau să îndure abuzul fizic de la stăpâni. 

Roba albă călugărească a Templierilor a evoluat într-o mantie 
albă. În 1146, din ordinul papei Eugeniu, crucea roşie, simbolul 
cruciaților, trebuia brodată în dreptul inimii, astfel ca Templierul 
să poată fi identificat printre aliaţii creştini pe câmpul de luptă. 
Papa nu părea să realizeze că acea cruce roşie va funcţiona şi ca 
ţintă în mişcare pentru săgețile si lăncile inamicului. 

Potrivit Cartei, dacă un Templier era luat prizonier, lui nu i se 
îngăduia să implore milă sau să aştepte răscumpărare, ci trebuia să 
lupte până la ultima suflare. Însă, pe măsură ce puterea Ordinului a 
crescut, simţul Templierilor de autopretuire s-a dezvoltat considerabil 
de mult, şi ei şi-au permis să se răscumpere ca orice alt nobil sau 
principe. 

Vânătoarea cu soimi era o obsesie printre aristocratii medie- 
vali, tot astfel cum golful este preferat de oamenii de afaceri în 
zilele noastre, dar el era prohibit în viaţa lipsită de bucurii a Tem- 
plierilor. 

Vânătoarea de animale cu arcul şi arbaleta îi erau interzise 
cavalerului întrucât aceste activităţi trebuiau rezervate doar „ocro- 
tirii sale faţă păgânul făţarnic“. În ciuda unei vieţi de ascetism 
opac înscrisă în cartă, Bernard a lăsat o breşă imensă printre tabu- 
urile puritane, aceea care i-a îmbogăţit pe Templieri, dar i-a con- 
dus, în cele din urmă, la propria nimicire. Clauza 51 descria 
caracterul unic al organizaţiei: „unirea dintre războinic şi religie, 
astfel încât religia, fiind înarmată, să îşi croiască drum cu sabia şi 
să îl lovească pe duşman fără a face vreun păcat“. Pentru a împlini 
sacra, dar contradictoria lor misiune, Bernard hotăra: „Ei pot să 
aibă pământ“. Cu acest simplu îndemn, Bernard a permis Templi- 
erilor să devină unii dintre cei mai puternici latifundiari din lumea 
creştină. Ei erau săraci în spirit şi înfăţişare, dar bogaţi în pămân- 
turi, cu vaste proprietăţi care se întindeau din nordul Scoției până 
la castelele cruciaților din Palestina. 

În 1139, papa Inocenţiu al II-lea a emis bula papală Omne 
Datum Optimum, care hotăra ca Templierii să nu dea socoteală 
nimănui decât papei însuşi. Ei nu erau sub jurisdicţia niciunei alte 
autorităţi religioase sau laice. Templierii erau mai presus de regi, 
principi sau episcopi, lucru care a alimentat invidia şi animozitàti- 
le dintre Ordin şi autorităţile locale care nu erau: de acord cu acest 
„regat în regat“. Ca şi iezuiţii, câteva secole mai târziu, Templierii 
erau soldaţii papei, autonomi şi deasupra legii. Şi, la fel ca iezuiţii, 
într-o zi aveau să fie suprimati. 

Cu binecuvântarea şi reputaţia papalității de partea sa, Ordi- 
nul crescu veritiginos în faimă, număr şi... avere. 

În 1128, Hugues de Payns îl vizitează pe Henric | în Anglia, 
unde este primit cu toate onorurile. Ca şi cruciații, Templierii erau 
ca un magnet pentru tinerele vlăstare ale familiilor nobile care nu 
mai aveau pământ sau avere. Aceştia se îngrămădeau să se înroleze 

în acest ordin fie din smerenie, fie din dorinţa de a-şi căpăta pro- 
pria moştenire. Fără ironie sau ipocrizie, aceşti tineri au făcut ju- 
rământul de sărăcie la intrarea în acest Ordin şi şi-au cedat pro- 
prietàtile, cât de mici ar fi fost, Templierilor. Cei mai cinici dintre 
ei însă, fără îndoială că plănuiau să îşi recupereze pierderea prin 
înşfăcarea prăzilor de război din Cetatea Sfântă, să se retragă din 
Ordin şi să se bucure de noile lor proprietăţi. 

Într-o epocă în care darurile în pământ sau galbeni oferite in- 
stitutiilor de caritate erau ca o asigurare pentru „viaţa de apoi”, 
garantându-se astfel intrarea în Rai, donațiile către Templieri 
curgeau râuri-râuri din toate părţile creştinătăţii. Testamentul fie- 
cărui aristocrat conţinea şi o donaţie în beneficiul Templierilor. 
Pentru a-şi face intrarea în Rai mai lesne, deseori nobilii rosteau 
pe patul de moarte jurământul sfânt al Templierilor, lucru care le 
dădea privilegiul de a fi înmormântați în foarte mondena mantie 
albă a cavalerilor. În decursul unui an scurs de la înfiinţarea ordi- 
nului în cadrul Conciliului de la Troyes, aceste testamente le-au 
asigurat Templierilor averi incomensurabile. Ordinul a primit pro- 
prietäti substanţiale în Franţa, Anglia, Scotia, Flandra, Spania si 
Portugalia. 3 

Vasta feudă Cressing le fusese donată de regele Stephen al 
Angliei. În peninsula Iberică, Templierii au luat parte la lupta con- 
tra păgânilor musulmani, sub comanda regilor creştini care recu- 
cereau Spania de sub ocupaţia maură. Regele Alfonso de Aragon, 
în nordul Spaniei, a apreciat contribuţia militară a Templierilor la 
Reconquista la un nivel atât de înalt, încât, la moartea sa în anul 
1133, el şi-a donat întregul regat acestui ordin religios! Totuşi, 
templierii nu au putut să intre în posesia acestui „cadou” din pri- 
cina faptului că vasalii răposatului rege au refuzat să legitimeze 
testamentul, chiar dacă, până la urmă, au sfârşit prin a dărui ordi- 
nului posesiuni generoase în Aragon. 

Mai era la modă, de altfel, ca regii şi principii, încă vii şi sănă- 
toşi, să-şi cedeze simbolic domeniile către Templieri, în vreme ce 
continuau să deţină, în realitate, aceste proprietăţi. Un cadou oferit 

Templierilor mai servea la salvarea prestigiului unui principe care 
voia să se sustragă de la o cruciadă la care nu dorea să participe în 
persoană. Sfântul Împărat Roman Lothar şi-a luat, însă, oferta mult 
mai în serios şi a cedat o imensă porţiune din imperiul său cât 
timp era încă în viaţă. 

La zece ani după Conciliul de la Troyes, cavalerii au imbrati- 
şat cu entuziasm Clauza 51 din carta scrisă de St. Bernard. Acum 
era ironică denumirea Cavalerii Săraci ai lui Hristos, căci ei deti- 
neau teritorii în Italia, Austria, Germania, Ungaria si Tara Sfântă. 
Se estimează că, în perioada de vârf a bogăției şi puterii deţinute, 
Templierii stăpâneau peste 9 000 de castele si resedinte aristocra- 
tice. Doar în Europa venitul lor anual era estimat la şase milioane 
de lire sterline! În ciuda jurământului de sărăcie rostit individual 
de cavaleri, curioasa cartă interzicea Ordinului donarea acestor 
cadouri către alte organizaţii caritabile. 

Promiscuitatea din mănăstiri (unul dintre scandalurile care 
l-au împins pe Luther să lanseze religia protestantă patru secole 
mai târziu) era deja un subiect stânjenitor de proporţii internatio- 
nale când Templierii au format Ordinul. Abatii şi subordonații lor 
trăiau alături de metrese pe domeniile mănăstirilor. Pentru a pre- 
veni ca aceste practici să-i molipsească şi pe Templieri, lor nu li se 
permise să accepte în Ordin şi călugăriţe, iar aceasta era o prohi- 
bitie nemaiîntâlnită printre ordinele monastice din acele vremuri. 
„Este cu atât mai periculos ca surorile să se lege de această sfântă 
îndeletnicire, din pricină că duşmanul, din vechi timpuri, i-a abă- 
tut pe mulţi de la calea cea dreaptă către Paradis prin întovărăşirea 
cu femeile“, scria St. Bernard. 

În familiile de nobili, al doilea fiu născut, care nu avea moş- 
tenire, era de cele mai multe ori abandonat în mănăstiri încă din 
timpul copilăriei, lucru care a creat un alt scandal medieval — co- 
pii de vità nobilă abuzati de preoţi sau maici-starete. Pentru a evi- 
ta asemenea abuzuri, Carta Templierilor stipula ca pruncii predes- 
tinati vieţii la mănăstire să fie crescuţi acasă şi admişi în Ordin 
numai după ce ajungeau la maturitate. Recrutarea în Ordinul 

Templierilor se făcea după împlinirea a douăzeci de ani. St. Ber- 
nard a dat dovadă de cunoştinţe moderne de psihologie atunci 
când a explicat că acei copii trebuiau să trăiască mai întâi viaţa 
adevărată înainte de a renunţa la ea. „Pentru aceasta e bine să nu 
se jure în copilărie altminteri ca om în toată firea va cădea mişe- 
leşte [în pàcat].“ 

Ţinând cont că ulterior şi-au câştigat reputaţia de oameni aro- 
ganti si orgolioşi, pare ironic faptul că una dintre clauze stipula 
că, dacă un membru lăudăros refuza să-şi schimbe comportamen- 
tul după repetate avertismente, el trebuia excomunicat de Ordin. 
„Dacă după o dumnezeiască mustrare şi întemeiată judecată el nu 
se va îndrepta şi va merge mai departe întru mândrie, atunci el va 
fi izgonit din turmă“. 

Într-o crudă mistificare a fiului risipitor al Vechiului Testa- 
ment, Bernard scrise: „Este trebuincios ca din turma „Fraţilor Cre- 
dincioşi să fie aruncată oaia moartă“. 

Nu toţi aceia care se înrolau în Ordin erau pruncii fără moş- 
tenire ai familiilor nobile care voiau să-şi creeze o avere proprie. 
Aristocraţii bogaţi şi idealisti căutau şi ei sau acceptaseră viata de 
mănăstire. Când aderau la acest Ordin, nobilii îşi cedau toate pro- 
prietätile şi pământurile, aceasta fiind o altă explicaţie a rapidei 
acumulări de averi a Templierilor. 

Un pedigriu de fală nu era totuşi o garanţie a primirii în rân- 
durile Templierilor. Aspirantii trebuiau să-şi demonstreze meritele 
prin fapte, nu prin culoarea sângelui. Un bun exemplu a fost acela 
al puternicului Hugues d'Amboise care stăpânea domenii întinse 
în Franţa. Hugues a fost acuzat de perceperea unor tributuri grele 
de la supușii săi, ignorând avertismentele date de nobilul suzeran, 
contele de Anjou, de a opri acest abuz. Când Hugues a cerut să se 
înroleze în rândurile Templierilor, ei l-au respins până când acesta 
s-a căit public şi a returnat birurile celor pe care îi jecmănise. Un 
alt motiv pentru situaţia tot mai prosperă a cavalerilor era şi faptul 
că, fiind o organizaţie caritabilă, erau scutiţi de taxe, avantaj care 
mai târziu îi va irita pe conducătorii regatelor în care călugării 
formau un stat în stat. 

Înarmat cu carta lui St. Bernard, binecuvântarea papei şi un 
imens contingent de cavaleri care se înrolaseră în Ordin în timpul 
vizitei lui în Europa, Hugues de Payns s-a reîntors triumfător la 
lerusalim, unde a fost din nou sărbătorit de regele recunoscător şi 
de Patriarhul Ierusalimului. Un consiliu numeros s-a constituit, în 
faţa căruia Regele şi Templierii au schiţat strategiile pentru a-i ţine 
în şah pe musulmani. Din nefericire, de Payns a murit la scurt 
timp după reîntoarcerea sa în Ţara Sfântă, în anul 1136. Oglin- 
dind prestigiul mereu crescând al Ordinului, noul Mare Maestru, 
Robert de Burgundia, se trăgea dintr-o familie mult mai influentă 
decât cea a lui Payns, pe lângă faptul că era ginerele lui Anselm, 
arhiepiscopul de Canterbury. 

Ca multi alti nou-veniti în rândurile cavalerilor, Robert era 
văduv de puţină vreme si a decis să nu se recăsătorească, rostind 
jurământul de castitate al Templierilor. Aptitudinile militare ale 
noului Mare Maestru erau inferioare rangului pe care îl purta şi, în 
perioada de zece ani a conducerii sale, o serie de înfrângeri suferi- 
te de forţele creştine au restrâns dramatic Regatul Ierusalimului. 
Sub presiunea atacurilor a doi generali musulmani puternici, 
Emod ed-Din si Nur ed-Din, creştinii au pierdut un oras-port de 
mare însemnătate — Edessa -, precum şi castelele Arlene, 
Mamula, Basarfont şi Kafarlatha. Temându-se de pierderea capita- 
lei, regele îşi trimise emisarii la Roma pentru a cere întăriri, unde 
papa i-a poruncit lui St. Bernard să organizeze o a doua cruciadă. 

Incompetentul Robert de Burgundia moare şi este înlocuit, în 
1146, de Evrard de Barres, fostul Staret al Franţei, care a convocat 
un consiliu de mari proporţii la Paris asistat de papa Eugeniu al 
III-lea, regele Ludovic al VII-lea şi de o mulţime de fete bisericeşti 
şi laici influenti din toată Europa Occidental[. Adunarea s-a trans- 
format într-un consiliu de război unde a fost plănuită strategia ce- 
lei de-a doua cruciade. Bernard Baliol a donat castelul său din 
Wedelee, care a devenit sediul central al Templierilor din Anglia. 
Chiar si mari nobili, ca ducele de Bretania şi Lorena şi conții de 
Brabant şi Fourcalquier, au contribuit cu vaste domenii, cu ale 
căror venituri s-a finanţat cea de-a doua cruciadă. 

*** 


În 1146, noul Mare Maestru, Évrard de Barres, însoțit chiar de 
Regele Franței, a plecat către Ţara Sfântă însoțit de toată crema 
nobilimii europene. În timpul marșului plin de pericole prin Asia 
Mică (Turcia de azi), Templierii au păzit flancurile Cruciatilor si 
s-au distins prin curajul împins uneori la limite suicidale. Bravura 
lor mai avea o motivaţie. În Evul Mediu, a merge la mănăstire era 
o cale garantată către poarta Raiului. Călugări fiind, Templierii 
simțeau că reprezintă asigurarea de eternă izbăvire a sufletului, 
lucru care contribuia la zelul lor războinic. Moartea nu era ceva 
terifiant pentru ei, de vreme ce acest lucru îi conducea direct în 
Paradis. Ca războinici ai lui Dumnezeu, ei credeau că luptă pen- 
tru însăşi călătoria lor spre Rai. Musulmanii aveau aceeaşi credin- 
tà, care, de altfel, le asigurase succesul militar. Mahomed decre- 
tase că orice războinic care murea luptând pentru Islam mergea 
direct în Rai. Această promisiune în fericita viaţă după moarte a 
permis unui mic trib nomad din Peninsula Arabă să cucerească 
jumătate de lume în secolul morţii lui Mahomed. O promisiune 
similară provocase şi entuziasmul cruciaților, dar cu mult mai pu- 
tin succes. 

În timpul primejdioasei călătorii spre Palestina, regele Ludo- 
vic a fost fermecat de Templieri, nu doar de curajul lor, dar şi da- 
torită sărăciei şi modestiei lor. Într-o cronică, capelanul regelui, 
Eudes de Deuil scrise că Ludovic a convocat un consiliu în care a 
adus elogii Templierilor, ordonându-le cavalerilor săi laici să imite 
comportamentul acestora. Ludovic mai avea să stârnească, de ase- 
menea, pizma care, în cele din urmă, va distruge Ordinul Templi- 
erilor, punându-i la comanda tuturor cavalerilor săi. 

Când cruciații au ajuns, în cele din urmă, la Ierusalim, au gă- 
sit oraşul în stare de criză şi sub asediu. Împăratul Romano- 
German Conrad al Ill-lea reuşise să ajungă în Tara Sfântă înaintea 
corpului principal al armatei cruciate, cu o imensă armată sub 

comanda sa. Dar soldatii lui Conrad nu au fost pe mäsura celor 
musulmani, care i-au ciopàrtit armata înainte ca ea să ajungă la 
lerusalim. 

Împăratul a fugit la Constantinopol, unde s-a îmbarcat pe un 
vas de comerţ şi a plecat din nou spre Palestina. Armata împăratu- 
lui fusese drastic redusă la câţiva însoțitori, care au intrat în capita- 
lă odată cu el. Templierii care rămăseseră în lerusalim, în timp ce 
Maestrul lor recruta noi adepţi în Europa, l-au primit pe nefericitul 
împărat în templul lor şi l-au consolat cu costisitoare desfătări. Lu- 
dovic şi Evrard de Barres au sosit la scurt timp după aceea şi îm- 
preună cu Conrad au mărșăluit din lerusalim până în Damasc, 
unde au asediat oraşul supranumit „Regina Siriei“, având o mare 
importanţă strategică. 

În pofida unor forte armate de 50 000 de oameni, cruciații nu 
au reuşit să ocupe oraşul şi s-au retras în lerusalim. Deşi pierduse- 
ră ruşinos, regele Ludovic i-a omagiat din nou pe Templieri pentru 
curajul în luptă. Dar, într-o scrisoare curioasă destinată abatelui 
Suger din St. Denis, care conducea Franţa în absenţa sa, Ludovic 
sugera că entuziasmul său pentru Templieri se datora şi generozi- 
tatii lor, care avea să se extindă, în cele din urmă, şi asupra case- 
lor regale din toată Europa. lată ce i-a scris Ludovic confidentului 
său, abatele Suger: „Nu îmi pot închipui cum am fi rezistat chiar şi 
pentru o fărâmă de timp prin aceste cătune dacă nu ar fi fost tovă- 
răşia şi sprijinul lor [al Templierilor]“. 

Apoi Ludovic a mai dat o justificare trimiterii acelei scrisori. 
„Trebuie să-ţi dau de veste că am primit spre folosinţă o mare su- 
mă de bani care trebuie să le fie înapoiată imediat astfel încât eu 
să-mi pot ţine făgăduiala...“ Ludovic era încercat de o mare recu- 
nostintà faţă de creditorii săi. 

Viitorii regi ai Franţei vor avea, însă, resentimente faţă de pu- 
terea exercitată de băierile pungii Templierilor, lucru care în cele 
din urmă va distruge Ordinul. Între timp, zvonurile despre faptele 
de seamă ale călugărilor războinici pătrundeau până în Europa, 
materializându-se în entuziaste donaţii de pământ de la regi şi 

aristocrați. Doi feudali influenti din Anglia, Roger de Mowbray 
şi William de Warrenne, au luptat alături de Templieri în Palesti- 
na. Ei au fost atât de impresionați de aliaţii lor monastici, încât, 
reveniti pe plaiurile natale, le-au donat nu doar conace şi castele, 
ci şi oraşe întregi, inclusiv Balshall din Warwickshire. Regele 
Stephen al Angliei a refuzat să-i însoţească pe Templieri în a doua 
cruciadă, dar, dacă i-a lipsit curajul, s-a revansat cu vârf şi îndesat 
prin donaţii imense de pământ făcute Ordinului. Soţia sa, Regina 
Matilda, i-a recompensat pe Templieri, de asemenea, cu domenii 
oferite în numele tatălui ei, pentru a-i face acestuia calea mai 
dreaptă către Raiul sfânt. 

După umilirea sa în faţa cetăţii Damascului, asediată, dar ră- 
masă cu porţile închise, Ludovic îşi pierde entuziasmul pentru 
această a doua cruciadă şi se reîntoarce în Franţa în anul 1148 
luând cu el şi pe cavalerul său favorit, Marele Maestru al Templie- 
rilor, Evrard de Barres. 

Nefericitii Templieri rămaşi în Orient se trezesc fără lider si cu 
rândurile mult împutinate de către inamic. În timp ce Evrard îşi 
juca rolul de curtean favorit la Paris, vistiernicul Ordinului din 
lerusalim îi trimise Marelui Maestru o scrisoare disperată, descri- 
ind înfrângerile şi implorând întăriri. Trezorierul îl informă despre 
pierderea critică a citadelei Antiohia şi despre moartea domnitoru- 
lui acesteia în bătălie. Ca să sublinieze starea de deteriorare a si- 
tuatiei de la sosirea celor 50 000 de soldati din Europa, vistier- 
nicul îi dădu de ştire că regele Ierusalimului a încercat să recâștige 
citadela Antiohia cu doar 120 de cavaleri şi 1000 de scutieri, care 
îşi găsiseră repede sfârşitul înconjurați de inamic. 

Din tabăra asediată, scrisoarea vistiernicului suna ca un dispe- 
rat strigăt de ajutor către Evrard la Curtea lui Ludovic: „Copleşit de 
durerea condiţiei nemiloase la care am fost reduşi, vă conjurăm a 
abandona totul şi a vă îmbarca [reîntoarce în Palestina, n.a.] fără 
întârziere“. Vistiernicul a prezis corect pierderea întregii Cetăți 
Sfinte dacă Marele Maestru nu avea să se întoarcă şi l-a implorat 
să-şi folosească influenţa faţă de prietenii monarhi şi clerici pentru 

ca ei să facă acelaşi lucru. „Este, de asemenea, important să dăm 
de veste despre pustiirea Oraşului Sfânt papei sau regelui Franţei, 
sau principilor şi prelatilor Europei... Vino de îndată în ajutorul 
nostru. Domnia Ta este cea de la care aşteptăm libertatea şi viaţa!“ 

Ceva se petrecuse cu viteazul Evrard de Barres după dezastrul 
de la Damasc. La primirea scrisorii vistiernicului său, în loc să or- 
chestreze o nouă cruciadă cu ajutorul prietenilor săi influenţi, 
Evrard a renunţat la titlul său şi a intrat în mănăstirea patronului 
iniţial al ordinului, Clairvaux, unde îşi sfârşi zilele într-un paşnic şi 
cât se poate de tradiţional mod de viaţă călugăresc, angajându-se 
în autoflagelare şi rugăciune. 

Succesorul lui Évrard avea un curriculum vitae mult mai im- 
presionant şi era mult mai avid de succese militare. Bernard de 
Tremelay venea dintr-una din cele mai nobile familii din 
Burgundia şi fusese militar şi, înainte de înrolarea în acest Ordin, 
Tremelay era un lider întreprinzător. Când forţele musulmane au 
asediat lerusalimul, noul Mare Maestru a ieşit din cetate şi i-a ata- 
cat pe asediatori. Bernard de Tremelay nu doar i-a măcelărit pe 
mulţi dintre atacatori, ci i-a hăituit şi pe cei rămaşi în viaţă pe toa- 
tă distanţa până la fortăreaţa lor de pe malurile Iordanului. Cinci 
mii de musulmani au pierit în aceste bătălii. 

Succesele militare şi faima Templierilor au creat în rândurile 
lor acea aroganță dezaprobată de multe cronici contemporane. 
Cel mai vehement critic, însă, Guillaume de Tyr, care, în secolul 
al XII-lea era arhiepiscop al oraşului şi cancelar al Regatului leru- 
salimului. Guillaume a compus faimoasa cronică, Historia Rerum 
in Partibus Transmarinis Gestarum, care înfiera lăcomia Templieri- 
lor. În relatarea sa privind asaltul cetăţii Ascalon din Palestina din 
1153, Guillaume scria că, atunci când Templierii au zdrobit zidurile 
cetăţii ei, nu au permis niciunui cruciat să intre laolaltă cu ei, ast- 
fel încât să inhate doar ei prada de război. Aceasta nu era doar 
lăcomie, ci şi o strategie militară nechibzuită, iar Templierii aveau 
să plătească scump cupiditatea de care dăduseră dovadă. Fără a fi 
însoţiţi de ceilalţi cruciați, cavalerii au fost curând înconjurați si 

întreaga trupă anihilată, inclusiv Marele Maestru, de Tremelay. 
Învingătorii au spânzurat corpurile Templierilor măcelăriți de zi- 
durile cetăţii. 

Succesorul lui de Tremelay, Bertrand de Blanquefort, a avut 
parte aproape de aceeaşi soartă ca şi predecesorul său. Templierii 
păreau să fie tot timpul angajaţi într-o acţiune militară, iar decima- 
rea numărului lor reflecta curajul lor nebun. Însoţindu-l pe regele 
Baudouin într-o călătorie către Tiberiada, Templierii au fost atraşi 
într-o ambuscadă şi 300 dintre ei au murit în bătălie, iar 87 au fost 
luaţi prizonieri, printre ei numărându-se şi Blanquefort. În ciuda 
cartei lor, care interzicea plata răscumpărării, regula a trebuit, în 
cele din urmă, încălcată din pricina prea valoroaselor lor servicii, 
precum şi datorită rangului aristocratic al multor membri ai Ordi- 
nului. 

Blanquefort a fost răscumpărat pentru o sumă fabuloasă de 
bani plătită de Manuel Comnenul, împăratul Constantinopolelui, 
care îi pretuia pe cruciați în general, iar pe Templieri în mod spe- 
cial, ei fiind un tampon important între imperiul lui şi lumea mu- 
sulmană care îi depăşea limitele. De îndată ce a fost eliberat, 
Blanquefort a trimis o scrisoare patronului său, regele Ludovic al 
Vil-lea al Franţei, descriind ferocitatea musulmanilor, care cuce- 
reau oraş după oraş pe Pământul Sfânt. Adăugându-se la pierderile 
militare, un cutremur de pământ a distrus câteva fortărețe ale 
Templierilor şi zidurile altui oraş dominat de creştini. Raportul lui 
Blanquefort nu avea numai veşti rele însă. Templierii capturaseră 
oraşul strategic şi bine populat Belbeis din Egipt. Din nefericire, în 
timp ce trupele principale ale Templierilor erau în afara ţării, ge- 
neralul egiptean Nur ed-Din a invadat Palestina. Într-o bătălie cu 
cei câţiva Templieri rămaşi, egiptenii au măcelărit pe 60 dintre ei, 
lăsându-le leşurile să putrezească pe câmpia din jurul lerusalimu- 
lui. 

UN PRIZONIER VALOROS: Bertrand de Blanquefort, cavaler francez, a fost Mare 
Maestru al Templierilor din 1156 până în 1169. Capturat de sarazini în Palestina, de 
Blanquefort a fost răscumpărat de către împăratul Constantinopolelui, care îi pretuia pe 
templieri pentru calitatea lor de „tampon” între forţele invadatoare ale Islamului şi Imperiul 
Bizantin aflat în declin. 

O altă afirmaţie din cronica lui Guillaume de Tyr susţine că 
lăcomia Templierilor îi împingea la sacrilegiu. După ce au captu- 
rat un nobil egiptean, Nasr-ed-din, el a fost de acord să se conver- 
tească la creştinism în schimbul libertăţii sale. După Guillaume, 

Nasr-ed-din a învăţat latina şi a fost botezat crestineste. (Un alt tel 
important al Templierilor era să-l reconvertească pe păgân, iar 
Nasr-ed-din le oferea oportunitatea de a aduce un păgân pe calea 
dreptei credinţe.) Dar cronicarul Guillaume susţine însă, că pentru 
60 000 de galbeni, egipteanul a fost vândut de Templieri forţelor 
inamice după ce l-au convertit, iar aceştia din urmă l-au executat. 
Istorici arabi contemporani dau alte informaţii despre acest inci- 
dent, care neagă afirmaţiile lui Guillaume de Tyr. După aceşti is- 
torici, Nasr-ed-din ucisese pe califul Egiptului (un lider religios 
temporar), apoi a fugit către fortăreaţa Templierilor din Gaza. Sora 
califului a scris comandantului din Gaza, oferind o recompensă 
dacă aceştia l-ar fi predat pe asasinul fratelui ei. Templierii au ac- 
ceptat oferta şi l-au împrejmuit pe Nasr-ed-din, căruia, după cro- 
nicile arabe, i-a fost ciopärtit trupul în bucăţi mici de către odalis- 
cele furibunde ale haremului califului egiptean ucis. 

Templierii aveau însă şi apărători printre adepţii credinţei lor. 
Jacques de Vitry, contemporan şi adversar al lui Guillaume, epis- 
cop de Acra, un orăşel de pe coasta Palestinei, pretuia Ordinul şi 
susţinea că sunt admirati la nivel universal pentru pioşenia şi mo- 
destia lor. Vitry scria „Nulli molesti erant sed ab omnibus pro- 
pater humilitatem et regionem ambantur“. („Ei nu fac rău nimănui 
şi sunt iubiţi pentru smerenie şi dăruirea închinată credinţei“). 

Templierii mai aveau un susţinător, la un nivel foarte înalt. 
Papa Alexandru al III-lea trimisese scrisori către episcopii şi arhie- 
piscopii din toată Europa, lăudându-i pe Templieri şi cerând înalti- 
lor prelati să le ofere ajutor sub orice formă posibilă. 

Amplor şi îndemn fratia voastră“, scria Alexandru, „căci, din 
dragoste de Dumnezeu si pentru izbăvirea sufletelor voastre, eu îi 
preţuiesc şi omagiez, le păstrez drepturile în întregime şi neatinse 
şi consimt ca ei să se bucure de binefacerea şi ocrotirea voastră“. 

Scrisoarea papei sublinia încă o dată motivul principal pentru 
neîntrerupta popularitate a Templierilor. Donaţiile către călugării 
sfinţi înlesneau drumul către Rai sau cel puţin astfel justifica Ale- 
xandru motivul susţinerii Templierilor, „pentru izbăvirea sufletelor 
voastre“. 

Amaury, succesorul la tron al lui Baudouin, ca rege al lerusa- 
limului, avea o motivatie mai importantà decàt asigurarea vietii de 
după moarte pentru a-i susţine pe Templieri. Într-o scrisoare trimi- 
să lui Ludovic al Vil-lea, el sublinia că numai datorită Templierilor 
Regatul Creştin încă mai exista în Palestina. 

„Noi implorăm cu smerenie pe Majestatea Voastră să lărgeas- 
că binefacerile şi să ţină seama de fraţii din Templu care, fără con- 
tenire, îşi încredinţează vieţile lui Dumnezeu şi credinţei, căci în 
ei îşi pun încrederea toţi cei aflaţi în regiunile estice care păşesc 
pe calea cea dreaptă.“ 

Deşi Amaury pretuia serviciile Templierilor, ambițiosul lider 
nu a ţinut cont de sfaturile lor, lucru care a condus la căderea le- 
rusalimului. În 1168, creştinii şi sarazinii s-au bucurat de o scurtă 
pace după semnarea unor tratative. Amaury decide să abroge tra- 
tatul şi invadează Egiptul doar din dorinţa de a prăda un regat a 
cărui bogăţie era legendară. Când Amaury l-a întrebat pe Marele 
Maestru al Templierilor — Filip de Nablus — dacă va participa la 
această cruciadă coruptă, Filip nu numai că a refuzat, ci a şi ordo- 
nat tuturor Templierilor aflaţi sub comanda sa să ignore invitaţia 
lui Amaury. Pentru prima şi singura dată, acerbul lor critic, 
Guillaume de Tyr, a scris vorbe prietenoase despre călugării pe 
care se obişnuise atât de mult să îi urască: „Pentru că părea a fi o 
îndeletnicire grea pentru Templieri de a purta un război fără o ca- 
uză, sfidând un tratat şi mergând împotriva onoarei şi conştiinţei şi 
împotriva unei naţiuni prietenoase, ei au păstrat credinţa noastră 
găsind sprijin în ea“. 

Fără a se lăsa descurajat, Amaury se întoarse către rivalul or- 
dinului Templierilor din Ţara Sfântă, un alt ordin de călugări cu- 
noscut sub numele de Cavalerii Ospitalieri. Amaury l-a mituit pe 
Marele Maestru al Cavalerilor Ospitalieri, Gilbert d'Assalit, 
promitàndu-i că vor putea „poseda in perpetuum“ bogăţia oraşului 
Belbeis ca recompensă a participării la campania sa militară din 
Egipt. 

Amaury şi Ospitalierii au capturat oraşul Belbeis cu uşurinţă, 
căci era lipsit de apărare, apoi au măcelărit întreaga populaţie. 
Chiar şi cronicarii creştini erau revoltați de un asemenea carnagiu 
şi de conduita atât de necavalerească a unui ordin de călugări. 
Clericul de Vertot scrie: „Ei nu au cruțat nici femei şi nici bărbaţi, 
sau măcar pe copiii alăptaţi la sân“. Deşi atacul asupra oraşului 
Belbeis se considera un succes militar, el a avut un impact catas- 
trofal asupra întregului regat creştin din Palestina, deoarece atroci- 
tatea lui Amaury şi a Cavalerilor Ospitalieri a trezit monstrul 
adormit care va fi cunoscut în istorie sub numele de Saladin. 

În momentul atacului, Saladin, viitorul sultan al Egiptului, era 
un playboy indolent, o căpetenie de kurzi care se dedicase cu de- 
votament vieţii de plăcere în luxul cosmopolit din Damasc. Aflând 
despre carnagiul din Belbeis, căpetenia epicuriană, clasicul adult 
întârziat, a luat comanda ostilor şi l-a alungat pe Amaury din 
Egipt. Trupele lui Saladin îi vor alunga într-o zi pe creştini de pe 
tot tărâmul Palestinei. Istoricul victorian al secolului al XIX-lea, 
Charles Addison, specula că Saladin nu ar fi devenit niciodată un 
lider atât de important, dacă spiritul aventurier al lui Amaury nu 
l-ar fi împins la acţiune. „Fără nejustificata expediţie a regelui 
Amaury şi Cavalerilor Ospitalieri împotriva păgânilor [în Egipt], 
talentul şi energia latentă a tânărului lider de oşti kurd [Saladin] nu 
s-ar fi arătat, după toate probabilitățile, niciodată”. 

Doi ani după măcelul de la Belbeis, Saladin se simţea destul 
de puternic ca să contraatace tabăra cruciaților. În 1170, în frun- 
tea unei cavalerii şi infanterii de 40 000 de oameni el începu rai- 
dul în regiunile de frontieră ale Palestinei. Cäläreti beduini şi arabi 
din tot Orientul Mijlociu se încolonau sub steagul lui Saladin şi el 
se simţi îndeajuns de puternic ca să asedieze fortăreaţa Templieri- 
lor din Gaza, care era considerată cheia porţii Ierusalimului si a 
oricărui obstacol care stătea în faţa cuceririi capitalei Ţării Sfinte. 
Templierii nu au aşteptat ajutorul din afară ca să se elibereze din 
asediu. După o perioadă de rugăciune şi post, armata Templierilor 
a ieşit din Gaza şi a atacat armata lui Saladin, care a fost decimată. 

Supravietuitorii si comandantul lor s-au retras în tabära lor din 
Egipt. Vestea noii mari victorii a Templierilor a făcut ocolul Euro- 
pei unde, la un an după această bătălie, papa Alexandru a emis o 
bulă papală, Omne Datum Optimum, care dădea acestui Ordin şi 
mai multă putere şi imunitate. Dar aceste favoruri adiţionale au 
stârnit invidia printre autorităţile laice şi clericale, iar acest lucru a 
contribuit şi el la distrugerea totală a Ordinului. 

În bula papală, papa Alexandru îi scutea pe Templieri nu doar 
de taxele către liderii laici, dar îi făcea imuni şi faţă de puterea 
autorităţilor laice şi religioase. Ordinul răspundea doar în faţa pa- 
pei şi a nimănui altul. Într-o uimitoare abdicare de la propria pute- 
re, papa a permis Templierilor să ofere servicii religioase o dată pe 
an oamenilor sau ţărilor pe care le excomunicase. Excomunicarea 
era arma cea mai puternică a papei. Orice ţară care era sub inter- 
dictie (excomunicare) îi damna la ladul veşnic pe nefericitii cetă- 
teni care mureau înainte ca acest surghiun să fie ridicat. Dar iată 
că papa dădea Templierilor această putere de a exercita slujbele 
dinainte de moarte şi de a-i exonera pe anatemizati de eterna pe- 
deapsă. În Evul Mediu, precum în celebra frază a lui Hobbes, „viaţa 
e murdară, brutală, dar scurtă“, viaţa de după moarte era de cele 
mai multe ori singura consolare care îl mai ţinea pe un mizerabil 
legat de credinţa sa. i 

În mai putin de zece ani de la bula papală, favorurile pe care 
le garantase Templierilor le-au atras atât de multe resentimente 
încât, în consiliul general al Bisericii întrunit la Roma, ierarhia Bi- 
sericii a condamnat abuzul Templierilor de privilegiile acordate 
de papă, limitându-le dreptul de a accepta daruri de pământ şi 
abrogând scutirea de la taxele către biserică. Al Treilea Conciliu 
de la Lateran a decis că Templierii abuzau de puterea lor oferind 
slujbe excomunicatilor de mai multe ori pe an. Conciliul a reiterat 
că acest privilegiu trebuia să fie folosit doar o singură dată pe an. 
Conciliul a mai decretat că Templierii aveau nevoie de aprobarea 
Bisericii înainte de a primi donaţii testamentare. Li se mai interzi- 
cea, de asemenea, dreptul de a hirotonisi preoţi care să servească 

în bisericile care le fuseseră donate. Acesta era un privilegiu profi- 
tabil, căci preoţii desemnaţi de Templieri trebuiau să contribuie 
cu o taxă pentru obţinerea acestei poziţii. Guillaume de Tyr a asis- 
tat la întrunirea acestui conciliu în 1179 şi a raportat deciziile de- 
spre soarta inamicilor lui, fără a-şi ascunde vădita bucurie. 

Templierii s-au simţit poate, în mod justificat, mândri de rea- 
lizările lor impresionante. Pe lângă curajul în luptă, ei au demon- 
strat şi un cu totul particular talent în delicata sarcină a diplo- 
matiei. Au acţionat ca moderatori în disputele dintre cruciați, care 
distrăgeau atenţia de la țelul suprem, acela de a elibera şi apăra 
lerusalimul. De multe ori cavalerii europeni aduceau cu ei vrajba 
dintre ţările de origine în Tara Sfântă. Regele Ludovic al VIl-lea al 
Franţei i-a creditat pe Templieri să prevină aceste neînţelegeri care 
aproape că distruseseră Prima Cruciadă. Templierii s-au ţinut de 
promisiune şi i-au ţinut pe cruciați uniţi şi gata de luptă împotriva 
duşmanului păgân. 

Sfera lor de influenţă s-a extins în secolul următor din Ţara 
Sfântă până în Europa, unde au devenit diplomaţi de înalt rang în 
slujba regilor şi aristocrației. Geniali diplomati, ei au reuşit să 
menţină relaţii diplomatice bune în perioadele de armistițiu cu 
duşmanii sarazini. După o generaţie de la fondarea Ordinului, 
multi Templieri se născuseră în Palestina şi cunoşteau mult mai 
bine obiceiurile locului, precum şi pe duşmanul cu care se con- 
fruntau. Marele Maestru Filip de Nablus, care a condus Ordinul 
din 1169 până în 1171, era sirian după locul de naştere. 

Eforturile lor diplomatice din Ţara Sfântă au fost uşurate de 
faptul că mulţi dintre cavaleri vorbeau fluent araba şi erau experţi 
în religia locurilor, cultelor şi sectelor. Aceste capacităţi explicau 
neobişnuita şi improbabila relaţie cu grupul Hashshashin sau Asa- 
sin?. Hashshashin-ii erau echivalentul islamic al Templierilor, chiar 
dacă erau cu mult mai fanatici în devotamentul lor pentru religie 
şi război. Ei jurau supunere oarbă conducătorului lor, cunoscut ca 


3 Sectă ismaelită, şiită, apărută în Persia (Iranul de azi), a cărei ramură palestiniană s-a de- 
dat la comiterea asasinatelor amintite de autorul lucrării de faţă (n.t.). 

„Bătrânul de pe munte“, care rezistase tuturor tentativelor de a fi 
capturat, ascunzându-se în munţii de lângă Tripoli“. Maeştri ai de- 
ghizării, Hashshashin-ii executau asasinate împotriva unor per- 
soane importante atunci când operaţiunile militare de mare 
amploare eşuau. Îşi atingeau obiectivul folosindu-se de mici stilete 
ascunse sub robele foarte largi, denumite hassissin?, un cuvânt 
persan care a introdus în vocabularul european termenul pentru 
ocupaţia de asasin. Hashshashin-ii plăteau tribut Templierilor şi se 
specula că ar fi lucrat sub comanda lor. Numai ramura siriană a 
Asasinilor plătea anual o sumă de 3 000 de galbeni. Acest acord 
financiar a dat energie şi mai mare obsesivelor atacuri ale lui 
Guillaume de Tyr împotriva Ordinului. Conform spuselor arhie- 
piscopului, Hashshashin-ii au cerut convertirea la creştinism, lu- 
cru care îi scutea de plata tributului către Templieri. Nevrând să-şi 
piardă o bună sursă de venit, aceştia l-au ucis pe emisarul 
Hashshashin-ilor pe drumul către Templu, unde mesagerul plănu- 
ia să facă regelui lerusalimului oferta convertirii lor la creştinism. 
Aceasta era versiunea partizană a lui Guillaume de Tyr asupra 
evenimentelor. Alţi cronicari susţin că uciderea emisarului era 
parte dintr-un sângeros conflict care începuse din pricina unui 
membru al Hashshashin-ilor care îl ucisese pe Raymond, fiul Con- 
telui de Tripoli, în timp ce îşi rostea rugăciunea în Biserica Bine- 
cuvântatei Fecioare din Tortosa. Templierii şi-au ieşit din minţi, 
deoarece această crimă avusese loc într-un lăcaş sfânt. Revoltati 
de acest sacrilegiu, ei au reuşit acolo unde alţi războinici creştini 
eşuaseră: au urcat muntele care adumbrea oraşul Tripoli şi l-au 
capturat pe alunecosul „om sfânt“, care fu de acord să plătească 
un tribut anual de două mii de coroane Templierilor. După ce l-au 
eliberat, imamul, sau omul sfânt, Sinan Ben Suleiman a trimis un 


41 Oraş din nordul Libanului de azi, numit altădată şi Tripoli de Siria, pentru a nu fi confun- 
dat cu Tripoli de est, astăzi capitală a Libiei (n.t.). 

5 Etimologia cuvântului este controversată. Cea mai plauzibilă dintre ele este aceea con- 
form căreia „asasinii“ sunt „Urmașii lui Hassan ibn Sabba“, un misionar persan al comuni- 
tăţii ismaelite siite (n.t.). 

mesager al sectei la Amaury cu oferta de a se converti la cresti- 
nism dacă Templierii îl scuteau de tributul anual. Amaury l-a pri- 
mit pe emisar cu tot onorul cuvenit şi l-a trimis la Hashshashin cu 
consimtirea sa si o călăuză dintre cavalerii creştini. 

Când emisarul a ajuns la graniţa cu Palestina, un detaşament 
de Templieri sub comanda lui Gautier du Mesnil a atacat grupul şi 
l-a ucis pe emisar. Revoltat, regele lerusalimului a întrunit un con- 
siliu la Sidon, în care a ordonat lui Eudes de Saint Amand, Marele 
Maestru al Templierilor să i-l predea pe asasinul emisarului, Du 
Mesnil. Eudes răspunse amintindu-i lui Amaury că numai cu doi 
ani în urmă bula papală îi situase pe Templieri deasupra oricăror 
ordine date de altcineva în afară de papa însuşi. Dar, pe cât de 
mândru, pe atât de onorabil, Marele Maestru nu a putut să lase 
nepedepsită fapta subordonatului său. Respectând bula papală, 
Eudes îl puse în lanţuri pe du Mesnil şi îl trimise la Roma ca să fie 
judecat de papă. 

Ca de obicei, cronicarii moderni sunt foarte binevoitori cu 
Templierii. În anii '50, Sir Steven Runciman a mers până într-aco- 
lo încât să afirme că liderul Hashshashin-ilor „intuise“ că, trimi- 
tànd un emisar, va putea obţine un conflict. 

La sfârşitul secolului, Peter Partner, în cartea Cavalerii Tem- 
plieri şi mitul lor (1981), era categoric: „Este puţin probabil, 
într-adevăr, ca liderul [musulman] să fi luat serios în considerare 
convertirea la creştinism“. Dar Partner este ori viclean, ori deloc 
familiarizat cu natura umană, atunci când adaugă ca dovadă 
zdrobitoare faptul că nicio cronică musulmană nu menţionează 
presupusa ofertă de convertire la creştinism, lucru care ar fi mai 
degrabă un lucru prea stânjenitor de menţionat pentru cei de 
credinţă islamică decât o lipsă de evidenţă istorică. În timp ce is- 
toricii rămân ambivalenţi, o evidenţă de secole asupra mişcărilor 
religioase şi politice sugerează că fanaticii religioşi sunt suscepti- 
bili de a întreprinde convertirea voluntară la altă credinţă. 

Templierii continuau să prospere în Tara Sfântă. Douăzeci de 
ani înaintea incidentului cu secta Hashshashin-ilor ei fuseseră în- 

vinşi după năvălirea în cetatea de la Ascalon. Acum, în 1177, în 
bătălia din afara zidurilor cetăţii, ei răzbunau dureroasa înfrângere 
de odinioară. Cu doi ani în urmă, într-o altă bătălie la Ascalon, 
Saladin, sultanul Egiptului, îşi consolidase puterea preluând con- 
trolul asupra Damascului la moartea sultanului. Acum Saladin 
ameninţa Ţara Sfântă din nord (Siria) şi din sud (Egipt). Noul lui 
regat îi furniza mai mulţi soldaţi, iar sultanul îşi organizase o ar- 
mată mai mare decât văzuse vreodată Orientul: 40 000 de oameni 
în infanterie, 8 000 de călăreţi, un contingent enorm de arcaşi şi 
lănceri călare pe dromaderi. Pe lângă aceste trupe, Saladin părăsi 
capitala sa, Cairo, cu un detaşament personal de o mie de sclavi 
convertiti în soldati, denumiți mameluci. 

În fruntea acestei „armada“ a deşertului, sultanul părea imba- 
tabil oricui, mai puţin Templierilor care, sub comanda lui Eudes 
de Saint Amand, confruntă armata islamică în afara oraşului 
Ascalon. Istoria cruciadelor şi a prezenţei europene în Palestina 
era cât pe ce să fie schimbată pentru totdeauna în timpul acestei 
bătălii. La 1 noiembrie 1177, Eudes de Saint Amand, în fruntea a 
aproape 80 de cavaleri se avântă asupra detaşamentului de mame- 
luci, le ucise căpetenia şi intră în cortul lui Saladin. Umilit şi 
aproape gol, Saladin reuşi să iasă din cort şi scăpă fugind pe o 
cămilă. Lipsită de sultan, odinioară invincibila armată a Islamului 
intră în panică şi se retrase în deşert urmărită de cavalerii Templi- 
eri care au reuşit să-i nimicească pe cei rămaşi în urmă, dar nu au 
putut distruge marele corp al armatei. Saladin se refăcu în Da- 
masc, iar acolo îi trebui un an ca să se reorganizeze şi să recupe- 
reze ce a pierdut. Între timp, Templierii începură să construiască o 
fortăreață la frontiera de nord a Imperiului Roman de Răsărit, 
într-un loc denumit Vadul lui lacov, pe malurile râului lordan. 
Plecând din Damasc, Saladin îi atacă pe Templierii care nu termi- 
naseră fortăreaţa, dar o armată condusă de Regele Ierusalimului 
ripostă în faţa loviturilor sultanului, iar Templierii reuşiră să termi- 
ne construcţia fortăreței. 


____ Cavalerii Templieri: războinicii Domnului, bancherii diavolului 35 
Retragerea lui Saladin nu dură mult şi, după un scurt răgaz, 
asedie iarăşi fortăreaţa creştină. Templierii şi Cavalerii Ospitalieri 
împreună cu liderii laici contraatacară într-o bătălie în afara fortă- 
retei. Armata lui Saladin s-a retras, iar creştinii au urmărit-o, dar 
oastea lor avea comanda împărţită, lucru care a creat confuzie în 
rândurile soldaţilor. Sarazinii s-au regrupat şi aproape că i-au ni- 
micit pe creştini. Liderul secular, contele de Tripoli, a fugit la Tyr. 
Marele Maestru al Cavalerilor Ospitalieri, după ce fu martor la 
măcelărirea celor mai multi dintre cavaleri, a traversat râul lorda- 
nului şi a cerut refugiu în castelul Beaufort. Templierii refuză să se 
retragă. Majoritatea sunt ucişi sau reţinuţi prizonieri, inclusiv Ma- 
rele Maestru, Eudes de Saint Amand. 

Templierii din interiorul fortăreței rămaşi fără comandant re- 
zistă asediului lui Saladin până când acesta dă foc zidurilor şi in- 
vadează cetatea. 

Cronicarul musulman Abulpharadge afirmă că Templierii în- 
vinşi s-au sinucis în masă. „Templierii s-au aruncat în flăcări unde 
au pierit de vâlvătaia focului, alţii s-au aruncat în apele lordanului, 
câţiva s-au aruncat de pe zidurile cetăţii pe stânci şi s-au zdrobit în 
bucăţi. Astfel au pierit nimiciti de inamic.“ Saladin a ras de pe fata 
pământului ce a mai rămas din citadelă. Poate că se răzbuna pen- 
tru umilinţa pe care o simtise când fusese nevoit să fugă din cortul 
său după atacul Templierilor, cu un an în urmă, iar sultanul ordo- 
na ca Templierii rămaşi în viaţă să fie tăiaţi în două, crutànd doar 
pe aceia care aveau ranguri înalte, pentru a-i putea da spre răs- 
cumpărare. Într-o cronică a vremii stă scris că Saladin l-a trimis pe 
Eudes de Saint Amand în lanţuri de fier la Alep unde l-au oferit la 
schimb cu nepotul sultanului, capturat de Templieri. Marele Ma- 
estru invocă jurământul Ordinului (de multe ori ignorat), acela că 
Templierii nu se vor lăsa niciodată răscumpăraţi şi că rostiseră un 
legământ de onoare să moară luptând. Eudes îi spuse lui Saladin 
că nu avea decât şaua şi spada să i le ofere drept recompensă. Im- 
presionat de curajul Templierului, Saladin îi crutä viaţa, iar Eudes 
îşi sfârşi zilele într-o temniţă din Damasc. 

Arnaud de Toroge părăsi Franţa si fu numit noul Mare Maes- 
tru al Ordinului în lerusalim. 

Regatul latin era în crizà. Timp de patru ani, Saladin a devas- 
tat Palestina, incendiind toate orasele pe care le cucerise inclusiv 
câteva dintre fortàretele Templierilor. Ostile sale s-au apropiat ex- 
trem de mult de lerusalim când oraşul a fost salvat de la o capitu- 
lare sigură în 1184, după revoltele din Nord şi Est din sânul impe- 
riului lui Saladin, lucru care l-a forţat să îşi abandoneze atacul din 
Palestina. Saladin semnă un armistițiu de patru ani cu creştinii, în 
schimbul unei sume enorme de bani, îndreptându-şi atenţia asu- 
pra rebelilor din interiorul imperiului său. Acest răgaz îi regrupă 
pe creştini care întruniră un consiliu la lerusalim şi trimițând pe 
Heraclius, patriarhul oraşului şi pe Maestrii Templierilor şi Ospita- 
lierilor în misiune în Europa pentru lansarea unei noi cruciade. 
Primul obiectiv al emisarilor era Henric al II-lea, regele Angliei. 
Henric era nepotul lui Foulques, răposatul rege al Ierusalimului, si 
văr cu Baudouin. Regele englez avea o puternică obligaţie de a-i 
ajuta pe emisarii disperaţi. El primise iertarea după uciderea lui 
St. Thomas Becket, arhiepiscopul de Canterbury, în schimbul 
promisiunii de a participa la Cruciada din Ţara Sfântă. În drumul 
lor spre Anglia, emisarii s-au oprit la Roma unde primiră scrisori 
de la papă, prin care i se amintea lui Henric de obligaţiile pe care 
le avea, ameninţându-l cu excomunicarea dacă nu avea să-şi în- 
deplinească misiunea. 

În Verona, Italia, Marele Maestru al Templierilor, Arnaud de 
Toroge se îmbolnăveşte şi moare. Restul emisarilor continuă călă- 
toria şi îl întâlnesc în Anglia pe rege, în oraşul Reading. infätisänd 
situaţia disperată din Palestina, emisarii, inclusiv augustul patriarh 
se aruncă plângând la picioarele lui Henric al II-lea şi il imploră să 
le salveze oraşul. Vicleanul monarh, care avea chiar el probleme 
destule în regat, le dădu liber emisarilor, promitàndu-le că va 
aduce în discuţie acest subiect la prima întrunire a Parlamentului, 
în acel an. Henric era, însă, şiret, căci nu avea nicidecum nevoie 
de consimţământul adunării embrionice, lipsite de putere a Par- 

lamentului ca să declare un război, dar această instituţie îi oferea 
scuza convenabilă de a întârzia Cruciada pe care regele nu avea 
nicio intenţie să o onoreze cu prezenţa. 

Din Reading, Patriarhul Ierusalimului şi-a continuat drumul 
către Londra, unde stătu la mănăstirea Templierilor. În timpul vizi- 
tei sale, patriarhul a târnosit noua biserică a Ordinului. Se pare că 
Heraclius avea mari speranţe de la Henric în privinţa participării 
acestuia la cruciadă, pentru că regele le arătase o generozitate fără 
reproş în trecut, oferindu-le moşii vaste, conace şi biserici atât în 
Anglia, cât şi în Irlanda, de curând cucerită de englezi. 

Parlamentul a fost convocat în aprilie 1185 la sediul Cavaleri- 
lor Ospitalieri, în Clerkenwell, Londra. Pe lângă baronii englezi şi 
clerici, mai erau prezenţi regele Scoției, fratele acestuia şi multi 
baroni scoțieni. Templierii erau şi ei reprezentaţi de noul lor Mare 
Maestru, Gerard de Ridefort. 

Din culise, Henric schiţa coregrafia procedurilor şi oferi par- 
lamentarilor scuze plauzibile pentru a-l scuti de vina neonorării 
promisiunii făcute în privinţa plecării sale în Orient. Parlamentul, 
la sfârşitul secolului al XII-lea, nu avea nimic din monstruozitatea 
regicidă, omnipotentă, pe care o va avea cinci sute de ani mai târ- 
ziu, în timpul domniei lui Carol |. Parlamentul lui Henric nu era 
deloc reprezentativ şi nici nu avea putere electivă, ci era mai de- 
grabă o adunătură a elitei autohtone, completată exotic de un rege 
străin (normand, n.a.) şi de suita sa. Era un parlament de plastilină, 
care i-a oferit lui Henric o spoială de motive legitime pentru a se 
eschiva de la îndeplinirea promisiunii făcute, aceea de a-şi lua 
mantaua de cruciat, în schimbul iertării pentru uciderea arhiepis- 
copului. Adresându-se patriarhului şi însotitorilor săi, Parlamentul 
susţinea că regele ar fi vrut să participe la lupta cu păgânii, dar o 
combinaţie de detalii tehnice îl împiedicau să-şi împlinească 
această arzătoare dorinţă. 

Ei au subliniat că jurământul de încoronare, care îl lega să 
stăpânească peste nestăpânitul regat întins de ambele părţi ale 
Canalului Mânecii, fusese făcut înainte de legământul de a salva 

lerusalimul. Baronii au mai adăugat că opinia lor „legală“ era că 
mult mai important pentru mântuirea sufletului regelui era apăra- 
rea regatului său de „barbarii (sic) francezi“ decât să apere lerusa- 
limul împotriva barbarilor sarazini. Vârsta regelui, 54 de ani, o 
vârstă înaintată pentru acele timpuri, excludea şi ea organizarea 
unei expediţii militare de proporţii într-o ţară atât de îndepărtată. 
Oricum, mesagerii veniţi din lerusalim n-au plecat cu mâna goală. 
Henric şi baronii săi le-au oferit o mărire a veniturilor cu 50 000 
de marci? ca să angajeze mercenari. A mai „recomandat“, de ase- 
menea, tinerilor săi supuşi, inclusiv fetelor bisericeşti, să lupte 
pentru Cruce. După scrierile cronicarului — abate Joan Bromton -, 
Henric însuşi i-a oferit argintii patriarhului care, spune cronicarul, 
era nemulţumit de propunerea regelui. Patriarhul afirmă că: „Noi 
căutăm o căpetenie, nu bogăţie, şi nicio bucată de pământ nu ne 
va aduce un prinţ. De aceea căutăm un prinţ care să aibă nevoie 
de arginti, şi nu arginti care să aibă nevoie de un print.“ 

Heraclius a plecat furios din parlament şi şi-a înşeuat calul 
pentru a se întoarce în Palestina. Henric l-a însoţit de-a lungul 
coastei, scuzându-se şi căutând cât mai multe justificări. De exem- 
plu, Henric i-a explicat faptul că fiii lui ar avea ocazia să provoace 
revolte interne odată ce el ar părăsi regatul, aşa cum mai făcuseră 
în trecut. Patriarhul a refuzat să se lase îmbunat de aceste scuze şi 
îi flutură din nou pe sub nas regelui asasinarea arhiepiscopului. La 
un moment dat, înaltul prelat înălţă capul în fata regelui şi-i spuse: 
„Fă cu mine ce ai făcut cu binecuvântatul Thomas de Canterbury, 
pentru că mai degrabă sunt ucis de tine decât de sarazini, deşi tu 
eşti mai rău decât oricare sarazin“. 

Patriarhul trecu canalul încă escortat de rege, care nu conte- 
nea scuzându-se, dar mentinàndu-si poziţia de a nu se aventura în 
expediţii îndepărtate. În Normandia, în mai 1185, Heraclius se 
întâlni cu Henric şi cu regele Franţei, cerând ca măcar unul dintre 
ei să plece alături de el în Tara Sfântă. Cei doi monarhi l-au refuzat. 


é Unitate de măsură a greutăţii aurului şi argintului în Evul Mediu, echivalentă cu opt uncii 
(249 gr.) (n.t.). 

Bătrân de o jumătate de veac, idealismul cavaleresc de a elibera 
locul naşterii lui lisus devenise desuet. Când patriarhul s-a reîntors 
la lerusalim fără ajutoare, cronicarii spun că isteria a cuprins po- 
pulatia creştină din Tara Sfântă. 

Panica ce lovi Ierusalimul la reîntoarcerea lui Heraclius fu 
domolită de Templieri, care îl dominau chiar şi pe rege, căci 
aveau puterea de a aduce noi suverani la putere. Baudouin al 
IV-lea muri la scurtă vreme după reîntoarcerea lui Heraclius, iar 
nepotul său, Baudouin al V-lea, fu proclamat rege într-un moment 
în care o naţiune disperată avea nevoie de un lider puternic. 
Templierii se angajară în controlarea vidului de putere. Regele 
infant muri la numai şapte luni după încoronarea sa la sediul Or- 
dinului, Templul lui Solomon. Marele Maestru, Gerard de 
Ridefort, i-a ales pe noii conducători: Sybilla, mama infantelui de- 
cedat, şi al doilea sot al acesteia, Guy de Lusignan. Pentru a întări 
succesiunea la tron, Templierii au înconjurat palatul regal cu trupe 
şi au sigilat porţile cetăţii pentru a-i ţine departe pe rivali sau pe 
cei care ar fi putut revendica tronul. De Ridefort avea în posesie 
coroana regală şi alte obiecte de protocol monarhic, pe care i le 
dădu patriarhului cu ordinul de a-i încorona pe Sybilla şi pe Guy 
la Biserica Învierii. 

Punând în evidenţă crescânda lor influenţă, Templierii au ti- 
nut ceremonia de încoronare în Templul lui Solomon. Dreptul de 
a încorona al lui Ridefort a fost condamnat şi a creat disensiuni 
între baronii din acele timpuri tocmai când creştinii trebuiau să fie 
uniţi în faţa barbarilor care erau literalmente la porţile lor. Guy de 
Lusignan era renumit pentru două însuşiri: frumuseţea fizică şi 
caracterul său corupt. Reputația sa era atât de rea încât chiar frate- 
le său, Godefroy de Lusignan, spunea: „Dacă pe el l-au uns rege, 
pe mine ar trebui să mă facă Zeu!“. Mai rău, puternicul conte 
Raymond de Tripoli se revoltă că nu i se oferise lui această coroa- 
nă, părăsi oraşul şi îşi luă şi soldaţii de care era atâta nevoie. Mulţi 
alti aristocrați refuzară, de asemenea, să-şi depună omagiile la de- 
semnarea regelui de către Ridefort. 

În timp ce Templierii şi liderii laici erau implicaţi în disensi- 
uni politice distrugătoare, Saladin îşi reorganiza armata pentru 
asaltarea capitalei creştine. În mai 1187, fiul lui Saladin, Malik al 
Afdal, a traversat lordanul şi a invadat Palestina în fruntea a 7 000 
de oameni. Ridefort îşi trimise mesagerii la toate fortărețele Tem- 
plierilor pentru întăriri, dar nu reuşi să adune decât 130 de cava- 
leri împotriva a 7 000 de invadatori. Cu un curaj tipic, sinucigaş, 
mica armată de Cavaleri Templieri alături de Cavalerii Ospitalieri 
i-au atacat pe sarazini pe malurile râului Kishon. În masacrul ce a 
urmat, toţi cavalerii au fost măcelăriți sau capturați, cu excepţia lui 
Ridefort şi a doi oameni de-ai săi care au reuşit să se elibereze. 

Dezinteresati de recompensă, învingătorii i-au decapitat pe 
cavaleri, inclusiv pe Marele Maestru al Cavalerilor Ospitalieri, 
apoi i-au tras în tepe. Înfiorătoarea procesiune s-a mutat apoi la 
Hattin, singura fortăreață care mai stătea între armata păgână şi 
capitală. Pe 4 iulie 1187, Saladin, cu 80 000 de oameni în infan- 
terie şi cavalerie, a înfruntat forţele creştine la Hattin, lângă lerusa- 
lim. Ca de obicei, Templierii s-au aruncat în linia întâi a luptei. Ei 
i-au atacat pe oamenii lui Saladin, care s-au retras din faţa furiei 
oarbe a asaltului Templierilor. Un cronicar arab şi martor la luptă 
a depăşit obişnuitele prejudecăţi ale istoricilor medievali şi a lău- 
dat curajul inamicului. „Nicicând nu am văzut o armată mai pu- 
ternică şi niciuna de care să le fie mai teamă celor care cred în 
adevărata religie“, spunea cronicarul, doctor în drept. 

Saladin dădu foc ierbii uscate care separa cele două armate, şi 
vântul slab aruncă cenuşa în ochii cavalerilor creştini, întunecân- 
du-le privirea. Un alt cronicar, abatele Radulph de Coggleshale, 
raporta despre moralul creştinilor care era foarte scăzut din prici- 
na „caracterului laş“ al patriarhului Heraclius. Obiceiul cerea ca 
patriarhul să mărşăluiască în fruntea armatei, ţinând în mâini Sfân- 
ta Cruce. După ce eşuase în a le aduce sprijinul european, 
Heraclius nici nu a mai apărut la bătălia crucială, pasând episcopi- 
lor din Ptolemais şi Lidda această sarcină sinucigaşă de a conduce 
armata. Cea mai serioasă acuzaţie împotriva Templierilor este 

considerată aceea că, din pricina incompetentei lor, s-a pierdut 
fortăreaţa de la Hattin, lucru care a fost urmat de căderea lerusa- 
limului. Conform acuzațiilor adversarilor Ordinului, Gerard de 
Ridefort a insistat să atace trupele lui Saladin, în ciuda copleşitoa- 
rei superioritati numerice a inamicului. 

Liderul laic al cruciaților, Guy de Tripoli, plănuise retragerea 
spre lerusalim, dar Ridefort l-a acuzat public de lasitate, şi nobilul, 
umilit, s-a simţit obligat moral să comande atacul sinucigaş. În- 
treaga armată creştină a fost distrusă în bătălie. Deşi anumiţi cro- 
nicari invinovatesc înverşunarea Templierilor în acest atac, alţi 
istorici dau vina pe Guy de Tripoli, care a părăsit câmpul de luptă 
înainte ca zarurile să fi fost aruncate, abandonându-i pe Templieri 
şi pe Ospitalieri. 

Dezertarea lui Guy a fost o catastrofă pentru forţele creştine. 
Unul dintre cei lipsiţi de noroc, episcopul de Ptolemais, a fost 
ucis, iar episcopul de Lidda, luat captiv. Dar ceea ce era cel mai 
grav a fost că Sfânta Cruce a căzut în mâinile păgânilor. Regele 
lerusalimului şi Marele Maestru al Templierilor au fost şi ei captu- 
raţi. Marele Maestru al Ospitalierilor a reuşit să evadeze si să 
ajungă la Ascalon, dar a murit la scurt timp după aceea din pricina 
rănilor prea adânci. Secretarul lui Saladin, Omad ed-Din, a subli- 
niat puterea superstitiei când a scris: „Capturarea acestei cruci a 
fost mai însemnată decât capturarea regelui însuşi“. 

Templierii erau admirati pentru curajul lor şi însuşi secretarul 
lui Saladin simţea un soi de milă pentru umilinţa captivitatii acelo- 
ra care odinioară fuseseră mari războinici. Imaginea vie descrisă 
de acest scrib a rămas la fel de puternică peste secole de la măcel. 
„Am văzut treizeci sau patruzeci dintre ei legaţi de o coardă. Am 
mai văzut într-un loc, păzit de un musulman, două sute dintre 
aceşti războinci de fală, înzestrați cu o putere năucitoare, cum 
rămâneau fără ea. Mândria lor dispărea, stăteau goi cu ochii lăsaţi 
în pământ“. 

Numărul prizonierilor capturați era atât de mare că învingăto- 
rii nu mai aveau corzi ca să-i lege şi le-au rupt pe cele care erau 
folosite la susţinerea corturilor. 

După ce captivii au fost imobilizati, Saladin i-a adunat pe cei 
mai influenti dintre ei în cortul său: Regele Guy al lerusalimului, 
Marele Maestru Ridefort şi un baron francez, Renaud de 
Chatillon. Baronul fusese declarat infam în Tara Sfântă din pricină 
că atacase nişte musulmani neinarmati pe drumul lor către Mecca. 
Saladin îşi exprimă dezacordul faţă de sacrilegiul comis de 
Chatillon. La început, jucă rolul unei gazde pline de maniere faţă 
de oaspeţii ei. Ţinând la obiceiurile musulmane ale ospitalităţii, 
sultanul oferi regelui şi lui Ridefort o cupă de sorbet proaspăt, o 
delicatesă curioasă în acel tablou neprielnic. Atunci când 
Chatillon încercă să guste din cupă, Saladin îl opri şi îi ordonă 
nobilului să îi declare credinţă lui Mohamed pe care îl profanase, 
atacându-i pe pelerini pe drumul lor către locul de naştere al pro- 
fetului, sau să se supună execuţiei sale imediate. 

Chatillon a refuzat să îmbrăţişeze credinţa musulmană, iar 
Saladin i-a spintecat umărul cu iataganul. Lovitura n-a fost fatală, 
iar străjerii sultanului au terminat ceea ce acesta începuse, tăindu-l 
pe nobilul francez în bucăţi. Două zile mai târziu, la recepţia sa 
regală, Saladin se ocupă şi de restul prizonierilor săi. Îşi adună 
armata, ca să fie martoră la soarta nefericitilor. La sunetul trompe- 
tei, toţi Templierii şi Ospitalierii au fost aduşi în faţa sultanului. 
Cavalerilor li s-a propus acelaşi lucru pe care Châtillon îl refuzase. 
Dacă ei urmau să renunţe la Hristos, să se convertească la Islam şi 
să îl accepte pe Mahomed ca profet (precum şi o dureroasă cir- 
cumcizie), vieţile lor ar fi putut fi crutate. 

Un cronicar arab a descris cum fiecare dintre cavaleri a refu- 
zat oferta propusă şi au fost decapitati pe loc, în vreme ce Saladin 
„privea cu un zâmbet împăcat pe chip“. Câţiva dintre călăi au dat 
dovadă de o asemenea măiestrie încât mulţimea a izbucnit într-un 
ropot spontan de aplauze. Secretarul lui Saladin, Omad ed-Din, 
care cândva lăudase valoarea creştinilor, descrise măcelul lor cu 
un egal entuziasm. „Oh, ce minunat ornament al straielor este 
sângele necredinciosilor tàsnind peste cei care sunt cäläuziti de ade- 
vărata credinţă!“ Două sute treizeci de Templieri, scria Maestrul 

Templului mai târziu, au fost măcelăriți timp de trei zile. Hagio- 
grafii” creştini pretind că „raze cereşti de lumină se jucau deasu- 
pra trupurilor sfinţilor martiri“. 

Ridefort a respins trocul lui Saladin dintre convertire şi moar- 
te, dar Marele Maestru a fost cruțat de la moarte deoarece se pre- 
supunea că Templierii din Europa, a căror bogăţie era de-acum 
legendară, vor oferi pe capul lui o imensă recompensă. Odată ar- 
mata creştină nimicită, sarazinii au putut rade de pe faţa pământu- 
lui în jur de 40 de oraşe din Tara Sfântă, precum si multe fortărețe 
ale Templierilor. 

La 20 septembrie 1187, armata lui Saladin ajunge la zidurile 
Ierusalimului. Înăuntru, doar doi cavaleri se mai aflau în Templul 
lui Solomon. Oraşul, rămas fără conducători, reuşise să reziste 14 
zile înainte ca invadatorii să ajungă în faţa zidurilor cetăţii. Ca un 
ultim act de disperare şi credinţă, regina Sybilla, slujitoarele sale, 
nobilii şi preoţii au mers desculți până la Mormântul Sfânt, 
rugându-se pentru sfârşitul vieţii lor. 

Regina şi curtenii ei îşi tăiară părul în semn de penitentä si se 
aşezară în copăi cu apă rece pe locul unde Hristos suferise odi- 
nioară, pe Muntele Calvar. Dar era prea târziu pentru rugăciuni. 
Steagurile musulmane fluturau deja pe meterezele Templului. 

Un cronicar de originie siriană şi franceză le învinuia chiar pe 
victime pentru soarta lor. „Domnul nostru lisus Hristos nu ar fi 
desluşit nicio rugăciune făcută de ei. Din pricina murdăriei, a lă- 
comiei şi preacurviei care cuprinsese oraşul nu mai era loc pentru 
nicio rugăciune sau strigăt de ajutor pentru ca să se mai poată ur- 
ca la dreapta Domnului“. 

În ciuda absenței fizice, Templierii continuau să joace un rol 
mistic în tragedia care urma să aibă loc. La 2 octombrie, 1187, 
când sarazinii au invadat oraşul, ei au năvălit mai dintâi în Tem- 
plul lui Solomon. 

Ura lor era alimentată de o fervoare religioasă. Templul era 
sacru musulmanilor, pentru că acesta fusese locul de unde Mahomed 


7 Autori care scriu cronici despre vieţile sfinţilor (n.t.). 

urcase la cer. Islamul considera gestul Templierilor de a-şi însuşi 
templul drept un act de profanare. Preoţii musulmani, imamii şi 
enoriaşii lor năvăliră în Templu urlând „Allah akbar!“ („Allah este 
victorios”). După alungarea creştinilor care mai avuseseră curajul 
de a rămâne înăuntru, Saladin intră în Templu şi i-l închină lui 
Allah. 

Templierii construiseră o imensă clădire lângă Templu, pentru 
a servi drept reşedinţă şi grânar, lucru care lăsase în obscuritate o 
mare parte din priveliştea sacră a împrejurimilor. Cuceritorii mu- 
sulmani demolară construcţia, şi noul spaţiu fu destinat rugăciunii. 
Ultimul vestigiu al prezenţei Templierilor în lerusalim fusese astfel 
nimicit. 

Creştinii au plătit o sumă imensă drept răscumpărare pentru 
regele Ierusalimului şi pentru Marele Maestru al Templului. În loc 
de aur, o serie de oraşe fură oferite invadatorilor în schimbul liber- 
tatii prizonierilor. Unsprezece oraşe strategice şi fortărețe vitale 
destinate apărării Ţării Sfinte, incluzând Ascalonul, Gaza, Jaffa şi 
Nablus, au fost predate inamicului. 

În 1188, Gerard de Ridefort, recent eliberat, se duse la 
Antiohia, unde Templierii supraviețuitori se regrupau după pier- 
derea capitalei. 

Căderea Ierusalimului şi profanarea Locului Sfânt au traumati- 
zat apaticul Vest şi au impulsionat armatele europene să actione- 
ze. Curând după împrăştierea veştii despre această calamitate, 
Europa de Vest şi un contingent de 300 de cavaleri, precum şi o 
mică armada au debarcat în Sicilia. Abandonând vieţile comode 
din puful european, toţi Templierii încă aflaţi în putere, susţin 
cronicarii plini de entuziasm, au părăsit mănăstirile şi s-au grăbit 
către Mediterana, unde s-au îmbarcat pentru Palestina din porturi- 
le Genova, Pisa şi Veneţia. 

Alunecosul rege Henric al Angliei a refuzat să ia parte şi la 
această expediţie, dar şi-a descărcat conştiinţa făcând o donaţie 
pecuniară imensă pentru a plăti apărarea oraşului Tyr, asediat în 
Palestina. 

Templierii, care erau cei mai de încredere soldaţi, au fost de- 
semnaţi să îndeplinească această sarcină, dar când au ajuns în 
portul Tyr au descoperit că asediatii reuşiseră singuri să se elibe- 
reze de musulmani. Conrad de Monferrat, căpetenia militară a 
oraşului Tyr, ceru banii trimişi de Henric ca recompensă a victori- 
ei sale. Templierii se amestecară în politica oraşului şi refuzară 
să-i dea banii lui Conrad de vreme ce acesta fusese implicat în 
contestarea tronului lui Guy de Lusignan în lerusalim, care era 
candidatul Templierilor la coroană. Conrad îi scrise atât regelui 
Henric, cât şi arhiepiscopului de Canterbury o scrisoare plină de 
furie, condamnându-i pe Templieri de intransigentà, lucru care 
învenină şi mai mult crescânda dispută în Europa. 

Saladin regreta acum propria lăcomie şi îşi dorea să-l fi ucis 
pe Marele Maestru al Templierilor atunci când îi măcelărise pe 
ceilalţi cavaleri. Într-un an de la eliberarea sa, Gerard de Ridefort 
conducea un contingent de Templieri şi alte forţe de întărire din 
Europa la Tyr apoi către Acra, unde asedie fortăreaţa cea mai im- 
portantă, adică cel mai mare port de intrare a pelerinilor din Eu- 
ropa. Saladin se grăbi la Acra pentru a ridica asediul. La 4 
octombrie 1189, armata creştină atacă tabăra lui Saladin, dar, în 
loc să conducă atacul, Templierii au rămas pe flancurile din urmă, 
lucru care s-a dovedit a fi cea mai bună alegere. Atacatorii creştini 
se bucurară de acest prim succes, ajungând din nou până la cortul 
lui Saladin, care, însă, de data aceasta, nu mai era ocupat de cele- 
brul său chiriaş. 

Saladin îşi reorganiză trupele şi neexperimentatii cruciați din 
Europa simtirà suflul panicii şi bătură în retragere. Înţelepciunea 
strategiei Templierilor ieşea acum la iveală. Cum extenuatii cruci- 
aţi se găseau acum ca tampon între armata lui Saladin şi zidurile 
cetăţii Acra, grupul proaspăt al Templierilor care tinuserà flancuri- 
le din urmă au intrat pe câmpul de luptă şi au oprit retragerea. 
Marele Maestru a condus armata din prima linie a luptei, dar a 
plătit scump pentru curajul său, când o săgeată i-a străpus coiful. 
Seneşalul (prim ofiţer financiar, n.a.) Ordinului a fost şi el ucis 

împreună cu mai mult de jumătate din contingentul Templierilor. 
Asediul de la Acra a durat un întreg an şi nouă bătălii au fost pur- 
tate înainte ca oraşul să fie câştigat de sarazini. Istoricii acelor 
vremuri estimează pierderi de 100 000 de oameni din rândurile 
cruciaților în timpul asediului, ceea ce pare să fie o exagerare de-a 
dreptul grosolană. În ciuda enormelor pierderi umane, rândurile 
s-au reîntregit datorită sosirii întăririlor din Vest. Noii recruți erau 
produsul celei de-a Treia Cruciade organizate chiar de cârcotaşul 
Templierilor, Guillaume, arhiepiscopul de Tyr, care, întors la Curtea 
Franţei şi Angliei, tinu o serie de discursuri eficiente dramatizând 
sacrilegiile comise de duşmanul musulman şi despre faptele de 
vitejie ale cruciaților aflaţi în disperată nevoie de întăriri de la fra- 
tii din ţările lor natale. 

Guillaume a fost mai norocos decât predecesorii săi. Prefăcu- 
tul rege Henric murise, iar succesorul său la tron, Richard „Inimă 
de Leu“, spre deosebire de tatăl său, era dornic să se arunce în 
luptă. Latentul ideal cavaleresc al Cruciatilor reînvia în Europa sub 
puterea oratorică a lui Guillaume, şi o nouă generaţie de regi şi 
aristocrați simţea dorinţa de a lua din nou în piept lupta pentru 
Crucea Sfântă. Richard şi egalul său inamic, Filip August al Fran- 
tei, cu reputaţia sa de perfect amant de-o noapte, puseră deoparte 
toate disputele lor belicoase asupra teritoriul Franţei şi declarară 
război sfânt păgânilor. 

În mai 1191, noii aliaţi au intrat în golful Acra. Între timp, 
Templierii se trasformaseră într-un brand virtual. Aderarea laică la 
Ordinul lor era atât de „în vogă“ încât mulţi cavaleri laici intrau 
sub comanda noului Mare Maestru Templier, un englez cu nume- 
le de Robert de Sable purtând cu mândrie crucea roşie a Templie- 
rilor şi mantaua albă pe deasupra armurii. 

Cel mai entuziast cronicar al Ordinului, episcopul de Acra, 
deposedat de episcopie, Jacques de Vitry, descrie plăcerea pe care 
o simțeau alături de crema monarhilor şi nobilimii europene. 
„Numele şi reputaţia lor, faima sfinteniei lor“, scrie el probabil 
însufletit de speranţa de a primi o episcopie, „sunt ca o încăpere 

al cărei parfum împrăştie un dulce miros împrăştiat peste întreaga 
omenire, iar toate congregatiile de sfinţi vor povesti despre bătălii- 
le şi gloriosul lor triumf în faţa duşmanului lui Hristos. Cavaleri 
din toate zările, duci şi principi, luând exemplul lor, rupând pie- 
dicile lumeşti, uitând de fală şi de trufia vieţii mărunte sau de pof- 
tele cărnii, de dragul lui Hristos, s-au grăbit să-i însoţească şi să 
pună umărul la îndeletnicirea lor sfântă întru credinţă“. 

Proaspetele forţe anglo-franceze au echilibrat balanţa puterii 
şi în şase săptămâni de la debarcarea lui Richard şi Filip August la 
Acra armata lui Saladin fu alungată, lăsând oraşul lipsit de apăra- 
re şi deschis victoriei creştine. 

Înainte de a intra în posesia premiului, Templierii şi-au dove- 
dit talentul de diplomaţi supraveghind ca ordinea diviziilor să nu 
fie perturbată de conflictele dintre trupele aliate. Richard, Filip, 
vasalii lor cei mai importanti, precum şi emirii turci renegati care 
se aliaseră cu forţele creştine se reuniră în cortul Marelui Maestru 
şi semnară un tratat pentru a evita ulterioare manifestări beligeran- 
te asupra naţiunii care urma să controleze oraşul cucerit. Rolul lor 
de arbitru funcţiona ca un pivot printre capetele înfierbântate ale 
cuceritorilor care aduseseră învrăjbirile europene odată cu ei în 
Ţara Sfântă. Templierii preveneau izbucnirea unui război civil da- 
torită colericului Richard care dăduse jos steagul austriac şi-l 
aruncase într-un şanţ. Cavalerii Templieri s-au plasat fizic între 
germanicii revoltați şi oamenii lui Richard, detensionànd altercatia. 
Richard era atât de fascinat de Templieri încât şi-a făcut o reşedin- 
tà în noul lor Templu din Acra. 

Templul era un tampon şi între Richard şi dubiosul său aliat, 
Filip August al Franţei, care alesese să-şi aşeze reşedinţa în centrul 
fortificat al oraşului. Richard, plin de energie, fusese ocupat în 
timpul expediției sale din Anglia către Orient de cucerirea unor 
valoroase domenii de-a lungul rutei sale. Navigând din portul sici- 
lian Messina până în Palestina, Richard făcu un mic ocol în Cipru 
pentru a-şi regla nişte conturi cu Isaac Comnenul, guvernatorul 
acestei insule, care-o insultase pe mireasa lui Richard, Berengaria, 

dar şi pe sora lui, atunci când nava celor două fusese deturnată de 
la cursul iniţial, şi ele au cerut refugiu într-un port cipriot. Richard 
a debarcat cu toate trupele în Cipru, a devastat portul Limassol şi a 
preluat controlul asupra întregii insule. Regele englez nu a pierdut 
timp, convertindu-şi cucerirea în sume pecuniare, vânzând insula 
Templierilor, care i-au plătit 300 000 de livre de aur în bani li- 
chizi, un alt indiciu al imensei lor bogății si un alt motiv pentru 
care Richard era îndrăgostit de aceşti călugări înstăriți. 

Mentinand Acra ca important port strategic, Richard şi aliaţii 
săi s-au simţit pregătiţi să înceapă lupta pentru recucerirea Ţării 
Sfinte. 

Din Acra, armata lui Richard s-a mutat spre sud de-a lungul 
liniei de coastă către strategica citadelă Ascalon. Rupând tradiţia, 
Templierii s-au amplasat în spatele trupelor cruciate dintr-un mo- 
tiv inexplicabil. Saladin a rezistat cruciaților în orice punct ar fi 
fost lovit. Atunci când armata creştină a trecut prin Jaffa, undeva 
pe drumul dintre Ascalon şi Acra, Saladin a atacat, iar această bă- 
tălie a durat 11 zile. Dar liderul musulman nu a reuşit să oprească 
armata creştină, iar marşul către Ascalon a continuat. 

Templierii erau extrem de practici şi pe durata acestei campanii 
nu au scăpat oportunitatea de a se îmbogăţi „muncind şi în schimbul 
de noapte“. După fiecare zi de luptă, în timp ce restul trupelor se 
odihneau, un contingent de Templieri şi aliaţii lor turci lansau raiduri 
călare care, de obicei, începeau la miezul nopţii. Ei prădau satele şi 
se reîntorceau în tabără în zori cu turme de oi sau orice puteau 
transporta ei sau caii lor. Apoi, după o scurtă odihnă, îşi reluau locul 
în corpul armatei şi se pregăteau pentru o nouă zi de luptă. 

Într-una dintre incursiunile din miez de noapte, simţul atât de 
practic al Templierilor aproape că a dus la nimicirea lor când s-au 
trezit înconjurați de 4 000 de musulmani. Chiar când se găseau în 
pericolul de a fi măcelăriți de copleşitoarea forţă inamică, regele 
Richard însoţit de Contele de Leicester şi de oamenii săi au apărut 
şi i-au salvat pe Templieri de la o moarte sigură. 

Pe întinsa câmpie din afara oraşului Ramla, aflat între Jaffa şi 
Ascalon, Saladin a mai făcut o ultimă încercare de a opri asaltul 

cruciaților. Valuri de beduini călare şi pedestrasi, pe care însotito- 
rul lui Richard, cronicarul creştin Godefroy de Vinsauf, îi descrie 
ca „întinzându-se de la malul mării până în munţi“, asaltează flan- 
curile creştinilor, dar nu reuşesc să rupă rândurile acestora. 
Godefroy de Vinsauf susţine că Richard „Inimă de Leu“ era chiar 
în fruntea armatei sale ţinând strânse rândurile împotriva atacului 
musulmanilor. Saladin şi armata lui s-au retras de pe câmpul de 
luptă şi s-au baricadat în interiorul fortăreței Ramla, care era una 
dintre cele mai mari obstacole care mai stătea între cruciați şi țelul 
lor suprem: lerusalimul. 

Pentru moment, Richard şi-a distras atenţia de la Saladin şi a 
plecat spre Gaza, care avea semnificaţie simbolică pentru Templi- 
eri de vreme ce aici fusese principala fortăreață ocupată de sara- 
zini după măcelul de la Hattin cu patru ani înainte. După ce a 
ocupat oraşul, Richard îl returnă Templierilor. Saladin fiind blocat 
în Ramla, oraşul Ascalon a căzut şi el sub ocupaţia oştilor cruciati- 
lor care acum controlau întreaga coastă a Palestinei, la doar şase 
luni de la sosirea lor în Acra. 

Saladin nu avea încredere în trăinicia zidurilor cetăţii Ramla şi 
abandonă oraşul pentru Ierusalim, care era mult mai bine fortifi- 
cat. larna sosi cu ploile sale torențiale care făceau marşul imposi- 
bil. Templierii iernară în Gaza, în vreme ce Richard se aşeză în 
oraşul Ascalon, ale cărui ziduri distruse fură reconstruite în timpul 
răgazului de luptă. 

După ce ploile s-au oprit, armata creştină a avansat până la 
câteva mile depărtare de lerusalim. Atunci, cu premiul cel mare în 
fata ochilor, coaliția creştină începu să se destrame. Certurile din- 
tre francezi, germani şi englezi aproape că dădură naştere unui 
adevărat război. Saladin a profitat de avantajul oferit de diferente- 
le de opinie ale cruciaților şi a asediat Jaffa. Acesta fu gestul care 
i-a şocat pe creştini şi i-a reunit. Templierii au mărşăluit către Jaffa, 
în vreme ce Richard ajunse în oraş navigând de-a lungul coastei. 
Forţele reunite ale creştinilor au învins armata lui Saladin, iar Jaffa 
a rămas sub ocupaţie creştină. 

Templierii jucaseră un rol important în a Treia Cruciadă, iar 
acum doreau să joace acelaşi rol si la finalul ei, însă rezultatele au 
fost şi bune şi rele. Realizând că certurile distrugătoare dintre cruciați 
ar fi putut conduce la un dezastruos triumf al lui Saladin, după cum 
se dovedise elocvent la Jaffa, Templierii au reunit un consiliu al lide- 
rilor armatelor europene. Ei l-au sfătuit pe Richard să abandoneze 
tentativa sa de a recâștiga Ierusalimul şi să semneze un armistițiu de 
trei ani cu Saladin. Crestinii ar fi avut controlul oraşelor de coastă cu 
excepţia fortăreței de la Ascalon, care urma să fie demolată. Mai mult 
decât atât, Saladin era de acord cu dreptul pelerinilor creştini de a 
avea acces liber către Lăcaşele Sfânte din Ierusalim. 

Prima Cruciadă fusese organizată atunci când accesul peleri- 
nilor către locurile sfinte fusese interzis, iar tratatul Templierilor 
putea fi considerat un mare succes, căci redeschidea oraşul cre- 
dincioşilor. Dar cronicarii europeni au blamat Ordinul pentru că 
i-a împiedicat pe cruciați să preia controlul asupra oraşului. Rela- 
tia foarte strânsă a lui Richard cu Templierii nu s-a terminat însă 
odată cu această cruciadă. În timpul şederii sale în Palestina, rege- 
le a reuşit să-i irite pe atât de mulţi dintre aliaţii săi, în mod special 
pe ducele de Austria, încât Richard a trebuit să se întoarcă în Eu- 
ropa în taină. Consultându-se cu consilierul său, Robert de Sable, 
Marele Maestru al Templului, au căzut de acord ca regele şi regina 
să călătorească separat. Cu multă pompă, pentru a distrage atenţia 
de la plecarea tainică a soţului său, regina Berengaria se îmbarcă 
pe navă, trecând strâmtoarea Gibraltar către Anglia. Richard tinu 
itinerariul său secret, şi călătoria de întoarcere acasă s-a făcut atât 
pe mare, cât şi pe uscat. Plănuia să acosteze într-un port la Marea 
Adriatică, apoi să continue călătoria călare. Templierii aveau la 
dispoziţie o întreagă flotă şi i-au închiriat lui Richard una dintre 
navele lor pentru reîntoarcerea sa acasă. 

Regele s-a deghizat în cavaler Templier şi a călătorit alături de 
patru membri ai Ordinului, îmbarcându-se din portul Acra la 15 
octombrie 1192. Şiretlicul său a eşuat însă şi a fost recunoscut tre- 
când prin Viena de către ducele Leopold de Austria, care încă mai 
avea resentimente faţă de Richard datorită steagului austriac arun- 
cat în şanţ în Ţara Sfântă de către regele englez. 


BANCHERII LUI DUMNEZEU: ruinele capelei Maicii Domnului aparţinând 
de Templul din Lanieff, Franţa. Pe lângă cartierul general din Palestina, Cavalerii 
Templieri deţineau mănăstiri, castele şi biserici pe tot cuprinsul Europei, care 
slujeau în acelaşi timp şi ca bănci unde membri ai regalității şi aristocrației îşi 
puteau depozita averea într-un loc şi să şi-o recupereze în alt loc, un adevărat 
prototip pentru sistemele bancare din zilele noastre. (Marc Gregor) 

Richard a petrecut doi ani în captivitate înainte de a se plăti o 
imensă sumă de răscumpărare pentru eliberarea sa. Înapoiat în 
Anglia, el şi-a arătat recunoştinţa faţă de Templieri oferindu-le co- 
nacul din Calow. În 1195, Robert de Sablé fu înlocuit de Gilbert 
Herail care se pregăti de plecare în Palestina din Franţa, unde fu- 
sese Mare Preceptor în slujba Ordinului. Hérail n-a pierdut vre- 
mea şi odată ajuns în Tara Sfântă a început construcţia unei serii 

de fortărețe ale căror impresionante ruine ne amintesc azi de mă- 
retia rolului Templierilor în apărarea teritoriilor creştinătăţii. 

Cea mai importantă fortăreață ridicată de Herail este Castelul 
Pelerinilor care străjuia drumul dinspre Acra către Ierusalim. Cita- 
dela era o minune a zilelor sale, iar ruinele ei încă mai constituie 
o imensă atracţie turistică. Două turnuri de înălţimea a zece etaje 
străjuiesc castelul. Zidurile de 5 metri grosime şi 13 metri înalțime 
înconjurau un oraş sigur de sine, protejând palatul Marelui Maes- 
tru, o biserică gotică, crame, grădini, livezi, iazuri şi păşuni pentru 
animale care furnizau carnea în timpul asediilor. Cea mai impor- 
tantă trăsătură a Castelului Pelerinilor din punctul de vedere al 
asediilor era un izvor de apă proaspătă care curgea în interiorul 
zidurilor cetăţii. 

În pofida blamului generalizat pentru a nu fi reuşit recucerirea 
lerusalimului, decizia Templierilor de a face pace cu sarazinii a 
permis Palestinei creştine să supravieţuiască timp de încă un se- 
col! Istoricul victorian Charles Addison insista că „Regatul Latin 
din Palestina a fost apărat şi menţinut numai datorită diplomaţiei 
Templierilor şi Ospitalierilor. Nicio acţiune cât de cât importantă 
în lupta cu păgânii nu a avut loc fără ca Templierii să o fi influen- 
tat în mod distins şi activ“. 

În vreme ce continau să apere Ţara Sfântă, acţiunile Templie- 
rilor în Europa se extindeau pe măsură ce reuşeau să îndeplineas- 
că o serie de alte însărcinări. Găzduiau regi, funcționau ca 
bancheri, erau mijlocitori ai papei acţionând pentru colectarea 
taxelor. Fratele lui Richard şi succesorul lui la tron, regele loan, se 
bucura de o relaţie mai apropiată cu membrii Ordinului decât fratele 
său de sânge. loan folosea Templul din Londra ca reşedinţă rega- 
lă, stând acolo săptămâni întregi, ba chiar conducând diverse afa- 
ceri între zidurile acestuia. Semnătura lui Amaury de St. Maur, 
Maestrul Templului din Londra, apare pe un act pus în executare 
de regele loan în 1203, garantând o dotă soţiei sale. Templierii 
aveau atât de mare încredere în acest rege, încât au depozitat 
aproape toate averile lor în Templul din Londra. Regele Filip August 

al Franţei depozitase şi el mult aur şi argint în biserica pariziană a 
Ordinului. După ce fu excomunicat de papă, care, de asemenea, 
a pus interdicţie pe întreaga ţară, regele loan a fost convins de că- 
tre doi Templieri să se supună exigenţelor papei, cavalerii fiind 
delegati cu această sarcină de nunțiul papal în Anglia, Pandulf. 
Văduva regelui Richard, Berengaria, îşi depuse în siguranţă zes- 
trea în Templul londonez şi îi rugă pe Templieri să îl convingă pe 
cumnatul său să plătească împrumutul de câteva mii de lire pe 
care ea i-l acordase cândva, o avere în acele vremuri. 

Templierii s-au pomenit că sunt participanţi activi la pârghiile 
istoriei atunci când regele loan a fost obligat de împrejurări să 
semneze Magna Carta înaintată de nobilii rebeli după înfrângerea 
sa în luptă. loan a fugit şi a cerut protecţie Templierilor la Londra, 
unde baronii victorioşi îl vizitează şi îi aduc la cunoştinţă exigen- 
tele lor. loan era chiar mai generos decât fratele său faţă de Ordi- 
nul Templierilor. El le oferi întreaga insulă Lundy, precum şi 
imensele ţinuturi Radenach şi Harewood în comitatul Hereford. 

În vreme ce puterea şi influenţa Templierilor în Europa era 
mereu crescândă, norocul lor în Palestina fluctua între triumf şi 
nimicire. Dar vasta lor corespondenţă cu diverşi suverani pontifi 
sau alte figuri importante din Vest indica faptul că Templierii erau 
extrem de ocupați cu făurirea unor planuri mari de recucerire. 
Într-o scrisoare adresată papei Honorius în anul 1217, Marele Ma- 
estru din Palestina, Guillaume de Chartres, lăuda succesul Ordi- 
nului, dar izul implorator dintre rânduri pălea oarecum în faţa 
cuvintelor pompoase. Guillaume de Chartres scrise că Templierii 
il intimidaseră atât de tare pe Safadin® — sultanul Egiptului —, încât 
acesta se temea pentru siguranţa capitalei sale. 

În ciuda realizărilor lor militare, Templierii au fost coplesiti de 
un imens influx de pelerini din Europa, printre care şi vizitatori cu 
sânge albastru, precum regele Ungariei sau ducii de Austria şi Mo- 
ravia împreună cu oaspeţii lor, epuizându-le resursele, în special 


* Fratele mai mic al lui Saladin, cunoscut şi sub numele de Malik al-Adil (n.t.). 

caii şi proviziile de alimente. Adăugându-se la aceste probleme, 
recolta din Palestina a fost slabă, astfel că populaţia creştină se 
confrunta cu foametea. Guillaume de Chartres îl imploră pe papă 
să trimită grânele pe care le promisese, dar care nu ajunseseră la 
destinaţie. Cavaleria Templierilor, cea mai eficientă componentă a 
armatei lor, suferise şi ea drastice pierderi de cai, iar Marele Maes- 
tru îi cerea papei să trimită înlocuitori pentru a-i putea aşeza pe 
Templieri din nou în şa. Scrisoarea lui Guillaume de Chartres poa- 
te că exagerase disperarea membrilor Ordinului, de vreme ce avu- 
ră destule resurse ca să lanseze un atac de proporţii un an mai 
târziu asupra fortăreței egiptene Damietta, unde începuseră un 
asediu care a durat un an. De Chartres nu a supravieţuit ca să poa- 
tă vedea rezultatul campaniei sale. La scurt timp după sosirea sa 
în Egipt, izbucni o epidemie de ciumă, iar Chartres a fost una din- 
tre numeroasele ei victime. 

Pierre de Montaigu, Mare Preceptor al Spaniei, îşi grăbi pleca- 
rea spre est pentru a-i lua locul. 

Cronicarul Jaques de Vitry, episcop de Acra, trimite rapoarte 
despre faptele de seamă ale Templierilor, lucru care le sporeşte 
deja legendara faimă. Vitry descrie epic bătăliile de pe apele Nilu- 
lui, în mod special una în care o imensă galeră a Templierilor se 
scufundă ucigându-i pe toţi cei aflaţi la bordul ei. Dar chiar şi o 
înfrângere ca aceasta spori reputaţia acestor războinici ca martiri 
ai credinţei creştine. 

Templierii şi aliaţii lor erau mai bine pregătiţi pentru lupta pe 
uscat. După ce fuseseră eroii asedierii cetăţii Damietta timp de un 
an, populaţia oraşului lansă un atac al cavaleriei în tabăra cruciati- 
lor. Trupele creştine fură luate prin surprindere şi întreaga armată 
era cât pe ce să fie nimicită, Templierii însă au rămas la posturile 
lor respingând atacul egiptenilor. Creștinii s-au regrupat şi împre- 
ună cu călugării Templieri au învins armata egipteană. Fără apăra- 
re, oraşul Damietta a căzut sub ocupaţia cruciaților. Forţele cres- 
tine nu au avut însă timp să savureze victoria. Profitând de 
absenţa cruciaților din Palestina, sultanul Damascului o invadä 

prin partea de nord, capturând Cezareea, şi puse sub asediu prin- 
cipala fortăreață a Templierilor, Castelul Pelerinilor. 

În pofida bogăției lor nemăsurate din Europa, Templierii din 
Ţara Sfântă păreau perpetuu nevolnici. Într-o scrisoare adresată 
episcopului de Ely din Anglia, Marele Maestru Pierre de Montaigu 
lăuda campania încununată de succes împotriva fortăreței 
Damietta şi descrise foarte dinamic o serie de bătălii dintre Tem- 
plieri şi flotele egiptene de-a lungul coastelor Palestinei. Dar ulti- 
mul paragraf al scrisorii Marelui Maestru dă la iveală adevăratul 
motiv pentru care scrisese. Montaigu ameninţa: „Dacă vom fi în- 
selati în aşteptările noastre de a primi sprijin în vara ce vine, toate 
cetăţile cucerite nu demult, precum şi lăcaşurile pe care le-am 
ocrotit din timpuri trecute vor fi părăsite în jalnica lor stare. Noi 
înşine ne găsim împovăraţi de nevoi şi de spezele duse pe umeri 
pentru împlinirea îndatoririlor noastre faţă de lisus Hristos, astfel 
că nu mai putem lua hotărârile trebuincioase decât dacă primim 
grabnic sprijin şi stipendii de la credincioşi“. 

Cititorii moderni se vor întreba de ce Marele Maestru nu soli- 
cita fonduri chiar din tezaurul lor din Europa, de vreme ce ramuri- 
le europene ale Ordinului oferiseră împrumuturi atâtor nobili 
stràmtorati de-a lungul istoriei. Probabil că ramurile Ordinului din 
Occident erau atât de bogate tocmai datorită faptului că se zgâr- 
ceau să ofere ajutorul necesar celor din Orient. 

După succesul initial datorat absenței armatelor cruciate care 
erau implicate în bătăliile din Egipt, campania începută de sulta- 
nul Damascului în Palestina a eşuat. Armatele lui au fost alungate 
de sub zidurile Castelului Pelerinilor până dincolo de graniţele 
Siriei. 

Încurajati de victoriile din Damietta şi de înfrângerea sultanului 
Damascului, liderii laici din Palestina s-au lăsat coplesiti de lăcomie 
şi şi-au fixat ca ţel bogăţia, depăşind misiunea iniţială de a apăra 
Tara Sfântă de năvălirea musulmană. Ignoränd sfatul Marelui Maes- 
tru, cruciații nelinistiti din Europa îl convinserà să îi însoţească în 
atacul contra capitalei egiptene, Cairo. Dar cruciații nu fuseseră 

trimişi din Europa ca să prade oraşele bogate din afara Palestinei, 
iar liderul Templier le-a reamintit să nu folosească acest avantaj. 
Însotità de nunțiul papal, care dăduse acestei campanii acordul tacit 
al papei, armata trecu în Egipt şi îşi aşeză tabăra pe malurile râului 
Taphenos, un afluent al Nilului, în octombrie 1222. De cealaltă 
parte a râului, se afla imensa armată a sultanului egiptean. Ofensiva 
cruciaților a fost prost gândită din punctul de vedere al momentu- 
lui, pentru că a fost stabilită chiar în timpul inundaţiilor anuale ale 
Nilului. 

După ce albia unui canal secat s-a umplut cu apa de ploaie, 
sultanul şi-a trimis galerele de-a lungul Nilului, unde flota sa în- 
tâlni flancurile cruciaților din Sud, care îşi aşezaseră tabăra pe ma- 
lurile râului. Grăbindu-şi sosirea din Siria, sultanul Damascului 
şi-a plătit politele blocând flancul nordic al cruciaților. Înconjuraţi 
din ambele părţi, armata creştină a suferit şi alte pierderi atunci 
când Nilul ieşi din matcă şi toate proviziile le-au fost luate de apă. 
Cum nivelul apei continua să crească, armata creştină pierdu şi 
caii, căruțele şi echipamentul militar. Într-o scrisoare dezolată tri- 
misă Preceptorului Templierilor din Anglia, care contrasta puter- 
nic cu expunerea pompoasă trimisă episcopului de Ely, Marele 
Maestru descrie sec proporţiile dezastrului: „Am pierdut totul“. 

Prins în capcana Nilului ieşit din matcă şi a armatelor musul- 
mane, de Montaigu se tânguie: „Nu aveam de mâncare şi eram 
prinşi ca peştele în nadă, nu ne mai rămânea nimic altceva de fă- 
cut decât să cădem la învoială cu sultanul.“ 

„A cădea la învoială“ era, de fapt, un eufemism al cuvântului 
capitulare. Marele Maestru îşi răscumpără armata cedând fortărea- 
ta Damietta şi eliberându-i pe toţi ostaticii. A mai fost nevoit să 
accepte si un armistițiu pe opt ani. Ca bacşiş, sultanul Egiptului a 
spintecat atât Sfânta Cruce, cât şi pe câţiva dintre prizonieri captu- 
rati în timpului campaniei din Cairo. Predarea oraşului lor îi revol- 
tă pe locuitorii cetăţii Damietta, în special pe noul ei episcop, 
Jacques de Vitry, care fusese cea mai bună portavoce a Templieri- 
lor. Episcopul şi cancelarul său au vrut să apere oraşul, dar Marele 

Maestru refuză după ce inspectă zidurile slăbite ale cetăţii. Aşa 
cum explică într-o scrisoare trimisă la Templul din Londra, Tem- 
plierii rămăseseră fără soldaţi şi fără mijloace pecuniare. Veninul 
lui Vitry era de înţeles de vreme ce fusese unul dintre ostaticii 
predati pentru a asigura armistițiul. Oglindind eleganța cavale- 
rească pe care ambele tabere beligerante o arătaseră în timpul 
nemiloasei cruciade, Marele Maestru menţionează într-o scrisoare 
trimisă în Anglia că sultanul a onorat armistițiul şi i-a hrănit pe 
soldaţii creştini înfometați din propriul lui grànar. 


* x x 


În ciuda dezastrului din Ţara Sfântă, în Europa, Templierii 
continuau să prospere, iar serviciile lor erau căutate de multe ca- 
pete încoronate. Războinici, arhitecţi, diplomaţi, aceşti medievali 
„renascentişti“ au servit multe interese. În 1223, la un an după 
sinistra pierdere de pe Nil, Templierii au intrat într-o dispută peri- 
culoasă cu frecventul lor angajator, Henric al Ill-lea al Angliei. 
Disputa ajunsese atât de înveninată, încât regele ceru intervenţia 
papei. Bula papală din 1223, De Insolentia Templariorum 
Reprimenda tinu partea lui Henric si ficu publice plàngerile aces- 
tuia împotriva Ordinului, printre care refuzul Templierilor de a 
plăti taxe, precum şi relaţia prea apropiată pe care aceştia o aveau 
cu unii judecători desemnaţi chiar de ei şi care dovedeau pärtinire 
în cauzele de judecată ce priveau colectarea taxelor. Bula papală 
desemna doi abati englezi care să pregătească acuzaţiile împotriva 
Templierilor. Investigatiile nu au condus însă la nici un rezultat. 
Se pare că Templierii erau prea pricepuţi în serviciile pe care i le 
aduceau regelui care tocmai depusese plângeri împotriva lor. lată 
cum: la un an după promulgarea actului oficial al papei, Henric 
ceru liderului Templierilor din Anglia, Alan Marcell, să -medieze 
un armistițiu cu regele Franţei. Relaţiile dintre regele reclamant şi 
cei care făceau evaziune fiscală deveniseră între timp atât de cor- 
diale, încât Henric chiar a fost invitat să îşi aşeze reşedinţa la 

Templul din Londra. Anul următor, Henric apelă din nou la price- 
perea diplomatică a lui Marcell, trimitàndu4 în Germania pentru 
mijlocirea mariajului său cu fiica ducelui de Austria. 

Templierii erau nu numai buni diplomati, ci şi străluciți ban- 
cheri, iar talentul lor financiar le-a adus bogății considerabile. În 
ciuda jurămintelor de sărăcie, Templierii erau inovatori financiari 
şi au introdus în Evul Mediu conceptul filialei bancare din zilele 
noastre. Desemnati ca moştenitori financiari ai muribunzilor, ei 
primeau astfel binevenita mită cu care „asigurau“ biletul către Rai, 
iar pe lângă aceasta împrumutau monarhilor aflaţi la strâmtoare 
importante sume de bani, devenind astfel potenţialii bancheri ai 
oricărui tron din Europa. Chiar şi sultanii musulmani se bucurau 
de serviciile inamicului lor şi luau cu împrumut sume mari de la 
aceşti vrăjitori fiscali. Templierii erau în Evul Mediu ceea ce 
Fuggerii au însemnat pentru Renaştere sau Rothschild pentru seco- 
lul al XIX-lea. 

Henric al III-lea îşi rezolva toate afacerile financiare în Tem- 
plu. În timpul domniei sale, Tezaurul Regal fu depozitat la sediul 
Templului londonez. Regele plăti împrumutul acordat contelui de 
Flandra în rate anuale retrase din contul său din depozit şi transfe- 
rate la filiala Templierilor din Flandra. Imensa bogăţie a Ordinului 
s-a demonstrat şi prin evidenţa unei alte plăţi, 10 000 de unităţi de 
aur, făcute de Henric împăratului bizantin folosindu-se de contul 
său din filiala din Constantinopole. 


ASIGURARE PENTRU MOARTE: Adesea proprietarii de pământuri înstăriți lăsau prin testament, partial 
sau în întregime, proprietăţile pe care le deţineau ordinelor sfinte asemenea Templierilor ca un fel de 
„asigurare” care să le înlesnească ajungerea în rai. O astfel de proprietate este prezentată în imaginea 
de mai sus: Casa-Templu din Ballymote, Comitatul Sligo, Irlanda. (Michael St. Maur Sheil) 

Templierii erau favoriţii regelui şi de cealaltă parte a Canalu- 
lui Mânecii. În 1224, Filip al II-lea lăsă Ordinului prin testament 
10 000 de lire. Regele trebuie să fi simţit nevoia imperioasă de a 
plăti în aur multă căinţă pentru mântuirea sufletului său printr-o 
donaţie extrem de generoasă. Templierii deveniră indispensabili 
în afacerile care implicau călătoriile în şi dinspre Ţara Sfântă. 
Creativa lor invenţie, filiala bancară nu era rezervată doar capete- 
lor încoronate. Un pelerin sau un cruciat putea să îşi depună banii 
la mănăstirea/banca Templierilor din orice oraş european, elibe- 
rându-i-se cecuri de călătorie medievale valabile la sosirea lor în 
Tara Sfântă. Templierii erau principalii convertori de monedă. Este 
foarte adevărat că cecul a fost inventat de Ordinul Templierilor. 

Datorită faptului că Templierii deţineau biserici pretutindeni 
în Europa şi în Orientul Mijlociu, ei au contribuit la lansarea unor 
idei împrumutate din Islam sau cultura iudaică şi au introdus chiar 
inovaţii ale lumii musulmane, care, tehnologic vorbind, era mult 
mai avansată decât cea a barbarilor vest-europeni. Templierii au 
fost primii europeni care au folosit busola magnetică. Au contribu- 
it la progresul măsurătorilor geografice, cartografiei, construirii de 
drumuri şi navigaţiei. Ca stat în stat, aveau propriile porturi cu 
deschidere la mare, şantiere navale şi flote care erau folosite atât 
în scopuri militare, cât şi în scopuri comerciale. 

Templierii făceau negot de mari proporţii pe Atlantic sau 
Mediterana, lucru care în Evul Mediu a deschis multe porti natiu- 
nilor izolate de pe insulele Europei. Comerţul Templierilor se în- 
tindea până în nord în Anglia şi până în estul îndepărtat din Ţara 
Sfântă. Pânza de olandă englezească şi alte bunuri erau transpor- 
tate de navele Templierilor în portul francez La Rochelle de pe 
coasta Atlanticului, apoi, pentru a evita controalele musulmane 
din strâmtoarea Gibraltar, exporturile erau transportate pe uscat 
până în porturile Mediteranei, unde erau din nou încărcate pe 
navele Ordinului şi livrate clienţilor nerăbdători din Palestina. În- 
deplinind cu sfinţenie clauza 53 din Carta Ordinului în care St. 
Bernard decreta: „Ei sunt îngrijitorii acelora cu sănătatea şubredă, 

cu pricepere şi băgare de seamă, oferind cu supunere şi cu credin- 
tà tot ceea ce bolnavii au nevoie în bolnitele? lor“, Templierii se 
ocupau de spitalele din toată Europa şi din Orientul Mijlociu. 
Prevalându-se de cunoştinţele superioare ale medicilor arabi 
acumulate în timpul stationärii lor în Est, ei deveniră adepţii folo- 
sirii medicamentelor şi organizară cursuri cu ajutorul medicilor şi 
chirurgilor lor, creând echivalentul unei şcoli de medicină medie- 
vale. Ei au început să promoveze pricipiile igienei moderne fără a 
cunoaşte, în entuziasmul lor, cele mai elementare chestiuni legate 
de microbi. Timp de două secole, până la nimicirea lor, Templie- 
rii au fost maeştrii absoluti ai universului lor medieval. 

Printre membrii Ordinului se aflau şi excelenți ingineri con- 
structori. Istoricul francez Louis Charpentier susţine că Templierii 
au finanţat şi construit catedrala gotică Notre Dame din Chartres 
în mai puţin de 30 de ani, în secolul al XIII-lea. 

În timp ce Templierii din Europa îşi sporeau performanţele de 
buni diplomati, finantisti şi oameni de ştiinţă, camarazii lor din 
Tara Sfântă păreau osificati în postura lor iniţială de războinici. În 
1229, Preceptorul Templierilor din Antiohia, Guillaume de 
Montserrat, a decis să îşi extindă teritorul atacând fortăreaţa veci- 
nilor musulmani. Ca în episodul capcanei din Cairo, lăcomia 
Templierilor i-a condus la dezastru. Apărătorii cetăţii au năvălit 
afară şi, depăşiţi numeric, creştinii au fost coplesiti de forţele ina- 
mice, dar Montserrat a refuzat să se retragă. În bătălia ce a urmat, 
100 de cavaleri Templieri şi 300 de arcaşi au fost măcelăriți îm- 
preună cu multi alti cavaleri laici şi infanterişti. Învingătorii au 
mărşăluit către Antiohia şi au cucerit oraşul. În încercarea de a 
arunca o lumină pozitivă asupra unui dezastru evident, cronicarul 
Matthew Paris raporta că Montserrat, „înainte de a-şi da duhul, a 
trimis în iad 16 păgâni“. 

Când vestea despre înfrângere ajunse în Europa, a Şasea Cru- 
ciadă a fost lansată, finanțată în mare parte de ramura engleză a 
Ordinului, care a contribuit şi cu un contingent de cavaleri la 


9 Spitale aflate sub administrarea mănăstirilor (n.t.). 

armata conducătorului cruciadei, Frederic al II-lea'°, Sfântul Împă- 
rat Roman. 

Armistițiul de opt ani încheiat între creştini şi musulmani care 
urmase predării cetăţii Damietta expirase şi un nou război pentru 
posesia Ţării Sfinte părea inevitabil odată cu sosirea împăratului şi 
a armatei sale. Frederic însă prefera calea diplomatică şi trimise 
un Templier să mijlocească situaţia la Cairo, care reuşi să îl con- 
vingă pe sultanul Al Kamil să predea locurile sfinte din Ierusalim, 
Bethleem, Lidda şi Nazaret fără luptă! Marele Maestru al Ordinu- 
lui din acel timp, Armand de Périgord, scrise o scrisoare plină de 
euforie guvernatorului Templul londonez, Robert de Sanford, în 
care descria reîntoarcerea creştinilor în capitala sfântă printr-o vic- 
torie fără vărsare sânge: „Spre bucuria îngerilor şi oamenilor, leru- 
salim este acum locuit doar de creştini, iar toţi sarazinii au fost 
alungaţi“. Bisericile creştine, precum şi alte locuri sfinte care fuse- 
seră transformate în moschei au fost sfintite din nou. „În aceste 
locuri unde numele Domnului nu a fost rostit de 56 de ani, sfinţit 
să fie numele Său, căci miracolele divinității sunt zilnic sărbători- 
te. Către toate locurile sfinte credinciosul în Domnul lisus Hristos 
are din nou drum liber“, scria Périgord. 

Bucuria Marelui Maestru fu domolită de certurile dintre ocu- 
pantii creştini care slăbeau unitatea de care aveau nevoie pentru a 
combate inamicul care îi înconjura. Périgord se plânse că apăra- 
rea Regatului era pusă doar pe umerii Templierilor şi a câtorva 
baroni care nu se implicaseră în disputele nimicitoare. În aceeaşi 
scrisoare, Marele Maestru menţiona că Ordinul construia o nouă 
fortăreață lângă lerusalim pentru a proteja capitala, dar era destul 
de pesimist în privinţa unei prezenţe creştine de lungă durată în 
acel loc. „În adevăr, nu putem ocroti pentru multă vreme ceea ce 
am dobândit de la sultanul Egiptulut, care este un om puternic şi 
înzestrat, decât dacă Hristos şi urmaşii lui credincioşi ne dau un 
sprijin priincios”. 


'0 A Şasea Cruciadă (1228-1229) a fost organizată de Împaratul Romano-German Frederic 
al II-lea, cunoscut pentru scepticismul său religios. Cu toate că fusese excomunicat de catre 
Papă, el a reuşit să cucerească Ierusalimul, Bethleemul şi Nazaretul (n.t.). 

Armistițiul din 1229 a durat până în 1244 când a fost încălcat 
de nou-veniti din alte regiuni, un trib nomad de turci coresmieni. 
Alungându-i pe mongoli din Est, turcii au năvălit în Palestina şi au 
prădat Ierusalimul, măcelărind întreaga populaţie, inclusiv pe 
creştinii care, pentru a se apăra, au căutat adăpost în Biserica Sfân- 
tului Mormânt. 

Turcii au continuat asaltul către fortăreaţa Templierilor din 
Gaza. În acord cu termenii armistiţiului de la Damietta, sultanul 
Egiptului şi cel al Damascului promiseseră să lupte alături de for- 
tele creştine împotriva turcilor, dar musulmanii şi-au părăsit aliaţii 
şi au trecut de partea turcilor în ciuda unei ancestrale dispute din- 
tre cele două forte musulmane. Într-o bătălie care a durat doar 
două zile, turcii au nimicit întreaga armată a Templierilor. Trei 
sute de cavaleri, servitorii lor şi alte trupe de mercenari angajaţi 
de Ordin au pierit în acest conflict. Ferocii turci nu au cruțat 
niciun membru al clericilor, poate şi pentru că ei au participat la 
luptă în postura de combatanți activi. Războinicul arhiepiscop de 
Tyr, episcopul de Saint George, abatele de Saint Mary din 
Jehoshphat şi multi alti prelati care luaseră spada în mână împotri- 
va păgânilor au murit de tăişul ei. Un mic grup de 33 de Templi- 
eri şi 26 de cavaleri Ospitalieri au reuşit să scape şi s-au retras în 
fortăreaţa de la Ascalon, apoi s-au îmbarcat pe nave, ancorând în 
portul oraşului Acra, care era mult mai bine fortificat. Vi- 
ce-Maestrul Templierilor, care supravietuise bătăliei din Gaza, a 
scris într-o scrisoare, citită în consiliul Bisericii întrunit de papa 
Inocenţiu la Lyon pentru organizarea unei noi cruciade, că „nu a 
fost nicio gospodărie sau familie care să nu fi pierdut un bătrân 
sau vreo rudă de sânge“. Idealismul şi fervoarea cruciadelor ante- 
rioare erau deja desuete în Europa, iar răspunsul la chemarea pa- 
pei fu sec, materializat printr-un infim număr de soldaţi sau bani 
ca sprijin pentru Templierii coplesiti numeric de forţele inamice. 

Turcii au continuat hăituirea supravietuitorilor şi au asediat 
Acra în 1246. Dar flota Templierilor a rezistat, păstrând portul 
Acra deschis pentru întăriri venite sub forma unor escadroane de 

Templieri din Vest, care îşi goliseră vistieriile pentru a subventio- 
na armata. Într-un an, Templierii nu numai că au ridicat asediul de 
la Acra, dar au distrus armata atroce a turcilor care a fost „măcelări- 
tă“, spune un cronicar, „până la ultimul om“, adăugând cu un entu- 
ziasm însetat de sânge că „însuşi numele lor a pierit de pe faţa 
pământului“. Templierii au reuşit, de asemenea, să păstreze câteva 
fortărețe pe care le foloseau ca garnizoane de foarte multi ani. Mul- 
te dintre trupele lor rămaseră în Palestina pentru ca, la sosirea rege- 
lui Ludovic al IX-lea al Franţei în 1249, flota de la Acra să fie 
pregătită să-l însoţească pe rege şi armatele unite în Egipt pentru a 
putea recuceri Damietta. Campania se sfârşi cu o triumfătoare vic- 
torie a cruciaților. Marele Maestru al Templierilor, Guillaume de 
Sonnac, spunea într-o scrisoare adresată Preceptorului Ordinului 
din Anglia că doar un singur soldat creştin (!) a murit în asaltul 
asupra fortăreței Damietta. 

Încurajat de triumful său, Ludovic, la fel ca şi predecesorii săi, 
decide să asalteze capitala Egiptului si să pună capăt amenințării 
musulmane asupra Palestinei creştine o dată pentru totdeauna. 
Templierii se deosebeau în timpul marșului către Cairo, iar priete- 
nul regelui, seniorul de Joinville, trimite scrisori în Franţa 
lăudându-le curajul. Pentru a-şi conserva energiile pentru atacul 
asupra capitalei Cairo, regele Ludovic ordonă trupelor să evite 
provocarea inamicului de-a lungul drumului. Cu toate acestea, 
contele de Artois, fratele îndărătnic al regelui, ignoră acest ordin şi 
hăituieşte un grup de turci până în tabăra lor din oraşul Massoura, 
în pofida sfatului Templierilor de a nu rupe rândurile. Turcii se 
regrupează şi contraatacă. Contele plăti cu viaţa lipsa sa de supu- 
nere şi cu pierderea a 300 de războinici, dintre care 14 erau cava- 
leri Templieri. Moartea contelui întunecă soarta armatei creştine 
în campania pentru cucerirea oraşului Cairo. Pentru a putea cu- 
ceri oraşul, Ludovic e obligat să atace strategica fortăreață de la 
Massoura. Regele reuşeşte să cucerească citadela, dar Marele Ma- 
estru al Templierilor, Guillaume de Sonnac, moare pe câmpul de 
luptă. Ludovic nu poate să îşi capitalizeze victoria pentru că, înainte 

de a ajunge la Cairo, Nilul iese din matcă şi mii de soldaţi ai rege- 
lui pier înecaţi în fluviu. Izbucnirea unei epidemii de ciumă cola- 
borează ca factor nimicitor al rândurilor armatei creştine. 

Extenuat, Ludovic ordonă retragerea la Damietta. Sleitele sale 
armate sunt härtuite de trupele egiptene. Pe 7 aprilie 1250, regele 
însuşi împreună cu întreaga sa armată cad prizonieri în mâinile 
sarazinilor. 

O uriaşă sumă de răscumpărare este pusă pe capul regelui în 
schimbul eliberării sale şi a baronilor săi. În loc să se înapoieze 
acasă acoperit de ruşine, Ludovic rămâne în Palestina timp de pa- 
tru ani, reconstruind fortărețele slăbite de la Acra, Cezareea si 
Jaffa, ridicând un nou castel la Sidon. Conduşi de un nou Mare 
Maestru, Renaud de Vichiers, Templierii s-au alăturat construirii 
de noi clădiri strategice care să consolideze puterea în Palestina. 
Templierii luptă şi alături de seniorul de Joinville în ambuscadele 
organizate la graniţele Palestinei de către tâlharii beduini şi îm- 
preună cuceresc castelul din Panias de lângă malurile râului lor- 
dan. 

În vreme ce Templierii îi țineau pe păgâni înghesuiți, s-au tre- 
zit implicaţi în dispute cu cei care le împărtăşeau credinţa. În 
1252, Henric al III-lea al Angliei şi-a amintit de „dragostea“ cu iz 
de ură pe care o purta Templierilor şi se plânge că aceştia deve- 
neau din ce în ce mai prosperi şi mai influenţi. Henric găsea aro- 
ganta lor insuportabilă şi ameninţa că le confiscă toate bogăţiile. 
Ca pentru a întări acuzaţiile regelui, Marele Maestru a respins cri- 
tica acestuia denumindu-l pe scurt „prostuţ“ şi adăugând o ame- 
nintare: „Câtă vreme căuta-vei dreptate, vei domni, dar, de vei 
încălca-o, coroana ta va cădea“. 

Cu câteva secole înainte ca Rousseau să conceapă celebrul 
„contrat social” în opoziţie cu drepturile divine ale regilor, Tem- 
plierii amenințau ca aceste drepturi să fie îngrădite, dacă regele nu 
îşi respecta obligaţiile. 


!! În franceză, în original (n.t.). 

În doi ani, relaţiile cu sponsorul lor monarh revenirä la ter- 
meni mai amiabili, iar Templul din Paris îi ceru lui Henric să facă 
o călătorie pentru a-i domoli pe vasalii răsculați din fieful englez 
din Gasconia. La o zi după sosirea lui la Templu, Henric organiză 
un ospăț de proporţii pentru a hrăni plebea. Se aştepta ca Templi- 
erii să plătească dărnicia regelui, lucru pe care aceştia l-au făcut 
fără să ezite. Mai târziu, în acea zi, Henric fu gazda unui alt festin 
dedicat regelui Franţei, în Templu. Ospitalitatea generoasă a Tem- 
plierilor devenise deja legendară şi nu mai este uimitor faptul că 
se regăseşte în numeroase cronici. Matthew Paris descrie ospätul 
şi beţia celor doi regi: „nicicând în vremuri trecute nu s-a ţinut aici 
un praznic atât de nobil şi de sărbătorit. (Regii Franţei şi Angliei] 
tinurä festinul în marea sală a Templului, acolo unde scuturile 
atârnă pretutindeni, atât de multe încât astupă cele patru ziduri.“ 

Templierii deveniră hotelierii de patru stele aflaţi în slujba re- 
gilor, prelatilor şi diplomaților de pretutindeni în Europa. Atunci 
când ambasadorul Castiliei vizitează curtea lui Henric al Ill-lea 
din Anglia, acesta îi oferă găzduire la Templul din Londra, trimi- 
tànd „trei cimpoaie cu vin“ din crama regală şi „zece căpriori graşi 
din pădurea regală din Essex“. A mai ordonat, de asemenea, pri- 
marului şi prefectului Londrei, precum şi anturajului de notari ci- 
vili să facă o vizită de curtoazie suitei spaniole sosite la Templu. 
În vreme ce Henric şi Templierii englezi continuau să întreţină 
relaţii cordiale, regele rămase totuşi insensibil la apelul disperat al 
fraţilor lor din Palestina. La un an după banchetul oferit regelui 
Franţei, Henric primeşte o serie de scrisori de la Marele Maestru 
al Ordinului, Thomas Berard, care îl imploră să îi acorde sprijin 
militar. La fel ca şi bunicul său, Henric al II-lea, regele se eschivă 
de la participarea la cruciadă invocând sărăcia. Poate că exista un 
sâmbure de adevăr în motivațiile lui Henric, de vreme ce a trebuit 
să îşi amaneteze pietrele care îi împodobeau coroana pentru a 
putea onora un ajutor pecuniar trimis Templierilor din Palestina. 

Cămătarul bijuteriilor era Templul din Paris, unde au fost depuse 
în siguranţă. Istoricii nu au reuşit să dea un răspuns clar la întrebarea 

care se naşte firesc atunci când sunt descrise astfel de situaţii dispe- 
rate: dacă ramura europeană a Ordinului era atât de bogată încât 
să împrumute regelui bani pentru a-i ajuta pe Templierii din Pales- 
tina, atunci de ce Templierii înşişi nu-i sprijineau pe camarazii lor 
din Orient? 

Thomas Bérard, Marele Maestru, nu exagera disperarea situa- 
tiei din Palestina în scrisoarea sa către Henric. La acel moment, un 
nou sultan venise la putere, care se dovedi a fi chiar mai bun stra- 
teg decât legendarul Saladin. Baibars, noul sultan al Egiptului, a 
avut cel mai modest debut. S-a născut sclav sau mameluc (în lim- 
ba arabă „sclav“) şi urcase până la cel mai înalt nivel în Egipt. 
Succesele sale militare i-au adus celebritatea, i se spunea Cuceri- 
torul şi a fost la înălţimea poreclei sale atunci când a invadat Pa- 
lestina în 1262 în fruntea unei oşti de 30 000 de călăreţi. 

În câţiva ani de războaie perpetue, a debusolat armatele 
Templierilor şi Ospitalierilor care au suferit pierderi uriaşe. Atroci- 
tăţi s-au comis de ambele părţi, carnagii de o asemenea infamie 
încât descrierile lor au ajuns în aproape toate cronicile vremii. Dar 
creştinii au fost aceia care au avut cel mai mult de suferit. Iminen- 
ta nimicire a ambelor ordine militare au produs reverberatii in toa- 
tă Europa, iar papa Clement al IV-lea a declarat doliu acestei 
tragedii într-o enciclica'? în care menţiona: „Prin moartea atâtor 
cavaleri din cele două ordine, nobila şcoală a Ospitalierilor, pre- 
cum şi ilustra cavalerie a Templierilor au fost aproape nimicite şi 
nu ştiu cum putem, după toate acestea, să găsim oameni cu suflet 
atât de nobil care să aibă aceleaşi însuşiri astfel încât să înlocuias- 
că de-ajuns pe cei mulţi care au pierit“. Disperarea papei semăna 
izbitor cu comentariul elegiac al Ministrului de Externe britanic, 
Edward Grey, în pragul izbucnirii Primului Război Mondial: „Fe- 
linarele se sting în toată Europa şi nu vom mai vedea lumină în 
viaţa care ne-a mai rămas“. 


12 Circulară trimisă de papă tuturor catolicilor, care cuprinde directive oficiale in probleme 
religioase, etice, sociale sau politice (n.t.). 

Baibars cucerea fortàretele creştine una după alta. În 1265, el 
a zdrobit zidurile fortului Ospitalierilor din Arsuf, ucigând 90 de 
membri ai Ordinului şi înrobind alţi 1 000. În anul care a urmat, 
el a cucerit Castelul Blanco al Templierilor, apoi şi-a continuat 
drumul către castelul Saphet unde a întâmpinat o puternică rezis- 
tentà, dar nu s-a retras. Sultanul a preferat să-i înfometeze pe locu- 
itorii castelului până la capitulare, asediind fortăreaţa. Asediul nu 
a durat mult. Preceptorul Templierilor din interiorul oraşului a 
rămas fără provizii în scurt timp şi a acceptat să se predea fără lup- 
tă în schimbul promisiunii de trecere în siguranţă a 600 de Tem- 
plieri până la fortăreaţa din apropiere, lucru cu care Baibars a fost 
de acord. Spre deosebire de spiritul cavaleresc al predecesorului 
său Saladin, Baibars şi-a încălcat promisiunea imediat ce a preluat 
controlul asupra fortăreței şi le-a propus Templierilor imposibila 
alternativă: convertirea la Islam sau moartea. Cronicarii europeni 
pretind că Templierii au rezistat acestei propuneri şi au fost ucişi 
până la ultimul. Conform scrierilor cronicarului arab Schafi Ibn Ali 
Abbas, însă, doi dintre Templieri au îmbratisat noua credinţă is- 
lamică şi au fost supuşi durerosului ritual al circumciziei. Cei care 
scuză lipsa de onoare a lui Baibars pretind că restul Templierilor 
au fost măcelăriți datorită faptului că au încălcat termenii învoielii, 
refuzând să-şi predea armele şi ascunzând valorile din fortăreață. 

Baibars „Cuceritorul“ şi-a conservat astfel renumele. La un an 
după atrocitățile din Saphet, el a adăugat la şiragul cuceririlor sale 
oraşele Homs, Belfort, Bagras, fortăreaţa Templierilor de la Sidon, 
porturile strategice Laodiceia, Gabala, Tripoli, Beirut şi Jaffa. 
Atunci când cetatea de la Antiohia căzu, sultanul se dovedi mai 
crutätor decât la Saphet, ucigând doar 17 locuitori şi înrobind res- 
tul de aproape 100 000. Toată Palestina era acum sub dominaţia 
lui Baibars, cu excepţia portului Acra, care era să cadă şi ea, când 
regele Eduard, Prinţul Ţării Galilor, fiul fatarnicului Henric al 
III-lea, şi-a surclasat tatăl ancorând în port cu o uriaşă armată de 
cruciați. Norocul nu i-a mai surâs lui Baibars, căci cruciații au 
alungat oştile sultanului înapoi în Egipt. „Cuceritorul“ a consimţit 
un armistițiu de 10 ani impus de Prinţul Ţării Galilor. 

Prinţul decise să se întoarcă în Anglia pe drumul pe care veni- 
se, luând aminte la dezastruoasa rută aleasă de celebrul său 
unchi, Richard Inimă de Leu, care fusese ţinut ostatic în Austria. 
Dacă certurile dintre europeni făceau călătoria călare extrem de 
primejdioasă, pe mare era încă şi mai plină de pericole din pricina 
şubredei tehnologii navale din acele timpuri şi, înainte de a părăsi 
portul Acra, prinţul îşi făcu testamentul. Încrederea pe care mo- 
narhii englezi le-o acordau Templierilor este zugrăvită şi de faptul 
că Thomas Bérard, Marele Maestru al Ordinului a fost invitat ca 
martor la legalizarea testamentului. 

În Anglia, Templierii au continuat să-şi pună amprenta pe afa- 
cerile regale. În timpul călătoriei de înapoiere a fiului său, tatăl lui 
Eduard îşi sfârşi zilele. Un conciliu regal compus din arhiepiscopii 
de Canterbury şi York, câţiva episcopi şi întregul grup de baroni 
s-a precipitat să umple golul de putere. Au ales Templul din Lon- 
dra ca sediu pentru a-l declara pe Eduard rege şi pentru a-i jura 
credinţă acestuia. Ca să evite izbucnirea unui război civil în tim- 
pul absenței regelui, conciliul l-a desemnat pe Walter Giffard, ar- 
hiepiscop de York, şi pe conții de Cornwall şi Gloucester ca 
regenti. Nobilii foloseau Templul ca reşedinţă trimițând de acolo 
depeşe regelui aflat în călătoria sa pe mare, prin intermediul gale- 
relor, înştiinţându-l despre moartea tatălui său şi de numirea lor ca 
viceregi. În timpul regenței, s-au emis o serie de edicte formulate 
în Templu. 

În 1273, la un an după înapoierea lui Eduard din cruciadă, 
noul Mare Maestru al Templului, Guillaume de Beaujeu, a părăsit 
Palestina si a revenit în Europa pentru deja tradiționalul motiv de 
a căuta ajutor pentru Regatul asediat. Dar Beaujeu mai avea un 
motiv pentru vizita sa în Anglia. În timpul campaniei din Palesti- 
na, Eduard împrumutase mari sume de bani din vistieria Templu- 
lui. Noul rege s-a dovedit un bun platnic şi a înapoiat suma de 
bani atunci când Marele Maestru ajunse la Templu. 

Situaţia în Ţara Sfântă devenise atât de disperată încât Marele 
Maestru al Ospitalierilor a venit şi el în Europa oprindu-se la Lyon, 

în Franţa, unde papa a întrunit un alt conciliu pentru a mai lansa o 
cruciadă. Cei doi Mari Maestri erau atât de stimati, încât aveau 
întâietate chiar în faţa nobilimii europene sau clericilor din conci- 
liu. Cum papa trăise o perioadă în Palestina, a promovat viguros 
această cruciadă şi a perceput o serie de taxe de la clerici în sco- 
pul finanţării campaniei militare. 

Mai important decât strângerea banilor, papa a ordonat mo- 
narhilor Europei să oprească orice dispută şi să înceapă lupta sub 
crucea sfântă. Sub presiunea papei, mulţi regi şi principi au con- 
simţit să participe la cruciadă, dar nu s-au ţinut de făgăduială. În 
timpul reunirii conciliului de la Lyon, papa muri şi, fără sprijinul 
său, tot acesta fu şi sfârşitul cruciadei. De-a lungul Evului Mediu, 
entuziasmul pentru cruciade slăbi şi, în cele din urmă, pieri cu 
desăvârşire. Sfârşitul secolului al XIII-lea marcă o perioadă de apa- 
tie. Istoricul secolului al XIX-lea, Charles Addison, a descris eloc- 
vent starea de spirit a acelor vremuri: „O mare schimbare de 
atitudine a traversat secolul; entuziasmul curajos insuflat de răz- 
boiul sfânt pali, şi Marii Maestri ai Templului şi Ospitalierilor s-au 
întors în Orient fără niciun sprijin, în dezolare şi tristeţe.“ 

Fără arme sau mijloace pecuniare, Guillaume de Beaujeu s-a 
înapoiat la Acra în 1275 şi trebui să se bazeze doar pe diplomaţie 
pentru a realiza ceea ce nu putea prin forţa armată. Armistițiul de 
10 ani impus de Prinţul Ţării Galilor prin uimitoarea victorie se 
apropia de sfârşit. Ca mulţi dintre predecesorii săi, Guillaume era 
un priceput negociator. În ciuda slăbiciunii forţelor creştine, el îl 
convinse pe sultanul egiptean, Malik Mansour, să reînnoiască ar- 
mistitiul şi încheie Pacea de la Tortosa pentru încă 10 ani. Ambele 
tabere fură de acord să nu se încalce teritoriile adversarului. Pen- 
tru a evita viitoare conflicte, tratatul de pace desemna clar care 
oraşe aparţineau musulmanilor şi care urmau să rămână sub do- 
minaţie creştină. 

În pofida condiţiilor elaborate în tratat, armistițiul nu a durat 
foarte multă vreme, dar, după o serie de bătălii inconcludente, 
oponenții extenuati ajung la un nou armistițiu, care, de asemenea, 

a avut o viaţă scurtă. De data aceasta, ostilitățile se reînnoiră după 
atrocitățile comise de un grup de mercenari europeni care au 
ajuns la Acra cu scopul jafului. Ei au capturat 19 comercianţi egip- 
teni care locuiau în oraş, i-au extorcat de sume imense de bani în 
schimbul libertăţii, după care, încălcând învoiala, i-au spânzurat. 
Sultanul Egiptului, furios, jură să nimicească orice fiinţă creştină 
din Palestina şi invadează fortăreaţa Margat şi oraşul Tripoli. În 
numai trei ani, sultanul ocupa toată Palestina, cu excepţia portului 
Acra şi sediul Templierilor, Castelul Pelerinilor. 

În primăvara anului 1291, noul sultan, Khalil, a decis să le 
dea lovitura de graţie creştinilor, tăindu-le singura legătură cu lu- 
mea din afară, portul Acra. Enormă pentru acele vremuri, armata 
sultanului număra 60 000 de călăreţi şi 140 000 de infanterişti 
grupaţi în afara oraşului. Inginerii Templierilor au venit cu ideea 
excavării unui tunel pe sub pământ pentru a-şi putea croi un drum 
în afara cetăţii. În tabăra opusă acestui ocean de asediatori era o 
garnizoană de numai 12 000 de cavaleri şi infanterişti creştini. 
Asediatii ştiau că singura lor scăpare era flota de galere a Templie- 
rilor şi a Ospitalierilor care se afla în port şi care era gata să-i 
transporte în siguranţă în insula Cipru. Marii Maeştri ai ambelor 
Ordine au refuzat să părăsească citadela, dar noncombatantii, ma- 
joritatea femei şi copii, au fost evacuaţi via Cipru. Locuitorii care 
au ales să rămână erau pregătiţi să apere oraşul. 

Asediul a durat şase săptămâni, iar atacurile asupra zidurilor 
cetăţii se lansau necontenit. Tehnologia de război a fost pe deplin 
întrebuințată în timpul asaltului. Artileria medievală era impresio- 
nantă. Mai mult de 600 de catapulte şi berbeci erau pregătiţi în 
afara zidurilor fortăreței. Unul din berbeci era atât de mare că au 
fost folosite 100 de căruţe pentru a-l putea transporta. Mai înalte 
decât zidurile oraşului şi protejate cu piei de animale, turnurile 
mobile adăposteau războinici care lansau o ploaie de săgeți şi su- 
lite peste meterezele fortăreței. Pentru un timp, creştinii au reuşit 
să dea foc turnurilor mobile sau berbecilor şi să-i atace pe inginerii şi 
pe mamelucii care încercau să surpe zidurile. Dar soarta apărătorilor 

depăşiţi numeric era fără scăpare. Spre deosebire de idealul cruci- 
atilor, care dispărea în Europa, fanatismul musulmanilor înflăcăra 
Orientul Mijlociu şi constant soseau întăriri care-i înlocuiau pe cei 
căzuţi în luptă. 

După treizeci şi trei de zile sub atac, turnul de comandă al 
oraşului a fost distrus de maşinile de război. Turnul ajutase la pro- 
tejarea zidurilor duble ale cetăţii care acum erau vulnerabile ori- 
cărui atac. După alte zece zile, musulmanii au reuşit să spargă 
ambele ziduri. Unul dintre apărători, regele Ciprului, a părăsit cu 
laşitate lupta, când a văzut că atacatorii au trecut şi de ultimul ob- 
stacol, şi s-a îmbarcat pe timp de noapte cu 3 000 dintre oamenii 
săi pe nave. A doua zi, pe 18 mai, armata de mameluci egipteni 
pătrunse prin spărtura zidului cetăţii lăsate fără apărare de ciprioti 
şi invadă centrul oraşului unde au fost opriţi de cavalerii aflaţi sub 
comanda celor doi Mari Maeştri ai ordinelor militare. În lupta 
corp la corp de pe strädutele strâmte, creştinii au reuşit să-i împin- 
ga pe mameluci în afara zidurilor doborâte. 

Incapabili să repare spärturile din zidurile fortăreței, au facut 
un zid de oţel viu — propriile lor trupuri — pentru a-i opri pe năvă- 
litori din asaltul lor. Templierii şi Ospitalierii au făcut faţă armatei 
sultanului până când Marele Maestru al Ospitalierilor a fost rănit 
grav, iar Guillaume de Beaujeu ucis de o ploaie de săgeți. Cavale- 
rii Templieri s-au făcut scut în faţa trupului liderului lor şi l-au dus 
pe braţe, cât încă mai respira, înapoi în Templu, unde şi-a dat ul- 
tima suflare. În timp ce lupta continua, lui Beaujeu i se făcu o 
scurtă slujbă de înmormântare în faţa altarului din Templu. 

FILANTROPIE SACRĂ: Pe măsură ce în Europa le creştea faima de apărători 
ai Ţării Sfinte, regii şi magnații feudali donau templierilor nu doar mănăstiri, dar 
şi oraşe întregi, printre care şi cetatea fortificată prezentată în imagine, ceea ce a 
făcut, în cele din urmă, ca aceştia să devină cei mai bogaţi proprietari de pămân- 
turi din Europa, (Gianni Dagli Orti) 


Câţiva dintre cavalerii lui Beaujeu au fost cuprinşi de panică 
la căderea liderului lor şi fugiră către port unde se îmbarcară pe 
nave şi părăsiră oraşul condamnat. Alţii se retraseră către fortărea- 
ta din Sidon, iar de acolo s-au îmbarcat şi ei pentru a ajunge în 
Cipru în siguranţă. Mai rămaseră înăuntrul oraşului 300 de cava- 
leri care luptară cu valurile de mameluci, reuşind să se refugieze 
în spatele zidurilor Templului fortificat şi să blocheze porţile în 
fata inamicilor. În timpul scurtului răgaz, ei reusirà să se regrupe- 
ze şi să aleagă pe noul Mare Maestru, italianul Thibaud Gaudin 
(de asemeni cunoscut şi sub numele de Guadini). 

Templul era o fortăreață în interiorul cetăţii, de mărimea unui 
oraş mediu. Era înconjurat de ziduri groase şi turnuri de comandă. 
Fortăreaţa era destul de mare pentru a încăpea în interior palatul 
Marelui Maestru, o biserică şi dormitoarele cavalerilor de ranguri 
inferioare. Un grânar şi un grajd denumit Piaţa de Vite au permis 
cavalerilor să reziste unui îndelungat asediu. 

Poate conştienţi de trăinicia fortăreței, sultanul si armata sa, 
extenuati de vărsarea de sânge le-au oferit condiţii generoase pen- 
tru capitulare. Templierii trebuiau să evacueze fortăreaţa în sigu- 
rantä si să plece în acelaşi mod din port, unde sultanul voia să le 
pună la dispoziţie propriile nave. Cavalerilor li se mai permitea de 
altfel să plece cu toate bogăţiile din interiorul Templului pe care 
le puteau transporta. Sultanul le făcu promisiunea solemnă că nu 
va încălca aceste condiţii şi trimise 300 de soldaţi ca să îi proteje- 
ze pe cavaleri la evacuarea lor din port. 

Templierii nu erau singurii refugiaţi. Un număr mare de femei 
îşi găsiseră adăpost în Templu, dar, în timpul evacuării lor din for- 
tăreaţă, musulmanii au încercat să le siluiască, iar Templierii, furi- 
osi, au închis din nou porţile prinzându-i înăuntru pe musulmani 
şi măcelărindu-i până la unul. 

În afara Templului, armata sultanului şi-a reluat atacurile, însă 
Templierii au reuşit să reziste încă o zi. Dar Marele Maestru şi-a 
dat seama că nu făcea decât să întârzie un inevitabil măcel. Spera 
ca sultanul să fi aflat de ce escorta sa fusese ucisă, şi astfel să fie 
de acord cu un alt armistițiu. În acel impas, Gaudin i-a trimis pe 
maresalul Ordinului si pe alti câţiva cavaleri în tabăra sultanului 
cu steagul alb. Dar sultanul egiptean nu mai avea răbdare pentru 
trucuri diplomatice şi, până să ajungă în faţa cortului său, emisarii 
fură toţi decapitati. Asaltul asupra Templului reîncepu. Spre deo- 
sebire de predecesorii săi, Marele Maestru Gaudin nu era dispus 
să se „scufunde odată cu nava“. În schimb, plănui să evadeze pe 
una dintre ele. Gaudin a fost singurul Mare Maestru din istoria 
Ordinului care şi-a abandonat cavalerii în loc să moară alături de 
ei. Însoţit de câţiva oameni, Gaudin a adunat comorile care puteau 

fi transportate, inclusiv ornamentele de pe altar şi s-a strecurat în 
afara cetăţii pe o poartă secretă, croindu-şi drum către port, unde 
s-a îmbarcat pe o navă şi a fugit în Cipru. 

Grupul de Templieri rămaşi în voia sorții, luptând pentru o ca- 
uză pierdută, rămăseseră fără lider. Cavalerii se retraseră în ultimul 
refugiu care le mai rămăsese, Turnul masiv al Templului. Val după 
val, mamelucii năvăleau în fortăreață, dar apărătorii ei luptau, refu- 
zand să se predea. Trupele noi ale sultanului, care înlocuiau morţii, 
păreau inepuizabile, iar un martor ocular descrise că grămada de 
leşuri se înălța până la câţiva metri de la pământ în jurul turnului. 
Sultanul decise că era timpul să-i elimine pe apărători distrugând 
zidurile turnului. Inginerii musulmani au sprijinit grinzi de lemn 
pe zidurile turnului, în vreme ce sclavii săpau tuneluri pe dede- 
subtul lor. Abordând o clasică tehnică aplicată în asedii, invadato- 
rii au aşteptat până când tunelul săpat sub zid era destul de mare, 
apoi au dat foc grinzilor de lemn, iar focul a cuprins turnul. Tem- 
plierii au fost scutiţi de nedemna postură de a cădea captivi sau 
executaţi, căci prăbuşirea turnului i-a ucis pe toţi. 

Deşi controla întregul oraş Acra, sultanul s-a asigurat că un 
nou val de cruciați din Europa nu mai aveau pentru ce lupta. A 
dat ordin să ardă în flăcări patru localităţi, iar oraşul Acra a fost ras 
de pe fata pământului. Astăzi, ruinele fortăreței Templierilor sunt 
punct de atracţie turistică, cel din urmă bastion care mai aminteşte 
de ultimii cavaleri, eroii din Ţara Sfântă. Prezenţa Templierilor în 
Palestina se sfârşi cu căderea acestei fortărețe şi, imediat ce ea că- 
zu, se născu şi inevitabila întrebare: cine a pierdut Ţara Sfântă? 

O întrebare similară pusă de cronicarii sarazini, precum şi de 
evreii care locuiesc acum pe pământul Ţării Sfinte este: „Unde 
este Dumnezeul vostru acum, unde este Dumnezeul creştinilor?“ 

Minţile cinice, în căutarea unui tap ispăşitor şi a explicatiilor 
eşecului unei cauze care părea să fi fost divină, au găsit ereticei 
întrebări un convenabil răspuns sugerat de celebra întrebare a 
unui gânditor: „A murit Dumnezeu?“ Disperarea din această în- 
trebare şi faptul că a fost pusă într-un secol al credinţei subliniază 

criza în care se găsea creştinătatea la sfârşitul secolului al XIII-lea. 
Criza generează întrebări drastice, iar Europa este nevoită să răs- 
pundă şi ea drastic împotriva războinicilor ai căror lideri au fost 
demonizati, ei fiind cei răspunzători de pierderea locului de nas- 
tere al lui Hristos. De data aceasta, pierderea Ţării Sfinte nu a mai 
aprins flacăra idealistă a cruciadelor, ba dimpotrivă, poate din pri- 
cina secolelor de extenuare, flacăra a fost etern înăbușită. Cinis- 
mul abordării religiei alimentat şi de eşecul militar a generat un 
val anticlerical şi antimonastic, lucru care a condus la sfârşitul 
Templierilor, dar şi la sfârşitul idealului monastic în general, luând 
naştere Reforma Protestantă în religia creştină. 

Alimentată mai curând de cinism, decât de idealism, marea 
mişcare propagată de Luther poate fi interpretată mai degrabă ca 
sfârşitul unui nihilism religios, şi nu ca începutul unei reforme. Ar 
fi prea simplist să sugerăm că ar fi vorba de o legătură de tip cau- 
ză şi efect între stânjenitoarea pierdere a fortăreței templiere în 
1291 şi lista celor 95 de teze afişate pe uşa unei biserici dintr-un 
orăşel german 226 ani mai târziu”, dar, deşi subtilă şi indirectă, 
legătura este solidă şi de necontestat. 

Cauza creştină în Palestina a murit sub ruinele turnului dobo- 
rât în 1291 odată cu secolele de idealism şi lăcomie, cu sperante- 
le unor cavaleri altruişti şi setea de pământ a fiilor lor fără 
moştenire. 


!? 226 de ani mai târziu, în 1517, Martin Luther initia Reforma Protestantă. Prin cele 95 de 
teze afişate pe uşa bisericii Wittenberg, Luther condamna Biserica Catolică în general. El 
este excomunicat de papă care porunceşte să fie executat, dar reuşeşte să se salveze. Se 
căsătoreşte cu o fostă călugăriţă, lucru care dovedeşte că era şi împotriva celibatului preoți- 
lor. Biserica Catolică nu a reuşit să îi conteste prin Biblie tezele de reformare (n.t.). 


Partea a II-a 


EUROPA 


Templierii au refuzat să abandoneze visul creştin de a recu- 
ceri Ţara Sfântă. După căderea Acrei, în ultimul deceniu al secolu- 
lui al XIII-lea, Thibaud Gaudin a trăit într-o dizgrație absolută în 
Cipru, unde şi-a găsit sfârşitul în ruşine, după cum spun unii, la 
doar doi ani după ce şi-a abandonat camarazii în luptă. Liderii 
Templieri s-au întrunit în Anglia şi au ales un nou şi ultim Mare 
Maestru, Jacques de Molay, care fusese Preceptor al Ordinului din 
ramura englezească, în ciuda obârşiei franceze. Spre deosebire de 
laşul său predecesor, Molay spera să împlinească visul suprem al 
Templierilor: recuperarea Palestinei. Eşecul idealismului cruciade- 
lor în general si energia prost directionatà a Templierilor în special 
erau demonstrate de jalnicul număr de soldaţi pe care Molay a 
reuşit să-i recruteze pentru acest epilog întristător al cruciadelor. 
Cu doar 120 de cavaleri, Molay a ancorat în portul Acra, fiind 
imediat atacat de flota sultanului egiptean. Molay a supravieţuit şi 
s-a reîntors într-o Europă care nu-i mai idolatriza de mult timp pe 
călugării războinici din Palestina, ci mai degrabă manifesta resen- 
timente faţă de bogăţia lor fără margini şi faţă de puterea acestor 
asceti sibariti. Templierii s-au întors în Europa învinşi, iar pentru 
unii părea nedrept ca ei să mai fie atât de bogaţi. Într-o schemă a 
logicii divine, bogăţia lor părea să fie recompensa eşecului. 

Într-un poem scris de Rostan Berenguier din Marsilia în pe- 
rioada dintre căderea Acrei şi desfiinţarea Ordinului care a avut 
loc două decenii mai târziu, apar întrebări retorice care sună mai 

degrabă a acuzaţii decât a versuri. Deloc liric, poetul prevedea în 
exortatia sa soarta Ordinului: 


„De vreme ce multi Templieri zac acum gadilati de plăceri de partea 
aceasta a mării (Europa, n.a.) călărind pe caii lor cenusii sau lenevind 
la umbră, admirându-şi buclele perfecte, de vreme ce au dat o pildă 
rea lumii, de vreme ce sunt atât de revoltător de mândri încât cu greu 
cineva îşi poate ridica privirea înainte-le, spune-mi de ce papa conti- 
nua să-i ţină în preajmă? Spune-mi de ce încuviinteaza ca ei să se bu- 
cure de foloasele averii lor, căci ea a fost oferită pentru servirea 
Domnului nu pentru dezonoare sau în scopuri nelegiuite. Ei risipesc 
bogăţia care e de folos recuceririi Sfântului Mormânt pentru a se arăta 
rafinati în lume, îi dezamăgesc pe oameni cu aroganta lor puturoasă, îl 
insultă pe Dumnezeu. Dacă ei şi Ospitalierii le-au dat voie prefäcutilor 
turci să pună stăpânire pe Acra şi lerusalim, dacă au fugit din faţa peri- 
colului mai repede ca şoimii, este un păcat, spun eu, să nu ne desco- 
torosim de ei pentru totdeauna.“ 


Succesul financiar hrănea invidia duşmanilor Ordinului, dar şi 
aroganta şi corupţia din rândurile lui. Aceste slăbiciuni sporeau 
proporţional cu bogăţia, puterea şi indolenta lor. De acum niciun 
păcat nu era prea neînsemnat pentru a le fi atribuit călugărilor, iar 
printre aceste fărădelegi se număra şi abuzul de alcool. „A bea ca 
un Templier“ era o expresie-clişeu a acelor vremuri. Intrau în con- 
flict cu autorităţile ecleziastice locale recrutând cavaleri dintre 
excomunicați, deposedând Biserica de cea mai eficientă formă de 
pedeapsă şi control asupra supuşilor care nu mai arătau obedien- 
tà. Dacă Templierii prosperau acum în Europa, motivul initial al 
întemeierii ordinului, acela de a proteja Ţara Sfântă, se dezinte- 
grase odată cu eşecul cruciadelor. Fără o misiune, cavalerii şi-au 
concentrat atenţia în achiziţionarea de proprietăţi din ce în ce mai 
mari pretutindeni în Europa. Într-un ultim efort, în secolul al 
XIII-lea, Templierii au mai înfiinţat un ordin, Cavalerii Teutoni, 
care şi-au creat un principat autonom care a suprapus şi s-a războ- 
it cu Prusia şi Rusia secole de-a rândul. 

IERTAREA DE AFURISENIE: Ca să-şi sporească numărul, templierii recrutau cavaleri excomunicați, 
lucru care-i umplea de furie pe liderii religioşi deoarece excomunicarea era un mijloc puternic de a-i 
controla pe cavalerii nesupuşi, care sfidau autorităţile ecleziastice. 

În timpul aşa-ziselor cruciade ale secolului al XIII-lea duse 
împotriva catarilor, care erau numiţi şi albigenzi, o sectă eretică 
din sudul Franţei, membrii acestei secte au căutat refugiu, din pri- 
cina persecuțiilor la care erau supuşi, în castelele Templierilor, ale 
căror fortărețe indestructibile i-au împiedicat pe francezi să nimi- 
cească această sectă. Reputația Templierilor a mai avut de suferit 
şi datorită faptului că s-au implicat în războaie care nu aveau nicio 
justificare religioasă. În 1298, la şapte ani după pierderea Palesti- 
nei, Templierii s-au aliat cu viitorul lor persecutor, Eduard | al An- 
gliei, şi au luptat în bătălia de la Falkirk împotriva regelui Scoției. 
Pe lângă pătarea reputației, amestecul lor în politică a mai avut şi 
alte rezultate dezastruoase din punct de vedere practic. Atât Maes- 
trul Templului din Londra, cât şi secundul său, Preceptorul Scoti- 
ei, au murit în acestă bătălie. În aceeaşi perioadă, Templierii s-au 
amestecat şi în disputa asupra graniţelor iscată între contele de 
Anjou şi vecinul său, regele de Aragon, participând la câteva bătă- 
lii purtate între nobilii beligeranti. 

În pofida protecţiei temporare oferite de Templieri ereticilor 
catari, papalitatea rămânea cel mai bun protector al lor. Tot restul 
Europei nu mai împărtăşea acelaşi entuziasm ca al papei, iar ata- 
curile împotriva Templierilor venite din partea liderilor laici sau 
spirituali deveniseră atât de veroase, încât papa Alexandru al 
III-lea a fost nevoit să emită în 1160 o serie de bule de excomuni- 
care împotriva unor înalţi prelati sau nobili de rang superior. 
Într-una dintre bule, Alexandru amintea enoriaşilor săi marile ser- 
vicii aduse de către Templieri în Tara Sfântă atunci când restul 
Europei ignora total chemarea la cruciade. În altă bulă, el porun- 
cea credincioşilor să nu-i mai tragă pe cavaleri jos din şa! 

Alexandru acuză faptul că unii episcopi nu mai permiteau ac- 
cesul Templierilor în bisericile lor sau că alţii încercau să-i 
oprească să mai colecteze sume de bani pentru săraci. În ciuda 
reputației pătate de lăcomie, papa lăuda numele Ordinului ca fi- 
ind cea mai filantropică fundaţie de pe bătrânul continent. 

El i-a condamnat si pe clericii care îi extorcau pe Templieri de 
taxe imense pentru înmormântarea cavalerilor, iar alţii, imitând 
apucăturile monarhilor, se înfăţişau la porţile comanderiilor ce- 
rând găzduire şi mâncare gratis. 

Mărinimia papei faţă de Templieri avea, probabil, ceva în 
comun cu faptul că, asemeni multor guvernatori laici, el împru- 
muta sume enorme de bani de la ei. Templierii erau impartitorii 
de pomeni, şambelanii sau castelanii papei. Aşa cum făcuseră şi 
în Tara Sfântă, acum construiau fortărețe pentru domeniile Papale. 
Câţiva Templieri devenirà duhovnicii lui Alexandru. După mai 
mult de un secol în care fuseseră desemnaţi beneficiari ai testa- 
mentelor unor regi sau aristocrați prin care le erau lăsate mosteni- 
re conace şi pământuri, Templierii deveniseră cei mai mari 
latifundiari ai Europei la sfârşitul veacului al XIII-lea. Acum, însă, 
monarhii sau principii dezaprobau generozitatea pioasă a strămo- 
şilor lor, consideràndu-i mult prea superstitiosi. 

În contrast cu excelentele relaţii dintre Templieri şi o întreagă 
succesiune de monarhi englezi, Eduard | s-a întors împotriva celor 
pe care predecesorii săi îi folosiseră drept bancheri, diplomaţi sau 
gazde generoase. Acesta era acelaşi Eduard care, ca Prinţ de 
Wales, luptase umăr la umăr cu călugării războinici pentru recu- 
cerirea Acrei şi le lăsase testamentul în păstrare înainte de călăto- 
ria sa spre casă, în urmă cu câteva decenii. 

Prin 1302, regele era ruinat şi înglodat în datorii faţă de trupe- 
le care îl ajutaseră să facă pace în Ţara Galilor. Uitând de ajutorul 
Templierilor în bătălia de la Falkirk, ingratul monarh confiscă vis- 
tieria Templului din Londra, promisă fraţilor călugări din Cipru, 
care plănuiau un alt asalt în Palestina. Supremul proto-sofist, 
Eduard, justifică această deposedare a Ordinului de vistieria sa 
prin faptul că bogăţia Templierilor fusese acumulată datorită apă- 
rării Ţării Sfinte. De vreme ce nu mai exista nici urmă de creştin 
acolo, Eduard, decis ca averile Ordinului să fie împărţite săracilor, 
iar regele se oferea voluntar la această dificilă sarcină a distribuirii 
bogățiilor către fundaţii de pietate. 

Papa i-a salvat din nou pe Templieri. Sub ameninţarea exco- 
municării sale si a interdictiei asupra serviciilor bisericeşti în în- 
treg regatul, Eduard returnă vistieria pe care Templierii o trimiseră 
degrabă în Cipru înainte ca regele să se răzgândească. 

Căci Eduard chiar s-a răzgândit. Temându-se de o răscoală a 
soldaţilor neplatiti, Eduard a mai găsit un şiretlic din care să poată 
stoarce nişte bani. Însotit de Sir Robert Waleran şi suita sa echipa- 
tă militar, regele apăru în faţa Templului din Londra cu o cerere 
ingenuă. Voia să se asigure că bijuteriile mamei sale, care fuseseră 
depozitate de călugări, se aflau în siguranţă. Odată ce porţile in- 
destructibilei fortărețe i-au fost deschise, Eduard şi oamenii săi au 
scotocit mănăstirea până când au găsit vistieria. Regele însuşi puse 
umărul la transportarea a 10 000 de lire, o sumă fabuloasă în Evul 
Mediu, şi fugi cu prada la Castelul Windsor. De data aceasta, ba- 
nii nu aveau să mai fie returnati. Lăcomia lui Eduard părea să fie 
ereditară, pentru că, cinci ani mai târziu, odată cu ascensiunea la 
tron a fiului său, Eduard al I!-lea, noul rege şi ibovnicul lui, Piers 
Gaveston, puseră ochii pe bogăţia Templierilor, iar avaritia fiului 
o surclasă pe cea a tatălui său. Noul rege confiscă 50 000 de livre 
de argint, precum şi o cantitate necunoscută de aur şi pietre pre- 
tioase. Dar tezaurul furat nu aparţinea Templierilor. El fusese de- 
pozitat în Templul din Londra de către nefericitul episcop de 
Chester, care crezuse în reputaţia de onestitate a Templierilor, dar 
nu prevăzuse vulnerabilitatea Ordinului în faţa lăcomiei regale. 

În 1306, regele Filip al IV-lea (cel Frumos) al Franţei se hotă- 
răşte să scape o dată pentru totdeauna de Templierii prea aroganti, 
însă armata acestora era superioară atât numeric, cât şi logistic, 
castelele lor fiind situate în locuri strategice şi risipite prin tot rega- 
tul. Însă nu aroganta Templierilor era adevăratul motiv al dusmä- 
niei lui Filip. Falimentarul şi deloc popularul rege împrumutase 
mari sume de bani de la „Bancherii Domnului“ fără vreo speranţă 
de a le putea returna. Deşi acest lucru a devenit un izvor nesecat 
de mituri şi legende, bogăţia cavalerilor nu era o simplă fabulatie. 
Istoricul britanic Peter Partner estima că la începutul secolului al 

XIV-lea, chiar înainte de desfiinţarea Ordinului, averile în lichidi- 
tti, fără a lua în considerare domeniile care aparţineau pentru 
totdeauna aristocraților din rândurile lor, erau de circa 150 000 de 
florini de aur, adică jumătate din cheltuielile anuale ale lui Eduard 
al II-lea, si de circa patru ori mai mari decât veniturile nobililor 
rebeli din regat. Bogätiile ramurii franceze a Ordinului îl vor înfu- 
ria pe Filip al cărui venit, spre deosebire de cel colectat de centra- 
lizatul stat englez, se risipea la Paris în pierderi înnebunitoare. 
Istorici mai conservatori decât Partner spun că cei 150 000 de flo- 
rini sunt doar o fantezie sau un vis neîmplinit al regelui ajuns la 
disperare. Oricare ar fi fost adevărata avere, comoara Templierilor 
parizieni nu a fost pentru mult timp păstrată căci a fost investită în 
forţele armate din Cipru, care se pregăteau de o nouă campanie 
împotriva sarazinilor. 

Filip avea mai multe motivații pentru ura sa decât averea celei 
de-a „Cincea Coloane!“ Financiare“ din capitala sa. El s-a trezit 
datornic faţă de ei încă o dată, de data aceasta într-o ipostază şi 
mai stânjenitoare. Odată, fugind de plebea pariziană, regele ceru 
protecţie în citadela Templierilor din centrul oraşului. Legenda 
spune că, înăuntrul fortăreței, Filip a rămas uimit de bogăţiile care 
se găseau în fastuosul sanctuar şi a devenit conştient de prosperi- 
tatea protectorilor săi. 

La această umilinţă a regelui se mai adăuga şi faptul că, înain- 
te cu câţiva ani, regele „aplicase“ pentru înrolarea în acest ordin 
ca membru laic şi... fusese respins! Respingerea unor membri do- 
vedea aroganta care-i irita pe atât de multi critici ai Templierilor. 

Filip al IV-lea a fost un personaj complex, şi ar fi necinstit să 
fie judecat invocând doar lăcomia sau răzbunarea, chiar dacă în el 
existau pregnant aceste două motivații. Clasic diletant, lipsit de 
realizări importante în tinereţe, regele şi-a găsit refugiu în credinţă 


1 Termen care aparţine lui Emilio Mola Vidal, nationalist spaniol, prin care descria un grup 
clandestin care subminează din interior o comunitate mai mare. A cincea coloană de sol- 
dati fusese cea trimisă de Vidal pentru cucerirea din interior a Madridului în timpul Războ- 
iului Civil Spaniol (n.t.). 

doar după dezastrul dublu: înfrângerea în bătălia de la Courtrai, 
din 1300, şi moartea soţiei sale, în 1307. Istoricul Peter Partner 
este reprezentantul unei opinii minoritare atunci când îl descrie 
pe Filip ca retras şi paralizat de o preocupare de sine religios-ha- 
botnică. Cruzimea cu care i-a vânat pe Templieri nu sugerează 
comportamentul pasiv-agresiv al unui văduv căzut în depresie sau 
al unui războinic frustrat de înfrângere. Deşi a fost condus către o 
mină de aur, persecuțiile la care i-a supus pe Templieri reflecta 
îngrijorarea faţă de actele de corupţie şi sacrilegiu pe care el era 
convins că Ordinul le comitea la cel mai înalt nivel al societăţii 
monastice. Ideea că făptaşii se mai aflau şi în vârful elitei financia- 
re a fost de natură să adauge o motivaţie irezistibilă, dar nu acest 
lucru reprezenta motorul răzbunării regelui. 

Perspectiva omului medieval asupra lumii furniza o imagine 
elastică asupra persoanei care era îndreptàtità să fie vicarul Dom- 
nului, iar aceasta nu era doar papa, ci şi liderii laici ca Filip, care 
posedau dreptul divin acordat de Dumnezeu regilor, ce n-a fost 
pus la îndoială până când Carol | şi Ludovic al XVI-lea’? şi-au pier- 
dut literalmente capul în itele acestor lucruri, câteva secole mai 
târziu. Deşi dizolvarea Ordinului Templierilor l-ar fi îmbogăţit pe 
Filip, el credea că acţionează în calitate de flagel al Domnului 
urmând să îndeplinească Voia Sa, ca urmare a păcatelor Templie- 
rilor care până mai acum 100 de ani erau prea picante ca să fie 
povestite de cronicari în latina vulgară sau franceza medie’®. 

Filip era un inamic periculos, oricare ar fi fost motivațiile 
duşmăniei lui. Există bănuiala că el ar fi mijlocit asasinarea a doi 
Papi consecutivi, reuşind să aducă în poziţia de papă pe un aliat 
al său, arhiepiscopul de Bordeaux, ales sub numele de Clement al 
V-lea în 1305. Regele i-a cerut lui Clement, care era, în calitate de 


15 Carol | Stuart (1600-1649), rege al Angliei, Scoției şi Irlandei din 1625. A fost decapitat la 
30 ianuarie 1641, în urma celui de-al doilea război civil englez. Ludovic al XVI-lea (1754- 
1793), rege al Franţei şi Navarrei între 1774 şi 1791. A fost executat la 21 ianuarie 1793 de 
către regimul republican instaurat după revoluţia din 1789 (n.t.). 

t6 Limba franceză vorbită între secolele al XIV-lea si al XVII-lea până la dezvoltarea limbii 
franceze clasice (n.t.). 

papă, patronul spiritual al Templierilor, să suprime acest Ordin. 
Spre surpriza sa, noul papă calculă îndelung dorinţa protectorului 
său regal, care continua să-l considere pe Clement propria sa crea- 
tie. Papa respinse încălcarea autonomiei sale de către rege, chiar 
dacă ea era mai degrabă iluzorie. 

Regele îl fortase pe Clement să abandoneze Roma si să se 
stabilească la Avignon, un oraş-stat controlat de o ramură napoli- 
tană a dinastiei franceze, localizat în afara graniţelor Franţei. Mo- 
tivul oficial pentru această nouă Romă era faptul că papa Clement 
avea sănătatea prea şubredă ca să se mai poată întoarce în vechea 
Romă. Scuza infirmitàtii papei nu a reuşit să păcălească pe nimeni 
şi transferul Sfintei Episcopii din Oraşul Etern în fieful francez a 
scandalizat toată Europa. Această perioadă din istoria papalitätii 
este denumită simbolic „Captivitatea Babiloniană“, un dezastru 
care echivala moral cu înrobirea biblică a israeliților. Cronicarii 
contemporani îl acuză pe papă şi de alte păcate, pe lângă aban- 
donarea Romei, precum aventura amoroasă cu o contesă frantu- 
zoaică sau practicarea simoniei, adică vânzarea unor funcţii 
religioase în schimbul banilor, practică deloc rară, ba chiar ende- 
mică printre predecesorii lui Clement, fie că erau papi sau înalţi 
prelati. Inamicii lui pretindeau chiar că ar fi vândut moaşte ale 
Bisericii. 

Presiunea lui Filip asupra papei reflecta o dorinţă obsesivă de a 
distruge Ordinul pretutindeni în Europa, chiar dacă averile de care 
îi expropria pe Templieri nu ajungeau în vistieriile Franţei, ci chiar 
în cele ale unor monarhi sau nobili străini, inclusiv ale periculoşilor 
săi rivali care ar fi putut să investească banii câştigaţi în urma gestu- 
lui său în proiecte militare îndreptate chiar împotriva sa. Ca monarh 
într-un sistem autarhic, Filip nu avea nevoie de aprobarea papei ca 
să confişte averile unor conationali, chiar dacă ei erau războinici 
respectaţi peste hotare, ba chiar consideraţi oameni sfinţi. Bizanti- 
nismul'7 şi galicanismul'® plasau drepturile regale deasupra celor 


17 Concentrare a puterii în mâinile şefului statului care este şi capul Bisericii (n.t.). 

ale papalitàtii sau înaltilor prelati ai Bisericii, oferind astfel o justi- 
ficare teologică asupra confiscării de pământ sau avere de către 
rege, dar insistența lui în privinţa nimicirii conglomeratului inter- 
naţional al Templierilor sugera ceva mai mult decât simplă lăco- 
mie sau răzbunare. Poate că s-ar putea explica mai degrabă prin 
megalomania care alimenta acest pogrom exterminator. 

În proclamatii repetate, Filip critica fatis depravarea morală a 
tuturor membrilor Ordinului, nu doar a călugărilor perverşi din 
propriul său regat. Filip vroia să arate malignitatea originilor aces- 
tui Ordin şi nu doar să-i „extirpeze chirurgical“ din sânul Templie- 
rilor pe unii călugări ale căror practici religioase se îndepărtau de 
creştinism din pricina unei toxice proximitäti cu Islamul. 

Clement nu mai putea rezista regelui prea multă vreme. La 
doar două luni de la încoronarea sa, el trimise scrisori Maeştrilor 
Ospitalierilor din Malta şi Templului din Cipru, poruncindu-le să 
sosească în Franţa în scopul plănuirii unei noi cruciade. Motivele 
ascunse ale papei erau transparente în instrucţiunile oferite Mari- 
lor Maestri: „Poruncesc să sosiți fără întârziere, in mare taină si cu 
puţine călăuze, de vreme ce de partea aceasta a mării sunt destui 
cavaleri care să vă urmeze“. 

Marele Maestru al Ospitalierilor citi printre rânduri şi ghici de 
ce papa insista ca ei să ajungă în Franţa cu o infima escortă. El n-a 
luat în seamă convocarea şi a rămas în Malta. Bănuielile lui pro- 
babil că au fost stârnite şi de porunca pontifului de a veni cu toată 
averea ordinului care putea fi transportată. 

Liderul Templierilor, Jacques de Molay, s-a dovedit mai puţin 
cinic si a onorat convocarea traditionalului binefăcător al Ordinu- 
lui care fusese de sute de ani papa, chiar dacă actualul pontif lo- 
cuia acum la Avignon şi se comporta mai degrabă ca vicarul lui 
Filip decât ca al lui Hristos. S-a supus tuturor instrucţiunilor papei, 
dar a dovedit o oarecare suspiciune luând cu el 60 de cavaleri 
înarmaţi care să păzească tezaurul atunci când a părăsit Ciprul şi 


18 Doctrină politico-religioasă ataşată de dogmele catolice, apăra în primul rând indepen- 
denja bisericii franceze faţă de autoritatea Papei (n.t.). 

s-a întors în Paris în anul 1307. De Molay se gândea că banii vor 
fi în siguranţă imediat ce vor fi depozitati în Templul din Paris, dat 
fiind faptul că în fortăreaţa acestuia se găseau în afara oricărui pe- 
ricol atât de multe averi ale nobililor. 

Pentru a înlătura orice bănuială, Filip îl primi pe de Molay cu 
tot onorul cuvenit unui principe, căci, judecând după domeniile 
controlate de Templieri, Marele Maestru avea toată puterea de 
care se bucura orice monarh, în afară de titlu. În mai 1308, regele 
şi de Molay călătoresc împreună la Poitiers, unde papa îi aştepta 
ca să organizeze o nouă cruciadă pe care însă nu avea nicio inten- 
tie să o promoveze. Filip era grăbit şi îi ceru lui de Molay să măr- 
turisească anumite practici păgâne ale Templierilor. Regele îşi 
întări porunca trimițând papei, prin intermediari, mesajul că, dacă 
nu îi va susţine insinuările, papa însuşi avea să fie acuzat de ere- 
zie. Grandomania regelui în a se plasa deasupra papei, dovadă de 
eterodoxie, pare mai puţin şocantă dacă ţinem seama că amenin- 
tarea a fost făcută în inima Franţei, cu ostile regelui de jur împre- 
jur. lar „captivitatea babiloniană“, prin definiţie, implică şi un 
captiv babilonian. 

Clement, extenuat, îi spune lui Filip că nu crede în acuzaţiile 
de erezie aduse membrilor Ordinului, mai cu seamă în privinţa 
practicilor păgâne de care aceştia erau acuzaţi că ar face uz în 
timpul ritualurilor de iniţiere. Aceste practici deveniseră de-a 
dreptul complicate şi extrem de picante de când acuzatorii regelui 
le lărgiseră paleta. Poate că singurul lucru care este adevărat din 
lungul şir de ficțiuni este că Templierii nu mai urmau niciun fel de 
regulă. Calomniatorii Ordinului spuneau adevărul atunci când 
susțineau că membrilor acestuia nu li se permitea să păstreze o 
copie după Carta Templului şi ritualurile sale pestrite. 

Dar motivațiile calomniatorilor nu aveau nicio legătură cu re- 
gulile Cartei sau cu faptul că acestea nu mai existau. În ciuda măr- 
turiilor şi audierilor numeroase din toată Europa, nicio Cartă a 
Templierilor nu a putut fi adusă ca probă acuzatoare, chiar dacă 
acolo ar fi fost sau nu pasaje incriminatoare! 

Cum poziţia sa devenea din ce în ce mai subredà, Clement îi 
abandonă pe Templieri şi încercă să se salveze pe sine sau ce mai 
rămăsese din autoritatea ori din autonomia papală, de acum exis- 
tentă doar în amintiri. În timpul întâlnirii sale cu de Molay, papa îi 
ceru un lucru pe care subordonatul său, Marele Maestru, l-a res- 
pins din capul locului. Clement voia ca Templierii şi Ospitalierii, 
rivali de secole, să se unească într-un singur ordin. Ideea aceasta 
reflecta o preocupare care preceda cu mult domnia lui Clement. 
Filip era şi el obsedat de unirea celor două ordine care ar fi simpli- 
ficat şi consolidat dominaţia sa, controlând astfel nu două, ci un 
singur ordin militar care ar fi deţinut atâtea bogății. 

După căderea Acrei, opinia publică avea nevoie de un tap is- 
păşitor, iar pontiful acelei perioade, papa Nicolae al IV-lea, a fost 
acuzat şi condamnat că nu a trimis bani apărătorilor oraşului atunci 
când Europa a întors spatele cruciaților. Nicolae a contraatacat, pre- 
tinzând că rivalitatea dintre Templieri şi Ospitalieri a sleit energiile 
ambelor ordine şi tocmai lipsa lor de solidaritate, iar nu avaritia pa- 
pei, a dus la căderea ultimului bastion creştin din Orient. Clement 
invoca acum aceleaşi argumente ca să justifice unirea celor două 
ordine într-unul singur. 

În două memorii publice, în 1306 şi 1307, de Molay a adus o 
argumentatie neconvingătoare, generalizând că „inovațiile sunt 
aproape totdeauna periculoase“ , şi o pledoarie de apărare care 
afirma că Nicolae inventase presupusele disensiuni dintre cele 
două ordine doar ca să-şi acopere propria vină în pierderea Acrei. 
Dacă exista rivalitate între cele două ordine, acest lucru nu făcea 
decât să nască o competiţie sănătoasă care consolida eforturile şi 
nicidecum nu le şubrezea, susţinea de Molay. De fapt, punând 
capăt antagonismului camaraderesc dintre cele două ordine, s-ar fi 
oferit un ajutor nescontat păgânilor, năruind orice speranţă a Eu- 
ropei vestice de a mai recuceri vreodată Orientul creştin. 

Molay a citat multe exemple ca să-şi atingă scopul: atunci când 
Ospitalierii se bucurau de o spectaculoasă victorie, Templierii au 
luptat cu şi mai mare îndârjire pentru a obţine acelaşi succes. 

Atunci când Templierii au impresionat cu oştile şi materialul de 
război strânse pentru începerea unei noi cruciade, Ospitalierii 
s-au simţit obligaţi să trimită în Est un contingent de soldaţi şi mai 
mare. Era un hei-rup de bun-augur pentru atingerea scopului tutu- 
ror părţilor implicate — stapânirea creştinilor în Palestina. Molay a 
propus şi o fascinantă incursiune în istorie pentru a-şi pleda cazul. 
În ciuda reputației internationale de războinici zelosi, nu exista 
nici măcar un caz de vărsare de sânge între membrii celor două 
ordine. 

Armonia dintre ordinele religioase contrasta, însă, cu certurile 
dintre liderii laici care subminaseră multe alianţe îndoielnice în 
Palestina. De Molay a mai profitat de întrunirea de la Poitiers şi 
pentru a condamna anumiţi principi europeni care îi jecmăneau 
pe Templieri pe temeiuri îndoielnice, invocând sfânta tradiţie de a 
oferi bani Ordinului şi nu de a-l deposeda de ei. Marele Maestru a 
respins şi sugestia papei că o reorganizare similară îi consolidase 
în trecut pe Ospitalieri şi i-ar fi putut salva şi pe Templieri. 

Papa îi îndemna să-şi unească forţele cu regele creştin al Ar- 
meniei şi să lanseze un nou asalt în Ţara Sfântă din baza militară a 
acestui rege în Asia Mică. De Molay îl contrazise, afirmând că o 
alianţă atât de fragilă împotriva celei bine organizate armate a ts- 
lamului ar fi fost de-a dreptul sinucigaşă şi că numai o combinaţie 
de forţe armate de cavaleri şi infanterişti, care să numere 15 000 
de cavaleri şi 5 000 de pedestraşi, ca aceea condusă de Ludovic al 
Franţei din timpul succesului militar din Ţara Sfântă petrecut cu 
câteva decenii în urmă, ar putea face faţă unei astfel de provocări. 
De Molay nu se dovedi cinic, ci un priceput istoric atunci când 
scrise papei că o astfel de armată gigantică a Vestului ar putea mai 
degrabă să fie folosită împotriva împăratului bizantin din Est, pre- 
cum au făcut cruciații europeni când au cucerit Constantinopolul 
la începutul secolului. 

Dacă argumentele birocratice şi filosofice împotriva pretențiilor 
papei erau legitime, respingerea directivelor militare ale papei con- 
trasta cu tradiţia seculară de obedientà. Supunerea care mentinuse 

Ordinul îl putea distruge însă, acum. Soarta foarte diferită a Templi- 
erilor faţă de cea a Ospitalierilor este acum instructivă şi tragică pri- 
vită retrospectiv. În timpul şederii lor în Cipru după căderea Acrei, 
amândouă ordinele, nemaiavând de urmat o cauză religioasă, s-au 
implicat în politică şi au participat la expedițiile militare ale regelui 
insulei. Ambele organizaţii deţineau flote invidiate de europeni. În 
vreme ce forţele navale ale Templierilor rămâneau ancorate în doc 
sau se ocupau de comerţ, nemaiavând nicio legătură cu afacerile 
militare sau religioase, Marele Maestru al Ospitalierilor îşi folosea 
flota ca să sufle de sub nasul împăratului bizantin insula Rhodos, în 
1309. Baza operativă a Templierilor s-a întors în Europa spre pro- 
pria anihilare, dar Cavalerii Ordinului Sfântul loan’? au păstrat baza 
lor maritimă departe de intrigile Europei, conservând-o în insula 
Malta, unde s-au refugiat după pierderea Rhodosului în favoarea 
otomanilor, în 1522. Una dintre marile întrebări ale istoriei este ce 
s-ar fi întâmplat dacă şi Templierii ar fi avut o insulă în Mediterana 
de Est unde să se poată refugia... 

În timp ce de Molay şi Clement îşi disputau argumentele or- 
ganizatorice, Filip s-a hotărât să acţioneze pe cont propriu. Dar nu 
înainte de a împrăştia prin agenţii săi zvonuri, acuzându-i pe 
Templieri de pierderea Ţării Sfinte şi mituindu-i pe oamenii dis- 
puşi să comită sperjur. Regele era atât de disperat să găsească voci 
critice la adresa Ordinului încât trase toate sforile, folosind chiar şi 
cei mai îndoielnici martori. Squin, cunoscut şi sub numele de 
Esquieu de Florian, un fost locuitor al oraşului Bezières din Pales- 
tina, arăta cât de jos coborâse regele. Filip îl închisese pe de Flori- 
an pentru ceea ce cronicarii acelor vremuri definesc ca 
„samavolnicie“. Dar l-a grațiat apoi, doar ca să poată mărturisi sub 
jurământ că Templierii comiteau acte de erezie. Un alt martor 
propus de rege, Nosso de Florentin, un Templier căzut în dizgra- 
tie si care fusese condamnat la temniţă pe viaţă de către Marele 
Preceptor al Franţei pentru „sacrilegii“ nespecificate, a depus măr- 


9 Ospitalierii mai purtau numele şi de Cavaleri ai Ordinului Sf. loan din lerusalim (n.t.). 

turie din închisoare în privinţa unei serii de orori în care el şi fraţii 
săi de religie fuseseră implicaţi. 

Mărturia plină de amănunte a celor doi ticăloşi trebuie să fi în- 
grozit urechile celor care ascultau aceste acuzaţii într-o epocă în 
care barbaria era surclasată doar de falsa pudoare. Prin „puterea 
vorbelor unor pungaşi condamnaţi“, spune cu ironie cronicarul vic- 
torian Charles Addison, Filip şi-a trimis aprozii prin tot regatul, 
încredintàndu-le instrucţiunea secretă de a reţine pe fiecare mem- 
bru al Ordinului. Instrucţiunile conţineau şi o justificare a arestări- 
lor. Regele se declara oripilat de atrocitățile de care auzise cu putin 
timp în urmă. În depeşele sale către aprozi el scria: 

„Filip, Rege al Franţei, prin voia lui Dumnezeu, grăieşte către 
preaiubitii şi credincioşii săi cavaleri: 

O împrejurare deplorabilă, vrednică de plâns, încărcată de 
amărăciune şi durere, un lucru monstruos, pe care nimeni nu-l 
poate asculta fără să simtă oroare, acte abominabile de care nu s-a 
mai pomenit, enormitàti şi atrocități potrivnice oricărui simtamant 
omenesc au ajuns până la urechile noastre“. 

Chiar şi prin filtrul afectat, tipic victorian, al traducerii scrisorii 
lui Filip (făcute de Addison), cititorul modern nu poate să nu ob- 
serve că excesivul uz de forţă nu dovedea altceva decât o îndoiel- 
nică veridicitate a acuzațiilor regelui. 

Scrisoarea regelui conţinea amănuntele unor crime odioase 
comise de Templieri. Ei erau acuzaţi de insultă adusă lui Hristos 
căruia îi provocaseră o durere mai mare decât cea pe care i-o pri- 
cinuiseră romanii, batjocorind crucifixul şi închinându-se la alţi 
idoli, practicând „obiceiuri impure şi ticăloşii potrivnice firii“ pe 
care regele cu graţie evită să le detalieze. Templierii, spunea Filip, 
erau nişte „lupi înfometați îmbrăcaţi în piei de oaie“. 

Oferi acuzaților chiar si o portità de scăpare, care suna mai 
degrabă a propunere fără alternativă. Aprozii săi erau indreptatiti 
să folosească tortura în cazuri de necesitate, doar dacă Templierii 
nu mărturiseau de bunăvoie aceste crime, caz în care li se cruța 

viaţa. Dar regele înăspri chiar şi această ofertă, stabilind o altă 
crudă pedeapsă pentru mărturisire. 

De la bun început, criticii independenţi ai regelui s-au decla- 
rat împotriva arestării, dezbătând legitimitatea acuzațiilor aduse 
Templierilor, precum şi motivele regelui de a le formula. La trei 
săptămâni după arestare, un politician genovez, Cristiano Spinola, 
se plângea de lăcomia şi lipsa de milă a lui Filip. Regele francez 
apăra cererea papei de a uni cele două ordine, dar Spinola simţea 
că regele voia să-şi exercite controlul asupra unui întreg mai de- 
grabă decât să-şi dilueze autoritatea între două puternice ordine 
transnationale. Dante îl denumi pe Filip „un nou Pilat“ în „Purga- 
toriul“ său (XX, 91), o stranie analogie, de vreme ce persecutorul 
lui Hristos, care avea de rezolvat urgente politice prin uciderea 
Mântuitorului, nu fusese nicidecum mânat de lăcomie precum 
Filip. În cântul din Divina Comedie, care descrie soarta avarilor, 
Dante îl acuză pe regele francez, şi nu pe Templieri de lăcomie. 
Filip nu numai că persecutase doi Papi consecutiv — se plângea 
poetul florentin —, dar „adusese si nelegiuita sa lăcomie în Tem- 
plul însuşi“. 

Florenţa acelor timpuri părea să fie patul cald al criticilor pa- 
pei şi al francofobilor. Boccaccio a adăugat critica lui la polemica 
lui Dante, aşa cum a făcut şi compatriotul său, cronicarul florentin 
Giovanni Villani. Când Filip a căutat să obţină sprijinul şi justifică- 
rile morale printre intelectualii locali pe care presupunea că îi are 
sub control, aceştia i-au arătat independenţă academică, făcându-i 
de ruşine pe toţi aceia care abandonaseră venerabilul Ordin şi 
punând sub semnul întrebării scuza că viaţa le era pusă în pericol. 

Atunci când regele le-a cerut părerea, teologii de la Universi- 
tatea din Paris i-au oferit-o, situându-se de partea papei. Filip vio- 
lase legile canonice pentru că poruncise arestarea şi judecarea 
Templierilor de către laici şi nu de Sfânta Biserică. Intelectualii 
admiteau că Filip avea dreptul să-i aresteze pe cei care păcătuiau, 
dar judecata finală trebuia să aparţină clericilor, si nu curților de 
judecată laice. 

Filip insista asupra jurisdicției regale asupra spetei, nevrand să 
rişte un verdict potrivnic într-o arenă a clericilor care ar fi putut fi 
părtinitori cu cei care purtau straie monahale. Regele a pretins că, 
înainte de a porunci arestările, ceruse şi primise aprobarea papei, 
că respectase ierarhia din orânduiala bisericii franceze, precum şi 
pe cea a nobilimii. 

Acceptul tuturor nu fu deloc surprinzător. Papa era un „captiv 
babilonian“ la Avignon, iar oamenii cu influenţă din sânul Biseri- 
cii şi al nobilimii aveau interese imobiliare în privinţa unor pă- 
mânturi pe care precedentii pontifi le oferiseră Templierilor pentru 
ceea ce pare acum cea mai hilară superstitie născută de progresis- 
tul Ev Mediu: biletul către Rai. 

Într-o eră a comunicării primitive, arestarea Templierilor a fost 
coordonată şi efectuată cu o precizie care depăşea chiar şi supra- 
naturalul. La 13 octombrie 1307, aprozi şi jurişti numiţi seneşali, 
înarmaţi până-n dinţi, au apărut în faţa tuturor comanderiilor din 
Franţa ale Ordinului renegat, i-au jefuit pe călugării războinici ca- 
re se predară fără luptă, sugerând faptul că acuzaţiile asupra stilu- 
lui lor de viaţă era justificat şi că aceşti războinici, care fuseseră 
cândva biciul pe spinarea Islamului, acum erau doar nişte laşi. 

Filip părea să se simtă pe un teren destul de nesigur. Aprobarea 
papei şi a Franţei nu era îndeajuns pentru tulburatul rege. El le-a 
scris tuturor monarhilor, rugându-i să adopte aceeaşi atitudine şi să 
îi aresteze pe Templieri. Un agent secret, Bernard Peletin, a dus o 
scrisoare a lui Filip noului rege încoronat al Angliei, Eduard al 
Il-lea, cu descrieri şi mai explicite ale perversiunilor Templierilor, 
pe care doar delicatetea sa părea să-l fi împiedicat a le detalia în 
ordinele înmânate aprozilor săi. Eduard actionà imediat. Îl trimise 
pe Peletin înapoi la regele său cu o scrisoare în care spunea că acu- 
zaţiile erau absurde şi incredibile, iar în Anglia nu urma să aibă loc 
niciun asalt simultan asupra Templului. În cazul în care neîncrede- 
rea lui Eduard se dovedea a fi nejustificată, mai adăuga regele, şi 
acuzaţiile erau adevărate, Eduard urma să înceapă si el investigatii- 
le, promițând că va tine legătura cu omologul său de viţă regală. 

Hotărât, Filip organiză o campanie de defăimare în tara sa. 
Călugări care au acţionat ca nişte ziarişti de casă au fost desemnaţi 
să ţină predici în pieţele oraşelor din toată Franţa, amänuntind si 
amplificând acuzaţiile pe care le folosise la arestarea Templierilor. 
Idolatria acestora era descrisă în detalii. Ei venerau un idol îmbal- 
sămat şi îmbrăcat în piei de animal. 

„Pe chipul acestui idol în loc de ochi sunt doi cărbuni, lumi- 
noşi ca strălucirea cerului şi fără îndoială că speranţa Templierilor 
era în acea lumină. Acesta era Dumnezeul lor atotputernic, iar ei 
credeau în el din toată inima“, proclamau călugării în predicile 
lor. 

Nu este de mirare că regele Eduard, în pofida jindului său de 
a pune mâna pe averea Templierilor, se îndoia de aceste acuzaţii 
care alimentau ofensiva lui Filip. 

Arderea trupului după moarte a fost un subiect tabu pentru 
creştini până în secolul al XX-lea, dar Templierii erau acuzaţi că 
incinerau trupurile fraţilor lor duşi de pe această lume. Incinerarea 
nu era, însă, o acuzaţie chiar atât de serioasă pentru Filip, astfel că 
riscă fluturând canibalismul sub nasul opiniei publice! Cenuşa 
morţilor era amestecată în mâncarea şi băutura călugărilor, astfel 
pretindea regele. Acuza medievală a arderii pruncilor, deseori fo- 
losită ca să justifice pogromul împotriva altei minorităţi bogate — 
evreii —, era acum adusă şi Templierilor. După ce erau arşi de vii, 
pruncii erau mâncaţi. Cavalerii le deflorau şi pe fecioare şi comi- 
teau „o seamă de orori prea absurde şi prea dezgustătoare pentru 
a fi rostite“, spunea cronicarul victorian Addison, deşi în realitate 
el era prea stânjenit ca să descrie una dintre acele „absurde orori“: 
homosexualitatea. De fapt... era prea stânjenit să o descrie în en- 
gleză, căci Addison era un cronicar mult prea conştiincios ca să 
nu redea toate amănuntele, astfel că în Istoria Cavalerilor Templi- 
eri, publicată în 1842, îl cita pe un cronicar medieval, Guillaume 
Paradin, în franceză, sperând că cititorii săi victorieni nu cunoş- 
teau această limbă. Pentru a fi sigur de asta, citatul era în limba 
franceză medie, pe care nici cititorii săi bilingvi nu o prea puteau 

desluşi, după cum un student modern găseşte engleza lui Chaucer 
din Povestirile din Canterbury aproape ininteligibilă. 

Textele cenzurate ale lui Addison citau oblic fragmente de con- 
fesiuni în care se spunea: „femmes et fils seduites pour etre de ce 
secte...“ („femei şi copii erau seduşi să intre în rândurile Ordinului“). 

Prima acuzaţie legată de pederastie nu era făcută de către rege- 
le Franţei, ci de un apropiat al său, acuzatorul principal, un judecă- 
tor burghez de la curtea regală, numit Guillaume de Nogaret. 
Pentru prima dată, în 1308, în timpul consiliului întrunit la Poitiers, 
Nogaret a introdus acuzaţia de pederastie, citând chiar pe Saladin, 
care pretinsese nu doar că Templierii îl violaseră, dar şi că ei au 
pierdut bătălii din pricina nocivelor efecte ale sodomiei. 

În anii '90, Peter Partner era destul de sigur pe sine ca să cali- 
fice acuzaţiile de homosexualitate ca fiind „pure invenţii“ expri- 
mând consesul comunităţii istoricilor. 

Molay se arătă stupefiat de acuzaţiile aduse de Nogaret şi lăsă 
de înţeles prin uimirea sa că era pentru prima oară când auzea de 
astfel de practici şi le negă, dar, supus torturii, avea să le recu- 
noască, urmând să-şi retracteze mărturisirea. 

Filantropia şi pioşenia Templierilor erau prea bine cunoscute 
ca să poată fi ignorate sau suprimate de poveştile spuse cândva de 
Saladin. Călugării predicatori erau angajaţi să-i demonizeze pe 
Templieri, fiind conştienţi de reputaţia fără pată a acestora, dar au 
reuşit sà mistifice virtuțile în vicii, anticipând celebra frază a papei 
„a osândi lăudând cu jumătate de gură“: 

„Dădeau şi mai mult de pomană, mergeau des la biserică, as- 
cultau sfaturi, se împărtăşeau şi arătau multă smerenie şi bunătate 
atât în casă, cât şi în lume doar pentru a ascunde murdăria vieţii 
lor“. 

Dacă fuseseră vreodată pasionaţi de canibalism de copii, 
atunci Templierii ştiuseră cum să salveze aparențele. 

CALVARUL IBERIC: O recreare a răstignirii pe cruce a lui lisus a fost înălţată la Cardenosa, în apropiere 
de Avila, Spania. în secolul al XIII-lea. 

După douăsprezece zile înspăimântătoare de tortură, niciun 
membru al Ordinului nu a mărturisit. Au fost încredintati celor mai 
înversunati rivali ai lor, călugării dominicani, pe care un cronicar al 
secolului al XIX-lea îi descria ca pe „cei mai rafinati experţi în tortu- 
ră ai acelor vremuri“. Ca şi în Spania şi Italia, dominicanii făceau 
parte din Inchizitia franceză, iar Marele Inchizitor a continuat bar- 
barele depozitii preliminare judecății, adăugând la osândirea Tem- 
plierilor si insulta, îngăduindu-le dominicanilor să intre în casa lor, 
în Templul din Paris. 

Dominicanii au fost la înălţimea reputației lor de interogatori 
letali. O sută patruzeci de Templieri au îndurat interogatorii atât 
de brutale, încât treizeci şi şase dintre ei au murit la câteva săptă- 
mâni după aceea, în timp ce se aflau încă în custodia dominicani- 
lor. Cavalerii au dovedit că pot îndura tortura cu acelaşi stoicism 
şi curaj cu care se aruncau în luptă şi, deşi câţiva dintre ei au măr- 
turisit, toţi au retractat apoi confesiunile smulse sub constrângere. 

Istoricul victorian Charles Addison se arătase stânjenit de acu- 
zatiile legate de practicile pederaste, dar nu a cruțat niciun rând 
din descrierea detaliată a torturii. 

Un drug de fier le imobiliza picioarele, iar tălpile victimelor 
erau întâi unse cu grăsime de animal sau cu untdelemn, apoi puse 
la flacără. Focul era reglat cu foale, astfel încât să fie mai intens 
sau mai slab, în funcţie de nivelul de cooperare al victimei. Aceas- 
tă ingenioasă calibrare a durerii îi înnebunea de satisfacţie pe că- 
lugării tortionari. Multi dintre Templieri au rămas infirmi pentru 
totdeauna din pricina chinurilor îndurate. Unul dintre ei, Bernard 
de Vado, a leşinat în timpul torturii, dar mai apoi a retractat tot 
ceea ce spusese şi a fost predat unui oficial laic. El a dezvăluit şi 
înfiorătoarea explicaţie a faptului că a märturisirit: 

„M-au ţinut atât de mult timp în vâlvătaia flăcărilor încât car- 
nea de pe călcâie s-a nimicit cu totul şi două bucăţi de os s-au 
rupt din mine, iar eu vi le pot arăta“, le-a spus el celor care îl în- 
temnitaserä. Un alt Templier a spus că, după ce îi fuseseră smulsi 
patru dinţi, a mărturisit pentru a putea să-i păstreze pe cei care îi 
mai rămăseseră. 

Dominicanii mai practicau şi alt fel de tortură: cea psihologi- 
că. Ei le-au arătat Templierilor scrisori măsluite, semnate de Mare- 
le Maestru, prin care acesta mărturisea crimele pomenite de 
acuzatorii lor şi-i sfătuia si pe subordonații lui să-i urmeze exem- 
plul. Abuzul fizic nu s-a dovedit eficient, dar scrisorile falsificate 
se pare că au zdruncinat moralul Templierilor, iar cei care nu au 
putut fi convinşi de foc au mărturisit după ce au citit falsele scri- 
sori. 

Spre deosebire de omologul său victorian, Peter Partner — is- 
toric al secolului al XX-lea — nu a părut deloc impresionat de de- 
scrierea torturii suferite de Templieri, lucru care explică de ce 
critica graba cu care de Molay şi subordonații săi au mărturisit. 

Nefiind nişte stoici moderni de fotoliu, ca Peter Partner, euro- 
penii acelor vremuri au fost oripilati de tratamentul scandalos la 
care au fost supuşi Templierii. Deşi regele Angliei nu părea deloc 
deranjat de confiscarea bogăției Ordinului, el a respins ideea tor- 
turării. La o lună după ce infernul se dezläntuise la Paris, Eduard 
al II-lea a trimis scrisori regilor Portugaliei, Castiliei, Aragonului şi 
Siciliei, denuntànd practicile regelui Franţei. Eduard a scris că 
agentul regelui francez, Bernard Peletin, sosise la Curtea sa cu 
documente care încercau să dovedească faptul că Templierii se 
făceau vinovaţi de „orori respingătoare credinţei catolice“. Amin- 
tind de serviciile pline de demnitate făcute de Templieri în Pales- 
tina şi de „cuviinciosul devotament fata de Dumnezeu“, Eduard 
declară că aşa-zisele dovezi nu erau decât nişte glume cinice. El 
mai menţionă că acuzaţii similare nu se mai aduseseră nicicând, 
în cele două secole de existenţă a acestui Ordin. Regele englez ii 
implora pe destinatarii scrisorilor sale, ca la spusele regelui fran- 
cez, să plece „o ureche surdă pentru a nu auzi calomniile acelor 
oameni răuvoitori“ şi sugeră adevăratul motiv pentru naşterea 
acestor calomnii: „lăcomia şi invidia“. Eduard îi rugă pe monarhii 
europeni să nu confişte proprietăţile Templierilor din regatele lor 
până când o judecată cinstită, fără tortură, nu dovedea de care 
parte era adevărul. 


Cavalerii Templieri: războinicii Domnului, bancherii diavolului 101 


Eduard mai trimise o scrisoare şi lui Clement, recomandându-i 
să conducă şi el propriile investigaţii. Dar papa era doar o creaţie 
a regelui Franţei şi captiv în Avignon. Înainte ca scrisoarea să 
ajungă la el, Clement deja emisese o bulă papală adresată apără- 
torilor Ordinului în Europa. Clement insista că acuzaţiile nu erau 
recente, contrar celor susţinute de Eduard. Papa auzise de mult 
timp zvonuri despre „perfida lor abjurare şi depravarea [lor] detes- 
tabilă şi eretică“. 

Şiretul pontif a admis că reputaţia Templierilor de războinici 
sfinţi şi călugări smeriti îl făcuse şi pe el să asculte cu scepticism 
aceste zvonuri. 

Aşadar, ce anume îl făcuse pe papă să se răzgândească? În 
mod ironic, acelaşi lucru care însă îl făcuse pe regele Eduard să 
respingă legitimitatea acuzațiilor: tortura. Clement invoca faptul 
că mărturisirile smulse cu ajutorul torturilor erau dovada păcatelor 
lor. Papa îi porunci regelui Angliei să urmeze exemplul lui Filip şi 
să confişte toate averile Templierilor din regat, precum şi toate 
pământurile. 

Lăcomia lui Eduard a învins până la urmă simţul dreptăţii, pen- 
tru că bogăţia Ordinului trezea o irezistibilă tentatie. Deşi papa 
precizase în actul său oficial ca proprietăţile Templierilor şi lichidi- 
tatile să fie ţinute în siguranţă de către „persoane de încredere“ în 
timpul investigaţiilor şi judecății, Eduard a decis că el era cea mai 
de încredere persoană din regatul său. Proprietăţile Ordinului şi 
bunurile mobile au fost inventariate, iar oamenii regelui s-au oferit 
să aibă grijă de fermele Templierilor şi de recolta care urma să fie 
culeasă, pentru ca regele să nu sufere nicio pierdere, căci de acum 
era a lui. Eduard trimise papei scrisoarea sa de protest în 20 noiem- 
brie. La o lună după aceasta, dădu o poruncă discretă ca fiecare 
prefect de comitat din Anglia să dispună arestarea Templierilor şi 
confiscarea bunurilor lor, subliniind că aceşti funcţionari erau doar 
custozi ai acestor bunuri, pentru că ele, în fapt, aparţineau regelui. 
Eduard se dovedea a fi, deci, nu numai lacom, ci şi extrem de mi- 
nutios. Instrucţiuni similare au fost trimise şi în Scotia si Irlanda. 

Ordinele erau sigilate şi trebuiau deschise doar în 8 ianuarie 1308. 
În acelaşi mod în care lovitura lui Filip îi lovise pe Templieri în 
Franţa, toţi cavalerii din Anglia, Scotia şi Irlanda au fost arestaţi în 
aceeaşi zi, o desfăşurare de forţe uimitor de bine coordonată pentru 
acea epocă în care sistemul de comunicare era atât de primitiv, iar 
călătoria atât de primejdioasă. 

William de la More, Maestrul Templului din Londra şi oficial 
de rang înalt în arhipelagul britanic, împreună cu câţiva călugări 
din capitală au fost arestaţi şi puşi în „custodie drastică“ în Caste- 
lul din Canterbury. Dovedind independenţă faţă de autorităţile 
laice, episcopul de Durham îi porunci regelui să-l elibereze pe de 
la More pe cauţiune. În august, Clement a emis o altă bulă, 
Faciens Misericordiam, adresată arhiepiscopului de Canterbury şi 
altor clerici englezi, punând pe tapet câteva argumente pe care le 
fluturase şi pe sub nasul lui Eduard. Ei bine, da, şi papa fusese 
suspicios la început, din pricina smereniei cavalerilor în timp de 
pace şi a ferocitätii dovedite în războiul sfânt, dar regele Franţei îl 
convinsese de păcatele lor, care nu putuseră fi märturisite decât 
sub dreapta tortură...! 

Dar exista o diferenţă izbitoare între bula emisă pentru Eduard 
şi cea pe care au primit-o clericii din partea papei, iar cei mai ci- 
nici cronicari spun că lăcomia era adevărata motivaţie pentru 
această vânătoare de vrăjitoare, iar Clement folosea acest act pen- 
tru a nega astfel de speculaţii: 

„Fiul drag al lui Dumnezeu, Filip, ilustrul rege al Franţei, nu 
din imbolduri avare (de vreme ce nu vrea să ia nicio bucată din 
domeniile Templierilor, nu, el s-a dezis de murdăria aceasta), ci din 
înflăcărat zel pentru dreapta credinţă“, declara papa în actul său, 
„mi-a adus dovezile fără de tăgadă asupra păcatelor călugărilor“. 

Clement era ori extrem de greşit informat, ori pur şi simplu 
necinstit, pentru că Filip, ale cărui vistierii erau sărăcite, îi despro- 
prietărise pe Templieri în folosul lui propriu. 

Eduard reuşise şi el să-i tâlhărească pe Templieri. Clement a de- 
cis să-l condamne pe regele englez pentru lăcomia sa, ignorând-o pe 

cea a lui Filip, doar pentru că acestuia din urmă îi era prizonier. 
Eduard primi scrisoarea papei, în care i se aducea la cunoştinţă 
crunta pedeapsă pentru abuzuri pe care le comisese însă şi omolo- 
gul său de pe continent. Papa voia şi el partea lui din această mină 
de aur. Clement se plânse că Eduard distribuia pământurile Templi- 
erilor favoritilor săi şi îl anunţă că îşi va trimite emisarii pe insulă 
pentru a înregistra averile confiscate în numele pontifului. Emisarii 
lui Clement mai erau însărcinaţi şi cu judecarea călugărilor acuzaţi, 
pentru că papa se temea că Eduard nu era deloc adeptul mărturisiri- 
lor smulse sub tortură, precum regele Franţei sau călugării domini- 
cani. O judecată în Anglia urmată de o grațiere ar fi creat un 
scandal, pe care nici chiar sofistul papă nu ar mai fi reuşit să-l înă- 
buse cu niciuna dintre bulele lui de excomunicare. Răspunsul indi- 
ferent al lui Eduard la criticile şi ordinele papei sugerează lipsa de 
consideraţie pe care acesta i-o arăta. Eduard se dovedi a fi un maes- 
tru orwellian al discursurilor cu două înţelesuri atunci când i-a scris 
papei, negând că el ar fi confiscat averea Templierilor: „În privinţa 
bunurilor Templierilor noi nu am chibzuit ce să facem cu ea până 
acum, şi nici nu avem de gând să facem altceva decât ce este în 
dreptul nostru asupră-i şi ce este după voia Celui de Sus“. Insolenta 
lui Eduard marchează întrucâtva primele semne de proto-pro- 
testantism, trecând peste capul papei, arătând că ştie să negocieze 
cu „şeful cel mare“ fără... intermediari. 

Eduard dădu, însă, puţin înapoi şi îngădui celor doi inchizitori 
papali din Franţa, abatele Lagny şi preotul canonic de Narbonne, 
să sosească în Anglia ca să-i judece pe Templieri. Dar a dovedit că 
nu avea încredere în ei, poruncind arhiepiscopului de Canterbury 
şi episcopilor de Londra şi Lincoln a fi „prezenţi în persoană“ în 
timpul interogatoriului condus de înalții prelati francezi. 

În total, 229 de Templieri au fost aruncaţi în temniţă în diver- 
se castele din regat. Mulţi dintre ei au scăpat, îmbrăcându-se în 
haine obişnuite şi ascunzându-se în sălbăticia Scoției, Irlandei si 
Ţării Galilor. Maestrul englez, William de la More, care fusese 
anterior eliberat pe cauţiune, a fost închis în Turnul Londrei din 

porunca regelui împreună cu membrii de rang înalt ai Ordinului, 
inclusiv trezorierul (de la care se spera că sub tortură va dezvălui 
comorile ascunse ale Ordinului), cu Humbert Blanc, un erou mili- 
tar renumit care supravietuise luptei de la Acra doar ca să-şi sfâr- 
şească ,meritoriile si memorabilele misiuni pentru apărarea 
credinţei creştine într-o temniţă din turn“, după cum spunea un 
cronicar contemporan. După întemnițarea ierarhiei Templierilor, 
putinul care mai rămânea din proprietăţile lor şi care nu fusese 
confiscat de rege, căzu în mâinile tâlharilor fără titlu. Dovedin- 
du-se cel puţin la fel de cupid ca şi monarhul francez, Eduard tri- 
mise doi oameni de încredere ca să-i găsească pe hoţi, recuperă 
pierderile şi-i trimise la osândă pe nelegiuiti. 

Soarta Templierilor nu era deloc promițătoare. Înainte de a fi 
interogat vreunul dintre prizonieri, arhiepiscopul de Canterbury, 
acţionând la ordinele papei, a poruncit ca bula papală să fie citită 
în fiecare biserică din Anglia în 22 septembrie. În actul oficial, 
papa oglindea conceptul medieval de jurisprudentà prin care acu- 
zatul era considerat vinovat înainte de a i se dovedi nevinovăția. 
Papa spunea că era absolut convins de vina Templierilor şi ame- 
ninta cu excomunicarea pe oricine ar fi fost de altă părere. În pri- 
vinta Templierilor care se mai aflau încă în libertate, oricine ar fi 
îndrăznit să-i adăpostească sau să le arate „bunătate sau sprijin“ ar 
fi fost excomunicat. Inchizitorii papalității sosiră în Anglia în pri- 
ma săptămână a lunii octombrie, aducând cu ei o lungă listă de 
acuzaţii, ce fură citite prizonierilor din Turn, care zăceau acolo de 
aproape doi ani. 

În 22 octombrie, inchizitorii papali i-au însoţit pe prelatii 
francezi şi englezi la palatul episcopal din Londra pentru a citi 
acuzaţiile, 87 la număr, pe care istoricul Charles Addison, cu un 
talent „gibbonian“2 le critică sever ca pe „monumente ale nebu- 
niei umane, superstitiei şi credulităţii“. 


2 Edward Gibbon, istoric iluminist englez, recunoscut pentru stilul său ironic în denigrarea 
religiei, autor al lucrării Declinul şi căderea Imperiului Roman (n.t.). 

Presupusele crime aduse credinţei se asemănau plictisitor de 
mult cu cele comise de Templierii din Franţa. Ca parte a ritualului 
lor de iniţiere, Templierii negau divinitatea lui Hristos, scuipau 
crucifixul, apoi îl călcau în picioare. Unele dintre acuzaţii păreau 
chiar nimica toată comparativ cu altele, dar într-o epocă a super- 
stitiei, acuzaţia că preoţii Templieri nu rosteau cuvintele prin care 
transformau pâinea şi vinul în trupul şi sângele lui Hristos în tim- 
pul slujbei era mult mai şocantă decât ar putea să ne pară nouă 
azi. Articolul 30 al listei de acuzaţii descria practicile pederaste 
ale membrilor Ordinului, dar istoricul Charles Addison recurge la 
o elipsă în text atunci când le aminteşte, doar că de data aceasta 
nu s-a mai putut ascunde în spatele francezei vechi. „Atunci când 
primeau noi membri în Ordin, când erau pe cale să o facă sau la 
ceva timp după ce îi primeau, gazdele şi persoanele acceptate se 
sărutau pe gură, pe buric sau ...!!! Addison omite cuvântul „anus“ 
şi adaugă în citat semne de exclamare. 

Oripilatul literat victorian mărturiseşte că a recurs la cenzură 
şi refuză să repete articolele 39 până la 45, care conţineau „crime 
şi orori prea îngrozitoare şi dezgustătoare ca să poată fi amintite”. 
Restul articolelor, mai puţin picante, se învârteau în jurul ideii 
idolatriei faţă de alte divinităţi, inclusiv inchinarea în fata un cra- 
niu omenesc, care era mentionatà si în confesiunile din Franta. 

Istoricii secolului al XX-lea au fost mai toleranti fatà de practi- 
cile pederaste care ar fi avut loc în ritualul de initiere si pe care 
însă nici cronicarii medievali nu s-au sfiit să le descrie şi să le lase 
posterităţii pe de-a-ntregul şi detaliat, silindu-i pe cronicarii victo- 
rieni la autocenzură. Candidaţii erau nevoiţi să jure că vor oferi 
favoruri sexuale altor membri consacraţi din cadrul Ordinului 
pentru a putea să dobândească titlul de călugăr sfânt. 

Pe lângă comiterea de sacrilegii, ritualul de iniţiere părea să 
fie extenuant de vreme ce implica sărutarea atâtor părţi ale corpu- 
lui (printre care şi pe cele ale dosului dezgolit, buricului sau zonei 
lombare) sau a idolului Baphomet, care era o presupusă varian- 
tà de pronunțare a numelui profetului Mahomed. În funcţie de 

confesiune, imaginea lui Baphomet părea să se schimbe în cea a 
unei pisici care se regăsea în poveştile cu monştri sau demoni din 
folclorul francez, reprezentând un personaj de ficţiune din basme- 
le despre vrăjitoare şi erezii. Cu toate că mulţi dintre Templieri 
negau aceşti idoli, mărturisirile sub tortură depăşiseră chiar şi 
imaginaţia acuzatorilor, iar idolul luă atât de multe înfăţişări pe cât 
de mare era numărul invinuitilor. Pentru câţiva dintre ei, idolul 
era un craniu, alţii se închinau unor moaşte, uneia sau mai multor 
pisici, unui desen pe perete sau unei grinzi de lemn, unui cap 
omenesc cu barbă lungă aşa cum aveau Templierii. Imaginea ido- 
lului devenise un accesoriu vestimentar în anumite rapoarte, fiind 
purtată la centură prinsă de o cordelutà. În ciuda imaginii sale ne- 
obişnuite, s-ar părea că acest idol nu a atras niciodată atenţia până 
la această judecată. lar atunci când nu era folosit pentru plăceri 
sexuale din ritualurile de iniţiere, acest obiect de venerație mani- 
festa capacităţi supranaturale care făcea copacii să crească sau 
plantele să înmugurească. 

Idolul şi numărul său vast de întrupări părea mai degrabă luat 
dintr-un test Rorschach?! oglindind creativitatea victimelor şi efi- 
cacitatea tortionarilor. În vreme ce obiectul veneratiei suferea toa- 
te aceste mutații, monotona repetare a numelui său — Baphomet — 
existentă în confesiunile Templierilor sugera, după părerea lui Pe- 
ter Partner, o sursă unică, iar aceea era mai degrabă persecutorul, 
şi nu învinuitul. Acuzatiile susțineau că idolul era originar din Is- 
lam, ceea ce era absurd de vreme ce profetul Mahomed interzicea 
venerarea oricărei imagini zugrăvite şi niciun cronicar arab nu 
mentionase vreodată că musulmanii ar fi practicat acest gen de 
idolatrie. Parte dintr-o campanie calomniatoare, idolul reflecta 
mai degrabă percepţia creştină despre idolatrie, şi nu pe cea isla- 
mică. (În pofida interzicerii idolatriei de-a lungul istoriei ambelor 
religii, acest gen de venerație a fost atribuit fie de creştini musul- 
mainilor, fie de musulmani creştinilor, reprezentând cea mai gravă 


21 Testul Rorschach este o metodă de evaluare psihologică, folosită de obicei pentru 
stabilirea trăsăturilor personalităţii sau a stării emoţionale (n.t.). 

formă de insultă, care ar fi comparabilă în zilele noastre doar cu 
acuzaţia de pedofilie care se foloseşte astăzi ca asul din mânecă în 
luptele pentru obţinerea custodiei copiilor sau vânătoarei de vrăji- 
toare precum în cazul Mc Martin’). 

Acuzaţiile creşteau proportional cu numărul părţilor intime 
implicate în ritualurile de iniţiere. Pe lângă sărutarea anusului sau 
al penisului între membrii Ordinului, Templierii mai erau acuzaţi 
şi de sărutarea părţilor intime ale idolului. În plus, pe lângă scui- 
parea pe crucifix, lista aberatiilor a mers până acolo încât cavalerii 
au fost acuzaţi că urinează şi defechează pe imaginea lui Hristos. 
Nimic din plăsmuirile imaginaţiei nu a fost lăsat deoparte în zelul 
acuzatorilor de a atàta minţile credincioşilor. Patru sute de ani mai 
târziu, Voltaire, celebrul filosof ateu declarat împotriva Bisericii, 
negă lista aproape cu acelaşi dispreţ cu care o făcuse şi Addison. 
Filosoful francez ripostă: „Astfel de acuzaţii i-au distrus pe Tem- 
plieri“. 

Contemporan cu Addison, Jules Michelet era mai puţin scep- 
tic în privinţa acuzațiilor aduse Templierilor si lansă ipoteza că 
trebuie să fi fost un sâmbure de adevăr în adnotările din timpul 
judecății cavalerilor. Dar Michelet susţine că atitudinea lor era 
bazată pe reverență, nu pe sacrilegiu, de vreme ce lepădarea de 
Hristos de către Sfântul Petru, nu reprezenta negarea profanatoare 
a divinității lui lisus. Istoricul german Heinrich Finke, în cartea sa 
Papalitatea şi distrugerea Templierilor, îi absolvă pe aceştia de 
orice erezie şi susţine că au fost împinşi la dezastru de judecătorii 
corupți, de papalitate şi de diverşi monarhi. Istoricul modern 
Matthew Barber le susţine si el nevinovăția, pe când Jean Favrier 
scrie în biografia regelui Filip că Templierii chiar se angajaseră în 
acte de sacrilegiu, dar atribuia acest comportament ignoranței si 


22 Autorul vrea să ilustreze prin acest caz dezastrul la care se poate ajunge prin simpla 
invocare a unor chestiuni delicate. Cetăţeanul nord-american Mc Martin a fost acuzat de 
practici sataniste. De aici, locuitorii unui oraş american de provincie au început o vânătoa- 
re de vrăjitoare din care o serie de persoane nevinovate au de suferit. Dovezile în acest caz 
erau nişte presupuse amintiri prin regresie ale unor copii (n.t.). 

mediocritàtii maestrilor acestui Ordin şi nicidecum lipsei de cre- 
dintà sau abuzului. 

Din nefericire pentru Templieri, călăii lor nu împărtăşeau de- 
loc părerile lui Voltaire sau filosofia acestui ilustru gânditor. 

După citirea acuzațiilor, William de la More şi 30 de subor- 
donati le negară pe toate si sustinurà că fraţii lor din Franţa au 
comis sperjur atunci când au făcut astfel de mărturisiri. 

Unul câte unul, Templierii au respectat care era natura actelor 
de iniţiere, şi care constau doar în jurăminte de castitate şi sărăcie. 
Cu toţii au dat dovadă de un foarte bun instinct de conservare 
adăugând că în ritual era inclusă şi promisiunea de a „salva Ţara 
Sfântă cu toată puterea şi de a o ocroti de duşmanii credinţei creş- 
tine“, amintindu-le astfel acuzatorilor de unde provenea notorieta- 
tea lor internaţională. În timpul examinărilor, cavalerul Thomas le 
Chamberlein insistă asupra faptului că iniţierea semăna până la 
perfecţiune cu cea practicată oriunde în Europa, adăugând, cu 
consecinţe fatale pentru ei, faptul că la ritual nu erau admişi 
membrii laici. Inchizitorii au speculat de îndată această marturisi- 
re şi au cerut să ştie de ce se păstra atâta mister. Templierii nu au 
putut să ofere un răspuns concret. Humbert Blanc, eroul bătăliei 
de la Acra şi al doilea în rang după Marele Maestru din Franţa, se 
întâmpla să se afle într-un port din Anglia atunci când Templieri- 
lor li se confiscau proprietăţile, unde a şi fost reţinut. Întrebat de 
ce ritualurile lor de iniţiere erau atât de misterioase şi ascunse 
ochiului public, Blanc şi-a dat seama de gigantica poartă de spe- 
culatie pe care fratele Thomas le Chamberlein o deschisese acuza- 
torilor şi a răspuns cu tristeţe: „Din pricina prostiei noastre fără de 
margini“. 

Membru al Ordinului de peste 40 de ani, Blanc a negat toate 
aceste acuzaţii şi a repetat în faţa camarazilor săi arestaţi: „Dacă 
Marele Maestru din Franţa a mărturisit toate aceste crime, el a 
minţit“. Această frază a lui Blanc era de o deosebită gravitate, pen- 
tru că Templierii erau recunoscuţi pentru supunerea oarbă faţă de 
liderul lor, care acum era acuzat de sperjur de mulţi dintre mem- 
brii seniori ai Ordinului. 

Şapte martori care nu făceau parte din rândurile Ordinului au 
depus mărturie în 19 şi 20 noiembrie, dar scopul mărturiilor lor 
continuă să fie subiect de dezbatere pentru că ei nu erau Templi- 
eri şi deci puteau să ofere în cel mai bun sau rău caz doar specu- 
laţii legate de ritualul de iniţiere la care aceşti „martori“ nu 
putuseră, fireşte, participa. Un notar public, William le Dorturer, 
în mărturia sa spuse că „misterul ritualului nu poate avea decât 
motive rele, mai degrabă decât unele bune“, dar fu nevoit să re- 
cunoască faptul că nu văzuse niciodată rezultatele acestor „motive 
rele“. Trei martori, un fost mesager care lucrase în Templul din 
Londra, un preot pe nume Richard de Barton şi Radulph de 
Rayndon, identificat sub titulatura „un om bătrân“, au depus măr- 
turie că auziseră numai lucruri bune despre Templieri în Anglia. 
Inchizitorii papali, disperati, se agätau de orice slăbiciune. 

Dar interogatoriile din palatul episcopului Londrei nu condu- 
ceau la nimic concludent şi, din ordinul papei, arhiepiscopul de 
Canterbury reuni un conciliu de înalţi prelati şi teologi universitari 
de la catedrala Saint Paul pentru a-i achita sau condamna pe 
Templieri. 

O altă bulă papală susţinea prezumția de vinovăţie din punc- 
tul de vedere al papei, precum şi descrieri detaliate ale crimelor 
Templierilor care urmau să fie rostite cu glas tare la convocarea 
conciliului. După şase zile de deliberări, prelatii din conciliu tri- 
miseră o petiție regelui pentru a-i elibera de sarcini pe inchizitorii 
papali şi de a da clericilor englezi dreptul de a interoga acuzaţii la 
judecata ecleziastică. Moţiunea a fost, practic, o palmă dată papei 
şi negarea autorităţii lui şi probabil că a avut ecou în tot regatul. 
Dar regele Eduard a găsit cererea conciliului rezonabilă şi i-a dat 
curs. 

Între timp, membrii ramurii scoțiene a Ordinului erau intero- 
gati în Biserica Sfintei Cruci din Edinburgh cu rezultate similare. 
Templierii scoțieni au repetat şi ei cu toţii natura reverentioasä a 
ritualurilor de iniţiere şi au refuzat să susţină că ar fi adevărate 
acuzaţiile abominabile care le erau aduse. 41 de martori, printre 

care stareti, preoţi, călugări sau servitori ai Templierilor depuseră 
mărturii împotriva cavalerilor, dar, ca şi omologii lor englezi, toţi 
au adăugat că erau doar simple bănuieli. În vreme ce alte ordine 
monastice îşi performau ritualurile în mod public, cu pompă, se- 
cretele iniţierii Templierilor îi făceau pe aceşti martori să bănuias- 
că „tot ce putea fi mai rău“ fără a putea dovedi însă niciuna dintre 
suspiciuni. Noi acuzaţii, care nu erau în bula papală, au fost rosti- 
te la aceste interogatorii, dar zvonurile dominau, iar dovezile cla- 
re lipseau cu desăvârşire. Starețul Bisericii Sfintei Cruci din 
Edinburgh îi acuză pe Templieri de furt de proprietăţi în dauna 
vecinilor. Abatele Dumferlyn admise că nu avea dovezi directe 
pentru aceste acuzaţii, dar insistă asupra ideii că „auzise multe 
lucruri şi încă îi mai bănuia de multe altele“. Servitorii Templieri- 
lor care nu erau membri ai Ordinului şi nu participaseră la ritualu- 
rile de iniţiere, împreună cu ţăranii care lucrau pământurile 
cavalerilor n-au făcut decât să confirme că stăpânii lor efectuau 
aceste ritualuri în taină. Chiar şi mărturii indirecte au fost admise 
la judecată. Câţiva martori au declarat că i-au auzit pe „nişte bă- 
trâni“ spunând că Templierii pierduseră Ţara Sfântă doar pentru că 
erau păcătoşi, ceea ce servea ca pe tavă motivaţia eşuării crucia- 
delor cauzată de călugării războinici în primul rând, începând cu 
căderea Acrei. 

Sub noua jurisdicție a clericilor englezi, investigaţiile asupra 
Templierilor s-au reluat în ianuarie 1310 la biserica Sf. Dunstan 
West. Procesul împotriva Ordinului devenea vulnerabil, cu mar- 
tori care îşi contraziceau propriile mărturii. Parohul Bisericii Sfân- 
ta Maria de la Strode insista că avea „mari bănuieli“ că acuzaţii 
erau vinovaţi de actele groteşti din timpul ritualului de iniţiere, 
dar, spre deosebire de servitorii Templierilor din Scoţia, parohul a 
declarat că fusese prezent la unele dintre aceste ritualuri, dar re- 
cunoştea că nu văzuse nimic neobişnuit. Vicarul Bisericii Sf. Mar- 
tin-In-The-Fields, un preot de la Biserica Sf. Clement şi multi alti 
clerici londonezi au depus mărturie că ei nu aveau nicio dovadă 
directă sau indirectă despre ororile comise de Templieri. Mai târziu, 

tot în acea lună, la audierile ţinute în capela Binecuvântatei Maria 
de Berkyngeschere din Londra, un servitor al Templierilor a suge- 
rat că aceştia făceau nenumărate abuzuri. John de Stoke, care fu- 
sese servitor al călugărilor de peste 20 de ani, descrise 
neobişnuitele servicii funerare ţinute la moartea unui membru ne- 
supus din rândurile Ordinului. Decedatul fusese ţinut prizonier 
două luni înainte de moarte pentru a mărturisi furtul de proprieta- 
te. Vinovatul, Walter le Bachelor, fusese excomunicat şi înmor- 
mântat după obiceiurile Templierilor. Templierii erau severi, dar 
nu erau nemilosi, căci, chiar înainte de moarte, excomunicarea lui 
Bachelor a fost anulată, deoarece el şi-a mărturisit păcatele unui 
preot al Ordinului şi astfel i s-a permis să primească sfânta împăr- 
tăşanie şi miruirea. Într-o epocă în care credinţa în focul iadului 
era aproape palpabilă şi reală, clementa arătată de membrii Tem- 
plierilor pe patul de moarte al cavalerului infractor era impresio- 
nantă şi mărinimoasă. 

În prima săptămână a lunii februarie, în timpul interogatoriilor 
ţinute prin diverse biserici londoneze, alţi 34 de Templieri au ju- 
rat că faptele acuzate de papă, şi mai cu seamă sacrilegiile presu- 
puse a fi fost comise în timpul ritualurilor, nu se întâmplaseră 
niciodată. Aceşti Templieri pretindeau că liderul francez, Jacques 
de Molay şi secundul său în comandă, Marele Preceptor, au minţit 
atunci când au susţinut că asemenea orori se comiteau în temple. 

Cum procesul împotriva Templierilor era din ce în ce mai şu- 
bred, regele a dat ordin la începutul lui martie ca Templierii să fie 
ţinuţi în celule separate pentru a-i împiedica să-şi coroboreze măr- 
turiile în fata judecătorilor. Condiţiile din temnițe trebuie să fi fost 
extrem de vitrege, căci, în timpul audierilor din 3 martie de la pa- 
latul episcopal din Londra şi din alte câteva biserici, Templierii au 
menţionat că mulţi dintre cavalerii Ordinului au murit în captivitate. 

Noi acuzaţii au fost puse pe tapet la aceste audieri, printre ca- 
re şi aceea că Templierii îşi făceau înmormântările în taină. Nu se 
menţiona niciun fel de sacrilegiu, dar nevoia de mister în această 
ceremonie implica, fireşte, faptul că ceva trebuie să fi fost putred 

şi acolo. Respingând şi această acuzaţie aparent inofensivă, Maes- 
trul Templului din Anglia, William de la More, a arătat că dascălii 
din bisericile din apropiere deseori ţineau ceremonii discrete chi- 
ar în interiorul sediului Templierilor. 

În Irlanda, o hilară audiere la Biserica St. Patrick din Dublin 
anticipa afirmaţia lui Voltaire cum că istoria se repetă, întâi ca tra- 
gedie, iar apoi ca glumă. După ce 30 de Templieri au negat că ar 
fi comis sacrilegii, martorii acuzării au admis că depozitiile lor se 
bazau doar pe zvonuri şi bănuieli. Dar ceea ce se judeca la Du- 
blin era o nimica toată faţă de acuzaţiile de blasfemie şi pederastie 
care au fost aduse în discuţie în Anglia şi Franţa. 41 de martori 
irlandezi, majoritatea călugări, au depus mărturie pentru că obser- 
vaseră că Templierii nu mai erau atenţi în timpul slujbelor şi se 
uitau în pământ în timpul târnosirii şi împărtăşaniei! 

La sfârşitul lunii martie, procesul împotriva cavalerilor aproa- 
pe că esuase, iar regele, disperat, le-a permis eficientilor inchizi- 
tori desemnaţi de papă să preia frâiele interogatoriilor conduse la 
catedrala din Londra. Binecunoscuta cruzime a delegaților papei îi 
părea acum ispititoare regelui pentru că doar ei puteau contraba- 
lansa notorietatea şi reputaţia Templierilor care erau judecaţi la 
Lincoln. Renumitii eroi internaţionali ai cruciadelor, unii dintre ei 
ajunşi la vârste venerabile, susțineau că ritualurile de iniţiere pe 
care Templierii le ţineau în Londra erau identice cu cele care se 
ţineau în toată Europa si Palestina, inclusiv în Franţa, şi că niciun 
sacrilegiu menţionat în bula papală sau în lista de acuzaţii din 
Franţa nu s-a petrecut în vreun Templu al Ordinului. În timpul 
judecății din Franţa, câţiva Templieri au mărturisit că au purtat 
asupră-le anumite obiecte de vestimentaţie intimă sau centuri, lu- 
cru care denota fetişism. La Lincoln, unul dintre războinicii bă- 
trâni, Robert de Hamilton, a recunoscut faptul că se purtau aceste 
articole de îmbrăcăminte, dar a reamintit auditoriului serviciile 
militare îndeplinite de Templieri în Ţara Sfântă. În privinţa centuri- 
lor, ele erau atinse de altarul Fecioarei Maria din Nazaret şi erau 
purtate de cavaleri ca talismane sfinte, nu ca fetişuri. Cu toată 

greutatea vârstei şi reputației sale militare, Hamilton îi acuză de 
minciună pe călugării care încercau să dea o conotaţie obscenă 
centurilor purtate de Templieri. 

În timpul judecății din York, în luna mai, Templierul Stephen 
de Radenhall alimentă suspiciunile legate de ritualurile initiatice. 
Spre deosebire de fraţii săi, care au descris ritualurile lor în detaliu 
pentru a le dovedi nevinovăția, Radenhall refuză să discute acest 
aspect, susţinând că jurase să păstreze în taină ritualul pentru co- 
memorarea camarazilor morti în temnițe. Niciun alt Templier nu 
mai mentionase un astfel de jurământ. Murdara campanie împo- 
triva Templierilor continuă cu plictisitoarea recapitulare a acuzatii- 
lor tuturor martorilor din insulele engleze şi din Irlanda care 
fuseseră deja audiaţi. După sfânta slujbă ţinută la catedrala din 
York în 20 mai, arhiepiscopul porunci ca bula papală emisă la 
începutul procesului să fie citită din nou. 

În iunie, lacheii papei au reluat judecata la Lincoln, dovedind 
un interes morbid în privinţa unei noi arii de protocol al Templieri- 
lor, anume ritualurile autoimpuse de penitentà, care până atunci nu 
mai generaseră nicio acuzaţie şi nici nu iscaseră vreo bănuială de 
comportament nepotrivit în acest sens. Se pare că Templierii erau 
cei mai aspri critici ai lor înşişi, cel puţin până când regele francez 
le-a depăşit entuziasmul. Şaisprezece Templieri au susţinut că for- 
ma de autoflagelare la care se supuneau cei care se căiau erau trei 
lovituri cu un bici de piele aplicate pe spatele dezgolit. 

Nemaiavând nimic senzaţional de descoperit, inchizitorii pa- 
pei au pus la păstrare adnotările din timpul judecății şi au plecat 
la Londra, unde Maestrul Ordinului din Anglia, William de la Mo- 
re, fusese chemat pentru o nouă depozitie alături de alţi 38 de 
cavaleri, preoţi militari şi slugi. Inchizitorii păreau obsedati de pe- 
nitenta Templierilor şi i-au poruncit lui de la More să descrie mai 
detaliat autoflagelarea. Un psiholog modern ar putea fi iertat, nu-i 
aşa, dacă ar găsi un soi de voyeurism sau ecouterism2 în obsesi- 


23 Plăcerea perversa de a asculta zgomotele emise de persoanele care sunt angajate în actul 
sexual, fără consimţământul acestora, o variantă a voyeurismului (n.t.). 

vul interes al inchizitorilor pentru aceste sinuoase particularităţi 
legate de flagelarea membrilor nesupuşi din rândurile Ordinului. 
Examinatorii i-au ordonat lui More să repete cu precizie cuvintele 
folosite în timpul flagelării păcătoşilor. Dacă acuzatorii sperau să 
găsească în acele cuvinte ceva care să aducă a sadism diavolesc, 
trebuie să fi fost tare dezamägiti atunci când de la More rosti la- 
conic: „Frate, roagă-te lui Dumnezeu şi el te va ierta“. Apoi le 
spunea celorlalţi Templieri care erau rugaţi să participe la peniten- 
tă ca martori: „lar voi, frati, implorati pe Domnul să ierte păcatele 
lui şi spuneţi Tatăl Nostru“. 

Apoi păcătosul era mustrat şi sfătuit să nu mai păcătuiască din 
nou. De la More nu era preot, dar a fost acuzat că a rostit Tatăl 
Nostru după flagelarea păcătosului. More negă că ar avea îndelet- 
niciri preotesti şi că tot ce a făcut a fost să spună păcătosului să fie 
iertat „aşa cum a putut“. Rupând în mod extrem de curios solidari- 
tatea, un alt Templier l-a contrazis pe de la More şi a precizat că 
Maestrul folosea cuvinte care numai preoţilor le era permis să le 
folosească, atunci când invocau mântuirea: „Te iert în numele Ta- 
tălui, Fiului şi Sântului Duh“. Dar acest Templier a mai afirmat că 
Marele Maestru, prevăzător pentru mântuirea păcatului, îl trimitea 
pe păcătos la unul dintre preoţii Templului, pentru că era o epocă 
a superstitiei în care iertarea păcatelor făcea diferenţa dintre lad si 
Rai, iar de la More avusese conştiinţa de a-l trimite pe păcătos şi la 
preot, care era unicul îndreptăţit să „gestioneze“ izbăvirea. La 
sfârşitul audierilor din Londra, reprezentanţii papei au întocmit un 
memorandum în care susțineau că mărturiile Templierilor şi ale 
martorilor interogati în procese dovedeau că membrii Ordinului 
practicau ritualuri care nu erau în armonie cu dreapta credinţă. 
Memoriul nu preciza în amănunt ritualurile pentru a putea justifi- 
ca de ce erau considerate neortodoxe, fără îndoială din pricina 
faptului că în timpul audierilor nu s-au putut descoperi aşa-zisele 
dovezi ale ereziei. 

Judecata din Anglia nu a adus nimic dramatic prin mărturiile 
audiate, iar membrii Ordinului din această ţară încă îşi mai puteau 

susţine nevinovăția în ciuda repetatelor interogatorii şi durelor 
condiţii din închisori, pentru simplul motiv că maşinăria inchiziti- 
ei engleze, spre deosebire de cea a francezilor, nu fusese „unsă“ 
cu înspăimântătoarea tortură. Istoricii rămân perplecşi la dramati- 
ca diferenţă dintre modus operandi al procedurilor din Anglia şi 
cel al francezilor îndreptat împotriva Ordinului. Regele Eduard nu 
era, poate, atât de lacom şi de disperat ca falitul său omolog regal 
de pe continent, dar, oricare ar fi fost motivele, el a interzis cu 
desăvârşire torturarea Templierilor. Legea engleză se „încrunta“ la 
aceste practici din procesele de judecată, dar în Franţa drepturile 
omului pur şi simplu nu existau în secolul al XIV-lea, ci funcţiona 
doar gratierea prin mărinimia regelui. Datorită bunului-simt si du- 
bioasei veridicitäti a confesiunilor obţinute prin constrângere, tor- 
tura a fost exclusă treptat, de-a lungul secolelor, din practicile de 
judecată, poate şi pentru faptul că eficienţa sa era trecătoare — 
acest lucru fiind dovedit şi de atitudinea Templierilor francezi care 
au retractat tot ce au mărturisit, imediat după ce au scăpat din 
mâinile tortionarilor. În regat, în capitală şi în provincii, toţi Tem- 
plierii au retractat tot ceea ce mărturisiseră. 

Furios, Filip a ordonat furibund întemnițarea multor astfel de 
„recidivişti“, îndesându-i în sălile de judecată ecleziastică, pentru 
a da un lustru religios furiei sale nemărginite. La comanda regelui, 
arhiepiscopul de Sens, o altă marionetă, cum era şi papa, îi con- 
damnă pe disidenti la moarte. Într-un tribunal din Paris arhiepis- 
copul îşi justifică sentinţa spunând condamnaților: „Voi ati pus pe 
fraţii voştri care au intrat în rândurile Ordinului să jure că se 
leapădă de credinţa în Hristos şi să scuipe pe sfânta cruce, iar voi 
înşivă aţi văzut aceste crime. Astfel aţi consimţit la căderea în pă- 
cat şi erezie“. 

Erezia era, de fapt, o acuzaţie nouă care nu fusese dovedită 
sau recunoscută de către Templierii francezi, dar acuzatorii lor nu 
şi-au făcut deloc griji în privinţa consistentei verdictului si nici de 
crearea unui precedent, astfel încât îşi adânciră mâinile în desaga 
de învinuiri. Arhiepiscopul continuă: ,Märturisiti ca să meritati 

izbăvirea si să mai fiţi încă o dată iertati de sfânta biserică. Dar, 
dacă vă lepädati de mărturisire, Biserica nu vă mai poate ierta, 
căci cädeti din nou în acelaşi păcat. Sunteţi, prin acestea, eretici 
pierduţi în păcat, iar eu vă condamn la focul veşnic“. 

Dreptatea sau concepţia grotescă a francezilor despre ce în- 
semna ea a fost măsluită. La 12 mai 1310, la doar o zi după ce 
arhiepiscopul îi condamna la moarte pe Templieri, Biserica predă 
54 de cavaleri călăilor laici. Aprozii monarhului îi escortară pe 
condamnaţi pe câmpul din suburbia pariziană Porte St. Antoine 
des Champs, unde au fost arşi pe rug. Răzbunarea regelui era de o 
cruzime copleşitoare. Pentru a spori agonia victimelor sale, mo- 
narhul porunci ca lângă ruguri să se pună materiale uşor inflama- 
bile astfel încât Templierii să ardă de vii şi nu să piară din cauza 
fumului inhalat, lucru care se petrecea adesea când lemnul era 
umezit sau tratat ignifug ca un ultim act de milă arătat condamna- 
tului. În pofida propagandei stârnite de papă împotriva cavalerilor, 
clericii, regele Franţei şi martorii acestei osânde au fost näuciti de 
atitudinea stoică a călugărilor muribunzi în timpul înfiorătoarelor 
execuţii. 

Nu toţi membrii Ordinului din Franţa au clacat sub tortură în- 
să. După ritualul execuţiei ereticilor ţinut în suburbiile Parisului, 
arhiepiscopul de Sens îi târî din temnitele lor pe Templierii care 
refuzaseră să mărturisească si îi condamnă la închisoare pe viaţă, 
apoi îi aruncă din nou în celulele lor. Curajul şi demnitatea Tem- 
plierilor care au retractat confesiunile făcute sub tortură sau care 
nu au fost clintiţi în poziţia lor sunt subliniate de soarta mult mai 
fericită a celor care s-au recunoscut vinovaţi. Ei au primit mântui- 
rea şi reprimirea în sânul Bisericii lui Hristos şi au fost eliberaţi. 
Dar, în ciuda înspăimântătoarelor consecinţe ale curajului lor, 
Templierii din toate colţurile Franţei au continuat să retracteze 
mărturia falsă smulsă de tortionari. 

Înfiorătoarele execuţii s-au prelungit până în august şi au avut 
loc în Paris, Lorena, Normandia, Carcassone şi Senlis. În total, 
113 Templieri au pierit numai în capitala Franţei, dar numărul vic- 
timelor din provincii rămâne un mister. 

Furia regelui împotriva acestui Ordin a degenerat, însă, de la 
patologie la necrofilie. Aprozii săi au exhumat leşul fostului visti- 
ernic al Templului din Paris şi l-au ars. În plină activitate a călăi- 
lor, nemiloşii inchizitori lucrau cu vervă. Soarta vârstnicilor 
Ordinului, care fuseseră cândva eroi în bătălii glorioase purtate 
împotriva păgânilor, era vrednică de milă. Observatori ai procesu- 
lui spun că, tremurând, sugrumati de panică, aceşti vechi luptători 
refuzau să moară. Erau însă aproape de moarte din pricina temni- 
telor mizere şi au mai dat o dată dovada curajului lor si au retrac- 
tat confesiunile, iar acest lucru însemna moarte, fără îndoială. 
Curajul i-a părăsit însă repede şi au implorat încă o audiere, măr- 
turisind din nou, recunoscând vinovăția şi implorand mila judecă- 
torilor, care, în pofida retractărilor anterioare, le-a fost acordată. 
Umiliti şi dispretuiti, cândva bravi războinici, aceşti bătrâni au fost 
eliberaţi. Templierii tineri se dovediseră mult mai ofensivi. 

La Chateau d'Alaix, patru prizonieri au murit sub tortură, iar 20 
şi-au mărturisit vinovăția în acuzaţii care aduceau la lumină un nou, 
supranatural şi diavolesc element la ritualurile Ordinului. Pe lângă 
vechile învinuiri de venerare a capului unui idol, călugării marturi- 
seau acum că diavolul le apărea adeseori în forma unei pisici vorbi- 
toare în graiul omenesc, promitàndu-le recolte fără margini, mai 
mult pământ şi averi. Mărturiile lor nu erau consecvente, pentru că 
unii dintre ei descriau capul idolului ca fiind al unui om bătrân cu 
barba lungă, în vreme ce alţii susțineau să idolul le apărea sub chi- 
pul unei femei frumoase. Mai erau şi alţii care au mărturisit că, în 
timpul ceremoniilor lor, apăreau multi diavoli, dar, în locul gratioa- 
sei pisici, ei luau deseori formele unor femei frumoase. În Anglia, 
Templierii continuau să-şi apere nevinovăția, iar papa ştia prea bine 
de ce. În iunie 1310, Clement trimise o depeşă regelui Eduard, 
condamnând lipsa de cooperare în folosirea torturii şi îi porunci să 
folosească roata?*. Clericii englezi îl presau pe rege să adopte me- 
todele francezilor. După o rezistenţă de două luni, Eduard a cedat 
custodia Templierilor care erau întemnițați în Turnul Londrei. El 


24 Instrument de tortură menţionat şi în cărţile de istorie medivală a românilor (n.t.). 

porunci custodelui Turnului, John de Crumbewell, să-i transfere pe 
prizonieri în diverse temnițe controlate de inchizitorii papali si dă- 
du mână liberă tortionarilor. Un motiv pentru comportamentul 
schimbător al lui Eduard era faptul că monarhul poruncea oameni- 
lor papei să plătească pentru custodia Templierilor. 

Clericii englezi nu erau insetati de sânge precum acolitii fran- 
cezi ai papei, iar sensibilitatea lor este reflectată într-un curios de- 
cret emis la Londra pe 21 septembrie în timpul judecării publice a 
Templierilor. După dezbateri violente, prelatii au căzut de acord 
să se folosească tortura dacă Templierii refuzau să coopereze, dar 
se stipula că „mutilarea pe viaţă sau distrugerea vreunui mădular 
al trupului“ erau cu desăvârşire interzise, la fel ca şi „necumpătata 
vărsare de sânge“. 

Autorităţile civile împărtăşeau temperamentul moderat al cleri- 
cilor. Patru luni mai târziu, Eduard porunci iarăşi transferul lor, căci 
custodele Turnului Londrei încă nu-i predase pe prizonieri în maini- 
le inchizitorilor. Charles Addison scrie: „Temnicerii acestor neferi- 
citi păreau a fi mai miloşi si mai plini de respect decât judecătorii 
lor, căci s-au codit să îndeplinească porunca regelui“. Eduard se 
justifică în scrisoarea sa din 23 octombrie trimisă custodelui Tur- 
nului când îi aminteşte că făcea asta doar ca să nu pară ireverenti- 
os faţă de ordinele papei. Eduard făcuse un compromis atunci 
când îi întemnitase pe Templieri în Turnul Londrei, dar acum era 
nevoit să îngăduie inchizitorilor papali să-i supună interogatoriului 
după bunul lor plac şi, deopotrivă, torturii. 

Sentimentul de vinovăţie al lui Eduard faţă de tratamentul ne- 
drept aplicat Templierilor este sugerat şi de scrisoarea trimisă o 
lună mai târziu, pe 22 noiembrie, primarului Londrei, adresân- 
du-se cetăţenilor oraşului, în care explica faptul că a trebuit să se 
supună ordinelor papei atunci când a acceptat ca tortura să fie 
folosită în interogatorii. În mod inexplicabil, el mai anunţă şi că va 
plău în continuare cheltuielile pentru trebuintele Templierilor, 
chiar dacă aceştia se aflau sub controlul reprezentanţilor papei. 
Săptămâna următoare, regele şi-a „dres“ mila prin ticăloşie. Pe 12 

decembrie, el porunci ca Templierii să fie transferați în Lincoln si 
întemnițați în celule izolate din închisori pe care le controlau oa- 
menii primarului, dar nu în Turnul Londrei, de vreme ce simpatia 
custodelui turnului pentru Templieri rămânea în continuare sus- 
pectă. Pentru prima dată regele adăugă umilinţa la toate suferinte- 
le Templierilor, punându-i în lanţuri de fier şi înfometându-i. Deşi 
primarul avea custodia acestor deţinuţi, inchizitorilor papali li se 
garantase de către rege accesul liber în temnitele lor, îngăduin- 
du-le să „le tortureze trupurile în orice chip ar fi socotit ei că era 
mai nimerit“. 

După trei ani de temniţă grea în care fuseseră supuşi torturii, 
înfometării, izolării şi frigului insular, se presupunea că Templierii 
reflectaseră suficient de mult, astfel încât să poată compărea dina- 
intea inchizitorilor papali şi episcopilor de Londra şi Chichester în 
două jurisdicții londoneze - Ludgate (Biserica Sf. Martin) si 
Bishopsgate (Biserica St. Botoph), în 30 martie 1311. Prezumția 
tortionarilor că degradarea umană şi disperarea ar face din ei vic- 
time mai cooperante s-a dovedit a fi nechibzuită... Cu toate că 
înduraseră tortura şi li se garanta libertatea, dacă mărturiseau aşa 
cum le cerea scenariul papei, toţi cavalerii au refuzat acest lucru 
sustinàndu-si nevinovăția şi la aceste audieri. Furioşi, membrii tri- 
bunalului i-au azvârlit din nou în temniţă pentru noi şedinţe de 
tortură, punându-i în lanţuri şi mai grele. De vreme ce Templierii 
refuzau să recunoască acuzaţiile, judecătorii lor au apelat la ad- 
miterea afirmațiilor aşa-zişilor martori care nu contribuiseră la 
judecată decât cu zvonuri şi calomnii, doar câteva dintre ele auzi- 
te la prima mână. Multi dintre cei 72 de „martori“ erau membri ai 
ordinelor monastice rivale — Carmeliti, Augustini, Dominicani si 
Minoriti. Un călugăr irlandez, Henry Thanet, fără să-şi dezvăluie 
sursele a depus o mărturie prin care susţinea că Templierul Hugh 
de Nipurias a dezertat în Palestina şi s-a convertit la Islam. Co- 
mandantul Templierilor din Castelul Pelerinilor, mai susţinea 
acest martor, a ordonat unor membri ai Ordinului să se lepede de 
numele lui Hristos în timpul ritualurilor de iniţiere, dar acuzatorul 

n-a fost capabil să dea numele acestui comandant sau ale recruti- 
lor despre care era vorba. 

Irlandezul mai adăugă că auzise de un alt Templier, al cărui 
nume a rămas un mister, care se închina unui idol din bronz, cu 
două feţe care grăia omeneste şi care avea puterea de a răspunde 
la toate întrebările. 

Folosindu-se de un pasaj biblic, John de Nassington s-a jurat 
că doi Templieri, Milo de Stapleton şi Adam de Everington, aveau 
ca idol un vițel pe care îl sărbătoreau la festivalul anual ţinut la 
mănăstirea Templehurst din Anglia. Sir John de Eure, prefectul 
comitatului York, aminti de o cină onorată prin prezenţa sa de 
William de la Fenne, preceptorul Templierilor din mănăstirea 
Wesdall. La masă, acuzatul trase o carte de sub manta şi i-o dădu 
soţiei sirelui. Lipită de o pagină era o bucăţică de hârtie care con- 
tinea o listă de credinţe eretice. Documentul spunea că lisus nu 
era fiul lui Dumnezeu şi al Fecioarei Maria, ci că muritorul plod 
era al Mariei şi al lui losif; lisus era un fals profet crucificat pentru 
păcatele sale şi nu ale omenirii. Pe lângă acestea mai erau şi alte 
erezii care nu puteau decât să oripileze urechile medievalilor. 
Spre deosebire de absurdele mărturii legate de pisici grăitoare şi 
viței idolatrizati, această poveste avea un sâmbure de adevăr. Pro- 
prietarul cărţii, William de la Fenne, scos din temniţă, a confirmat 
multe dintre detaliile pomenite ale cinei în cauză, dar a negat 
existenţa unei bucăţi de hârtie şi ereziile. Acuzatul a mai întrebat 
de ce calomniatorul lui aşteptase şase ani pentru a povesti toate 
aceste grave învinuiri. 

William de la Forde, un preot influent şi paroh al bisericii 
Crofton, din comitatul York, se prezentă cu şi mai multe zvonuri. 
Un preot augustin, defunct, violase jurământul confesiunii şi fi 
împărtăşi lui William de la Forde păcatele unui Templier, Patrick 
de Rippon, care i se spovedise. În timpul ritualului de iniţiere, lui 
Patrick i s-a ordonat să se lepede de Hristos, să scuipe pe „repre- 
zentaţia“ de pe crucifix, să adore şi să sărute imaginea unui vițel 
aşezat pe altar, lucruri pe care el le-a făcut „plângând cu amărăciune“. 

Nicio acuzaţie nu mai era considerată meschină sau absurdă. Un 
martor ocular afirma că văzuse un Templier profanând altarul. Un 
călugăr minorit, Robert de Oteringham susţinea că, în urmă cu 
multă vreme, un oaspete al Templierilor găzduit la mănăstirea lor 
din Ribstane, din comitatul York, a auzit un capelan dojenind niş- 
te călugări zgomotosi. „Diavolul vă va arde!“ spusese el, iar oas- 
petele, curios, se furişă să vadă ce se petrecea, iar atunci a văzut 
cum doi Templieri se aflau implicaţi în activitatea pe care Charles 
Addison o găsise atât de stânjenitoare, încât o lăsă netradusă din 
latina medievală: „Brachis depositis, tenentem faciem versus 
occidentem et posteriora versus altare.“ 

lată ce spunea acest citat şi ce considerase cronicarul victori- 
an prea picant pentru auditoriul victorian: „cu pantalonii lăsaţi în 
vine, avea faţa întoarsă către apus, iar dosul către altar“. Martorul 
acestei poznaşe scene avea o memorie excelentă, căci îşi aminti 
aceste detalii la 20 ani după întâmplare. Oaspetele Templierilor 
de la o altă mănăstire din comitatul York a auzit zgomote venind 
dinspre capelă la miezul nopţii - un moment foarte neobişnuit 
pentru liturghii bisericeşti. Trăgând cu ochiul pe gaura cheii, nu a 
putut vedea nimic suspect şi a presupus că se sărbătorea un sfânt, 
dat fiind numărul mare de lumânări aprinse la altar. A doua zi de 
dimineaţă, a întrebat un Templier ce sfânt sărbătoreau, iar acesta a 
pălit cerând îndurare: „Mergi din calea asta şi, dacă mă iubeşti sau 
vrei întrucâtva să îmi cruti viata, nu mai vorbi niciodată despre 
aceasta“. În timpul aceluiaşi popas, când doi bărbaţi au intrat în 
capelă, martorul a încercat să ia în mână un crucifix pe care îl vă- 
zu pe podea, dar unul dintre cei doi îl opri rostind: „Leapădă jos 
crucea şi vezi-ti de drum în pace“. După acest memento de ca- 
lomnii, inchizitorii citiră cu glas tare mărturiile mai serioase ale 
doi membri ai Ordinului din Franţa, după ce fuseseră traşi pe roa- 
tă. În timpul iniţierii, Robert de St. Just mărturisi că se lepădase de 
numele lui lisus şi scuipă „lângă“ cruce. Un Templier de rang 
înalt, Godefroy de Gonneville, preceptorul Templierilor din 
Aquitania şi Poitou, mărturisi şi el că, în cadrul ritualului din 

Templul din Londra, cu 28 de ani în urmă, căpetenia ramurii en- 
gleze a Ordinului îi arătă imaginea unui crucifix într-o carte de 
rugăciuni şi îl obligă să se lepede de Hristos. Alarmat, novicele 
refuză, iar englezul îl linişti spunându-i că nu comite un păcat. 
După explicaţia unor cronici bizantine, unul dintre Marii Maestri, 
care era ţinut captiv de un sultan, impusese aceste ritualuri Tem- 
plierilor săi, pentru eliberarea sa. Englezul insistă că ritualul era 
un act de smerenie şi de rememorare a lepădării de Hristos a sfân- 
tului Petru. Cum novicele încă mai refuza, se ajunse la un com- 
promis şi celorlalţi li se spuse că ritualul fusese împlinit. În timpul 
citirii acuzațiilor, inchizitorii au „uitat“ să menţioneze că această 
mărturisire fusese retractată. 

Atunci când un novice refuza să comită sacrilegiu în timpul 
iniţierii sale, acesta era ucis, susţinea un cavaler laic, Ferinsius le 
Mareschal, care pretindea că bunicul său intrase în Ordinul din 
Londra perfect sănătos şi ieşise mort la trei zile după aceea. Cava- 
lerul spunea că „bănuia“ că bunicul său fusese ucis de doi călu- 
gări camarazi, dar nu oferi nicio dovadă pentru a-şi justifica 
bănuiala. 

Un călugăr augustin căruia nu i se specifică numele spuse sub 
jurământ că un Templier îi spusese că sufletul omenesc există tot 
atât cât sufletul unui biet câine. Parohul bisericii Godmersham, 
identificat doar cu numele de Roger, jură că în urmă cu 15 ani 
fusese convins să nu intre în Ordin de un Templier care insinua că 
ritualurile de iniţiere conţineau sacrilegii, dar nu dădu mai multe 
detalii despre ce sacrilegii ar fi fost vorba. 

Vicarul Bisericii St. Clement din Sandwich depuse mărturie că 
auzise poveşti despre un tânăr băiat care reuşise cumva să se as- 
cundă într-o încăpere unde liderul Ordinului din Anglia ţinea o 
slujbă la care îi învăţa pe Templieri cum să acumuleze averi. Mar- 
torul fireşte că nu auzise aceste lucruri chiar de la băiat, căci aces- 
ta fusese tras în sabie de călugărul care l-a descoperit. Din ascun- 
zătoarea sa băiatul văzuse că unui Templier îi scăpase centura şi 
se repezi să o ridice, iar călugărul îi „mulţumi“ intrusului luându-i 
viaţa. 

Nici mărturiile la a treia mână nu i-au stânjenit pe inchizitorii 
vorace. Un alt călugăr minorit, John de Gertia, a spus că a auzit 
de la o femeie căreia îi povestise secundul Ordinului din Anglia 
că un servitor Templier ascuns în dulap îi văzuse pe călugări 
performând un ritual prin care trebuiau să sărute ceea ce Charles 
Addison iarăşi s-a sfiit să traducă din latină: „culum idoli“, adică 
fundul idolului, apoi să scuipe pe crucifix. Oricum, unul dintre 
călugări refuză să participe plângând: „Am fost un om rău în lume 
şi am vrut să intru în Ordin ca să îmi mântuiesc sufletul, dar ce 
puteam face mai rău decât asta? Nu am să fac ceea ce îmi porun- 
citi!“ 

Deoarece călugărul refuză să îndeplinească regulile ritualului, 
Templierii l-au azvarlit într-un put unde îşi găsi sfârşitul. Martorul 
mai sustinu că o rudă de-a contelui de Warrenne dispăruse la doi 
ani după ce intrase în rândurile Ordinului şi totul rămăsese un 
mister în ciuda eforturilor depuse de unii nobili influenţi care vo- 
iau să afle ce se petrecuse cu el. 

Elaborata farsă a acestui telefon fără fir - depozitii la mâna a 
doua şi a treia — continuă. Un alt călugăr minorit, John Walby de 
Bust, a spus că a auzit de o încăpere secretă din castelul Templie- 
rilor din Londra în care se găsea capul unui idol turnat în aur. Pe 
patul de moarte, conform spuselor acestui martor, unul dintre 
Templierii de rang înalt le-a dezvăluit subordonatilor săi că puteau 
dobândi puteri supranaturale dacă îl venerau pe acel idol. 

Richard de Koefel, un călugăr al unui ordin ce nu a putut fi 
identificat în înscrisurile procesului, susţinea că un anume John de 
Dingeston îi spusese ceva ce ştia de la Templierul Walter le 
Bacheler în privinţa ritualului de iniţiere a fiecărui călugăr care 
dorea să facă parte din acest Ordin, şi anume că ei trebuiau să-şi 
vândă sufletul diavolului. Acelaşi martor mai 'afirma că aflase de la 
un preot căruia îi spusese un vicar, duhovnic al unui Templier, că 
în confesional acesta îi dezvăluise că exista o clauză secretă în 
Carta Templierilor, dar ea nu putea fi dezvăluită „niciunui muri- 

Martorul nu fu capabil să explice logica prin care puteau mor- 
tii să respecte o clauză ascunsă tuturor muritorilor. 

Un preot numit Gasper de Nafferton, care prudent se descrise 
ca „fost angajat, dar niciodată membru“ al Ordinului, sustinu că, 
în timpul celor şase luni în slujba Templierilor, i se interzisese cu 
desăvârşire să vizioneze vreunul dintre ritualurile de iniţiere. 
Atunci când încercă să spioneze ceremonia privind printr-o gaură 
în zid, unul dintre Templieri îl ameninţă cu moartea. 

Călugărul minorit John de Donygton, al 76-lea martor, depuse 
mărturie în timpul extenuantei judecăţi, jurând că un bătrân, mem- 
bru al Ordinului, al cărui nume nu şi-l mai amintea, îi spusese că 
Templierii aveau patru obiecte de idolatrie în Anglia, unul în sacris- 
tia Templului din Londra, altul în mănăstirea Bistelesham, altul în 
comitatul Lincoln, iar ultimul într-un loc pe care nu şi-l mai amin- 
tea, dar ştia că se găsea undeva de-a lungul râului Humber. Marto- 
rul mai susţinea că liderul Templierilor, William de la More, fusese 
cel care impusese venerarea acestor patru obiecte şi flutură în sala 
de judecată un papirus imens care conţinea descrierea ritualului de 
iniţiere sub forma unor scrisori „extra-large“. Bătrânul Templier îi 
mai spusese acestui martor că mulţi dintre cavaleri aveau obiecte 
de idolatrie şi le purtau asupră-le oriunde mergeau. Cavalerii de 
bună credinţă încercau să îi prevină pe novici, spunea acest martor, 
iar unuia dintre ei, după ce a cedat Ordinului averi importante, i s-a 
spus: „Va fi rău de soarta ta dacă ne vei înmulti rândurile“. Când 
nou-venitul ceru explicaţii, mentorul său îi spuse: „Ne vezi pe dina- 
fară, nu pe dinăuntru. Bagă de seamă ce faci, căci mie mi s-a pece- 
tluit limba“. Un alt Templier mai bătrân a repetat novicelui aceleaşi 
ameninţări. 

Martorul şi-a încheiat depozitia cu o poveste dezlânată despre 
o anume conspirație pusă la cale de sarazini şi Templieri ca să eli- 
mine suflarea creştină în Ţara Sfântă. După ce toţi martorii şi-au de- 
pus acuzaţiile, membrii seniori ai Ordinului englez, inclusiv liderul 
acestuia, William de la More, au apărut în faţa inchizitorilor în Bi- 
serica Toţi Sfinţii, din Londra, şi şi-au prezentat lungile declaraţii de 

nevinovăție scrise în franceză normandă, şi nu în latină, ca să poată 
fi citite la cererea lor în bisericile din tot regatul şi înţelese de mul- 
time sau măcar de nobilii a căror limbă de origine era franceza lui 
William Cuceritorul. Liderii Templierilor au amintit în declaraţiile 
lor lungile bătălii în care luptaseră pentru salvarea Ţării Sfinte şi au 
negat că s-ar face vinovaţi de toate ereziile şi sacrilegiile de care 
fuseseră acuzaţi. La sfârşitul depozitiei, ei şi-au implorat tortionarii 
să facă public documentul exact aşa cum fusese scris, fără părtinire 
şi fără să fie aranjat de acuzare. Inchizitorii papali au fost revoltați 
de acest document, pentru că se aşteptau, probabil, ca liderii Tem- 
plierilor să îşi construiască mărturisirile după scenariul tortionarilor, 
nu să renunţe la ele... Astfel că nesupusii cavaleri au fost azvarliti 
din nou în celulele lor. Regele dădu noi porunci temnicerilor din 
toată Anglia să sporească greutatea lanțurilor deţinuţilor şi pe cea a 
torturii. 

După cum spun relatările din timpul acestor audieri, Templie- 
rii au fost supuşi unor torturi sofisticate, psihologice, alternând 
bunătatea cu brutalitatea, adică o versiune medievală a trucului 
polițistul räu-politistul bun, practicat în zilele noastre. Doctori în 
teologie şi înalţi prelati ai Bisericii i-au vizitat pe Templieri în în- 
chisoare încercând să-i determine să mărturisească prin diverse 
înşelătorii, dacă tortura fizică nu se dovedise eficientă. Când s-a 
dovedit că niciuna dintre metode nu dă roade, disperaţi, inchizito- 
rii i-au adus pe călugării francezi care aveau pregătire specială în 
tragerea pe roată. 

În vreme ce Templierii refuzau să cedeze, doi soldati servanti 
şi un capelan al Ordinului au clacat si au marturist în cele din ur- 
mă. În 23 iunie, unul dintre servanti, Stephen de Stapelbrugge, a 
fost adus la Newgate în timpul audierilor asistate de episcopii de 
Londra şi Chichester, arhiepiscopul de Canterbury şi câţiva teo- 
logi. În timpul audierii sale, Stapelbrugge dezvălui că existau două 
versiuni ale ritualului de iniţiere, una dintre ele sacră, iar cealaltă 
profană. Călugărul sustinu că în timpul iniţierii doi membri ai Or- 
dinului i-au stat de-o parte şi de alta cu săbiile scoase din teacă. 

Brian le Jay, Marele Preceptor al Angliei porunci novicelui să se 
lepede de Hristos şi să scuipe pe crucifix. Temându-se pentru via- 
ta sa, călugărul spuse că s-a supus lepădării de Hristos, dar a făcut 
în aşa fel încât să nu nimerească pe crucifix atunci când a scuipat. 
În acel moment, călugărul căzu în genunchi şi imploră iertare, 
insistând că nu-i mai păsa de viaţa sa, ci doar de mântuirea sufle- 
tului. 

Două zile mai târziu, un alt călugăr servant, Thomas Tocci de 
Thoroldeby a apărut înaintea episcopilor de Londra şi Chichester, 
arhidiaconului de Salisbury şi a altui cleric de la Biserica Sf. Mar- 
tin din Londra. În timpul relatării sale, omul bătu câmpii despre 
serviciile aduse de Templieri în Ţara Sfântă şi despre jurământul 
de sărăcie. Un inchizitor nerăbdător îl întrerupse, întrebându-l 
dacă are ceva de mărturisit. Templierul dezvălui că unul dintre 
inchizitori, stareţul de Lagny, îl vizitase în temnita sa şi îl amenin- 
tase cu tortura dacă nu avea de gând să-şi mistifice mărturia. Acu- 
zatul a fost trimis înapoi în celulă, iar stareţul chiar îşi tinu 
făgăduiala. La doar patru zile după tortură, călugărul s-a întoars la 
judecată, de data aceasta cu o altă variantă a povestirii lui 
Stapelbrugge. El a mărturisit că i s-a poruncit să scuipe pe imagi- 
nea Fecioarei Maria în timpul iniţierii sale, dar în loc de asta el 
sărută picioarele statuetei Fecioarei, fără să stârnească mânia celor 
doi Templieri care stăteau lângă el cu săbiile scoase din teacă. El a 
mai spus, de asemenea, că îl auzise pe Marele Maestru din Londra 
lepădându-se de lisus de mai mult de-o sută de ori şi a pretins că 
pentru acesta „un fir de păr din barba unui sarazin pretuia mai 
mult decât tot trupul unui creştin“. Soldatul a mai afirmat că 
membrii Ordinului speraseră în secret ca Islamul să stăpânească 
peste Ţara Sfântă. Cu altă ocazie, când nişte cerşetori au cerut 
pomană în numele Fecioarei Maria, Marele Maestru răspunse: 
„Care fecioară? Fie ca fecioara de care grăieşti să atârne în spanzu- 
rătoare!“, apoi aruncă un bänut în màzga de pe jos, astfel ca cerse- 
torul să-şi afunde mâinile în mizeria îngheţată pentru a-l putea 
apuca. 

Cei doi servanţi Templieri erau analfabeti şi au pus degetul pe 
mărturia făcută în sala de judecată. Soarta acestor călugări era fo- 
losită drept exemplu pentru ceilalţi Templieri care nu voiau să 
mărturisească. Ei au fost din nou primiţi în sânul Bisericii după ce 
răspunseră afirmativ învinuirilor şi avură parte de-o lungă cere- 
monie religioasă, neobişnuită pentru nişte oameni atât de umili, 
ţinută chiar la palatul episcopului din Londra şi condusă chiar de 
arhiepiscopul de Canterbury. 

Acum că liderul Ordinului din Anglia fusese incriminat, in- 
chizitorii au mers mai departe, vrând capul Marelui Maestru, 
Jacques de Molay. După ce a fost torturat, John de Stoke, un cape- 
lan Templier, a apărut în fata episcopilor de Londra si Chichester 
în biserica Sf. Martin pe 1 iulie 1311. Anterior, capelanul insistase 
ci nu fusese nimic neobisnuit în ritualul initiatic tinut pentru el. 
Acum depozitia lui se schimbă spunând că, la un an după cere- 
monia sa de initiere, Marele Maestru, în timpul unei vizite la Lon- 
dra, l-a dus în camera de dormit şi i-a poruncit să cadă la piciorul 
patului. Acolo John de Stoke a fost obligat să se lepede de Hristos, 
flancat de doi Templieri amenintätori cu săbiile scoase din teacă. 

Când capelanul a refuzat, Marele Maestru l-a ameninţat că-l va 
zvàrli într-un sac şi-l va duce „într-un loc care nu poate fi numit de- 
loc prietenos“, adăugând că cei doi ucigaşi din încăpere erau gata 
să folosească săbiile la un simplu semn. Capelanul întrebă, atunci, 
dacă fiecărui membru al Ordinului i se cerea să se lepede de Hris- 
tos, iar Marele Maestru i-a confirmat. Temându-se să nu fie ucis de 
cei doi Templieri înarmaţi, el s-a supus poruncii liderului său. 

La două zile după această mărturisire, capelanul repetă totul 
în detaliu în faţa unei imense mulţimi adunate în afara catedralei 
Sf. Paul printre care se afla arhiepiscopul de Canterbury şi un alt 
înalt prelat. Prezenţa acestor clerici reflecta importanţa campaniei 
de defăimare a reputației Templierilor. 

Spre deosebire de servantul său analfabet, maestrul Ordinului 
din Anglia nu a putut fi constrâns. Pe 5 iulie, episcopul de 
Chichester îl vizitează pe William de la More în închisoare însoţit 

de avocaţi ai Bisericii şi teologi pentru a-şi consolida amenințările 
cu argumente intelectuale. Episcopul a sfârşit prin a-l implora pe 
More (care îşi retractase confesiunea) să îşi mărturisească crimele 
şi să primească mântuirea promisă şi libertatea. De la More răs- 
punse că nu poate mărturisi crime pe care nu le-a comis, iar epis- 
copul porunci să fie zvarlit din nou în celula sa izolată. 
Inchizitorilor nu le-a surâs norocul, dar au continuat şi cu subor- 
donaţii lui de la More ceea ce însemna, oricum, un nivel mai înalt 
decât un soldat îngrozit dispus să mărturisească. Pe 6 iulie, epis- 
copii de Londra, Winchester şi Chichester, au mai făcut o incursi- 
une în temnițe, de data aceasta la Southwark, unde l-au interogat 
pe Philip de Mewes, căpetenia Templierilor din mănăstirea 
Garwy, dar şi pe alţi membri ai Ordinului. Toţi acuzaţii şi-au 
abandonat poziţia şi au semnat o lungă listă de practici eretice 
inventate de episcopi. Documentul conţinea şi garantarea în scris 
a mântuirii sufletului în cazul recunoaşterii păcatelor. 

Curând, tot mai mulţi membri ai Ordinului îşi adăugară numele 
pe această mărturisire comună, inclusiv Michael de Baskeville, se- 
cundul comandantului Templierilor din Anglia, care, împreună cu 
alţi 17 membri, a fost primit în sânul Bisericii pe 9 iulie, într-o ce- 
remonie deschisă ţinută la palatul episcopului Londrei. 

Câţiva Templieri släbiti de tortură erau prea bolnavi ca să mai 
facă faţă unui eveniment public precum acesta şi un grup de epis- 
copi le-a garantat mântuirea sufletului într-o ceremonie privată tinu- 
tă la capela Sfânta Maria care se afla chiar lângă prima lor temniţă, 
Turnul Londrei, astfel că s-a scurtat timpul de transportare al călugă- 
rilor muribunzi. Natura privată a acestui eveniment mai avea şi 
scopul de a împiedica ochiul mulţimii de a vedea starea în care 
ajunseseră călugării Templieri din pricina torturii, ceea ce ar fi năs- 
cut subit întrebarea dacă mărturisirile lor erau bazate pe adevăr. 
Notarul public care înregistra procedurile a fost şocat de starea de 
sănătate a pocäitilor. „Erau atât de bătrâni si infirmi că nici nu se 
mai puteau ţine pe picioare“. Notarul mai subliniază depresia emo- 
tionalä a acestor oameni care fuseseră cândva mari războinici şi 

care, spune notarul, au izbucnit în lacrimi în timpul ritualului umi- 
lintei lor. Suferinta lor a fost recompensată cu o formă de libertate 
care nu era chiar atât de generoasă pe cât fusese cea acordată altor 
martori ai acuzării. Suferinzii au fost trimişi în mănăstiri, unde ur- 
mau să facă penitentà pentru crimele comise. Urmând spectacolul 
londonez al judecății şi mantuirilor, alti Templieri au fost obligaţi să 
mărturisească public în faţa catedralei din York. 

În cele din urmă, fiecare Templier din Anglia a cedat în faţa tor- 
turii cu excepţia a doi dintre ei: William de la More, care a murit în 
Turnul Londrei într-o celulă izolată, şi fratele întru credinţă 
Humbert Blanc, Marele Preceptor de Auvergne din Franţa, care fu- 
sese prins şi închis în Anglia. De la More muri proclamând nevino- 
vätia sa şi a tuturor membrilor Ordinului. Într-o rară demonstraţie 
de generozitate, regele Eduard a refuzat să-i confişte Marelui Maes- 
tru proprietăţile şi a poruncit ca ele să fie vândute pentru ca răposa- 
tului comandant să i se plătească astfel datoriile, în care au fost 
incluse, în mod cinic, şi cheltuielile de detenţie, lucru care şochea- 
ză din nou printr-o atipică lipsă de lăcomie a regelui Eduard. Sfârşi- 
tul lui Blanc a fost de o tristeţe aparte şi grotescă, dacă luăm în 
considerare deosebitele servicii militare aduse de el în luptele din 
Palestina şi reputaţia sa de strălucit războinic. După căderea Acrei, 
el a rămas în cetate şi a continuat lupta de gherilă împotriva cuceri- 
torilor musulmani. Acest vârstnic general de osti ar fi trebuit să-şi 
sfârşească zilele mai degrabă ca un Eisenhower şi nu ca un 
Petain”. Blanc, în schimb, şi-a petrecut ultimele zile „de pensie“ în 
temnita din Turnul Londrei. Slăbit şi doborât de lanţurile din ce 
în ce mai grele şi vizitat de inchizitorii care nu reușiseră să şteargă 
memoria de curaj a acestui erou, Blanc a murit de aşa-zise „cauze 
naturale“. În pofida folosirii torturii şi a reputației inchizitorilor de 
oameni feroce, campania împotriva Templierilor în Tarragona şi 
Aragon, adică actuala Spanie, a eşuat. Membrilor Ordinului din 


25 Phillippe Petain a fost erou naţional în Primul Război Mondial, dar, după 1944, a fost 
acuzat de trădare şi colaborare cu naziştii. A murit în închisoare după ce pedeapsa cu 
moartea i-a fost comutată de preşedintele Franţei, Charles de Gaulle (n.t.). 

acele provincii nu li s-au putut smulge false mărturisiri. Templierii 
au mai fost absolviti de acuzaţii şi în Portugalia si Germania. 

Istoricul victorian Charles Addison exagerează când spune că 
Templierii „au avut de suferit“ numai în Franţa şi pe domeniile 
papei, de vreme ce şi Templierilor englezi soarta, cu toate că a 
fost mai puţin crudă decât cea a camarazilor lor francezi, le-a adus 
dizolvarea, dacă nu chiar nimicirea. 

Drama şi cabotinismul au continuat în Franţa. Pe 16 octom- 
brie 1311, papa însuşi a făcut o călătorie la Vienne şi Lyon pentru 
reunirea unui conciliu în care s-a proclamat abolirea Ordinului 
după citirea în public a ereziilor Templierilor şi mărturiile unora 
dintre membri. Ceea ce până atunci fusese doar o formalitate, de 
data aceasta i-a explodat papei drept în faţă atunci când s-a po- 
menit confruntat cu o rebeliune în rândurile ierarhiei clericilor 
francezi. Nepotul papei, un prelat italian, împreună cu episcopii 
de Rheims, Sens şi Rouen ţineau partea lui Clement, dar restul 
oamenilor Bisericii au cerut ca abolirea Ordinului, care presupu- 
nea arderea pe rug a vinovaţilor, să nu se facă până când acuzati- 
lor nu li se dădea şansa de a-şi apăra cauza. 

Regele si papa erau furiosi de răzmeriţa clericilor, iar papa di- 
zolvă imediat conciliul pentru a nu fi umilit în public. Invocând 
doar propria autoritate atunci când refuză orice aprobare clericală 
pentru decizia sa, papa a dat de înţeles că va pronunţa sentinţa de 
unul singur. Sau aproape. Pentru că înainte de a arde pe rug nişte 
războinici atât de respectaţi şi de puternici, Clement a decis să se 
sprijine pe adunarea clericilor francezi la începutul anului 1312. 
Conciliul ţinut cu uşile închise încerca să prevină o ulterioară 
umilire a papei printr-o nouă răzmeriţă precum cea de la Vienne. 
Papa nu avea de ce să se mai teamă. Avea mai mulţi sorţi de iz- 
bândă în faţa noului conciliu şi reuşi să-i constrângă pe mulţi car- 
dinali şi episcopi francezi rebeli să ratifice decizia de a dizolva 
Ordinul. Noua declaraţie a papei cu privire la abolirea Ordinului 
adăuga termenul de „perpetuu“, ceea ce voia să însemne că trebu- 
iau eliminate toate elementele ce aminteau de Templieri, astfel 

încât simplul fapt de a purta o mantie cu crucea roşie atrăgea 
imediat excomunicarea. Simbolul pe care cândva creştinătatea 
occidentală îl purta ca semn de devotament faţă de salvarea leru- 
salimului de sub puterea păgână era acum o condamnare sigură la 
ladul veşnic. 

La a doua sesiune din Vienne din primăvara lui 1312, papa şi 
Filip cel Frumos împreună cu cei trei fii ai monarhului au legitimat 
decretul abolirii Ordinului. Se temeau probabil de obiecţii violen- 
te în privinţa decretului, de vreme ce numeroase forţe regale îi 
flancau pe papă şi Filip atunci când decretul a fost proclamat în 
public. Contrar obiceiurilor precedente folosite în judecarea Or- 
dinului, de data aceasta nicio dezbatere sau mărturie nu mai era 
permisă înaintea disolutiei anunţate. Însă mai trebuia rezolvată o 
chestiune înainte ca mascarada judecării Templierilor şi pedepse- 
lor publice să fie desăvârşită. Liderul international al Templierilor, 
Jacques de Molay, încă ferm în declararea nevinovätiei sale, trebu- 
ia eliminat. Spre deosebire de modul relativ milos în care liderii 
englezi fuseseră lăsaţi să se stingă din viaţă în închisori sau mănăs- 
tiri, furia regelui francez voia o debarasare mult mai brutală de 
„păcătosul principal“. 

În martie 1314, cel care fusese cândva marele Molay, acum un 
bătrân de peste şaptezeci de ani, zăcea în închisoare de mai mult 
de şapte ani. În timpul întemnitàrii sale, durele condiţii de încarce- 
rare şi tortură îl făcuseră să mărturisească, dar el a retractat această 
recunoaştere a păcatelor, acuzând că mărturisirea era un fals. Într-o 
ultimă încercare disperată de a se salva, i-a numit pe acuzatorii săi 
sperjuri şi i-a provocat pe clerici să rezolve problema în luptă, aco- 
lo unde ar fi avut sorţi de izbândă datorită curajului său de militar, 
iar sentinţa sa să fie dată de pierderea sau câştigarea duelului. N-a 
fost o surpriză pentru nimeni că papa şi inchizitorii săi au refuzat 
propunerea lui Molay, căci ar fi fost un act de sinucidere să intri în 
duel cu un monstru sacru al luptei, în care poate doar războinicul 
Filip ar fi avut oarece sorţi de izbândă. 

În locul unui turnir sau duel cu sabia, de Molay a urcat pe 
eşafod şi a înfruntat condamnarea la ardere pe rug în 18 martie 
1314, în faţa catedralei Notre Dame din Paris. Plebea a fost che- 
mată să participe ca să mai audă încă o dată acuzaţiile împotriva 
Templierilor citite de episcopul de Alba. 

Tot condamnaţi la arderea pe rug au fost şi Templierii de viţă 
nobilă Guy, fratele prinţului Dauphiny şi Marele Preceptor al Fran- 
tei, Hugues de Pairaud, inspector-general al Ordinului, şi Geoffroi 
de Charney, Marele Preceptor al Normandiei. Ei au fost duşi la lo- 
cul de osândă purtând lanţurile infamiei. Temându-se de o răscoală 
a mulţimii, regele a adus la eşafod un contingent de soldaţi care îi 
supravegheau pe condamnaţi. Disperat sau poate ros de sentimen- 
tul de vinovăţie, delegatul papal îi mai imploră încă o dată pe 
osanditi să-şi retracteze nevinovăția si să mărturisească crimele. 
Guy de Dauphiny şi Hugues de Pairaud se răzgândiră atunci când 
vâlvătaia focului le atinse picioarele şi acceptară compromisul 
oferit de inchizitor. 

Molay a rămas de neclintit chiar şi atunci când l-au cuprins 
flăcările şi, ridicându-şi braţele îngreunate de lanţuri, a făcut o 
surprinzătoare mărturisire adresată mulţimii pe care regele regreta 
acum că o invitase să participe. 

„Îmi mărturisesc păcatul... de a fi suferit, spre ruşinea şi dez- 
onoarea mea, chinul torturii din frica de moarte, de a fi grăit falsă 
mărturie învinuind de păcate rusinoase si nedreptäti sfântul Ordin 
care a servit cu nobleţe cauza creştinătăţii. Dispretuiesc viaţa mi- 
zerabilă şi ruşinoasă câştigată scrijelind o ultimă minciună la 
această înşelătorie“. 

Discursul lui de Molay l-a inspirat pe Godefroy de Charney, 
Marele Preceptor al Normandiei, care şi-a declamat şi el nevino- 
vatia în fata mulţimii. 

Ajunşi în această situaţie, temându-se că discursurile însufleti- 
toare ar putea cauza o revoltă care ar putea chiar să-i elibereze pe 
cei doi, delegatul papal îi scoase de pe eşafod şi-i azvärli din nou 

în temniţă. Cei doi au mai supravieţuit, însă, foarte puţin după 
aceasta, câteva ore, de fapt. 

Imediat ce află despre acest incident, regele turbă de furie. Fă- 
ră a se mai deranja în a-i consulta pe conspiratorii săi — papa şi 
episcopii —, regele a ordonat executarea imediată a lui de Molay 
şi Charney. De data aceasta mulţimea nu a mai fost adunată. În 
locul unui spectacol public oferit în lăcaşe religioase, eşafodul a 
fost înălţat pe o mică insulă din mijlocul Senei, lângă grădina pa- 
latului regal, unde se afla mănăstirea Sf. Augustine. Modul în care 
au fost executate victimele sugera perfect furia regelui. În loc de 
lemne de rug, regele a poruncit să se aducă cărbuni, pentru ca 
moartea să survină lent şi chinuitor. Chiar şi loana d'Arc a suferit 
o moarte mai blândă decât nefericitii lideri Templieri. 

În faţa inevitabilului şi crudului sfârşit, cei doi foşti războinici 
n-au arătat nimic altceva decât un stoicism lăudat de martorii exe- 
cutiei printre care şi călugărul cronicar Guillaume de Nangis, care 
a scris: „Păreau gata să înfrunte valvataia cu linişte si prin aceasta 
au mai trezit încă o dată admiraţia şi uimirea celor care le-au vă- 
zut sfârşitul, prin vrednicia lor şi printr-o ultimă tägäduire“. 

Legendele tesute în jurul violentei morti a Templierilor au 
apărut aproape imediat. Acuzatorii se pare că au fost pedepsiţi 
pentru crimele lor împotriva cavalerilor. La 13 luni după moartea 
lui de Molay, papa suferi un atac de dizenterie şi muri. Chiar şi 
după moarte Templierii păreau să aibă puterea magică de a se 
răzbuna, căci trupul neînsufleţit al papei a luat foc în timpul sluj- 
bei de înmormântare în capela din Carpentras din Franţa. Rudele 
lui au fost şi ele pedepsite. Vasta avere a coruptului papă a fost 
furată de condotierii italieni şi germani dintr-o biserică unde fuse- 
se depozitată pentru mai multă siguranţă. 

Înainte de moartea sa, papa porunci ca averea Templierilor să 
fie oferită rivalilor acestora, Cavalerii Ospitalieri, dar acest transfer 
de averi nu a avut niciodată loc, iar bogăţiile au căzut în ghearele 
monarhilor care îi acuzaseră. Regii Castiliei, Aragonului şi Portu- 
galiei au arătat ceva mai puţină lăcomie şi au donat pământurile şi 

averile confiscate ordinelor militare religioase, după care au numit 
ei înşişi pe Marii Maeştri ai acestor organizaţii. Regii Boemiei, 
Neapolelui şi Siciliei nici măcar nu s-au obosit să manevreze ace- 
le resorturi financiare care ar semăna astăzi cu firmele-căpuşă, 
acordându-şi pe faţă dreptul asupra proprietăţilor Templierilor. 
Coruptele vlăstare ale filantropilor pioşi care lăsaseră moşteniri 
Templierilor s-au bucurat de oarecare succes în revendicarea unor 
patrimonii, aşa cum au făcut şi Cavalerii Ospitalieri care deschise- 
ră judecată asupra unor proprietăţi înhăţate de papă. Deşi s-a bu- 
curat de închirierea unor domenii sau bunuri ale Templierilor pe 
tot timpul cât au fost încarceraţi, regele Filip avu neobrăzarea, de 
a da în judecată pe Ospitalieri pentru a primi 200 000 de livre pe 
care susţinea că le cheltuise din cauza judecării si întemnitàrii 
Templierilor. Fiul său, Ludovic al X-lea, pe drept cuvând poreclit 
„Îndărătnicul“ cerea şi el 60000 de livre de la Ospitalieri în 
schimbul cedării proprietăţilor pe care le tâlhărise de la Templieri. 

Regele Franţei muri din cauze necunoscute în acelaşi an cu 
aliatul său, papa Clement al V-lea. În ultimul an al vieţii, se con- 
frunta cu traume politice şi personale. Clericii şi nobilii se revolta- 
seră împotriva taxelor impuse de el. Răzbunarea Templierilor nu 
i-a cruțat nici pe moştenitorii săi. Trei dintre nevestele fiilor săi au 
fost condamnate pentru adulter şi două dintre ele au fost executate. 
Superstitiosii, cum de altfel erau toţi medievalii, ar fi împărtăşit 
opinia cronicarului Monsieur Raynouard care scria: „Istoria ne 
dovedeşte că aceia care au uneltit osânda Templierilor au avut cu 
toţii parte de o moarte ticăloasă si prea timpurie“. Eduard al II-lea 
al Angliei, care fusese mai blând cu Templierii decât omologul 
său francez, suferi şi muri de cauze binecunoscute: penetrarea 
intestinului gros cu un vătrai încins de către curtenii săi, care pă- 
reau a protesta mai degrabă împotriva amantilor săi pederasti, de- 
cât împotriva eşecurilor sale pe câmpul de luptă. 

Ni-l putem imagina pe victorianul Addison roşind atunci când 
a scris despre soarta lui Eduard: 


Cavalerii Templieri: războinicii Domnului, bancherii diavolului 135 


„Necazurile lui Eduard al II-lea, Rege al Angliei şi oribilul său 
sfârşit în Castelul Berkeley sunt binecunoscute ca să le mai amin- 
tesc“. 

Sau poate că aceste lucruri nu erau deloc pe gustul cititorilor 
de istorie ai secolului al XIX-lea? 

Soarta lui Eduard, asemeni multor mituri născute odată cu 
osândirea Templierilor, era greu de legat de victimele regelui. Lide- 
rul Templului din Anglia, William de la More, a murit în închisoare 
în 1312. Eduard a fost străpuns în dos cu vătraiul 15 ani mai târziu. 
În acest timp, averile generate de mănăstirile Templierilor se vărsau 
în pungile vistieriei regale, adică în punga regelui însuşi. Suprave- 
gherea domeniilor a fost lăsată în grija clericilor şi a unor nobili in- 
fluenti precum episcopul de Lichfield şi Coventry, un feudal din 
Norfolk numit John de Wilburgham şi a altor 32 de custozi. În timp 
ce oamenii din fruntea Ordinului fuseseră desproprietàriti, cavalerii 
şi slujbaşii ordinului au fost puşi pe liber, însă li s-a permis să ră- 
mână în mânăstiri sau în aşezămintele în care se aflau. 

Chiar înainte de desfiinţarea Ordinului, Eduard nu s-a putut 
abtine să se mai servească din bogăţiile călugărilor întemnițați. În 
ianuarie 1312, lui William de Slengesby, care administra moşia 
Templierilor de la Ribbestayn în comitatul York, i se porunci să 
trimită custodelui castelului de la Knaresburgh 100 de saci cu po- 
rumb, 10 saci cu ovăz, 20 de vitei graşi, 80 de oi şi două „căruţe 
zdravene“ pentru a fi de folos garnizoanei palatului. Regele a 
promis că va rambursa totul prin vistiernicul său, dar nu şi-a res- 
pectat niciodată promisiunea. La o lună după aceasta, Eduard nici 
măcar nu şi-a mai bătut capul să promită nimic şi a împroprietărit 
pur şi simplu cu moşiile Templierilor din comitatul York, Etton şi 
Cave pe un favorit al său — Contele de Athol. 

Regele a făcut inventarul averilor mobile din comanderii până 
la ustensilele şi relicvele din capele şi a poruncit ca toate să intre 
în posesia contelui. 

Papa a fost oripilat de toate aceste înhăţări de pàmant nelegi- 
time şi a emis bule care, însă, au fost respinse sau pur şi simplu 

ignorate. La întrunirea conciliului din Vienne, care servea drept 
praf în ochi la procesul Templierilor, papa a emis un decret în 16 
mai 1312 poruncind transferul proprietăţilor Templierilor în pose- 
sia Ospitalierilor în ciuda faptului că judecata finală a liderilor 
Ordinului Templierilor nu avusese încă loc. Două decrete adresa- 
te în mod special arhiepiscopilor de Canterbury şi York le porun- 
cea acestora să se supună întocmai ordinelor papei, dar ele n-au 
fost luate în seamă. Pe 21 august, Eduard scrise maestrului Ospita- 
lierilor din Anglia că ordinele papei intrau în conflict cu preroga- 
tivele regale si parlamentare. Minutioasä, scrisoarea regelui 
trimisă la sediul Ospitalierilor din Clerkenwell spunea stareţului să 
nu cumva să încerce acapararea proprietăţilor Templierilor „prin 
chinuri groaznice sau pedeapsă“. 

În ianuarie 1313, Eduard a făcut cea mai simbolică şi importan- 
tă acaparare de proprietăţi, chiar Templul londonez, pe care îl dărui 
altui favorit de-al său, Aymer de Valence, conte de Pembroke. În 
luna mai, plăti împrumutul comercianților londonezi, dându-le cre- 
ditorilor săi moşiile Templierilor. La sfârşitul anului, Eduard încetini 
distribuţia de proprietăţi după o cruntă avertizare primită din partea 
papei şi porunci ca toate pământurile care aparținuseră Templierilor 
să fie transferate Marelui Maestru al Ospitalierilor. Pungile, care 
s-au umplut prin generozitatea lui Eduard, însă nu voiau să împartă 
noile proprietăţi astfel că judecătorii au început să fie mituiti pentru 
ca, pe viitor, regele să nu-i poat{ deposeda pe noii beneficiari de 
donațiile primite. Papa, proaspăt revenit la Roma, i-a excomunicat 
pe toţi deţinătorii de domenii care nu se supuneau decretelor lui. 

La doar zece ani după aceasta, succesorul papei s-a implicat 
într-o dispută legată de proprietăţi. În decretul emis în 1322, papa 
loan al XXI-lea, reamintea beneficiarilor cavalerilor Templieri că 
nesupunerea îi condamna la focul iadului. Bula sa arăta cât de 
mare era lăcomia universală atunci când papa se plângea că până 
şi clericii englezi care primiseră o parte din averile Templierilor 
refuzau acum să cedeze ceva Ospitalierilor. 

În fine, în 1324, papa loan îi convinge pe parlamentarii en- 
glezi să ordone transferul proprietăţilor Templierilor către Ospita- 
lieri. Parlamentul a acţionat probabil constrâns de papă care 
promitea că banii vor fi folosiţi la organizarea unei noi cruciade în 
Tara Sfântă. Dar deţinătorii proprietăţilor Templierilòr din Anglia, 
cei mai mulţi dintre ei feudali extrem de influenţi, refuzară să se 
supună ordinelor Parlamentului, susţinând că acesta nu avea pute- 
re de anulare asupra donațiilor regale. 

La douăzeci de ani după desfiinţarea Ordinului Templierilor, 
proprietăţile lor din Anglia încă mai erau subiect de dispută sau 
de luptă. În 1334, în timpul domniei lui Eduard al Ill-lea, Parla- 
mentul adoptă un nou decret confirmând transferul către Ospitali- 
eri a proprietăţilor defunctilor cavaleri şi ordonă prefectilor de 
comitate să acţioneze în consecinţă în numele regelui. 

Între timp, membrii de rang inferior ai Ordinului Templierilor, 
care reuşiseră să scape de execuţie, au căzut în completă uitare. 
În pofida promisiunii oficiale că vor primi sprijin financiar, nici 
regele si nici favorizatii care primiră proprietăţi ale Templierilor 
nu au contribuit la asigurarea dotei de patru penny promisă în 
schimbul depozitiei la judecatà, iar multi dintre ei erau simpli 
soldati. Un istoric afirmă că, dacă aceşti călugări înduraseră foa- 
metea, multi dintre ei supraviețuind chiar şi 20 de ani după jude- 
cată, probabil că suferinţele lor nu fuseseră chiar atât de crunte. 
Vărsând lacrimi de crocodil, Eduard al Ill-lea, care îşi însuşise pre- 
cum tatăl lui multe dintre proprietăţile Templierilor, îl muştrulu- 
ieşte pe stareţul Ospitalierilor la Clerkenwall că nu are grijă de 
Templieri. Potrivit scrisorii lui Eduard către stareţ, călugării care 
fuseseră cândva mândri războinici „sunt pe cale să ajungă cerse- 
tori la drumul mare“. Arhiepiscopul de Canterbury pasă, de ase- 
menea, Ospitalierilor şi altor beneficiari sarcina de a asigura 
stipendii pentru călugării desproprietàriti, scriind: „Această neo- 
menie trezeşte mila noastră şi ne pătrunde în suflet cu o durere 
mişcătoare. Ne rugăm şi vă rugăm cu stàruintà să fiţi buni si în 
numele lui Dumnezeu şi prin mila Lui să le daţi cele trebuincioa- 

se traiului“. Lamentarea arhiepiscopului era plină de ipocrizie de 
vreme ce şi el fusese unul dintre înalții prelati care se înfruptaseră 
din marile averi ale războinicilor şi ar fi putut să le asigure el în- 
suşi stipendiile. Arhiepiscopul de York a fost acela care i-a luat 
sub aripa lui pe Templieri, găsindu-le adăpost în mănăstirile sale. 

Templierii de rang înalt erau prea mândri sau practici ca să 
mai aştepte un act de caritate, care oricum a venit la câteva dece- 
nii după aceea, şi poate că nici măcar nu pentru toţi. Temându-se 
de persecuții sau consecinţe încă şi mai grave, multi îmbrăcară 
haine civile şi se pierdură în mulţime. 

Deşi fuseseră criticati pentru viaţa extravagantă înainte de 
abolirea Ordinului, acum gustul lor pentru risipă se manifesta şi 
mai pregnant ajungând până la punctul în care papa condamnă 
stilul lor de viaţă sibarit: multi renuntaserà la jurământul de celibat 
şi se căsătoriseră, lucru pentru care au fost din nou mustruluiti de 
suveranul pontif. Într-un act trimis arhiepiscopului de Canterbury, 
papa declara că aceste mariaje sunt „concubinaje nelegiuite“ şi le 
reaminti foştilor călugări că, deşi Ordinul fusese dizolvat şi liderul 
lor ars pe rug, ei trebuiau să respecte pe viaţă „jurământul de cas- 
titate veşnică“ şi să-şi abandoneze soțiile. Pentru a-i determina să 
respecte aceste juräminte, papa le-a poruncit să-şi ducă traiul în 
mănăstiri. 

În timpul şederii lor în Ţara Sfântă, Templierii au adoptat obi- 
ceiul musulman de a purta bărbi lungi, care aveau o semnificaţie 
atât practică, cât si simbolică, astfel fiind deosebiți credincioşii de 
eunucii care îi serveau pe curtenii sau pe înalții funcţionari din 
toată lumea islamică. Când Templierii s-au reîntors în Europa du- 
pă căderea Acrei, şi-au păstrat aceleaşi obiceiuri. După dizolvarea 
Ordinului, au fost stigmatizati în aşa măsură încât oricine purta 
barbă era în pericol de a fi linşat. Aşa cum menţionează Charles 
Addison, „atunci când fugarii s-au hotărât să renunţe la portul lor 
pentru că erau vànati ca fiarele sălbatice, se pare că era periculos 
pentru orice civil să poarte o barbă mai veche de câteva săptă- 
mâni”. 

Ne putem da seama cu uşurinţă cât de periculos era să porţi 
barbă amintindu-ne că, atunci când valetul lui Eduard al II-lea a 
făcut jurământul solemn de a nu se bărbieri până nu va încheia 
pelerinajul la mormântul unui sfânt, înfăţişarea lui era un pericol 
atât de mare încât regele a trebuit să explice într-o scrisoare pe 
care valetul o purta asupră-i motivaţia înfăţişării sale hirsute şi dă- 
dea ordin ca nimeni să nu îl atace în timpul călătoriei sale. 


Partea a III-a 


LEGENDA 


Chiar şi după sute de ani de la tragicul sfârşit al Templierilor, 
întrebările cine şi ce i-a distrus pe aceştia rămân un mister pentru 
istorici. Niciunul dintre istoricii moderni nu crede că acuzările 
legate de idolatria unor demoni sunt adevărate şi se îndoiesc şi de 
cele legate de pederastie, fie că ele au fost practicate în scopuri 
recreationale sau că erau parte din ritualurile lor de iniţiere. Si 
atunci de ce a fost ucis de Molay şi 54 dintre călugării săi? Care 
au fost motivele? 

În cartea sa Cavalerii Templieri şi mitul lor (1990), Peter 
Partner insistă că lăcomia ar fi fost vioara a doua a orchestrei, ex- 
primând o sinceră bănuială că Templierii jucau în aceeaşi ligă cu 
diavolul: „Lăcomia şi invidia poate că i-au influenţat pe acuzatori, 
dar în străfundul conştiinţei lor aceştia simțeau că luptă cu ei ca şi 
cu diavolul şi uneltirile lui“. 

Încercarea de a citi gândurile unor oameni care au trăit în ur- 
mă cu un mileniu este totdeauna foarte înşelătoare, mai ales că 
avem de-a face cu minţi intoxicate de superstiție, care acum ni se 
par caraghioase — ca să fim indulgenti —, căci par a fi mai degrabă 
mânate de o ipocrizie fără margini. Să fi fost doar o coincidenţă 
faptul că regele francez era falit şi i s-a părut la îndemână să atace 
una dintre cele mai bogate organizaţii din regatul său cu acuzaţii 
care nouă ni se par putrede din punct de vedere moral şi suspecte 
din punct de vedere juridic? Filip a declanşat literalmente o vână- 
toare de vrăjitoare care l-a şi îmbogăţit în timpul judecății. Motivul 

lăcomiei pare să fie extrem de plauzibil dat fiind că şi un monarh 
ca Eduard al Angliei, care obişnuia să îi favorizeze pe Templieri 
datorită serviciilor aduse de aceştia în trecut, a găsit extrem de 
tentant să se înfrupte din această vastă resursă „naturală“ vulnera- 
bilă, gata de a fi prădată. 

Partner mai scrie, de asemenea: „Ruina Templierilor a venit, 
probabil, din motivele cele mai fundamentale ale Evului Mediu, 
furia regelui faţă de atitudinea arogantă şi nesupusă a unor vasali“. 

Dacă doar nesupunerea a alimentat mânia regelui Filip şi nevo- 
ia de a avea supuşi disciplinati a determinat comportamentul aces- 
tuia, de ce nu şi-a întors privirea şi spre alţi vasali rebeli, mai precis 
spre latifundiarii laici care reprezentau mult mai multe „regate în 
regat“ decât Templierii şi care îşi controlau feudele ca nişte principi 
autonomi? Soarta înfiorătoare a lui Eduard al II-lea demonstrează 
ceva extrem de evident: nu aceşti călugări, ci nobilii trebuiau su- 
primati pentru că ei chiar aveau oportunitatea de a comite regicid. 
Partner pare a fi nedrept când sugerează că, deşi nu erau decât zvo- 
nuri, acuzaţiile de erezie, fără foc nu iese fum, deci venerarea dia- 
volului şi pederastia aveau un sâmbure de adevăr, în pofida 
aromelor prefabricate şi monotone legate de mărturiile de judecată: 
„Poate că atunci când s-au întors din Ţara Sfântă unde au fost privaţi 
de şansa martiriului în lupta cu păgânul, câţiva Templieri au luat-o 
pe căi destul de neortodoxe. Dar dovezile anchetelor din Franţa 
arată că, dacă existau călugări angajaţi în acest fel de practici, aceş- 
tia erau destul de puţini. Şi că, deşi era vorba de lucruri anormale, 
în niciun caz nu putea fi vorba de erezie“. Cu alte cuvinte, braţele 
lenevite care nu se mai dedicau războiului sfânt au căzut în tentatia 
unor îndeletniciri diavoleşti. Niciun istoric modern nu mai crede o 
iota din generoasa interpretare asupra veridicitatii acuzațiilor aduse 
împotriva Templierilor. Unicul lor păcat - care, într-o lume plină de 
invidie şi de voracitate, din nefericire, se dovedea a fi şi cel mai 
cumplit — era prosperitatea financiară. 

Potrivit legendei, Jacques de Molay i-ar fi blestemat de pe rug 
atât pe Filip, cât şi pe papă să îl însoţească la judecata divină 

într-un an de zile. La puţin timp după trecerea unui an de la exe- 
cutia sa, papa Clement moare de dizenterie, iar Filip moare si el, 
tot după un an, din cauze necunoscute. Împlinirea blestemului lui 
Jacques de Molay a condus la superstitia că Ordinul avusese 
într-adevăr puteri diavoleşti. O altă explicaţie nedovedită oferită 
de anumiţi istorici este aceea că Templierii supraviețuitori pogro- 
mului i-au otrăvit atât pe marele pontif, cât şi pe Filip. Legenda 
blestemului Marelui Maestru a fost înflorită de-a lungul secolelor 
care au urmat. Cronicarii susţin că de Molay a blestemat o dinas- 
tie întreagă de regi francezi. Henric al II-lea, unul dintre succesorii 
lui Filip, moare într-un duel în care adversarul său i-a înfipt vârful 
lăncii prin ochiul drept pătrunzând în creier. Henric al IV-lea a 
fost ucis de un rebel protestant. Cea mai cunoscută „victimă“ a 
legendarului blestem se pare că a fost Ludovic al XVI-lea. Una 
dintre legende spune că un descendent al Templierilor a urcat pe 
eşafod după ce regele a fost decapitat, şi-a scăldat mâinile în sân- 
gele acestuia şi ar fi strigat: „Jacques de Molay, ai fost răzbunat!“. 
Faptul că acest incident de la celebra execuţie a regelui care a fost 
asistată de o mare de mulţime nu a fost consemnat de niciun cro- 
nicar demn de încredere este mărturia vie că soarta Templierilor 
era o sursă de mituri chiar şi la patru veacuri de la nimicirea lor. 

Dacă motivațiile lui Filip erau în cea mai mare parte pecunia- 
re, el nu a reuşit să îşi atingă scopul în totalitate. Un secol de viaţă 
paşnică a acestor călugări de lux îi domesticise pe temutii război- 
nici care se supuseră fără luptă aprozilor regelui apäruti la porţile 
mănăstirilor lor cu căruţe cu coviltir ca să îşi încarce prada. Nu- 
mai că reţeaua de iscoade a Templierilor îi înstiintase din timp, iar 
cea mai mare parte din averea în bani şi aur a cavalerilor dispăru 
înainte ca lacheii lui Filip să o poată inhata. 

Acest lucru este dovedit şi de faptul că multe dintre mănăstiri- 
le Ordinului au fost abandonate de către călugări. Când oamenii 
lui Filip au încercat să prade flota puternică a Templierilor în por- 
tul La Rochelle din sudul Franţei, ei nu au mai găsit nici urmă de 
nave, dispărute cu desăvârşire. Flota inferioară a Templierilor din 


146 Frank Sanello 


sudul şi nordul Franţei, Flandra şi Portugalia a părăsit şi ea porturi- 
le, apărând doar în legende. O flotă atât de puternică volatilizată 
pur şi simplu în albastrul cerului este, fără îndoială, unul dintre 
marile mistere ale Evului Mediu. Tot astfel au dispărut din cetăţile 
Templierilor şi documentele sau registrele imperiului lor financiar. 
Multi istorici speculează faptul că averea Ordinului ar fi fost în- 
cărcată pe flota privată din portul La Rochelle spre o destinaţie 
necunoscută. În orice caz, banii sau registrele Templelor nu au 
fost găsite niciodată. 

Este mai mult decât probabil că Filip nu a reuşit să confişte 
„comorile“ Ordinului pentru că, la fel ca şi bogăţiile evreilor, te- 
zaurul Templierilor pare a fi mai degrabă fantezie decât realitate. 

Templierii au fugit în Nord. Scoţia era în război cu Anglia în 
timpul dizolvării Ordinului şi mulţi Templieri englezi sau francezi 
au căutat refugiu în Scotia. Papa îl excomunicase pe regele scoti- 
an, Robert Bruce, în 1306, cu un an înainte de a da decretul papal 
care îi dizolvase pe Templieri. Deja damnat de suveranul pontif, 
Bruce a ignorat complet papalitatea astfel că trupe ale Templieri- 
lor au luptat alături de regele scoţian în 1314 în bătălia de la 
Bannockburn, care a garantat Scoției independenţa faţă de domi- 
natia Angliei timp de trei secole. 

Cronicarii timpului menţionează că superioritatea pregătirii 
militare a Templierilor a decis soarta bătăliei în favoarea lui Bruce, 
de vreme ce regele scoţian avea doar 6 000 de războinici, iar en- 
glezii 20 000. Legenda spune că, în pofida superiorității numeri- 
ce, forţele engleze au părăsit câmpul de luptă atunci când au 
apărut Templierii din spatele ostilor scoțiene. Învesmantati în 
mantia albă pe care se afla simbolic crucea roşie, Cavalerii ofe- 
reau un tablou teribil, păreau stafiile unor cruciați morti demult, 
care ofereau un miraculos ajutor scotienilor depăşiţi numeric. De- 
şi trupele engleze păreau să aibă controlul asupra bătăliei, regele 
englez, la vederea acestor apariţii fantomatice, a fugit înspăimân- 
tat, iar oştile sale au urmat exemplul monarhului. Deşi Eduard mai 
suferise înfrângeri pe câmpul de luptă, pierderea bătăliei de la 

Bannockburn pare să fi adăugat ultima picătură în cupa de venin a 
aristocraților englezi care s-au văzut nevoiţi să îl asasineze. 

Nu există referinţe clare, ci doar legende în privinţa faptului 
că Ordinul a continuat să prospere în Scoţia timp de alte patru 
sute de ani. Se spune că descendenţii Templierilor au luptat ală- 
turi de lacob al II-lea Catolicul în Scotia şi în Irlanda împotriva 
ginerelui său protestant, William al III-lea. în Germania, după di- 
zolvarea Ordinului, Templierii au renunţat la purtarea bărbii, au 
îmbrăcat hainele civile şi s-au amestecat cu mulţimea. Alţii i-au 
ameninţat pe printisorii mai slabi de înger şi au reuşit să termine 
procesele în favoarea lor fiind achitati de acuzaţii similare celor 
care în Franţa i-au dus pe fraţii lor la esafod. În pofida nevinovätiei 
dovedite în fata curților de judecată, Ordinul a fost abolit şi în 
Germania, iar unii dintre Templieri au intrat în rândurile Ospitali- 
erilor sau ale cavalerilor Teutoni. În Spania, Templierii au intrat în 
diverse ordine monastice. În Portugalia, au schimbat pur şi simplu 
titulatura Ordinului cu una nouă: Cavalerii lui Hristos. Vasco da 
Gama a fost unul dintre cei din urmă Templieri, iar protectorul 
său, prinţul Henric supranumit Navigatorul, fratele regelui, a fost 
numit Mare Maestru al Ordinului. 

Navele lui Cristofor Columb au navigat sub steagul Templieri- 
lor, crucea roşie pe fond alb, iar descoperitorul Americii s-a căsă- 
torit cu fiica unui fost Templier portughez. Columb însuşi se pare 
că a fost un membru secret al grupului proscris, de vreme ce îşi 
semna numele caligrafiind un triunghi, semn folosit ca simbol pe 
sigiliile Templierilor. Cu toate că fuseseră desfiintati, Templierii au 
supravieţuit timp de secole de-a rândul ca personaje de legendă 
generând atâtea teorii conspirationiste. Fervoarea creativă cu care 
oamenii credeau într-o existenţă perpetuă a Templierilor seamănă 
astăzi tot mai mult cu poveştile despre conspiratiile guvernamen- 
tale americane care se lăfăie pe dovezi năucitoare legate de exis- 
tenta unor extraterestri care vizitează zonele desertice din 
sud-vestul SUA. 

În cele din urmă, pesimismul şi cinismul care au dus la eşecul 
cruciadelor şi-au atins apogeul într-un concept filosofic: nihilis- 
mul. Subiect al diverselor puncte de vedere culturale sau istorice, 
Templierii nu puteau decât să supravieţuiască trecutului lor şi să 
genereze mituri, legende şi elegii, basme despre eroi cu puteri 
exagerate sau chiar neghiobii rizibile. Înainte de a examina şi alte 
poveşti, este important să recunoaştem o serioasă consecinţă a 
sfârşitului Cavalerilor Templieri. Având o legătură tangentialà, dar 
de netăgăduit, sfârşitul Templierilor a reprezentat începutul Re- 
formării Bisericii. Eşecul dramatic al „bunei credinţe“ catolice în- 
dreptate împotriva păgânilor din Orient a dus la o criză 
materializată prin îndoială sau lipsa credibilitàtii care, desi nu 
le-au creat, au fost un bun sprijin ideilor lui Luther. El spunea că 
mântuirea trebuia dobândită doar prin credinţă şi nu prin puterea 
sabiei, oricât de bine intenţionat ar fi ea mânuită. Un cronicar sus- 
tine că Luther ar fi afişat cele 95 de teze în uşa bisericii din 
Wittenberg cu vârful unei lănci abandonate de un cruciat. 

Opiniile legate de vinovăția Templierilor oscilează până în zi- 
lele noastre, reflectând mai degrabă un „zeitgeist“?* decât fapte 
dovedite. În timp ce contemporanii Templierilor, care nu se aflau 
sub controlul papalității sau al regelui Filip (Dante, Boccaccio, 
istoricul Villani şi teologul Sant'Antonino), credeau că ei erau 
doar victime ale lăcomiei monarhului şi timiditàtii papei, la un 
secol după aceea, istoricii de la Vatican consemnează că acţiunile 
lui Clement au fost îndreptate doar împotriva „blasfemiilor pri- 
mejdioase“ ale Templierilor. Latinii susţin din motive bine înteme- 
iate deciziile predecesorului lor şi nu exista nicio constrângere din 
partea vreunui principe local care să îi împingă să tragă această 
concluzie. După alţi o sută de ani, în plin avânt hiperrational al 
Reformării Bisericii, ucenicii de la Vatican nu s-au mai simţit da- 
tori să mai sprijine punctul de vedere al unui papă mort de 200 de 
ani şi au început să îşi exprime îndoiala asupra dreptăţii prigoanei 


26 Termen din limba germană, care înseamnă „spiritul vremii“ (n.t.). 

Templierilor. Călugărul dominican Chacon, din secolul al XVI-lea, 
s-a făcut ecoul lui Boccaccio şi Dante, declarând nevinovăția 
Templierilor care căzuseră victime preocupărilor eminamente fi- 
nanciare şi deloc spirituale ale lui Filip. 

Sute de ani mai târziu, scriitorii englezi abordară şi ei chesti- 
unea tot din punct de vedere raţional, dar găsindu-i pe Templieri 
vinovaţi, nu de prostii sentimentale medievale legate de idoli sau 
ritualuri erotice, ci de pierderea credinţei şi a telului lor. Templie- 
rii nu mai erau credincioşi şi nu mai duceau o viaţă religioasă, 
pentru că stilul lor de viaţă era cât se poate de civil şi chiar hedo- 
nist, păstrând straiele călugăreşti. Ei au fost pe drept cuvânt dizol- 
vati de către rege din pricina lipsei de credinţă şi ascetism, nu 
pentru crimele sau ororile făcute împotriva naturii umane: „Din 
pricină că nu mai aveau credinţă, ci trăiau în îndestulare, fură ni- 
miciti şi umiliti prin porunca regelui“, scrie istoricul englez 
Thomas Wright în 1859. Această interpretare victoriană a eveni- 
mentelor a fost atribuită mai târziu şi acţiunilor lui Henric al 
VII-lea care „nimici şi umili“ bogatele mănăstiri din regatul său, 
dar în realitate tot lăcomia şi nu repulsia l-a motivat pe Henric să 
acţioneze împotriva stilului de viaţă monastică de lux, într-o ase- 
mănare izbitoare cu Filip. 

Superstitia coexista cu raționalismul în timpul Reformei si 
unul dintre cele mai influente texte despre vrăjitorie din secolul al 
XVI-lea, De Occulta Philosophia, scris de umanistul german 
Henric Cornelius Agrippa von Nettesheim, conţinea ceea ce pare 
a fi o achitare de blasfemie a Templierilor, numai că în schimb ei 
sunt acuzaţi de vrăjitorie, o altă pecete distrugătoare care face 
obiectul cărţii Malleus Maleficarum scrisă la începutul veacului al 
XVI-lea. 

Agrippa compară practicile diavoleşti ale romanilor eretici cu 
ritualurile Templierilor. În 1531, Agrippa scrie: „Este bine ştiut că 
demonii pot fi atraşi prin acte profane, care sunt acele dezgustătoa- 
re orori. Psellos povesteşte cum vrăjitorii gnostici foloseau aceste 
ritualuri asemănătoare celor pe care le făcea Priap în veneratia sa 

faţă de un idol numit Panor, în faţa căruia oamenii se închinau 
dezvelindu-şi goliciunile“. În acest exhibitionism liturgic Agrippa 
aminti de un alt grup persecutat pentru acte abominabile, şi repetă 
acuzaţia cu precauţie: „Ei [adoratorii priapici] nu erau prea mult 
diferiţi de Templieri, dacă ceea ce am citit este adevărul curat şi nu 
legendă despre ereziile lor; lucruri asemănătoare le ştim din înde- 
letnicirile vrăjitoarelor nebune şi senile care intră în păcate de acest 
soi“. 

Cu toate că afirmase cu precauţie că păcatele Templierilor nu 
erau altceva decât erezii, Agrippa îi condamna punându-i în ace- 
eaşi categorie cu vrăjitoarele. Cartea lui Agrippa, De Occulta 
Philosophia, a fost cel mai citit text despre vrăjitorie în timpul Re- 
naşterii şi a dat o altă semnificaţie mitului Templierilor. La două 
secole după ce ei au părăsit scena lumii, cavalerii reapăreau în 
acest „best seller“ acuzaţi de noi practici care la vremea respectivă 
dominau minţile superstitioase — vrăjitoria. 

În vreme ce Agrippa a disecat pe îndelete acuzaţiile împotriva 
Templierilor şi le făcu mai picante, mistificându-le sau făcându-le 
şi mai ambigue, o altă operă păstrată la Universitatea din Paris, 
Les Grandes Chroniques de Paris, regurgita 200 de ani de calom- 
nie spunând că ritualurile de iniţiere ale Templierilor erau orgii 
mascate de liturghii. Istoricul modern Peter Partner tratează cu 
multă îndoială aceste „scrieri de cărturari“ şi afirmă că în Renaşte- 
re cronicile invatatilor despre activităţile vrăjitoreşti erau prin ele 
însele pornografii. În secolul al XX-lea, regizorul Cecil B. de Mille 
demonstrează o ipocrită „scăpare“ condamnând promiscuitatea 
Templierilor, dar criticii i-au tăiat aripile: condamnarea promiscui- 
tatii nu se face oferind în film detalii indecente senzaţionale. 

Textul lui Agrippa a dat tonul unei mode care i-a transformat 
pe Templieri din idoli în proscrişi în minţile mulţimii. La mijlocul 
secolului al XVI-lea, istoricul francez Guillaume Paradin publica a 
sa Cronică de Savoy, în care sprijinea insinuările lui Agrippa, 
dând şi multe alte detalii pentru a-şi „dovedi“ teoriile. Cronica lui 
Paradin este demnă de luat în seamă datorită noilor acuzaţii pe 

care le aruncă asupra unui Ordin care nici măcar nu mai avea 
oportunitatea de a se apăra şi datorită unor detalii care chiar şi pe 
acuzatorii iniţiali ai Templierilor i-ar fi stânjenit destul ca să nu le 
expună în faţa curţii de judecată sau în spatele unor uşi închise. 

Paradin ignoră cu desăvârşire cronicile contemporane proce- 
sului şi transferă ritualurile Templierilor de la prozaicele limite ale 
mănăstirilor la ceva mult mai ocult — cavernele. Mai implică, de 
asemenea, şi femeile în aceste ecuaţii ca participante active la ri- 
tualuri. Dintre toate presupusele crime comise de Templieri, păca- 
tul trupesc heterosexual nu fusese niciodată menţionat până la 
Paradin care iată, se decise să publice broderia bogată a teoriei 
sale. Pruncuciderea era o altă adăugire a lui Paradin la lunga listă 
de orori ale cavalerilor. Novicii care voiau să facă parte din Ordin 
erau duşi într-o peşteră unde li se poruncea să se închine în faţa 
imaginii unui idol (care nu este identificat nici în pisică şi nici în 
capul lui Mahomed) acoperit în piele umană şi ale cărui trăsături 
cele mai proeminente erau doi cărbuni încinşi infipti în locul 
ochilor. Pielea de om era o nouă abordare care-i acuza indirect pe 
cabaliştii Templieri şi de canibalism. După ce comiteau obişnuite- 
le crime lepădându-se de Hristos, scuipând pe crucifix şi alte 
asemenea blasfemii, călugării stingeau luminile din peşteră. 
Atunci femei necunoscute împreună cu deja notoriii călugări ho- 
mosexuali se dedau plăcerilor carnale orgiastice. 

Acuzaţiile de orgie nu se bazau pe nicio relatare istorică, dar 
vindeau cronicile ca pâinea caldă. Paradin rafinează acuzaţia de 
canibalism şi susţine că cenuşa Templierilor morţi era amestecată 
în băuturi care serveau drept vin sacru în timpul slujbelor cavaleri- 
lor. Orgiile implicau şi copii pe care Templierii îi violau şi îi pasau 
de la unul la altul până când copiii îşi dădeau ultima suflare. In- 
fanticidul era suprema bilă neagră a Europei premoderne, iar acu- 
zatia mai fusese deseori aruncată asupra altei minorităţi 
considerate malefice, evreimea, care, potrivit unui zvon foarte 
răspândit, foloseau copii creştini ca sursă de sânge pentru ritualu- 
rile lor secrete. Templierii dădeau o altă utilizare pruncilor morţi. 

După ce îi ardeau la frigare pe copii, din leşul lor storceau un soi 
de ulei cu care ungeau chipul idolului. Pe lângă orgiile heterose- 
xuale, Paradin nu uită să adauge şi sodomia în relatările sale. 

Citând din Grandes Chroniques de France publicată cu două 
decenii înaintea cărţii sale, Paradin menţionează actele de trădare 
pe un ton inflamator, care, dacă ar fi fost adevărate, ar fi fost cu 
siguranţă aduse în discuţie la judecata Templierilor, în urmă cu 
250 de ani. Deşi fuseseră incontestabili eroi ai cauzei creştine din 
Ţara Sfântă, Paradin susţine că Templierii îl trădaseră pe Ludovic 
în favoarea sarazinilor, care l-au capturat pe regele francez cu spri- 
jinul călugărilor. Ludovic fusese prizonier al sarazinilor, dar, până 
la Paradin, niciun cronicar, nici măcar cruzii inchizitori ai papei 
de la Curtea lui Filip cel Frumos nu se gândiseră la o asemenea 
acuzaţie absurdă. Învinuirile lui Paradin de infanticid şi orgii hete- 
rosexuale erau noi în cronicile europene, dar nu îşi aveau origini- 
le în scrierile lui. El doar le făcuse faimoase sau infame în 
Occident. Paradin plasează basmele despre orgii heterosexuale şi 
prunci în caverne, inspirându-se din cronica unui teolog bizantin 
şi om de stat al secolului al XI-lea, Psellos, anticipând existenţa 
Templierilor, căci, în fapt, cronicarul descria practicile unui grup 
de eretici denumiți bogomili?. 

Renascentist influenţat de lecturile clasice ale Romei şi Greci- 
ei (de când Constantinopole căzuse şi toţi savanții fugiseră din 
capitala asediată în Vest), Paradin compara ritualurile Templierilor 
cu banchetele orgiastice ale Romei Antice. El mai susţinea că al- 
coolismul era endemic printre membrii Ordinului folosindu-se de 
expresia „a bea ca un Templier“, contrazicând temperamentul so- 
bru al cavalerilor, o analogie care nu se regăsea în procesul iniţial 
în care ar fi fost folosită, fără îndoială, ca acuzaţie dacă ar fi fost 
un sâmbure de adevăr în ea. Un istoric contemporan cu Paradin îl 
obrăzniceşte pe „cronicar“. Sărind în apărarea evreilor, lucru rar, 


7 Sectă religioasă de sorginte gnostică, aparută în secolul al X-lea, în Bulgaria, ale cărei 
doctrine s-au răspândit şi în Occident, influențând apariţia ereziilor catare în Italia şi în 
sudul Franţei (n.t.). 

dacă nu chiar unic în acele vremuri, avocatul şi filosoful politic 
francez Jean Bodin compara persecuțiile împotriva acestei natii cu 
cele împotriva Templierilor. În cartea sa, Six Livres de la Republi- 
que (1576), deşi se afla sub protecţia fratelui monarhului francez 
în castelul căruia slujea drept consilier, Bodin menţionează sarcas- 
tic faptul că regii aveau prostul obicei „de a se umple de bogăţiile 
şi sângele altor oameni“. 

Deşi era pe statele de plată ale fratelui regelui, ducele de 
Alengon, Bodin avu curajul să îi acuze strămoşul, pe Filip al 
IV-lea, de persecutarea şi executarea Templierilor pe baza „unor 
învinuiri care fuseseră măsluite doar ca să ofere scuza confiscării 
feudelor şi bogățiilor acestora“. Dar aceasta nu era o ştire nouă. 
Boccaccio şi prietenii săi poeţi mai făcuseră astfel de acuzaţii la 
adresa Bisericii cu câteva secole în urmă, dar Bodin părea să fie 
primul care plasa exterminarea Templierilor într-un context mult 
mai larg decât vânătoarea de vrăjitoare, iar subiectul său principal 
era persecutarea evreilor. 

Bodin îşi sprijină argumentele spunând că umaniştii germani 
dovediseră nevinovăția Templierilor. Faptul că Bodin se baza pe 
situaţia din Germania avea o bătaie mai lungă — opresiunea case- 
lor regale. A fost un act de mare curaj din partea unui om de cul- 
tură să dea glas unei opinii academice independente în contextul 
unei Europe renascentiste. 

Dar Bodin era un om ajuns la vărsta senectutii şi, în ciuda in- 
fluentelor noi ce veneau din Constantinopole, el credea cu since- 
ritate în vrăjitorie. Dar, pur şi simplu, nu credea că Templierii o 
practicau. Faţă de cartea De Occulta Philosophia nu avea decât 
dispreţ, iar pe autorul său îl considera „un maestru vrăjitor“. 

Cu timpul, reabilitarea Templierilor îşi făcea timid loc, câteo- 
dată izvorând din locuri neaşteptate. La o jumătate de secol după 
ce Bodin îi exonera de orice vină pe Templieri, un preot iezuit din 
Flandra, M. Del Rio, ajunse la aceeaşi concluzie ca şi Bodin. Opi- 
niile lui Del Rio erau absolut şocante, căci Bodin era un curtean 
francez şi un renascentist, în vreme ce Del Rio era autorul tratatu- 

lui Disquisitionum Magicarum Libri Sex (1679), care era un ma- 
nual de referinţă extrem de răspândit folosit de vânătorii de vrăji- 
toare pentru a depista pe practicantii de magie neagră. Omul care 
scrisese un manual de depistare a vrăjitoriilor examinase probele 
din procesul Templierilor şi concluziona că aceştia erau absolut 
nevinovaţi! 

Evoluţia părerilor faţă de Templieri nu se termina doar cu 
exonerarea lor de orice vină. Spre sfârşitul Renaşterii şi începutul 
erei moderne, călugării se simțeau foarte atasati emotional de ro- 
manticul sfârşit al Templierilor. Cum praful de puşcă încheie agre- 
siv era feudală, făcând din război o afacere şi mai periculoasă, 
exista o oarecare nostalgie faţă de timpuri mai puţin sângeroase 
când pe câmpurile de luptă erau lănci care străpungeau romantica 
inimă a cruciaților, nu ghiulele de 4 kilograme care te lasă fără 
picioare. La sfârşitul Renaşterii, în secolul al XVI-lea, cruciații din 
Tara Sfântă deveniseră eroii din creaţiile literare ale unor genii 
precum Ludovico Ariosto, Torquato Tasso şi Edmund Spenser. 

Chiar si adversarii vehementi ai papei de la curtea lui lacob | 
al Angliei deveniseră apărătorii Templierilor. Sir George Buc, un 
maestru al petrecerilor şi mare învăţat la Curtea regelui lacob, în 
tratatul său The Third Universitie Of England (1631), lăuda curajul 
şi smerenia călugărilor războinici care purtau „războiul nostru 
contra paganatatii apărând Mormântul Sacru al Domnului şi bine- 
cuvântatului Mântuitor lisus Hristos de profanatorii turci, sarazini 
sau alţi barbari şi cruzi ticăloşi“. Buc amplifică părerea lui Bodin 
expusă cu jumătate de secol înaintea sa, că Filip îi condamnase pe 
Templieri pentru bogăţia lor şi nu din credinţă şi îl acuză pe papa 
Clement că fusese o marionetă de lemn la uneltirea abolirii Ordi- 
nului. 

Buc face o analiză semiotică a sigiliului Templierilor care fu- 
sese folosit ca dovadă a homosexualității. Sigiliul înfăţişa doi cava- 
leri care călăreau pe acelaşi cal. Pecetea trebuia să simbolizeze 
sărăcia Ordinului care nu îşi permitea un cal pentru fiecare cava- 
ler. Această dispunere în şa luase o sinistră turnură cu savoare 

homoerotică folosită în acuzaţiile legate de practicile din ritualuri- 
le de iniţiere. Dar lui Buc pecetea i se părea un semn glorios de 
cavalerism patinat de trecerea timpului, pentru „modernul“ secol 
al XVII-lea. Sigiliul, scria Buc, „era o emblemă a dragostei si milei, 
o adevărată hieroglifă a bunätätii religioase şi nobletei camarade- 
riei soldatesti“, lucru care îi inducea lui Buc nostalgia „nobilei ca- 
valerii de demult“. Curțile catolice ascunse sau cele nu chiar atât 
de secretoase ale Angliei din vremea Restaurarii?? îi ridicară pe 
Templieri la rangul de adevăraţi eroi. 

Elias Ashmole, unul dintre fondatorii Societăţii Regale din 
Londra, îi ridica în slăvi pe Templieri în tratatul său din 1672 Insti- 
tutiile, Legile şi Ceremoniile Nobilului Ordin al Jartierei?*, din 
acelaşi motiv pentru care Buc o făcea cu o jumătate de secol îna- 
intea sa, apărarea Ţării Sfinte, o regiune care pentru occidentali 
devenise un fel de himeră fantastică şi nu o bucată foarte palpabi- 
lă de pământ. „Templierii şi Ospitalierii“, scria Ashmole, erau 
„principalele columne care sprijiniseră pentru atâta vreme Regatul 
lerusalimului. De aceea luptele lor cu păgânii şi sacrificiul vieților 
lor pentru iubirea lui Dumnezeu şi apărarea Ţării Sfinte trebuie să 
fie veşnic în amintirea noastră“. Protestant ardent printre curtenii 
ambigui de pe lângă regele Stuart, Ashmole îl învinuia pe papă de 
căderea Templierilor în dizgrație. Ei pierduseră când au jurat loia- 
litate papei, şi nu Patriarhului din Ierusalim, iar papa îi răsplătise 
cu înaltă trădare. Singura vină de care se făceau vinovaţi Templie- 
rii era masiva lor bogăţie, iar Ashmole îi denumea „nobili cava- 
leri, care aveau faima de bogătaşi în Vest şi renumele deloc mai 
neînsemnat de bravi războinici în Est... Aceasta a prilejuit multor 
oameni cu greutate să le judece bogăţia ca fiind cea mai oribilă 
dintre crime“. 


28 Restaurarea dinastiei Stuarilor în regat în anul 1660 (n.t.). 

29 Ordinul Jartierei — înaltă decorație engleză. Ordinul este dedicat Sf. George, bărbaţii îl 
poartă la genunchiul drept prins pe o panglică albastră, iar femeile (începând din 1987) la 
braţul drept (n.t.). 


PRIMA VÂNĂTOARE DE VRĂJITOARE: Regele falit al Franţei, Filip al IV-lea, şi-a 
rezolvat problemele financiare acuzându-i pe nedrept pe templieri de erezie, 
vrăjitorie şi activităţi homosexuale. Ordinul a fost dizolvat de către rege în 1314, 
iar ultimul său mare maestru, Jacques de Molay, a fost ars pe rug după ce a refu- 
zat oferta papei de a mărturisi crimele pe care nu le comisese, ca să se salveze 
de la arderea pe rug. 

Reputația Templierilor era ca vinul bun, se făcea din ce în ce 
mai bună odată cu trecerea timpului, Templierii fiind comparati cu 
războinicii cei mai valoroşi ai trecutului. La începutul secolului al 
XVIII-lea, Templierii erau menţionaţi în albumul iezuitului Filippo 
Buonanni, Ordinum Equestrium et Miliarium Catalogus Imaginibus 
Expositus (1711). Un prototip al „cărţii de pe mäsuta de cafea“, 
Ordinum Equestrium includea ilustraţii abundente care îi infatisau 
pe Templieri purtând nu simbolul celebru al crucii roşii de pe man- 
tia albă, ci armurile soldaţilor romani. 

Asemenea curţii catolice a Angliei din vremea Restauratiei, 
care s-a folosit de imaginea Templierilor în scopuri politice, Curtea 
franceză aflată sub influenţa cardinalului Richelieu în prima jumă- 
tate a secolului al XVII-lea găsea absolut necesar să-i condamne 
pe Templieri şi să sprijine poziţia lui Filip pentru a întări galica- 
nismul, care menținea supremaţia regelui asupra Bisericii france- 
ze. Propagandistii lui Richelieu erau bibliotecarii Curţii regale, 
Jacques şi Pierre Dupuy, care au publicat o serie de tratate sub 
numele de Traitez Concernant l'Histoire de France, Scavoir la 
Condemnation des Templiers (1700). Richelieu si publiciştii lui îl 
sustineau pe Filip ca fiind primul dintr-o lungà dinastie de mo- 
narhi care a definit şi a apărat drepturile coroanei regale franceze 
în faţa autorităţii papale. 

Primul tratat, publicat în 1654, era remarcabil deoarece con- 
tinea mărturiile din procesele originale ale Templierilor ţinute cu 
trei secole în urmă. Pierre Dupuy insistă că regele a acţionat îm- 
potriva Templierilor numai din motive religioase şi nega acuzaţiile 
de lăcomie. Autorul cită abundent din criticul virulent al Templie- 
rilor, Guillaume de Tyr, ignorând sursele impartiale. Versiunea lui 
Dupuy minimalizează tentativa iniţială a papei Clement de a re- 
zista lui Filip. De asemenea, lasă în umbră lăcomia regelui pretin- 
zând că papa îi dăduse binecuvântarea în a confisca domeniile 
Templierilor, chiar dacă documentele acelor vremuri arată limpe- 
de cum papa lupta să reintre în posesia averilor Templierilor pe 

care le înhăţaseră monarhul şi o mare parte din nobilime, în ciuda 
ordinelor pontifului. 

Opiniile lui Dupuy sunt evident marcate de interesele patroni- 
lor săi regali si ecleziastici, dar tratatul este de nepretuit pentru 
istorici, pentru că, în ciuda prejudecätilor galicane, este primul 
care descrie procesul Templierilor în detaliu, apărarea lor şi măr- 
turiile despre tortura suferită în temnitele lui Filip. Argumentele 
fraţilor Dupuy păreau atât de inatacabile, încât timp de o jumătate 
de secol de la publicarea lor nimeni nu a cutezat să le contrazică. 

În relatările sale despre Captivitatea Babiloniană, Etienne 
Baluze, un istoric respectabil cu păreri mult mai independente, îi 
găseşte şi el vinovaţi pe Templieri, dar îl absolvă pe Filip de a fi 
avut un rol activ în persecuția şi exterminarea lor. Biograful ponti- 
filor de la Avignon, în tratatul său din 1693 Vitae Paparum 
Avenionensium, publica edictele papale promulgate de Clement 
împotriva Templierilor care, insista Baluze, ofereau dovezi ale 
vinovätiei călugărilor conducând la inevitabila abolire a Ordinului 
care, potrivit însemnărilor fraţilor Dupuy, se scufundase în depra- 
vare chiar cu un secol înainte ca monarhul francez să curețe toată 
acea murdărie. 

Ironic, reputaţia mistică a Templierilor a înflorit în secolul al 
XVIII-lea în pofida renumelor acestui veac de Eră a Ratiunii şi Ilu- 
ministă. Nostalgia inspirată de războinicii galanti, dar damnati co- 
pleşea bunul-simt al iluminiştilor. Templierii erau de-acum şi 
beneficiarii unui revizionism istoric care îi făcu pe toţi cronicarii 
Bisericii suspecți şi tinta atacurilor unor figuri importante ale seco- 
lului precum Voltaire şi Gibbon. Fascinatia pe care o simţea clasa 
de mijloc faţă de cavalerism şi aspiraţiile burghezilor de a urca pe 
scara socială adoptând o astfel de atitudine a creat o putere de 
seducţie post-mortem a cavalerilor Templieri, generând apariţia 
multor cărţi bine vândute care conţineau ilustraţii demne de ma- 
nuscrisele cu anluminuri din Evul Mediu. Cele opt volume ale /sto- 
riei Ordinelor Monastice Militare Religioase (1714-1719) scrise de 
călugărul anglo-francez Pierre Helyot îi evidenția pe Templieri prin 

laude excesive care nu aveau nimic de-a face cu revizionismul 
antipapal şi aveau foarte multe în comun cu nostalgia unei „Ere de 
Aur“ care nu existase niciodată decât în cărţile asemănătoare celei 
lui Helyot. În 1721, a fost publicată o istorie a călugărilor război- 
nici în patru volume, în care erau menţionate nu mai puţin de 
cinci alte lucrări contemporane cu acelaşi subiect! 

Nu numai că fascinația faţă de ordinul dispărut s-a trezit iar la 
viaţă în secolul al XVIII-lea, însă tot atunci au apărut şi straniile 
sale reîncarnări ce supraviețuiesc până astazi sub forma Francma- 
soneriei. Data neoficială a formării Francmasoneriei este conside- 
rată a fi anul 1736, adică anul în care un cavaler scoţian, 
susţinător al unui aspirant catolic la tronul Angliei, Bonnie Prince 
Charlie”, a ţinut un discurs în Franţa, unde se refugiase ca să sca- 
pe de prigonitorii săi englezi. 

Scotianul chevalier numit Ramsay avea origini umile, dar 
avea protectori puternici, printre care şi pe cardinalul Fenelon, 
prim-ministrul lui Ludovic al XV-lea, al cărui secretar şi moştenitor 
literar fusese. În pofida originii sale umile, Ramsay a fost recom- 
pensat prin ridicarea la rangul de cavaler al Ordinului Sf. Lazăr, 
un succesor al defunctelor ordine militar-religioase cruciate. 
Ramsay se adresă unei loji de nobili francezi care se numeau 
francmasoni şi pretindeau a fi urmaşii unei bresle medievale a pie- 
trarilor. Fiind un tânăr ambițios care dorea să urce pe scara socia- 
lă, sperând să îi transforme pe aceşti nobili francezi în versiunea 
laică a iezuiţilor care să aibă lider pe regele Franţei, şi nu pe papă, 
Ramsay se decise să mistifice rădăcinile masonilor urcându-i pe 
scara socială de la o simplă breaslă de meşteri pietrari, găsindu-le 
legături ancestrale cu războinicii călugări ai erei cruciadelor. 
Ramsay credea că un pedigriu atât de glorios, îi va atrage pe aris- 
tocratii francezi. Deşi cavalerul nu a reuşit să convingă că această 
breaslă avea ca strămoşi cavaleri cruciați, el a câştigat totuşi de 
partea lui o serie de membri aristocrați. 


2° Carol Eduard Stuart, nepot al lui lacob al II-lea al Angliei. Ramsay era profesorul fiilor 
prinţului Carol Stuart şi membru al Societăţii Regale (n.t.). 

Templierii mai erau încă oile negre ale istoriei Franţei în min- 
tea monarhiştilor şi apărătorilor lui Filip cel Frumos, precum 
Ramsay, astfel că, în discursul său, scotianul pretindea că Ospita- 
lierii ar fi fost „antecedentele“ istorice ale masonilor. Singura pro- 
blemă pe care o avea mitologizarea creativă a lui Ramsay era 
faptul că pedigriul, adică Ospitalierii, erau chiar foarte vii şi opera- 
tionali sub o „autentică reincarnare“ şi purtau numele de Cavalerii 
de la Malta, avându-şi baza geografică în mijlocul Mediteranei. 
Aşa că, oricât de antipatici i-ar fi fost filofrancezului Ramsay Tem- 
plierii, de vreme ce toţi fuseseră exterminați, nu se mai aflau în 
poziţia de a putea nega degenerarea în breasla pietrarilor, astfel că 
foarte curând lojile masonilor din toată Europa s-au grăbit să pre- 
tindă că Ordinul căzut în dizgrație era strămoşul lor spiritual au- 
tentic, având în vremuri apuse Templul lui Solomon din lerusalim 
ca sanctuar, astfel că acest templu deveni simbolul noului ordin al 
masonilor. 

Ritualurile de iniţiere cu simbolurile lor misterioase le atrăse- 
seră Templierilor unele din cele mai grave acuzaţii. Acum, 
Ramsay justifica aceste simboluri ca pe un mod al călugărilor me- 
dievali de a-i identifica pe Sarazinii infiltrati în ordin cu scopul de 
a comite asasinate. Cunoaşterea simbolurilor secrete îi deosebea 
pe adevărații credincioşi de Hashshashini. Punând în practică 
acest precedent istoric, care va crea un nou set de probleme şi 
acuzaţii, masonii au adoptat şi ei simboluri secrete pentru a-şi de- 
limita identitatea de bădăranii neluminati care încercau să distrugă 
breasla lor aristocratică. 

În timp ce monarhistul Ramsay ţinea de imaginea Templieri- 
lor, un autor francez neidentificat de la mijlocul secolului al 
XVIII-lea publica un tratat în Germania, De la Maçonnerie parmi 
les Chretiens, care furniza o pseudo-legătură istorică a masonilor 
cu Templierii. Tratatul îl cita pe abatele italian din secolul al 
XII-lea, prieten al regelui Richard Inimă de Leu, Gioachino da 
Fiore (din Calabria) care susţinea că Templierii erau descendenţii 

inteleptilor esenieni?', un ordin de călugări asceti ai secolului | 
d.Hr., ale căror manuscrise de la Marea Moartă sunt poate, alături 
de mormântul lui Tutankhamon, cea mai importantă descoperire a 
secolului al XX-lea. 

Tradițiile esenienilor, care, susţine autorul tratatului, aveau 
puteri magice sau supranaturale, fuseseră transmise custozilor 
Sfântului Mormânt din Ierusalim, care, la rândul lor, le încredința- 
seră Templierilor. Potrivit autorului acestui tratat, adevărata bogă- 
tie a Templierilor în variantă revizionist-masonică consta în 
învăţăminte vechi de secole despre puteri secrete, nicidecum 
moştenirea averilor palpabile imobiliare. În această relatare se 
spunea că Jacques de Molay, în noaptea dinaintea arderii sale pe 
rug, l-a trimis pe nepotul său, contele de Beaujeu, la mausoleul în 
care erau îngropaţi toţi Marii Maestri ai ordinului. Misiunea conte- 
lui era de a sustrage giulgiul pregătit pentru Molay, de care acesta 
ar fi avut nevoie după executarea sa. Însă giulgiul acesta era unul 
special, în ale cărui falduri încăpătoare erau ascunse tainele ordi- 
nului: coroana ultimului rege al Ierusalimului, un sfeşnic din 
Templul hierosolimitan care fusese furat atunci când împăratul 
Titus devastase oraşul şi patru statuete de aur ale evanghelistilor 
care fuseseră salvate din Biserica Sfântului Mormânt, înainte ca 
oraşul să cadă în mâinile sarazinilor. Tratatul îl cita pe Molay care 
mai informa pe nobila sa rudă că în cei doi pilaştri de piatră din 
Mausoleul Marilor Maeştri de lângă intrarea corului se afla fabu- 
loasa comoară a Templierilor. 

Ca toate celelalte legende despre bogăţiile Ordinului care ca- 
uzaseră atâtea suferinţe membrilor săi, acest tratat nu menţionează 
ce s-a întâmplat cu giulgiul lui de Molay şi cu strălucitoarele sale 
comori şi nici de ce „palpabilii“ masoni, de îndată ce au aflat de 


1 Autorii manuscriselor de la Qumran (Marea Moartă) au fost esenienii sau esenii, o co- 
munitate religioasă evreiască ce a locuit vreme de câteva secole în zona Mării Moarte. Se 
presupune că ei au apucat să-şi ascundă manuscrisele cu puţin timp înainte ca împăratul 
Vespasian să distrugă comunitatea în anul 67 d.Hr (n.t.). 


162 Frank Sanello 


coloanele întesate de nestemate, nu le-au folosit pentru a se îm- 
bogäti. 

Cam în acelasi timp cu publicarea tratatului francez, un alt iz- 
voditor, un autointitulat nobil scotian, care îsi luase numele de 
George Frederick Johnson, pretindea că „înţelepciunea“ secretă a 
ordinului — „înţelepciunea“ fiind aici mai degrabă un eufemism 
cu pretenţii spirituale pentru cunoaşterea locurilor unde se aflau 
bogăţiile templierilor —, fusese transmisă de Jacques de Molay 
Templierilor supraviețuitori, care se refugiaseră in Scotia cu toate 
aceste informaţii şi creară un nou ordin, Cavalerii Marelui Leu al 
Înaltului Ordin al Lorzilor Templului. Johnson se „unse“ el însuşi ca 
paroh general al noului ordin şi pretinse că avea informaţii de pri- 
mă mână despre „înţelepciunea“ profitabilă transmise de Jacques 
de Molay. 

Aristocratul-surogat Johnson rezumă una dintre ambitiile 
francmasonilor, care era aceea de a urca pe anevoioasa scară so- 
cială de la o poziţie joasă la cea de nobil, într-o epocă în care cla- 
sa socială avea aceeaşi importanţă ca şi culoarea pielii înainte de 
Mişcarea pentru Drepturile Civile. 

Peter Partner întelesese foarte bine despre ce era vorba când a 
scris: „Invenţia legendelor despre Templieri a fost folosită drept 
unealtă pentru a crea titluri nobiliare la scară mare“. Asta părea a 
fi adevărata avere a Templierilor — înnobilarea imediată! Ca pa- 
roh general al Ordinului Templier al Lorzilor Scotieni, Johnson a 
făcut cavaleri sute de membri ai organizaţiei sale care au fost inte- 
grati într-o anumită ierarhie si care confereau ordinului un stil şi 
un statut. Cavalerilor de rang inferior li se cerea să arate deferentä 
celor din rangurile superioare, prin ritualuri elaborate şi secrete, 
lucru care a fascinat pur şi simplu societatea evident bazată pe 
ierarhie din acea epocă. Un preot german numit Samuel Rosa, în 
timpul Războiului de Sapte Ani, organiză 72 de „pifani“ 
neo-Templieri care să se afle sub comanda a nouă „Cavaleri ai lui 
Dumnezeu“. Atât Rosa, cât şi Johnson nu erau doar buni recrutori, 
dar şi excelenți şarlatani, percepând sume exorbitante pentru 

admiterea în Ordin, pentru titluri şi ospete. Şi cum afacerea lor se 
baza pe un mit, Rosa şi Johnson nu s-au ruşinat să mai croşeteze 
legendele originale, ca să-şi promoveze mai bine „antrepriza“. 
Johnson se lăuda că membrii ordinului său îl asasinaseră pe amira- 
lul britanic Byng, care era comandant al flotei mediteraneene a 
Angliei doar cu numele, pretinzând că el era adevăratul coman- 
dant. 

Implicarea mitului Templierilor în francmasonerie a avut un 
efect extrem de malign asupra organizaţiei, contribuind la reputa- 
tia negativă şi controversată care a afectat gruparea la începutul 
secolului al XIX-lea, generând suspiciuni paranoide similare celor 
legate de comunism la începutul secolului al XX-lea. 

Ritualurile masonice mentionau „trei abominabili“ care erau 
răspunzători de moartea ultimului Mare Maestru, Jacques de 
Molay. Aceştia erau regele Filip al IV-lea, Clement al V-lea şi un 
misterios Templier renegat Noffodei, ultimul aducând acuzaţii la 
judecarea membrilor Ordinului în Franţa, susţinea Johnson, măr- 
turie inexistentă în înscrisurile procesului. Ritualurile masoni- 
co-templiere erau unele din cele mai prost păzite secrete ale 
acelei epoci. Unul dintre ritualuri se spunea că ar conţine un ju- 
rământ al membrilor de rang superior de a răzbuna moartea lui de 
Molay prin asasinarea descendenților lui Filip, adică regele Fran- 
tei. Dacă această conspirație era adevărată sau nu, cert este că 
serviciile secrete franceze credeau povestea acestei vendete ma- 
sonice şi îi ţineau sub strictă supraveghere pe membrii organizati- 
ei care, în ciuda faptului că aveau sânge albastru şi erau servitori 
ai regelui, juraseră să îl ucidă. 

Întruchiparea francmasonă a Ordinului Templier s-a dovedit 
extrem de populară, depăşind graniţele şi trecând peste ocean. 
Prima lojă masonică din Lumea Nouă se înființase cu jumătate de 
deceniu înainte de Revoluţia Americană. Versiunea nouă templi- 
er-francmasonă era în competiţie cu versiunea mai veche, britani- 
că a masonilor; prima lojă templier-masonică a fost fondată în 
Anglia în 1778. Templierii germani, spre deosebire de fraţii lor 

din alte ţări, nu ofereau avansări sociale şi se conservară într-un 
cerc exclusivist de membri aristocrați. 

Fascinatia pentru „templierismul german“ care nu oferea ti- 
tluri ambitiosilor care voiau să urce pe scara socială, provenea din 
practicile oculte şi din studierea alchimiei. Junkerii germani nu 
râvneau la statut social, ci la transformarea plumbului în aur. Cel 
mai proeminent lider al Templierilor din secolul al XVIII-lea era 
aristocratul german Karl Gottehelf von Hund care deţinea domenii 
uriaşe în estul Saxoniei. Era un maestru al organizării şi recrutării 
şi probabil un paranoic suferind de halucinaţii. El nu era un sarla- 
tan ca ceilalţi promotori ai Templierilor — Johnson si Rosa —, dar 
motivatiile sale erau la fel de mercenare. Diferenta era cà Hund 
credea în povestile legate de alchimie. 

Loja sa, denumită ,Strictii Observatori“ cercetau transforma- 
rea plumbului şi a altor metale comune în aur, lucru care era la fel 
de imposibil ca si alte superstitii ale acelei epoci: panaceul pentru 
orice durere sau elixirul tinereţii. Von Hund nu credea în liberta- 
tea academică, şi una dintre condiţiile acceptării ca membru era 
credinţa oarbă în descoperirile şi concluziile Ordinului. Prezumția 
de bază era că organizaţia lui von Hund fusese fondată de „super- 
iori necunoscuţi“. O lojă din Boemia trimisese un „elixir al tinere- 
ţii“ unei loji din Jena, Germania, care, la rândul ei, trimisese o 
mostră autoproclamatului Mare Maestru, von Hund. Acesta din 
urmă a trimis licoarea unui doctor din Hamburg care a dat dovadă 
de un lăudabil bun-simt şi a refuzat ca substanţa să fie experimen- 
tată pe subiecţi umani, recomandând experimentele pe animale. 
Von Hund îşi pierdu interesul faţă de acest experiment şi trecu la 
o nouă manie care îl conduse la credinţa că era confidentul lui 
Bonnie Prince Charlie, supranumit „Tânărul Pretendent“. Hund 
pretindea că se întâlnise cu acesta, deşi în realitate nu se întâm- 
plase acest lucru, iar Pretendentul era liderul secret al organizaţiei 
conduse de Hund. 

Von Hund era bogat în domenii imobiliare, dar nu în lichidi- 
tti şi avea dificultăţi în a-şi subventiona ordinul tot mai numeros. 

O vreme, a cochetat cu posibilitatea intentării unui proces des- 
cendentilor Cavalerilor Ospitalieri, care moşteniseră veniturile 
Templierilor pe care clericii nu apucaseră să le declare nule. Suc- 
cesorii Ospitalierilor, Cavalerii de Malta, rezistară pretențiilor lui 
von Hund, iar zurliul aristocrat îşi mută centrul preocupărilor şi 
obsesiilor în altă zonă. 

În acel moment existau trei moştenitori autodeclarati ai testa- 
mentului Templierilor: Rosa, Johnson şi Hund. Rosa îl provocă pe 
Johnson la un duel magic al testării dibăciei în luptă, pe care îl 
pierdu, şi îşi părăsi ordinul îngropat în ruşine şi dizgrație. În ciuda 
pedigriului aristocratic artificial, Johnson se bucura de sprijinul 
aristocraților germani autentici care reprezentau majoritatea ordi- 
nului său. Puterea poziţiei sale era atât de mare încât von Hund, 
care, deşi era un snob desăvârşit în privinţa obarsiilor comune, a 
încercat să se alieze cu organizaţia lui Johnson. Curiozitatea lui 
von Hund a fost, probabil, stârnită şi de pretenţia lui Johnson că ar 
poseda puteri secrete care îi fascinau pe aceşti neotemplieri. Riva- 
lii căzură de acord să se întâlnească in 1764 în fortăreaţa medie- 
vală din Altenberga, Turingia. Povestea acestei întâlniri are 
elemente de operă bufă dacă nu ţinem cont de nefericitul sfârşit. 

Johnson a apărut la castel însoţit de „cavalerii“ săi îmbrăcaţi 
în armuri medievale. El justifică această demonstraţie de forţă flu- 
turată pe sub nasul lui Hund ca pe o precauţie împotriva unui 
eventual atac al marelui duşman al Ordinului, Frederick cel Mare, 
pe al cărui teritoriu se consuma întâlnirea. Armata şi harnaşamen- 
tele desuete ale lui Johnson trebuie să fi fost de minim pericol 
pentru Frederick, unul dintre cei mai mari generali ai lumii, dar 
von Hund nu a fost deloc amuzat de vreme ce şi el a apărut cu o 
escortă picant vestimentată în port de inspiraţie medievală. 
Johnson a ameliorat situaţia oferind o elaborată reverență feudală 
lui von Hund, care, la urma urmei, era un aristocrat autentic de 
rang înalt în lumea reală, şi nu numai în cea fantastică creată de 
organizaţiile lor. Dar paranoicul german nu venise la Altenberga 
pentru ceremonii feudale. Lojile sale îi arătau destulă reverență 

acasă. Von Hund voia să afle natura secretelor lui Johnson, iar 
când Johnson n-a reuşit să-i ofere nimic plauzibil pe parcursul se- 
jurului de trei zile, von Hund l-a denunţat ca fiind un „farseur“ şi 
l-a provocat la o confruntare armată. Ambele tabere erau echipate 
de luptă şi se prezentau cam cum ar arăta pentru noi, oamenii 
moderni, cei care pun în scenă evenimente din timpul Războiului 
Civil, dar Johnson nu numai că nu s-a dovedit a fi un aristocrat, 
dar nici măcar simplu bărbat, căci a declinat provocarea lui von 
Hund şi a fugit de pe câmpul de luptă împreună cu „luptătorii“ săi. 

Von Hund se dovedi a fi un periculos inamic şi un „om de şti- 
inţă“ căruia nu îi plăcea să fie ţinut în întuneric în privinţa secrete- 
lor de mare importanţă. În loc să îl lase pe Johnson să dispară 
într-o deplorabilă anonimitate ca şi Rosa căruia nu îi reuşise 
niciun truc „magic“, escorta de aristocrați şi spioni dibaci ai lui 
von Hund l-au prins pe Johnson, şi în teritoriu german pre-habeas 
corpus îl tinu captiv fără proces pe nefericitul lider în fortăreaţa 
Wartburg timp de un an până la moartea sa în 1775. La un an du- 
pă acest eveniment, Von Hund a vizitat mormântul rivalului său 
îmbrăcat într-un costum pe care îl concepuse personal pentru ran- 
gul de „Mare Maestru Teritorial al Ordinului“. 

Natura exclusivistă a organizaţiei lui von Hund, care favoriza 
accesul în rândurile Ordinului aristocraților, născu un gol spiritual 
şi o năzuinţă a oamenilor de rând ce fu împlinită de un cărturar 
german care creă o fritie templieră rivală şi încă un mit care să 
poată justifica originile sale şi să îl legitimeze ca moştenitor al tra- 
ditiei templiere. 

Un orientalist care studia la Universitatea din Göttingen, Au- 
gust Starck de Mecklenburg, primi un post de profesor la Sankt 
Petersburg după absolvire. În pofida obârşiei sale umile, ca fiu al 
unui pastor protestant, Starck reuşi să se lipească de o lojă 
Templieră, poate din pricina faptului că protectorul său era un 
influent aristocrat grec, Contele Melesino. Masonii, în fapt, i-au 
asigurat postul de profesor în capitala rusă, post pe care l-a părăsit 
în 1766 pentru a se dedica studiului misterelor masonilor la Paris, 

unde s-a convertit la catolicism. Convertirea era un lucru obişnuit 
în rândurile masonilor în acele vremuri, deoarece ei credeau că 
preoţii catolici erau deţinătorii înţelepciunii seculare a Templieri- 
lor şi părea mai probabil ca aceşti preoţi să împărtăşească diverse 
informaţii doar coreligionarilor lor. 

Cu sau fără secrete, Starck s-a întoars în Germania unde a pus 
bazele unui nou ordin, nu al Cavalerilor Templieri, ci unul denu- 
mit al „Clericilor Templieri“ care era deschis şi aspirantilor fără 
sânge albastru. Starck pretindea că în Evul Mediu un ordin al pre- 
otilor canonici sau al clericilor Templului coexista în paralel cu 
ramura militar-religioasă a Ordinului Cavalerilor Templului lui 
Solomon. Ca sursă a fanteziei sale, Starck cita un pasaj inexistent 
dintr-o cronică a celui mai virulent critic din toate timpurile al 
Templierilor, Guillaume, arhiepiscopul de Tyr. 

Starck a compilat o nouă istorie a Cavalerilor Templieri având 
curioasa strategie de a confirma câteva dintre cele mai dure acu- 
zatii aduse călugărilor războinici în timpul judecării lor, lucru 
foarte bizar pentru cineva care dorea să pună bazele unei afaceri 
ca aceea. Starck pretindea că scriitorul renascentist Henric 
Cornelius Agrippa din Nettesheim fusese membru al ramurii cleri- 
cale a Ordinului, o altă pretenţie bizară de vreme ce Agrippa scri- 
sese că Templierii se făceau vinovaţi de vrăjitorie, absolvindu-i de 
blasfemie şi idolatrie. Starck ignoră esenţa scrierilor lui Agrippa 
şi repetă vechiul clişeu că Templierii se închinau lui Baphomet... si 
integră acest lucru în noul ritual al propriului său ordin!! Nu mai 
este nimic surprinzător în faptul că masonii deveniseră obiectul 
spaimei si ostilitàtii populaţiei, din vremurile Iluminismului şi 
până în secolul al XIX-lea, fiind suspectaţi de cele mai negre se- 
crete. Starck era sedus de idolul Baphomet pentru că poseda pu- 
teri misterioase, pe care Templierii, printr-o ironie a sorții, deşi 
trăiseră într-o epocă mult mai superstitioasä, nu le exploataseră 
niciodată. Ritualul lui Starck pentru târnosirea unui nou membru 
al lojii sau a unui preot canonic era mult mai blasfemiator decât 
ar fi putut vreodată să prefabrice inchizitorii cei mai virulenti ai 

lui Filip sau Clement. Capul lui Baphomet trona pe un altar lângă 
o biblie şi în faţa a şapte lumânări din care doar trei erau aprinse. 

Starck — care mai târziu avea să abjure credinţa sa catolică si 
să devină preot protestant — îmbrăţişă genul de ceremonie mai 
sofisticată a catolicilor în contrast cu practicile liturgice rigide ale 
credinţei sale iniţiale şi integră multe dintre ritualurile catolice în 
noul său templu al oamenilor de rând. În timpul târnosirii şi ritua- 
lurilor initiatice, se citeau pasaje din Vechiul şi Noul Testament, 
urma un soi de exorcism efectuat cu apă şi o botezare a noilor 
preoţi canonici cu mir. Ritualul lua sfârşit cu o metodă care i-ar fi 
trimis pe practicantii ei din preiluminism direct la eşafod, într-o 
Europă obsedată de vânătoarea de vrăjitoare. Admiterea novicelui 
în Ordin era pecetluită prin atingerea idolului în speranţa de a 
intra în posesia puterilor sale magice. Ca orice bun profesor, 
Starck oferea explicaţii de subsol. Originea acestei harababuri li- 
turgice provenea din nişte documente pe care Starck le „găsise“ 
atât într-o mănăstire abandonată de Templieri în Auvergne, Franţa, 
cât şi în altă mănăstire din Rusia, o pretenţie de-a dreptul absurdă 
de vreme ce Ordinul nu se extinsese atât de departe. Absurditatea 
provenientei liturghiei a devenit ironic de credibilă, tocmai datori- 
tă faptului că nimeni nu şi-ar fi închipuit că cineva ar putea plăs- 
mui ceva atât de neverosimil... 

„Învăţămintele“ lui Starck au devenit atât de populare, mai 
ales că rivalii săi aristocrați nu ofereau explicaţii academice de 
niciun soi, încât organizaţia sa canonică atrase destul de multi 
membri aspiranti din rândurile aristocrației, cărora Starck le dădu 
consimţământul şi îi atrase exagerând dragostea Ordinului pentru 
liturghie şi costumatie. Designul ţinea cont de ierarhia Ordinului 
din pricina practicilor exclusiviste din templele controlate de aris- 
tocrati. Fraţii de rang inferior purtau mantii mov asemănătoare 
preoţilor catolici. Membrii de rang superior evocau glorioasa cro- 
ială a membrilor autentici, adică mantiile albe până la pământ, pe 
care era brodat talismanul crucii roşii pe piept. O beretă purpurie 
le conferea o ultimă tuşă ceva mai clericală. 

Templierismul canonic al lui Starck atrase un uriaş număr de 
noi membri. În ciuda învăţămintelor curioase, el nu era un sarla- 
tan ca Rosa sau Johnson, şi nici obsedat de aur ca paranoicul von 
Hund. Starck părea să fie un profesor serios, dar nechibzuit, care 
şi-a dedicat existenţa scoaterii la lumină din colbul vremurilor a 
unui ordin religios. Cercetările sale îi impresionau pe colegii săi 
cultivați, iar Starck primi din nou posturi de profesor la Universita- 
tea Königsberg din Prusia, apoi la Universitatea Mitau din 
Kurland. 

Popularitatea şi puterea poziţiei lui Starck crescură apoteotic 
la o întrunire asistată de Templierii lui von Hund şi ai lui Starck la 
Kohlow, în Prusia, în 1772. Pentru a salva aparențele, aristocrații 
şi oamenii din popor fuzionară într-un singur ordin, şi von Hund 
fu nevoit să părăsească Ordinul, dar se retrase cu un titlu onorific. 
EI mai suferi o ulterioară umilinţă când fu obligat să anunţe că el 
însuşi, şi nicidecum „superiorii necunoscuţi“ pe care îi plăsmuise 
din imaginaţia sa fecundă, era iniţiatorul ordinului său aristocratic. 

Hegemonia lui Starck nu a durat mai mult decât cea a lui von 
Hund, căci la aceeaşi întrunire de la Kohlow, în 1772, casta aris- 
tocratică a organizaţiei lui Starck se impuse prin alegerea Ducelui 
de Brunswick pe post de „Superior Suprem al Ordinului“. Pier- 
zând controlul propriei sale creaţii, Starck se dovedi un supravie- 
tuitor şi un oportunist de carieră. El îi abandonă pe membrii 
Ordinului în mâinile aristocraților şi ocupă postul de capelan la 
Curtea ducelui Meckenburg-Strelitz din Darmstadt. Strictetea des- 
făşurării ritualului părea să fi părăsit Ordinul odată cu Starck, căci 
templierismul german se transformă într-o castă lipsită de supersti- 
tii sau misticism. 

Chiar şi cu un duce cu sânge regal ca „Superior Suprem“, 
templierismul german era destul de vulnerabil, ameninţat din 
Nord din motive politice şi religioase. 

Noul rival avea un rang superior atât lui von Hund, cât şi Du- 
celui de Brunswick. Liderul templierismului suedez nu era altul 
decât regele Gustav al III-lea care preferase să fondeze un nou or- 

din scandinav pentru că monarhul devotat protestantismului bănu- 
ia că mai degrabă bombasticul von Hund, şi nicidecum Bonnie 
Prince Charlie, fusese liderul secret al ramurii germane a Ordinu- 
lui. Convertirea religioasă la catolicism a lui Starck şi a altor Tem- 
plieri protestanti adăuga la îngrijorarea legitimă a regelui Gustav 
în privinţa puterii papei şi pe aceea legată de pretendentul 
iacobit®? la tronul britanic. 

Cu alchimia sa înșelătoare, ritualurile îndoielnice şi prinții săi 
rătăcitori, templierismul în Epoca Raţiunii părea un anacronism, 
aflându-se în pericolul de a deveni propria sa parodie. La adăpos- 
tul slujbei bine plătite de capelan la Curtea protectorului său din 
Darmstadt, răspopitul Templier Starck scria cu sinceră amărăciune 
în tratatul său din 1782, Uber die alten und neuen Mysterien, (de- 
spre comedia grotescă în care s-a transformat Ordinul): „Care mai 
este folosul masoneriei dacă nu e decât o continuare a cavaleris- 
mului medieval? Dar, dacă astfel stau lucrurile, ea devine o insti- 
tutie fără tel, hilară“, scria profesorul care introdusese veneratia 
capului profetului în liturghia sa neotemplierà. 


„Un cavaler în armura sa era respectat în întunecimea timpuri- 
lor barbare din Evul Mediu, căci el avea un ţel, dar în vremurile 
noastre el este pur şi simplu caraghios. Dacă iese în mulţime, 
este ţinta ocărilor, căci înfăţişarea sa îi atrage pe copii în drum 
şi, pe cât de serios îşi mânuieşte lancea, pe atât de mult este 
batjocorit! lar, dacă cineva se joacă de-a cavalerul în singurăta- 
tea sa, pare să aibă minţile tulburate. Întreaga lume s-a schim- 
bat şi, ca să atribui francmasoneriei cavalerismul de demult, ar 
însemna să nu ţii cont de vremurile de azi: e ca şi cum ai scoa- 
te la iveală o legiune romană în lumea modernă“. 


Nu este nevoie să fii cinic să-ţi dai seama că Starck a avut re- 
velatia ridicolului anacronic abia după ce controlul asupra ordinu- 
lui i-a fost negat. În ciuda pesimismului lui Starck, Ducele de 
Brunswick a revitalizat Ordinul, atrăgând recruți din Italia, Elveţia 

şi chiar Franţa, ţara care nu făcuse până atunci altceva decât să 
distrugă pe strămoşii spirituali ai lui Brunswick. Deşi von Hund 
recunoscuse că „necunoscuţii superiori“ care fondaseră ramura 
germană a Ordinului, existaseră numai în imaginaţia sa halucina- 
tă, ducele rămase un credincios al acestuia şi îl trimise pe curtea- 
nul său, baronul Watcher, în Italia, în căutarea acestor strămoşi 
imaginari. 

Fireşte că misiunea lui Watcher eşuă lamentabil, căci „necu- 
noscutii superiori“ erau pur şi simplu de negăsit, dar călătoria sa 
avu un beneficiu amuzant când îl întâlni pe Carol Eduard Stuart, 
adică pe fondatorul Ordinului din fanteziile lui von Hund. Tână- 
rul Pretendent negă sec, spunând că habar nu avea de existenţa 
acestui ordin, cu atât mai puţin ar fi putut fi fondatorul lui! Dez- 
mintirea publică a prinţului ajută la înlăturarea suflului catolic ca- 
re încă mai atârna de renumele Ordinului şi datorită căruia mulţi 
dintre membri se converteau la catolicism, lucru care devenise 
foarte în vogă în zorii mişcării romantice a secolului al XIX-lea. 
Misiunea lui Watcher îl costase pe nobilul său patron o avere, iar 
baronul se simţea vinovat să se întoarcă în Germania doar cu ne- 
dumerirea prinţului exprimată public. Amintindu-şi câteva pagini 
din mitologizarea făcută de von Hund şi Starck, Watcher îl 
cadorisi pe Brunswick cu basme de senzaţie despre „martori ocu- 
lari” care participaseră la ritualurile initiatice ale Templierilor, care 
implicau demoni veniţi direct din iad, halucinaţii care i-ar fi făcut 
să roşească şi pe cei mai inventivi persecutori ai Ordinului origi- 
nal. Deşi nu reuşise să-i găsească, Watcher pretindea că are cu- 
nostintà de locaţia „superiorilor necunoscuţi“ inventati de von 
Hund. Trăiau alături de şapte călugări (pe care baronul dintr-o „fi- 
nă neglijenţă“ nu îi întâlnise personal) în şapte peşteri care se căs- 
cau sub o nenumită mănăstire din Toscana. 

„Descoperirile“ lui Watcher se dovediră a fi prea mult pentru 
ramura canonică post-Starck, astfel că membrii începură să pole- 
mizeze şi să îl condamne pe Brunswick pentru basmele fantasma- 
gorice, lucru care a dus la diviziunea lojilor „Observatorilor“ lui 

von Hund şi Canonicilor lui Starck la întrunirea din 1772 de la 
Kahlow. O avalanşă de informaţii apărute atât din cinism, cât şi 
din superstiție fragmenta cele două ramuri în unităţi şi mai neîn- 
semnate de neotemplierism. 

Poveştile nebuneşti ale lui Watcher nu numai că nu au reuşit să 
convingă pe nimeni, dar l-au împins pe Brunswick să aibă serioase 
îndoieli cu privire la credibilitatea Ordinului său, astfel că el trimise 
scrisori membrilor lojilor încercând să înţeleagă dacă se afla pe ca- 
lea cea dreaptă. Bine intentionatul duce trebuie să fi fost dezamăgit 
de răspunsul nesolicitat al unui nonmembru, un gânditor reactionar 
recunoscut pentru lucrările sale politice, Joseph de Maistre, a cărui 
opinie despre ordinul templier reflecta în totalitate punctul de vede- 
re medieval, deloc surprinzător din partea unui savant care, ceva 
mai târziu, va scrie un tratat destinat apărării Inchiziției Spaniole. 
Maistre îi scria ducelui că exterminarea totală a Templierilor în 
1314 nu era câtuşi de puţin o pierdere pentru omenire: „Fanatismul 
i-a creat, lăcomia i-a distrus, şi asta este totul“. 

Aprecierea lui Maistre asupra Templierilor nu reflecta repu- 
tatia pozitivă a cavalerilor războinici creată de istoricii contempo- 
rani mai putin reactionari. 

Ducele mai făcu o ultimă încercare de a-şi salva Ordinul 
templierist, încercare care sfârşi prin a-l distruge cu totul. În 1782, 
el tinu o întrunire la Wilhelmsbad, în nordul Germaniei. Trebuie că 
a fost o deprimantă adunare a câtorva nobili care s-a încheiat cu un 
adevărat fiasco, nicidecum cu speranţa de a resuscita Ordinul mu- 
ribund. Membrii alchimişti nu au putut prezenta nicio „descoperi- 
re“. Superiorii Necunoscuti nu fură dezväluiti. La întrunire s-a mai 
concluzionat şi faptul că folosirea alchimiei de către Templierii ori- 
ginari nu poate fi dovedită. Participanţii au votat scoaterea practici- 
lor oculte din ritualurile lor, precum şi toate legăturile cu tradiţiile 
vechilor Templieri. Existau motive practice în repudierea acestor 
obàrsii. Epoca Ratiunii, după cum observa mult mai târziu Charles 
Dickens, era si Era Întunericului, iar superstitiosii, în special cei ex- 
tremisti, reactionari sau ultraconservatori, încă mai credeau în de- 

pravarea morală a Ordinului medieval. Dezicându-se de Templierii 
originari, membrii prezenţi la Wilhelmsbad explicară că o asociere 
cu Ordinul iniţial ar fi „un potenţial pericol care ar putea stârni ne- 
încrederea guvernantilor faţă de masoni. În orice caz, vechiul Ordin 
este în dezacord cu obiceiurile sau perspectivele moderne“. 
Francmasoneria a supravieţuit; Templierii au trecut într-o altă di- 
mensiune, a legendei şi rizibilului. 

Un grup remanent, Bavarezii Illuminati, care a supravieţuit 
abandonului tradiţiilor templiere de la Wilhelmsbad, dovedi că 
temerile participanţilor la întrunire erau îndreptăţite atunci când 
atitudinea lor a determinat suprimarea grupului de către guvern. 
În timp ce ritualurile Templierilor fuseseră abandonate în mod 
oficial, Illuminati continuau să-şi desfăşoare ritualurile în secret, 
lucru care a născut mii de teorii conspirationiste care plăsmuiau 
diverse practici maligne ascunse în spatele uşilor închise ale orga- 
nizatiei. Dar adevărata motivaţie a suprimării acestui grup nu avea 
nicio legătură cu aceste basme, ci avea foarte mare legătură cu 
expunerea politicii radicale a acestui grup în faţa unei Europe re- 
acţionare destul de îngrozite de violenţa iacobinismului şi a Revo- 
luţiei Franceze. Confiscarea documentelor secrete ale grupului 
Illuminati de către forţele civile bavareze în 1787 dovedea că or- 
ganizatia nu respectase acordul de la Wilhelmsbad şi că ritualurile 
templiere erau extrem de populare în rândurile membrilor 
Illuminati. Documentele lor dezvăluiau faptul că încă mai conti- 
nuau practicile alchimiste pe care până şi von Hund le repudiase 
în cele din urmă. 

Starck, fondatorul Templierilor Canonici, aflat în siguranţă în 
postul de capelan în Darmstadt, avea parte de batjocura publică 
suferită de rivalii săi aristocrați. Fiind unul dintre primii exponenti 
care încurajaseră practicile alchimiste, Starck se transformă acum 
în cel mai aspru critic al ei, satirizând această pseudo-stiintà în 
romanul său St. Nigaise. 

Acum Starck nu mai era un ex-mason, ci un virulent antima- 
son. Deşi el era creierul care crease surogatul ritualului medieval 

care atrăsese atâţia membri în Ordinul său, Starck susţinea acum 
că acel hocus-pocus liturgic avea menirea de a acoperi de fapt o 
politică radicală pe care succesorii Templierilor, Bavarezii Ilumi- 
nati, o puneau la cale. În revizionismul său defensiv, Starck — 
propovăduitorul templierismului — trecuse de la venerarea idolilor 
medievali la practicile politice radicaliste. Alţi masoni se compor- 
tară şi ei ca şobolanii, dezertând de pe nava idealismului naufra- 
giat al Templierilor. Publicistul german mason, Friedrich Nicolai, 
scrise un pseudotratat adăugând erezia la acuzaţiile aduse Tem- 
plierilor, susţinând că ei erau moştenitorii spirituali ai sectei creş- 
tine eretice cunoscute sub numele de Gnostici. Nicolai se baza pe 
elemente lingvistice, nu pe legende, ca să îşi demonstreze punctul 
de vedere destul de îndoielnic, pretinzând că profetul Templieri- 
lor, Baphomet, nu reprezenta pronunţarea numelui lui Mahomed 
în limba franceză medie, lucru care era foarte adevărat. Greşea 
însă interpretând numele Baphomet ca fiind o combinaţie de trei 
cuvinte greceşti: culoare, botez şi spirit, termeni foarte frecvenți în 
liturghiile gnostice. Istoricul Peter Partner credea că răul provocat 
grupurilor de masoni templierişti de către Starck şi Nicolai nu pu- 
tea fi subestimat şi confirmă bănuiala de satanism care planase 
deasupra lor secole la rând. 

În 1788, la un an după eradicarea vlăstarului bavarez al Ordi- 
nului, un alt dezertor mason revoluţionar, Nicholas de Bonneville, 
scrise un tratat în care condamna mitul Superiorilor Necunoscuti, 
negând existenţa vreunei comori templiere. Idealist al utopiei socia- 
liste cu o imaginaţie paranoidă extrem de colorată, de Bonneville îi 
acuză pe Templieri că ar fi avut cel mai improbabil aliat dintre toţi: 
grupul iezuiţilor. Pe lângă regele Franţei, papalitatea fusese cea mai 
virulentă forţă de persecuție a cavalerilor, iar sugestia că armata 
„personală“ a papei, iezuiţii, erau conspiratorii acestora, dovedea 
cât de avidă era mulţimea să înghită acuzaţiile ridicole adresate 
Ordinului care pălea din ce în ce mai mult. 

Cu talentul lui Starck, Nicolai şi Bonneville, care aveau abili- 
tatea de a ferchezui afirmaţii nebuneşti, masonii-templierişti de- 

veniră într-o asemenea măsură subiectul abuzului şi suspiciunii 
încât până şi nişte calomniatori ageamii se bucurau de un respect 
deosebit la relatările lor în faţa mulţimii lacome să audă tot ceea 
ce era mai rău despre această organizaţie. Contele Cagliostro, re- 
numit mai degrabă datorită faptului că vrusese să o înşele pe Ma- 
ria Antoaneta cu un colier de diamante pe care ea nu a vrut să-l 
cumpere, este mai puţin cunoscut în istorie pentru faptul că a ju- 
cat un rol în istoria Templierilor. În 1789, Cagliostro a fost intero- 
gat de Inchizitie despre un „expert“ al Ordinului şi de practicile 
lor oculte. Fiind un mitoman patologic, martorul nu a vrut să-şi 
dezamăgească judecătorii papali. 

Contele, care nu era un aristocrat, ci doar un anume Giuseppe 
Balsamo, din obàrsii ţărăneşti, mărturisi că masonii templieristi, 
inclusiv Bavarezii Iluminati, continuau să folosească practicile 
oculte, adică practici la care nimeni, nici măcar von Hund însuşi 
nu se mai gândea. Cagliostro nu putea să reziste tentatiei de a îm- 
bogäti cu detalii mărturia sa senzaţională şi dezvălui existenţa 
unui eşalon şi mai înalt din liturghia masonilor, ceva şi mai intere- 
sant decât practicile alchimiste, care se numea „Înalta Sărbătoare“. 

Acuzaţiile lui Cagliostro erau năucitoare oricum le-ai fi luat. 
„Înalta Sărbătoare“ era constituită de către ierarhia templieristă 
pentru a răzbuna moartea lui Jacques de Molay prin distrugerea 
Bisericii Catolice şi a fiecărui monarh din Europa. Destul că 
francmasoneria din secolul al XVIII-lea părea să fie considerată tot 
atât de malignă precum mişcarea roşie din secolul al XX-lea, dar 
prezentată în aceste culori vii de şarlatani precum Cagliostro sau 
alţii ca el, devenea nihilistă şi mult mai înspăimântătoare pentru 
credincioşi decât a fost mişcarea bolşevică pentru americanii ani- 
lor '50. 

Cagliostro, care fusese un timp practicant al mesmerismului, 
şi-a hipnotizat pur şi simplu ascultătorii cu poveştile sale despre o 
călătorie misterioasă la una dintre fortărețele Templierilor din 
Frankfurt pe Main, unde pretindea că văzuse un document cu de- 
taliile unor planuri de asasinate politice potrivit cărora toate cape- 

tele încoronate europene aveau să cadă. Semnat în sânge de om, 
documentul începea cu formula: „Noi, Marii Maeştri Templieri...“ 

Ca şi ex-comunistii chinuiti de remuşcări, două secole mai 
târziu, Cagliostro oferea numele unor presupuşi asasini care sem- 
nau acest document. Contele îşi forțează credibilitatea şi oferă 
nume ale unor persoane extrem de influente politic pe care Vati- 
canul nu îndrăznea să le incrimineze, astfel că proiectul de identi- 
ficare a asasinilor s-a năruit. Dar la începutul Revoluţiei Franceze, 
în plină tendinţă antimonarhistă, încă aflată în stadiu de ameninta- 
re în Europa anului 1789, se dădu crezare relatărilor lui Cagliostro 
referitoare la conspirația asasinării monarhilor europeni. 

În timp ce un pamfletar îi lega pe Templieri de iezuiţi, un alt 
„scriitor“ plin de imaginaţie îi asocia cu un grup de la capătul 
opus al spectrului politic al vremii, susţinând că masonii erau ia- 
cobini. În timpul Terorii, nebunia înflorea în paginile scrise la fel 
de prodigios ca si pe eşafodul unde erau ghilotinati aristocrații. 
Închis în timpul Terorii, un farmacist creativ, numit Louis Cadet de 
Gassicourt, reuşi să publice din celula sa o carte, Mormântul lui 
Jacques de Molay, în care îi acuza pe iacobini, instigatorii la te- 
roare, precum Robespierre, Danton etc, că ar fi membri secreti ai 
Ordinului Templier. Execuţia lui Ludovic al XVI-lea era vendeta 
finală asupra descendenților lui Filip cel Frumos care îl ucisese 
pe Jacques de Molay. Gassicourt se erija în istoric, acuzându-i pe 
Templieri de colaborationism cu hashshashin-ii împotriva cărora 
cavalerii medievali îşi cheltuiseră toate energiile încercând să-i 
nimicească. Templierii mai erau şi custozii Bastiliei, mai susţinea 
nebunul farmacist, iar Ducele de Orleans, vărul regelui, era lide- 
rul secret al acestor călugări iacobini neglijând faptul că iacobinii 
înşişi ordonaseră executarea ducelui. Cartea lui Gassicourt era 
de-acum un best-seller, iar coperta celei de-a doua ediţii publicate 
înfatisa o schiţă cu corpul decapitat al victimei Templierilor, Lu- 
dovic al XVI-lea. 

Măcar iezuiţii n-au putut fi acuzaţi că ar fi membri secreti ai 
Ordinului. Abatele Augustin de Barruel se afla în Anglia în timpul 

Terorii, era iezuit şi un istoric amator, precum Gassicourt. Tem- 
plierii existaseră dinaintea erei cruciadelor, susţinea abatele, iar 
liderul lor originar trăise în secolul al Ill-lea d.Hr., un eretic numit 
Mani, fondatorul maniheismului??. Acum Templierii aveau două 
rădăcini eretice, gnosticismul şi maniheismul. Polemiştii păreau să 
se întreacă în a găsi obârşii din ce în ce mai antice ale Ordinului 
Templier. Vrăjitoria, satanismul şi idolatria erau prea în vogă ca 
să-i mai satisfacă pe aceşti calomniatori. Abatele mai legă Ordinul 
şi de protoprotestantii eretici, catarii, a căror erezie se extinsese în 
secolele al XII-lea şi al XIII-lea. Fiecare latură politică extremistă 
avea, cu siguranţă, un Templier ascuns pe undeva, prin umbră, 
susţinea abatele, care identificase diverşi membri secreti de-a lun- 
gul întregii istorii a Ordinului: antimonarhistul Cola di Rienzo, din 
1348, napolitanul revoluţionar Masaniello, asasinii lui Henric al 
IV-lea al Franţei, precum şi membrii Comitetului Salvării Publice, 
inclusiv Robespierre şi Marat erau toţi parte a ceea ce părea a fi 
cea mai eclectică şi mai durabilă organizaţie din istoria omenirii. 
Celebra întrunire de la Wilhelmsbad din 1782, deşi fusese organi- 
zată de liderul de vità regală al Templierilor, ducele de Brunswick, 
a fost evenimentul unde se plănuise Revoluţia Franceză, potrivit 
teoriilor abatelui de Barruel. 

Tinta polemicilor lui Barruel, însă, nu erau amintirea sau re- 
putatia Templierilor dispăruţi de secole deja, ci moştenitorii lor 
moderni, masonii. Deşi Barruel credea că Templierii aveau legătu- 
ră cu gnosticii, albigenzii sau satanistii, acuzarea lor era răsuflată 
şi secundară faptului că masonii pretinseseră că aceşti veneratori 
ai diavolului şi protoprotestanti eretici erau strămoşii lor spirituali. 
În Epoca Raţiunii, abatele scria că masonii „juraseră răzbunare“ 
împotriva moştenitorilor celor care îl executaseră pe Jacques de 
Molay, marele captiv de la Avignon şi Filip, şi îşi exersau sentinţa 
decapitând păpuşi îmbrăcate în veşmintele papei şi ale monarhu- 
lui. Deşi Anglia îi oferise un refugiu lui Barruel care era aristocrat 

şi cleric, pentru a-l apăra de o Frantà anticlericală şi antiaristocra- 
tică în plină domnie a Terorii, cititorii săi englezi nu i-au dat prea 
mare crezare. Din ceața opiului, Thomas de Quincey?* îşi mai 
aminti faptul că citise pe la vreo 10 ani aiurelile lui Barruel despre 
conspirații care străbăteau milenii şi susţinea că nici măcar la acea 
fragedă vârstă nu crezuse o iotă. Într-o trecere în revistă asupra 
celor două conspirații tainice, Quincey rămase uimit de puterea 
celor două frätii - masonice şi templiere ~ de a comunica prin 
telepatie. „Cum ar putea nişte oameni care au trăit în timpuri şi 
locuri diferite, care nu se cunoşteau între ei, nici nu auziseră unii 
de alţii, nici nu grăiau aceeaşi limbă, să fie părtaşi la aceeaşi trăda- 
re împotriva religiei care domină înaltul cerului, îmi întrece pute- 
rea de înţelegere“. 

Ar fi fost oripilat să realizeze că Barruel, în mod neintentionat, 
a popularizat înţelepciunea Ordinului Templier şi pe cea a maso- 
nilor, făcând aceste organizaţii mult mai accesibile maselor. Scrie- 
rile germanilor Starck şi von Hund erau încâlcite şi imposibil de 
urmărit. Chiar şi un apărător al masonilor, precum Quincey, se 
plângea de traducerea din germană a tratatului masonic, spunând: 
„Germanii nu au nici cea mai vagă idee asupra conceptului de 
stil. De aceea i-am făcut [autorului] favoarea de a-i spăla chipul 
murdar pentru a-l face mai prezentabil“. 

Istoric neînsemnat, dar strălucitor povestitor cu o imaginaţie 
demnă de Stephen King, Barruel era un maestru al stilului astfel 
încât făcu repede ca nedesluşitele mistere care îi legau pe Templi- 
eri de mişcarea masonică să fie mult mai accesibile mulţimii şi le 
perpetuă astfel mitul până în zilele noastre. 

Nu toţi oamenii de litere erau detractori. Curtea de „dreaptă“ 
judecată care îl condamnase pe Jacques de Molay la moarte furni- 
ză un material pentru dramaturgie şi se dovedi un subiect irezisti- 
bil pentru unii scriitori sau poeţi germani, dar din nefericire toţi 
erau mediocritäti ale căror lucrări nu avură succes şi fură îngropa- 
te în uitare. Un mare poet german, Lessing, abordă acest subiect 


4 Scriitor englez, autor al cărţii Confesiunile unui opioman englez (1821) (n.t.). 

doar ca să-i ridiculizeze pe Templierii germani contemporani pen- 
tru portul lor prea teatral. 

Două drame în versuri mai serioase s-au scris în Germania în 
1790, printre care cea a lui Zacharias Werner, Die Sohne des Tals 
(Fiii văilor), piesă care reproducea pe scenă în mod sângeros şi 
monoton judecarea lui de Molay. 

La sfârşitul secolului al XVIII-lea, în Epoca Raţiunii, raţiunea 
sau represiunea a eliminat templierismul german ca pe ultimul 
stoc de victime medievale. Von Hund şi Ducele de Brunswick la 
întrunirea de la Wilhelmsbad aboliseră ramura germană a tem- 
plierismului, iar guvernul reacţionar bavarez cu teama sa 
paranoidă de iacobinism i-a exterminat pe Illuminati datorită radi- 
calismului virusului francez care trecuse bariera Rinului. În Franţa, 
însă, templierismul se bucura de o renaştere, promovată de rebe- 
lul Napoleon care proteja ordinul pentru că îi permitea să supra- 
vegheze aristocrația şi să o tind ocupată cu nişte ritualuri şi obice- 
iuri distantate de scopuri mai periculoase precum restaurarea 
vechiului regim. 

Ca si desuetii frati germani, templieriştii francezi fondară un 
nou ordin bazat pe mistificări, „dovedite“ ca falsuri cinice. Doi 
medici au scris biblia franceză a templierismului. Unul dintre fal- 
sificatori era dr. Ledru, care fusese medicul de familie al ducelui 
de Cosse-Brissac înainte de Revoluţia Franceză. Celălalt semina- 
rist, Bernard Raymond Fabre-Palaprat, fusese preot în timpul Re- 
volutiei, dar abandonă această profesie periculoasă în timpul 
Terorii, dedicându-se mult mai sigurei profesii de medic. 

Toţi neo-Templierii se confruntau cu aceeaşi problemă. Nu 
ştiau cum să adapteze Ordinul medieval la mutaţiile modernităţii. 
În 1804, Ledru a pretins că era în posesia unei cărţi scrise la zece 
ani de la moartea lui Jacques de Molay. Presupusul autor al do- 
cumentului era succesorul lui de Molay, John Marck Larmenius 
(John Marck de Armenia), care era alesul succesor al lui de Molay 
şi, rândul său, a cedat conducerea lui Thomas Theobald de Ale- 
xandria. Din motive cunoscute doar de creativul doctor Ledru, 
Theobald excomunică ramura scoțiană a Ordinului care se bucură 

în continuare de protecţia regelui Scoției datorită serviciilor milita- 
re oferite de cavaleri împotriva duşmanilor englezi. 

Theobald îi condamnă şi pe Cavalerii Ospitalieri de vreme ce 
moşteniseră rămăşiţele bogățiilor templiere. Falsul lui Ledru era o 
adevărată enciclopedie, în care erau înşiruiţi toţi Marii Maestri ai 
Ordinului de la de Molay şi până în vremurile sale, lucru care 
produse rumoare având în vedere că timp de atâtea secole Ordi- 
nul nu existase. Falsul mai conţinea înfloriturile pompoase ale 
semnăturilor fiecărui presupus Mare Maestru menţionat. Ledru era 
un falsificator prodigios fără a fi tot pe atât de educat, spre deose- 
bire de Bernard Raymond Fabre-Palaprat. Limbajul „cartei“ lui 
Ledru care data din anul 1324 era limba franceză a secolului al 
XVIII-lea, nicidecum limba franceză medievală. Ledru dovedi şi că 
nu era deloc la curent cu evenimentele curente de vreme ce a tre- 
cut ca Mari Maestri ai unui Ordin din ce în ce mai iacobin pe câti- 
va prinți Bourboni, care se ştie că fuseseră victime şi duşmani ai 
revoluţiei iacobine. 

Talleyrand spunea de Bourboni: „Ei nu îşi aminteau nimic, 
dar nici nu uitau nimic“, lucru foarte adevărat, căci ei îşi amintiră 
numele şi titlurile lor elaborate atunci când Ledru le distorsionase. 
Distratul falsificator deformase titlurile complicate ale Bourbonilor 
când adăugă sigiliile lor pe carta mistificată. 

Dar Ledru se dovedi un falsificator suficient de bun ca să atragă 
câteva personaje influente, în pofida micii dispute avute din pricina 
titlurilor Bourbonilor, încolonându-i în noile loji ale Ordinului 
Cavalerii Crucii, în onoarea talismanului crucii roşii brodate pe 
mantia albă a cavalerilor medievali. Spre deosebire de misterioşii 
paranoici germani, francezii îşi ţineau ceremoniile în public. Nu se 
ascundeau şi graţie faptului că Napoleon încuraja nuanţa antimo- 
narhică a noii organizaţii (în ciuda faptului că din aceasta făceau 
parte mulţi membri ai vechiului regim care îl considerau pe împărat 
uzurpator). În 1808, pentru comemorarea execuţiei lui Jacques de 
Molay, noii Templieri francezi tinurà un recviem martirului Mare 
Maestru la Biserica Sf. Pavel din Paris. Locul era încărcat de o rezo- 

nantà specială pentru fratia nou-născută pentru că slujba se tinea 
lângă închisoarea unde Molay fusese întemnițat înainte de moarte. 
Participanţii aveau costume sofisticate pe care Templierii medievali 
nu le-ar fi putut recunoaşte. Complexitatea costumatiei, la fel de 
falsă ca şi „carta“ neotemplieriştilor, reflecta noua eră a Romantis- 
mului care răzbătea din bătrânicioasa Epocă a Ratiunii, idolatrizând 
tot ce era gotic, inclusiv pe Templieri, care trăiseră în timpurile în- 
floritoare ale acestui stil arhitectonic. 

Noul Mare Maestru, fostul popă Fabre-Palaprat, a condus ser- 
viciul religios în compania unui preot autentic, Abatele Pierre 
Romains Clouet, de la catedrala Notre Dame, preotul canonic al 
noii organizaţii. Napoleon dădu aprobarea guvernamentală oficia- 
lă, spre deosebire de guvernul bavarez care îi persecutase pe neo- 
templierişti, oferindu-le un detaşament de soldaţi ca să-i 
însoţească pe parcursul procesiunii. Ledru fusese foarte ocupat. 
Nu numai că falsificase o cartă extrem de elaborată care dăduse 
născare unui ordin cu totul nou, dar împreună cu confederaţii lui 
mai reuşi să plăsmuiască şi nişte relicve de o provenienţă la fel de 
dubioasă cum ar fi sabia şi chiar moaştele lui de Molay sau coiful 
delfinului?? D'Auvergne care, pretindeau ei, fusese ars pe acelaşi 
rug cu martirul medieval. 

Dacă muribundul Ordin templierist german reuşise să inspire 
producţii teatrale, mişcarea burgheză templieristă din Franţa lui 
Napoleon a dat naştere unei iniţiative literare şi mai entuziaste. Un 
umanist respectat, dar mediocru dramaturg, François Raynouard, 
scrise piesa în versuri Templierii, pusă în scenă la Theâtre Frangais 
în 1805, capitalizând fascinația faţă de medievalism în general şi 
Templieri în special. Melodrama a avut un succes uriaş în rândurile 
populaţiei pariziene, dar nu plăcu unui iubitor al teatrului extrem 
de important care scrise o cronică la adresa piesei, împărtăşită doar 
şefului poliţiei sale secrete. Lui Napoleon îi displăcuse piesa şi se 
simţi obligat să scrie despre aceasta într-o scrisoare trimisă lui 

Fouché. Importanţa piesei şi tema sa sunt subliniate de faptul că 
împăratul îşi luase o pauză de la luptele din Pultusk în Polonia ca 
să-şi scrie părerile despre aceasta. 

Raynouard îl prezenta pe Molay ca martir al Templierilor. 
Napoleon avea obiecţii şi prefera ca persecutorul său, Filip cel 
Frumos, să fie în rolul eroului. Napoleon nu era de acord cu tema 
piesei, că de Molay era nevinovat şi ura criticile la adresa lacomu- 
lui rege al Franţei. Obiectiile lui Napoleon păreau ciudate de 
vreme ce Templierii erau eroi iacobini, iar Napoleon era moşteni- 
torul tronului după revoluţia iacobină. Dar din 1805, fostul revo- 
lutionar era acum un împărat parvenit şi se dăduse de partea 
monarhilor, ignorând faptul că Filip era strämosul acelora pe care 
el însuşi îi înlăturase de la putere pentru a putea deveni Împăratul 
Franţei. Obiectiile lui nu erau de natură arivistă, ci filosofică şi 
chiar estetică. Fiind el însuşi un poet amator şi scriitor de drama- 
turgie, credea că tragedia politică nu era cauzată de asasinate, ci 
de o serie ineluctabilă de evenimente care creau dezastre asupra 
cărora scriitorii nu aveau niciun fel de control. Un psiholog modern 
ar înţelege partea profitabilă a schimbării poziţiei lui Napoleon în 
această teorie, căci astfel împăratul părea să sugereze că succesul 
în bătălii şi diplomaţie era, de asemenea, consecinţa unui destin 
ireversibil şi imposibil de evitat. 

Într-o notă pur estetică, împăratul responsabil de moartea 
unui milion de francezi în decursul atâtor războaie, găsea că re- 
prezentarea pe scenă a arderii pe rug şi a torturii lui de Molay era 
ceva dezgustător de privit. 

Mostenirea Templierilor continua să-l fascineze pe Napoleon 
în ciuda altor preocupări mai îngrijorătoare. Ajutat de suveranul 
pontif, Napoleon şi-a însuşit arhivele papalității şi le-a transportat 
la Paris, împreună cu scrisorile celor trei copii de la Fatima, care 
sunt depozitate astăzi la Vatican. Legenda spune că papa deţinea 
informaţii vitale despre Templieri, secretul puterii lor şi locul în 
care erau ascunse comorile acestora. Napoleon spera să descope- 

re secretele Ordinului exterminat printre documentele prăfuite ale 
Vaticanului. 

Deşi Napoleon nu putea suporta piesa lui Raynouard, respec- 
ta educaţia aleasă a scriitorului care a fost unul dintre puţinii oa- 
meni de cultură cărora li s-a permis să frunzărească numeroasele 
file prădate de la Vatican şi aduse la Paris, alături de papa Pius al 
VII-lea, în 1810. Raynouard a dovedit că se ocupa minuţios de 
această sarcină şi a publicat informaţii necunoscute până atunci 
cu privire la Templieri, dar nimic din ce dorea pretentiosul Napo- 
leon sau fabuliştii care sperau să li se adeverească zvonurile cu 
privire la acest subiect. Noile documente ale procesului cavaleri- 
lor în faţa inchizitorilor papei au fost de natură să-i exonereze de 
vină pe Templieri, căci nu s-a văzut nicio dovadă în privinţa sata- 
nismului lor sau a faptului că se închinau la diverşi idoli diavo- 
leşti. Dar umanistul nu a fost capabil să satisfacă sau să dezică 
legendele populare care îi descriau pe Templieri sau pe mosteni- 
torii lor masoni ca pe nişte balauri de basm. 

Dar, la fel de mult, pe cât îl dezamăgi ca artist sau ca sursă de 
noi teorii conspirationiste pe împărat, pe atât îl impresionă 
printr-o raţională, istorică prezentare a acestui Ordin demult apus. 
Alţi aşa-zişi cărturari au preferat să perpetueze sau chiar să înflo- 
rească vechile mituri care denigrau Ordinul şi pe moştenitorii lui 
spirituali. 

Idolul Baphomet continua să fie obsesia creatorilor de legen- 
de despre Templieri. În 1818, orientalistul austriac, Joseph von 
Hammer-Purgstall, publică un lung eseu în limba latină, Mysterium 
Baphometis Revelatum, într-un jurnal academic, în care se cita 
afirmaţia lui Nicolai că Templierii erau gnostici şi îi acuza pe ca- 
valeri că-l idolatrizau pe zeul păgân Baphomet. Mai degrabă po- 
lemist si propagandist plătit, decât  orientalist, von 
Hammer-Purgstall ignoră transcrierile procesului publicate de 
Raynouard şi scrise că Templierii fuseseră „condamnaţi de proprii- 
le monumente de vinovăţie şi apostazie, idolatrie şi impuritate, 
precum şi pentru erezia de a fi gnostici“. Într-o carte publicată un 

an mai târziu, a făcut o afirmaţie ridicolă, spunând că Templierii 
se aflau în aceeaşi ligă cu rivalii credinţei creştine, hashshashin-ii, 
legând incarnarea sectei ismaelitilor (care mai există şi în zilele 
noastre condusă de imam) de francmasonerie. Acuzatia de asasini 
plătiţi mai adăugă o pagină la mitologia masonică. Nu era nicio 
coincidenţă că Hammer-Purgstall locuia la Viena şi plătit de reac- 
tionarul Metternich care simtise aproape izul iacobinismului si 
găsea templierismul masonic suficient de periculos încât să anga- 
jeze oameni de cultură, precum Hammer-Purgstall, ca să comită 
„asasinate“ de natură culturală. 

Vienezul câştigă un onorariu bun adăugând şi alte elemente 
eretice la acuzaţiile împotriva Templierilor, pretinzând că mem- 
brii medievali se ghidau după învätämintele grupului eretic creştin 
al Ofiţilor. În loc să scuipe pe crucifix, aşa cum fuseseră acuzaţi 
Templierii, ereticii ofiti blestemau numele lui lisus. Aceşti eretici 
se lepădaseră de Hristos şi negau că ar fi Mântuitorul omenirii, 
lucru de care von Hammer-Purgstall îi acuză de altfel şi pe mem- 
brii Ordinului medieval, cât şi pe moştenitorii săi spirituali din 
secolul al XIX-lea. 

Nu exista nicio sursă scrisă care să confirme că grupul ofitilor 
se angajase în practici sexuale, astfel că omul de cultură „a găsit“ 
sau a confecţionat vase pretinzând că datau din epoca clasică, înfă- 
tisand membri ai grupului ofitilor în activităţi sexuale care semănau 
izbitor de mult cu cele atribuite ritualurilor initiatice templiere. În 
ciuda unei perioade de aproape un mileniu care îi separa, între cele 
două grupuri, iată, existau legături dovedite de elemente arheologi- 
ce contrafăcute. Omul lui Metternich era extrem de educat. Pentru 
prima oară Templierii au fost acuzaţi şi de idolatrizarea falusului, 
ceva ce pe Filip sau papa Clement i-a stânjenit suficient ca să nu 
plăsmuiască şi să nu aducă în faţa tribunalului, chiar dacă interoga- 
toriile nu erau deschise publicului avid să audă picanterii atât de 
neobişnuite. 

O jumătate de secol mai târziu, un respectabil cercetător al is- 
toriei antice, Thomas Wright, a fost atins de aberatiile falice ale lui 

von Hammer-Purgstall şi în eseul său Un discurs despre venerarea 
lui Priap şi legătura lui cu teologia mistică a anticilor, el descrie 
ritualurile care implicau idolatria faţă de falus ca pe o formă de 
protest social împotriva clasei dominante şi conducătoare. Istori- 
cul avea dreptate în privinţa semnificației acestui ritual al plebei- 
lor bazându-se şi pe scrierile altui istoric onorabil, Michelet, dar 
Wright adăugă faptul că şi societăţi secrete aristocratice participau 
la această formă de protest (împotriva cui? a lor înşile?) şi îi cită pe 
Templieri ca edificator exemplu al acestui tip de societate care 
venera simbolul penisului. 

În timp ce predecesorii săi erau mulţumiţi să-şi dovedească 
verbal teoriile falsurilor, von Hammer-Purgstall descoperise „dovezi 
concrete“ sub forma unor monede, medalii sau rămăşiţe, cioburi 
ale unor artefacte din epoca clasică — adică atunci când erezia era 
înfloritoare — până la apogeul perioadei templierilor o mie de ani 
mai târziu. Umanistul confectionä două sicrie templiere care, spu- 
nea el, ar fi fost dezgropate într-un sit arheologic, iar aceste artefac- 
te medievale erau decorate cu basoreliefuri care înfăţişau orgii 
gnostice din secolul al II-lea d.Hr. Imaginile de pe sicrie erau suspect 
de asemănătoare cu ilustrațiile exemplificatoare care fuseseră pu- 
blicate cu câţiva ani în urmă în tratatul lui von Hammer-Purgstall 
despre veneratia Templierilor faţă de idolul Baphomet. Se mai spe- 
cula că bogatul duce de Blacas, un ministru reactionar din regimul 
post-napoleonian al lui Ludovic al XVIII-lea, ar fi plătit să intre în 
posesia acestor artefacte false fabricate în ateliere ocultiste care în- 
floriseră în Europa epocii romantice, datorită pasiunii pentru misti- 
cism şi superstiție. Sicriele trebuie să fi fost un premiu pentru 
ducele antiiacobin şi excelentă muniţie pentru războiul împotriva 
iacobinilor pätati: francmasonii. 

Contribuţia cea mai importantă a lui von Hammer-Purgstall a 
fost prima (dar cu siguranţă nu ultima) legătură a Templierilor cu 
Sfântul Graal, lucru care a mai creat o legendă care susţinea că 
lojile masonice încă se mai aflau în posesia cupei Mântuitorului 
de la Cina cea de Taină. Sursa de informaţii a umanistului era un 

poet medieval, şi nu un istoric, Wolfram von Eschenbach, al cărui 
poem epic Parsifal, pe lângă că l-a inspirat pe Wagner, a mai creat 
şi legenda potrivit căreia Cavalerii Mesei Rotunde, inclusiv regele 
Arthur însuşi, erau cu toţii Templieri. Ca să menţină tenta antitem- 
plieră, această asociere îl obliga să înnegureze reputaţia lui Came- 
lot, lucru pe care von Hammer îl înfăptui citând o altă lucrare 
epică despre Masa Rotundă, cea a lui Sir Thomas Malory În căuta- 
rea Sfântului Graal în care autorul scria „înaltul ordin şi hotarul pe 
care atât de mult l-a râvnit“, frază în care germanul mistifică înte- 
lesul cuvintelor din engleza veche, pretinzând că ,mete“ era de 
fapt o variantă distorsionată a cuvântului grecesc „meta“, care în- 
seamnă spirit, iar von Hammer găsea că aceasta era o referire la 
idolul Templierilor, Baphomet. 

O altă referire la acel „meta“ există şi în poemul Parsifal, a lui 
Eschenbach, iar asta confirma bănuielile umanistului german. Ca- 
valerii regelui Arthur, mai decise el pe deasupra, la fel ca şi tagma 
Templierilor erau eretici gnostici, iar Graalul era folosit în ritualu- 
rile gnostice. Deşi fanteziile  năucitoare ale lui von 
Hammer-Purgstall fuseseră publicate într-o limbă moartă, într-o 
publicaţie academică orientalistă obscură din Viena, într-un fel 
sau altul asocierea Templierilor cu Sfântul Graal a ajuns extrem de 
cunoscută şi a rămas unul dintre cele mai populare mituri create 
în jurul Ordinului. Documentaţia extrem de dubioasă a umanistu- 
lui german a influenţat totuşi figuri marcante precum Goethe, 
Schopenhauer, Nietzsche şi chiar Marx, pentru care vocile ce evi- 
dentiau corupţia Bisericii creştine încă din primele zile ale cresti- 
nătăţii erau irezistibile, iar Northrop Frey şi Levi-Straus au 
considerat valoroasă concepţia lui von Hammer-Purgstall conform 
căreia noţiunile sociale şi spirituale moderne au fundament mitic. 

În timp ce umanistii dezbăteau originile şi vinovăția Templie- 
rilor în eseuri scrise în latina devenită limbă obscură, manifestarea 
populară, de prost-gust a templierismului din secolul al XIX-lea 

prospera din acelaşi motiv pentru care şi teatrul a continuat să re- 
ziste până astăzi. Bernard Raymond Fabre-Palaprat, Marele Maes- 
tru al diviziei templieriste cunoscute sub numele de Cavalerii 
Crucii, a creat o constituţie elaborată pentru propria sa sectă care 
avea aspirații globale şi planuri de extindere a lojilor în Japonia, 
Rusia şi chiar Congo! Fabre-Palaprat avea o mentalitate de iezuit, 
iezuiţii dând dovadă de supunere oarbă faţă de liderul lor, astfel 
că, după ce numi patru locotenenti generali şi grand-victors, ii 
excomunică atunci când aceştia nu i-au mai plăcut, incluzând 
printre ei un membru marcant, ducele de Choiseul. Această fază a 
templierismului seamănă cu un Vatican în mic, completat de lide- 
rul lor, Anti-papa. După o exagerare a numărului de excomuni- 
cări, un Mare Maestru rival, contele Lepeletier d'Aunay, a devenit 
liderul unei ramuri schismatice, desprinse de Cavalerii Crucii în 
1814. 

Spre deosebire de ramura lui von Hund formată în urmă cu o 
sută de ani, care atrăsese un mare număr de aristocrați, grupul 
pretentios al lui Fabre-Palaprat nu conţinea prea multi oameni de 
viţă nobilă, ci doar câţiva care fuseseră favoriţi în vechiul regim. 
Cavalerii au reuşit să atragă însă două figuri proeminente din An- 
glia, amiralul William Sidney Smith şi ducele de Sussex, care au 
implicat comica ramură franceză a Ordinului într-o politică se- 
rioasă atunci cand încercară în timpul războiului napoleonic să îi 
elibereze pe francezii masoni care căzuseră prizonieri în mâinile 
britanicilor. După război, Smith se simţi liber să revigoreze muce- 
găita organizaţie franceză, transformând-o în centrul unei organi- 
zatii internationale încercând să reînvie glorioasele zile ale 
Palestinei latine. Spre deosebire de Marele Maestru — polemicul şi 
ostentativul Fabre-Palaprat, — Smith avea planuri practice pe lângă 
idealism. Amiralul spera să smulgă insula Malta de sub controlul 
muribunzilor Cavaleri Ospitalieri englezi şi să o folosească pentru 
a revitaliza Ordinul Templier. 

Astfel că, în loc să-şi piardă timpul negând presupusele obàr- 
sii eretice sau îmbrăcând noii recruți ai Ordinului în costume me- 

dievale stànjenitor de caraghioase cum făcuseră predecesorii săi, 
amiralul plănuia să folosească Malta ca punct de lansare pentru 
lupta împotriva inamicului, Islamul, care în acea epocă era repre- 
zentat de piraţii barbari. Smith a propus nici mai mult, nici mai 
puţin decât o nouă cruciadă, fenomen care căzuse în desuetudine 
cu sute de ani înainte şi multe tentative anemice de a „resuscita“ 
acest ideal eşuaseră. Aceşti noi călugări trebuiau să se mai con- 
frunte încă o dată cu un vechi duşman. Smith luptase în fruntea 
celor care doreau abolirea monarhiei în Anglia şi vedea în Cavale- 
rii Crucii pionii cei mai importanţi în lupta împotriva comerţului 
cu sclavi, lucru care era un concept nou la acea vreme. La un ni- 
vel mai puţin idealist însă, pe lângă deposedarea Cavalerilor Sfân- 
tului loan din5767 insula Malta, Smith mai spera şi să găsească o 
parte din bogăţiile pe care Ospitalierii le moşteniseră după exter- 
minarea membrilor Ordinului Templier. Se discuta chiar de unirea 
noilor Templieri cu vechii Ospitalieri, dacă aceştia din urmă ar fi 
putut fi convinşi să intre în organizaţia francmasoneriei. 

În ciuda noului statut de unică superputere în Europa după 
bătălia de la Waterloo, Imperiul Britanic se găsea într-o stare de 
criză asemănătoare celei ce a urmat implicării Statelor Unite în 
conflictul din Coreea de după al Doilea Război Mondial. 

Malta era prea strategic plasată în spaţiul de control al Me- 
diteranei ca să fie folosită în atingerea unor idealuri precum nos- 
talgicul romantism cavaleresc al amiralului sau pentru mult prea 
moderna preocupare de a aboli sclavia. 

În timp ce Smith încerca să găsească un rol modern, relevant 
unui Ordin care existase în urmă cu sute de ani, excentricul Mare 
Maestru trăgea într-o direcţie diametral opusă, adică spre argu- 
mentele ezoterice despre erezie şi ritualuri mistice. Fabre-Palaprat 
îşi baza noua filosofie pe un manuscris antic grec, Levitikon, de 
care-l găsise întâmplător într-un anticariat. Manuscrisul Levitikon 
nu era datat şi se credea a fi o revizionistă Evanghelie după loan, 
dar conţinutul său era atât de eretic, încât cu siguranţă i-ar fi făcut 
să roşească până si pe predecesorii Templierilor, gnostici sau ofiti. 

Însă noul Mare Maestru templierist nu era atât de mofturos şi se 
aruncă cu patimă asupra lecturii Levitikon-ului care deveni repede 
cartea de căpătâi a Cavalerilor Crucii. Noua Biblie templieră nega 
nu doar miracolele făcute de Hristos, ci şi Învierea însăşi! În 
schimb, lisus cel descris de această evanghelie studiase misterele 
egiptene, iar Dumnezeu era intelectul imaterial. Înţelepciunea 
divină fusese transmisă de lisus autorului Evangheliei după loan, 
apoi Patriarhului Ierusalimului, şi se transmisese apoi primului 
Mare Maestru al Templierilor, Hugues de Payns, atunci când a 
ajuns în Ţara Sfântă în 1118. Marii Maeştri care au urmat au con- 
tinuat această tradiţie chiar şi după desfiinţarea Ordinului, dar 
Fabre-Palaprat nu putuse explica modul în care se realizase acest 
mister, având în vedere că ultimul Mare Maestru murise înainte să 
transmită ceva vreunui succesor apărut la secole distanţă. Toţi 
membrii inclusiv laicii aveau puterea de a ierta păcatele şi puteau 
să o împărtăşească noilor recruți ai organizaţiei. 

În 1828, Fabre-Palaprat îşi sistematiză, dacă acesta este cuvân- 
tul potrivit, filosofia în jurul noţiunilor „Marii Binecuvântări“, „Sfin- 
tei Biserici a lui Hristos” şi „Bisericii Creştinilor Primitivi“. Noul 
Ordin fu denumit Templierismul loanit deoarece era întemeiat pe 
Evanghelia după loan şi era propovăduitorul unei religii seculare. 
Fabre-Palaprat însă şi-a ales prost momentul pentru că monarhul 
Bourbon reactionar se încrunta la orice semăna a Biserică Naţională 
a Revoluţiei Franceze sau la orice era în afara catolicismului contro- 
lat de vechea Romă. Aşadar n-a fost o simplă coincidenţă faptul că 
Fabre-Palaprat a amânat publicarea noii biblii a ordinului, Levitikon, 
sau Expose des Principes Fondamentaux de la Doctrine des 
Chretiens Catholique Primitifs (Expunerea Principiilor Fundamenta- 
le ale Creştinilor Catolici Primitivi), până în 1831, adică la un an 
după ce regimul liberal orleanist a venit la putere. 

Fabre-Palaprat a decis că noua lui organizaţie, în ciuda nuan- 
tei laice pe care o dovedea, avea nevoie de un fel de papă şi l-a 
ales pe Ferdinand Chatel, un preot radical, fondatorul Bisericii 
Catolice Franceze, care, deşi era franceză, era orice altceva, dar 

nu catolică! Amestecul de protestantism şi galicanism al lui Chatel 
respingea din principiu orice autoritate papală, dezaprobând sluj- 
ba în latină, anticipând naşterea celui de-al doilea conciliu ecu- 
menic de la Vatican cu mai mult de un secol, ţinând liturghia în 
limba poporului. Chatel respingea şi celibatul preoţesc sau secre- 
tul confesiunii şi milita pentru alegerea episcopilor după modelul 
presbiterian, adică de către membrii Bisericii şi nu prin decizia 
papei. Clericul descoperi că principiile Levitikon-ului se pliau 
foarte bine pe interesele lui şi îi ceru binevoitorului Fabre-Palaprat 
să îl numească „arhiepiscop al Galilor“, adică liderul religios al 
Bisericii Primitive, o altă titulatură a templierismului lui 
Fabre-Palaprat. 

Din anumite motive, bisericile lui Chatel şi Fabre-Palaprat 
aveau sedii separate, dar învecinate. Chatel îşi deschise „afacerea“ 
în Montmartre perpetuând dragostea Templierilor pentru orna- 
mentul bogat, ornamentând Biserica cu draperii negre împrumutate 
de la un antreprenor de pompe funebre, un bust al tolerantului 
rege Ludovic Filip, un steag tricolor care sublinia galicanismul Bi- 
sericii sale şi un afiş cu numele a trei oameni pe care Chatel îi 
considera cei mai influenţi din istoria omenirii: Confucius, 
Parmentier — cel care a adus cartoful în Franţa — şi Lafitte — un 
bancher obscur, susţinător al lui Ludovic Filip. 

În apropiere, într-o fostă cramă, Fabre-Palaprat îşi localizä bi- 
serica în cartierul parizian Curtea Miracolelor de lângă Poarta Sf. 
Denis. 

Ca si templieristii germani ai secolului precedent, 
Fabre-Palaprat intui cum să atragă noi membri apelând la snobism 
şi obsesiile parvenitismului care infestaseră ilegitima monarhie a 
familiei de Orleans care îşi detronase rudele de sânge, familia de 
Bourbon. 

Marele Maestru adora să plăsmuiască titluri încă şi mai pom- 
poase: redecorata cramă primi numele de Curtea Apostolică a 
Templului şi de atunci toate documentele organizaţiei trebuiră să 
poarte acest titlu impresionant pe plic. Organizaţia începu să raco- 

leze membri de la cel mai înalt nivel, din guvern, ajungând chiar 
şi în anturajul regelui. 

În 1831, Jean-Marie Ragon, un oficial al unui cabinet ministe- 
rial şi membru al Templului loanit, îşi schimbă numele în 
Jean-Marie de Venise şi primi titlul de Vicar Primatial al Bisericii 
Catolice Franceze. Un publicist de renume, Guyot, edită „broşu- 
ra“ Ordinului, adică „Manualul Cavalerilor Ordinului Templului“. 
Titluri pe care monarhia însăşi se codise să le acorde erau oferite 
cu generozitate de către Fabre-Palaprat şi al său „papă“, Chatel. 

Ca într-un microcosmos al bătăliilor cezaropapismului vechi 
de secole, Marele Maestru şi vicarul său au început să-şi dispute 
autoritatea, iar Chatel fu excomunicat din Ordin. Separarea fu atât 
de veninoasă încât Fabre-Palaprat îi aduse lui Chatel acuzaţii de 
erezie, iar la proces, vicarul, care refuză să participe, fu reprezen- 
tat de o păpuşă de cârpă. Sfada pe dogme continuă la nivelul cla- 
selor sociale poate din pricină că adevărații aristocrați din Ordin 
respingeau titlurile de fanfaronadă ale membrilor burghezi. Duce- 
le de Choiseul grăbise sciziunea Ordinului, bazându-se pe simpa- 
tia sa faţă de vechiul ideal cavaleresc al neotemplieriştilor, în opo- 
zitie cu mistificarea Evangheliei după loan confecţionată de 
Fabre-Palaprat, iar ducele trecu la conducerea unei noi generaţii 
de emigranti din sânul congregatiei. 

Fabre-Palaprat reuşi să conserve luciul aristocratic al bisericii 
sale convingându-l pe venerabilul amiral Sir William Sydney 
Smith să facă parte din grupul său în pofida preferintei acestuia de 
a da o interpretare cavalerească moştenirii Templului, fiind prin 
aceasta, poate, mai aproape de camaradul său aristocrat, ducele 
de Choiseul. 

Separationistul Fabre-Palaprat moare în 1838, iar Smith, ales 
Mare Maestru reuneşte ordinul ioanit cu ramura separationistà a 
Ducelui de Choiseul. Reuniunea nu reuşi să readucă la viaţă or- 
ganizatia care avu de suferit de pe urma unor preocupări religioa- 
se obscure, iar Ordinul se autodizolvă la începuturile anilor 1840. 

Numărul membrilor templierişti se diminua tot mai mult, ga- 
ta-gata să dispară cu totul, însă Templierii supravietuiau în imagi- 
natia unor figuri literare proeminente din secolul al XIX-lea. Dacă 
scriitorii germani din secolul al XVIII-lea fuseseră nişte dramaturgi 
de mică importanţă, un veac mai târziu, doi dintre cei mai mari 
literati ai vremii au găsit în Templieri o sursă de inspiraţie pentru 
multe opere. 

Balzac, acest Dickens al francezilor şi apropiat, dacă nu chiar 
membru al francmasoneriei, în romanul său Studii Filosofice de- 
spre Caterina de Medici, din 1836, a creionat o versiune fictivă a 
lui Fabre-Palaprat. Personajul balzacian realizează ceva ce opor- 
tunistul Mare Maestru nu ar fi sperat niciodată, adică o audienţă la 
regele Carol al X-lea şi metresa lui în timpul căreia îi povesteşte 
nobilului său ascultător despre misterele Ordinului pe care îl mos- 
tenise de la părinţii medievali ai organizaţiei. Personajul Marelui 
Maestru din roman, Lorenzo Ruggieri dovedeşte o elocventà mult 
superioară celei a încuiatului Fabre-Palaprat şi mai evidenţiază şi 
cunoştinţele amănunțite ale autorului asupra trecutului istoric al 
Templierilor, precum şi asupra versiunilor lor contemporane. Cu o 
oarecare impertinentà, Ruggieri îi spune regelui că, deşi predece- 
sorul său, Filip cel Frumos i-a ars pe rug pe Templieri, el nu a reu- 
sit să distrugă misterioasele lor invataminte care fuseseră transmise 
de-a lungul veacurilor. Romanul are o tentă mesianică pentru că 
eroul romanului lui Balzac prezice construcţia unui nou Templu şi 
că Ordinul va renaşte glorios din cenuşă. Opera scriitorului este 
însă un roman comic, căci, după audiența la Carol, Ruggieri măr- 
turiseşte unui camarad Templier că tocmai reuşise să-i joace cea 
mai mare farsă regelui credul. Dar în Louis Lambert — un roman al 
istoriei Templierilor din perspectiva lui Balzac — Ordinul este zu- 
grăvit în ton eroic. 

Notoriu medievalist al secolului, Sir Walter Scott nu a putut 
ocoli legenda Ordinului, de vreme ce atâtea romane îşi plasau 
acţiunea în acea epocă, dar Templierii săi sunt siniştri, nu comici 
şi nici eroici ca personajele zugrăvite de Balzac. În Ivanhoe, mare- 

le Maestru este un bigot disperat să demonstreze că Ordinul său 
nu este pătat de păcatul ereziei şi aruncă asupra eroinei evreice 
această învinuire. Doi alţi Templieri din roman nu îşi onorează 
jurămintele monastice, iar un altul este un personaj amoral, la li- 
mita ateismului. Marele Maestru şi camarazii săi călugări se evi- 
dentiazä încă şi mai sinistru în romanul lui Scott Talismanul, 
liderul lor fiind descris ca: 

„[...] aflat la cârma acelui grup neobişnuit, pentru care Ordinul 
era totul şi omul era nimic — căutând să-şi întindă puterea chiar cu 
preţul primejduirii religiei pe care frätia jurase să o ocrotească —, 
acuzat de vrăjitorie şi erezie, deşi, prin natura lor, aceşti preoţi creş- 
tini (bänuiti de legături secrete cu sultanul, cu toate că prin jură- 
mânt se dedicaseră apărării sau recuperării Templului Sfânt), cât şi 
întregul ordin şi comandantul lor, Marele Maestru, erau nişte miste- 
re la tălmăcirea cărora cei mai multi dintre oameni se cutremurau“. 

Spre deosebire de criticii zgomotosi ai secolului al XVIII-lea, 
Scott opera din necesitate literară, el avea nevoie de ticălosul 
personaj care să-şi răsucească mustata, doar pentru a da picanterie 
romanului, nu din nevoia de a convinge despre un fapt istoric. 
Dar asta nu îl opri pe cel mai aspru critic al Templierilor, von 
Hammer-Purgstall să citeze din Ivanhoe în cartea sa Dezvăluirea 
misterului lui Baphomet — ca şi când era o sursă istorică de impor- 
tantà primordială şi nu un roman al secolului al XIX-lea. 

Scriitorul şi poetul, Gerard de Nerval, în Călătorie în Orient 
(1851), care este o generoasă fantezie asupra sejurului autorului în 
Orient, îi prezintă pe Templieri ca pe sinteza Islamului şi creştină- 
tàtii, iar hibridul acestor două religii dăinuise până în veacul scrii- 
torului întrupati în druzii creştini arabi din Siria“, pe care îi 
descrie ca „francmasoni ai Orientului“. Societatea druzilor era una 
secretă, iar membrii săi, susţine Nerval, se recunoşteau între ei 
arătându-şi o figurină a idolului Baphomet. Spre deosebire de şar- 


Y Druzii sunt membrii unei secte care s-au separat de Islam în urmă cu aproape un mile- 
niu, majoritatea lor fiind localizati în Liban şi Siria sau în munţii Haifa din Israel. Unii ser- 
vesc astăzi interese militare la graniţele Israelului (n.t.). 

latanul personaj balzacian sau Marele Maestru guignol** din ro- 
manul /vanhoe, Templierii lui Nerval reprezentau o sănătoasă al- 
ternativă la corupţia papei şi monarhiei, amănunt care spre 
deosebire de poveştile fantasmagorice cu druzi este mult mai 
aproape de adevărul istoric. Nerval exagerează adevărul însă 
atunci când interpretează anticlericalismul Templierilor drept 
protoradicalism şi inspirator al revoluțiilor care au cuprins Europa 
în 1848, cu trei ani înainte ca el să fi scris jurnalul său de călăto- 
rie. 

În pofida interpretării diverse şi contradictorii a istoriei Tem- 
plierilor, Balzac, Scott şi Nerval prezintă o nouă şi importantă per- 
spectivă asupra Ordinului medieval, deplasând dezbaterea 
trecutului şi prezentului său de la inaccesibila şi pseudo-stiintifica 
teorie despre superiori necunoscuţi sau mistere gnostice, popula- 
rizând templierismul sau francmasoneria prin ficţiune sau jurnale 
de călătorie. 

Istoricii au refuzat să lase publicul să judece şi au continuat să 
teasä teorii fanteziste şi deloc ştiinţifice despre necuviintele Tem- 
plierilor. Istoricul francez Jules Michelet a fost la fel de violent ca 
şi von Hammer-Purgstall în expunerea sa asupra Ordinului şi la fel 
de „neistoric“. Cu toate că Michelet editase transcrierea procese- 
lor Templierilor, lucru care în mod firesc ar fi trebuit să îl facă fa- 
vorabil cauzei acestora de vreme ce dovezile judecății fuseseră 
smulse doar cu ajutorul torturii, iar verdictul avea duhoarea unei 
crime judiciare, Michelet credea că acuzaţiile de sodomie erau 
totuşi indreptatite. El mai găsi că era de neiertat faptul că ei res- 
pinseseră formarea unei ramuri auxiliare de călugărițe Templiere 
(de vreme ce Michelet era un proto-feminist şi admirator al lui 
Ibsen si al lui Shaw), deşi această interdicţie părea a fi mai degra- 
bă un antidot împotriva concubinajului care era endemic în ordi- 
nele călugăreşti medievale. 


38 Guignol este o păpuşă creată de Laurent Mourguet, un dentist amator. Din pricina oa- 
menilor care îl asociau cu durerea şi cu ţipetele pacienţilor săi, el şi-a creat un înlocuitor, 
păpuşa de lemn Guignol, care spunea poveşti comice oamenilor. În urma acestei deprin- 
deri, Mourguet devine păpuşar, iar marioneta sa — un renumit personaj comic (n.t.). 

Unii apărători ai Templierilor găseau că monotonele asemă- 
nări din confesiunile călugărilor sugerau constrângerea, dar 
Michelet credea că sunt autentice din pricina neînsemnatelor dife- 
rente dintre confesiuni. El a sugerat că aşa-zisa scuipare a crucifi- 
xului şi expunerea unor părţi intime ale corpului din timpul 
ritualului lor de iniţiere avea origini sacerdotale şi că era de fapt o 
pioasă evocare a lepădării sfântului Petru de lisus după arestarea 
lui în Grădina Ghetimani. Michelet mai era de părere că persecu- 
torii Templierilor au exagerat piosul ritual până ce făcură din el un 
sacrilegiu şi un ritual pornografic care-i oripila şi încânta în acelaşi 
timp pe spectatorii tribunalelor medievale sau ai proceselor reli- 
gioase. Liberalul Michelet mai considera că elitismul Ordinului 
era repugnant. Dar ceea ce era cel mai rău, din punct de vedere 
rationalist, şi nu mistic, era că îi găsea pe Templieri vinovaţi de 
diverse tipuri de idolatrie, nu adoratori ai vreunui cap de pisică, ci 
adoratori ai Ordinului însuşi. Membrii săi, scria Michelet, se con- 
siderau „temple vii“. El categorisea acest egotism ca „satanic“, 
chiar dacă nu în sensul strict al cuvântului, dar credea literalmente 
ceea ce scria în transcrierile proceselor în privinţa practicilor 
profanatoare şi obscene, iar nuanţa pederastă zăcea tocmai în mi- 
soginismul membrilor Ordinului, împotriva căruia Michelet avea 
atâtea obiecţii. 

Verdictul complex al lui Michelet asupra Templierilor, pede- 
raşti, misogini, naivi, egolatri, dar nu adoratorii unui idol sau vrăji- 
tori, a devenit un standard preţios pentru istoricii legitimi ai acelui 
secol. 

(Dând o ultimă lovitură Ordinului, bătrânul, poate chiar seni- 
lul von Hammer-Purgstall, a renunţat în 1854 la tăcerea sa după 
ce citise transcrierile procesului publicate de Michelet susţinând 
că acuzaţiile păreau indreptatite. În transcrierile din proces se 
menţiona veneratia Templierilor faţă de [loan Botezătorul], ceea 
ce îi permise autorului, care era mai degrabă lingvist decât istoric, 
să întărească acuzaţiile de sodomie atunci când afirmă că în trans- 


196 Frank Sanello 


crierile procesului apărea numele „/Janbetif“ (loan Botezătorul), 
care mai era şi denumirea argotică arabă pentru cuvântul anus.) 

Michelet era liberal şi istoric, dar nu şi politician. Politicienii 
care nu erau istorici găseau alte foloase legendelor Templierilor, 
căci ele serveau mai degrabă intereselor lor politice şi nu istoriei. 

În 1832, radicalul italian şi militant timpuriu al mişcării de 
Risorgimento”, Gabrielle Rossetti, care va fi eclipsat de mişcarea 
literară iniţiată de fiul său, Dante Rossetti, publică în siguranţa 
conferită de exilul său la Londra un tratat intitulat Sullo Spirito 
Antipapale che Produsse la Riforma. Tratatul se folosea de moşte- 
nirea Templierilor ca să atace cel mai dezgustător obstacol al miş- 
cării Risorgimento, papalitatea. Fiind polemist, nu istoric, Rossetti 
ignoră inconvenientul care deriva din faptul că Templierii erau 
iezuiţii Evului Mediu, iar carta lor originală avea atât sigiliul papei, 
cât şi consimţământul său pentru organizarea cruciadelor. Rossetti 
inventă o asociere între Templieri şi ereticii catari. Conform acestui 
tratat, ambele grupuri contribuiseră la consolidarea ideologiei care 
condusese la reforma protestantă a Bisericii. Cel putin revolutionarul 
italian avea dreptate în privinţa reformei religioase şi a catarilor, 
dar evaluarea sa făcută Templierilor era prea complexă şi în anti- 
teză cu criticii Ordinului precum Barruel si von 
Hammer-Purgstall. 

În a doua sa carte despre acest subiect, pe care fiii săi au blo- 
cat-o din pricina temerii că fervoarea sa antireligioasă îl va costa 
postul de profesor la o şcoală publică engleză, Rossetti afirma că 
Templierii nu erau doar aliaţi cu catarii, ci chiar făceau parte din 
această sectă eretică. Cu toate că avea o poziţie radicală în politi- 
că, Rossetti era un romantic, care iubea tot ce era gotic, element 
extrem de pregnant în romantism. Astfel, politicianul polemist 
scrise că Templierii erau membrii Mesei Rotunde a regelui Arthur 
lucru care îi plasa pe Templieri înaintea secolului al XII-lea când 


39 „Renaşterea naţională“, secolul al XIX-lea în Italia. Risorgimento descrie perioada din 
istoria Italiei în care statele din peninsula italică se unesc într-unul singur (n.t.). 

Hugues de Payns intrase în fortăreaţa asediată a regelui Baudouin 
din Ierusalim. 

Un politician de la mijlocul secolului al XIX-lea, Eugene 
Aroux, adoptă legătura inventată de Rossetti dintre catari şi Tem- 
plieri şi scrie în Les Mystères de la Chevalerie et l'Amour 
Platonique au Moyen Age că înainte ca inchizitia şi cruciada să îi 
extermine pe catari, aceştia au reuşit să îşi transmită toate secrete- 
le Templierilor care au supravieţuit propriei lor exterminări, 
încarnându-se în organizaţii precum francmasoneria. 

În timp ce Rossetti şi Aroux puteau doar să lanseze speculaţii 
despre relaţia catari-Templieri, un fals celebru din 1877 „demon- 
stra“ adevărul acestei ipoteze. Un mason german, J.F.L.T. 
Merzdorf produsese un manuscris care pretindea că doctrina 
Templierilor data din veacul al XIII-lea. Conţinutul falsului sugera 
că Merzdorf era familiarizat cu scrierile lui Nerval, Aroux si 
Michelet, pentru că intelectualul falsificator incorpora multe din- 
tre teoriile lor în documentul său contrafăcut. Merzdorf era un 
şarlatan, dar şi un minuţios cercetător, lucru care nu se putea spu- 
ne despre cei mai multi dintre inocentii fantezisti ai istoriei Tem- 
plierilor. 

Manuscrisele falsificate păreau o biblie a catarilor, doar că 
aveau rostul de a face lista de credinţe ale Templierilor, printre 
care şi erezia maniheistă potrivit căreia lumea era împărţită între 
două forţe: binele şi răul. Inspirat din transcrierile lui Aroux cu 
privire la procesul Templierilor, textul lui Merzdorf afirma că ce- 
remonia de iniţiere a cavalerilor includea şi sărutul organelor ge- 
nitale, dar falsificatorul tradusese greşit textul lui Aroux, scriind că 
novicele era cel căruia i se sărutau părţile intime şi nicidecum cel 
care le săruta, aşa cum scria în textul original. De la Nerval, 
Merzdorf preluase ideea alianţei Templierilor cu druzii sirieni. 

Venerarea lui Baphomet, care provenea din numeroase texte 
istorice, apărea şi în farsa literară a lui Merzdorf, plus ideea origi- 
nală că versetul de început al Coranului era citit la începutul ce- 
remoniilor initiatice ale cavalerilor Templieri. Dar în acest 

moment al istoriei, Ordinul devenise o atât de vastă enciclopedie 
de erezii şi orori, încât călugărilor războinici le-ar fi trebuit săptă- 
mâni întregi ca să le îndeplinească pe toate la slujba de iniţiere. 

Falsurile lui Merzdorf erau literare, nu liturgice, deşi ele erau 
pline de referiri religioase. Creaţiile fanteziste ale lui Nicolai sau 
Starck fuseseră preluate pentru a plămădi ritualul iniţierii Templie- 
rilor. Merzdorf nu era nici membru al masoneriei şi nicio minte 
religioasă. El voia să producă un best-seller, lucru care s-a si în- 
tâmplat. 

Istoria Templierilor şi miturile care s-au ţesut în jurul acestora 
păreau a fi un test Rorschach care scotea la iveală mai degrabă 
problemele psihice ale celor care studiau Ordinul şi nu pe cele 
ale membrilor acestuia. Aflaţi în centrul atenţiei vreme de secole, 
aceşti versatili călugări puteau inspira radicali sau reactionari, cre- 
dincioşi sau atei. 

Oameni de ştiinţă sau mitologi, aflaţi la capete diferite ale 
spectrului politic, aveau uneori aceleaşi opinii. Radicalii interpre- 
tau pe Templieri ca proto-protestanti şi membri ai „coloanei a 
cincea“ înăuntrul Bisericii Catolice, rol pe care îl confirmau şi 
conservatorii, dar îl blamau, în vreme ce radicalii îl îmbratisarà ca 
pe o ideologie proprie. În 1890, un amalgam oximoronic de con- 
servatori romantici anticlericali sub conducerea scriitorului englez 
Bulwer Lytton formulează o filosofie utopică ce propovăduia sfâr- 
şitul democraţiei, considerată de ei decadentă. Locul democraţiei 
trebuia luat de o oligarhie aristocratică progresistă. Ei foloseau ca 
fundament al mişcării lor doctrina templieristă, inclusiv falsurile 
tesute despre aceasta. 

Învăluit în giulgiul miturilor, nu este deloc surprinzător că 
templierismul a fost preluat şi de un grup mai potrivit, folcloriştii, 
care au mai adăugat o pagină la mitologia care părea suprasatura- 
tă de mutații. 

Oamenii de ştiinţă nu au mers dincolo de epoca creştinismu- 
lui timpuriu ca să identifice obârşiile Templierilor, însă folcloriştii 
găseau că aceştia existau încă din epoci precreştine. Folcloristul 

britanic Alfred Nutt, în Legendele Sfântului Graal (1902), readuce 
în discuţie credinţa anterioară potrivit căreia cavalerii regelui 
Arthur erau Templieri şi insistă că pe deasupra ei erau şi preoţi 
celti care existaseră dinaintea erei creştine. De vreme ce cavalerii 
existaseră înainte ca Cina cea de Taină să fi avut loc, rămânea un 
mister ale cui buze sacre băuseră din mult căutatul pocal de vin 
sau Graal. 

Poziţia lui Nutt fu acceptată şi îmbogăţită de o membră a So- 
cietàtii Folclorice, Jessie L. Weston, care reuşi în cartea Căutarea 
Sfântului Graal să îi înrudească pe precreştinii cavaleri ai Mesei 
Rotunde cu ereticii gnostici ai secolului al IV-lea, ai căror persecu- 
tati supraviețuitori trăiseră îndeajuns de mult ca să transmită învă- 
timintele secrete Templierilor medievali. Indiferent despre ce 
învăţăminte ar fi vorba, doamna Weston nu dori să le dezvăluie, 
pe motiv că ar fi atât de amenințătoare fata de dogmele catolice, 
încât faptul că Templierii intraseră în posesia lor i-a dus la pierire, 
după cum susţin teoriile ei. Dacă această afirmaţie nu are niciun 
fel de credibilitate, nu acelaşi lucru îl putem spune despre origina- 
litatea ei. Timp de veacuri, Templierii fuseseră portretizati ca vic- 
time ale lăcomiei proprii sau ale celei a monarhului francez, în 
funcţie de interpretarea adoptată de istoric. Noua abordare folclo- 
ristă pretindea că cunoaşterea pe care o deţineau, şi nu bogăţia, 
pecetluise soarta Templierilor. 

La sfârşitul secolului al XIX-lea, fascinația exercitată de società- 
tile secrete a atins apogeul, iar folcloriştii pretiosi, de felul doamnei 
Weston cu ale ei aşa-zise taine templiere, i-au avut ca urmaşi pe 
decadentii acelui fin de siècle, care au fost bucuroşi să scormo- 
nească în amänuntime afacerile unui Ordin care de-acum era acu- 
zat de tot felul de lucruri: că urinau pe lisus, sau că adoptaseră 
idealurile Revoluţiei franceze cu secole înaintea evenimentului, că 
erau preoţi celti precrestini, sau satanisti adoratori ai pisicii. 

Un jurnalist german, ocultist şi socialist pentru o perioadă de 
timp necunoscută, Theodor Reuss, fondă un Ordin al Templierilor 
Orientali, pe care îl folosi ca mijloc de atragere a unor membri 

cotizanti. Reuss pretindea că Templierii medievali fuseseră sata- 
nişti, dar nu făcu prea mulţi bani cu noul lui ordin în Germania, 
astfel că în 1906 plecă în Anglia cu un nou titlu, acela de Mare 
Maestru Suveran al Ordinului Templului Orientului. Reuss susti- 
nea că are dovezi că noua sa organizaţie era legată în mod direct 
de Templierii medievali, dar această informaţie cu o puternică 
aromă satanistă era mult prea incendiară ca să fi fost menţionată 
vreodată de Templieri. Tot ce putea Reuss să ofere ca dovadă era o 
istorie a Ordinului expusă verbal, pe care era foarte fericit să o rela- 
teze, în ciuda caracterului său scandalos. Pe lângă satanism, ritualu- 
rile lui Reuss se învârteau în jurul venerării falice şi a contactului 
genital. Reuss puse în practică acuzaţiile false aduse cândva Tem- 
plierilor. 

Şase ani după apariţia lui Reuss în Anglia, o figură şi mai si- 
nistră preluă moştenirea Ordinului. Un magician englez de circ, 
Aleister Crowley, s-a autointitulat: Preasfantul, Preailustrul, 
Preailuminatul şi Preaputernicul Baphomet al X-lea, Rex Summus 
Sanctissimus, străvechi Mare Maestru al Statelor Unite ale Ameri- 
cii, Mare Maestru al Irlandei, lona etc... 

Pe lângă titlurile megalomane, plasa satanismul şi venerarea 
idolilor ca şi credinţe de căpătâi ale organizaţiei sale, de aceea 
Crowley îşi luase numele idolului-pisică Baphomet. 

Potrivit unei cărţi publicate la o jumătate de veac mai târziu, 
Dilema Magică a lui Victor Neuburg, ritualul de sodomie era doar 
un preludiu al ceremoniei de iniţiere, ceva ce nici cei mai veni- 
nosi critici ai Ordinului nu sustinuserà. Una dintre victimele aces- 
tor abuzuri era chiar Victor Neuburg, personajul pomenit în titlul 
cărţii, a cărui „dilemă“ părea mai degrabă înspăimântătoare decât 
magică. 

Cine se aseamănă se adună. Unul dintre discipolii lui 
Crowley, generalul J.F.C. Fuller, a devenit membru al Uniunii Bri- 
tanice a Fasciştilor în anii 1930. 

Dreapta politică franceză adoptă şi ea legenda Templierilor. În 
anii 1880, misticul conservator Alexandre Saint-Yves d'Alveydre 

tesu o nouă legendă care îngemăna teoriile conspirationiste popula- 
re existente la acea vreme. În noua sa mitologie, Templierii erau 
magicieni care posedau puteri oculte pe care le foloseau ca să de- 
vină adevărații (dar tainicii) conducători ai Europei în Evul Mediu — 
o afirmaţie bizară de vreme ce liderul acestor călugări omnipotenti 
a sfârşit ca hrană pentru viermi. La fel ca o sumedenie de alţi plăs- 
muitori pe teme templiere, Saint-Yves d'Alveydre era un parvenit 
prin forţe proprii, pretinzând că însuşi papa îi atribuise titlul nobili- 
ar. El dădu frâu liber imaginaţiei sale plăsmuind un grup de călugări 
puternic şi omniprezent care dominaseră Ierusalimul, Africa şi chiar 
capitala spirituală a inamicilor religioşi: Mecca! Istoria prezentată 
de autor era la fel de tulbure ca şi titlul „acordat“ lui de papă. În 
pofida conservatorismului lor, Templierii medievali mai formaseră, 
în plus, o proto-federatie formată din rege, clerici, nobilime şi oa- 
meni de rând care s-a constituit la timp, pentru a înăbuşi Revoluţia 
Franceză. Saint-Yves d'Alveydre şi-a rezumat toată istoriografia sa 
dezaxată într-o carte intitulată ironic La France vraie (Adevărata 
Frantä) în 1887. Se spune că Charles de Gaulle, un alt conservator 
excentric, era un fan al acestei istoriografii. 

Dacă liderul francezilor liberi“ s-a călăuzit după lucrarea lui 
Saint-Yves d'Alveydre, a fost nevoit să îşi înăbuşe entuziasmul, 
căci se spunea că un grup de masoni denumiți sinarhisti erau 
membri proeminenţi ai regimului colaborationist Vichy. Acest 
vlăstar masonic exista din 1920, iar conducătorii săi, printre care 
se aflau politicieni de marcă, oameni de afaceri şi de ştiinţă, au 
semnat Pactul Revoluționar Sinarhist din 1922, care era un plan al 
preluării puterii printr-un puci executat în stil franțuzesc. Lovitura 
de stat nu a avut loc, iar regimul de la Vichy, sprijinit entuziast de 
ocupanţii germani, a încercat să reprime ramura sinarhistă a maso- 
neriei, în ciuda faptului că un oficial proeminent al regimului de 
la Vichy, Pierre Pucheu, conducea această organizaţie secretă. 
Sinarhistii, însă, păreau să fie doar o fantezie brodată pe legende 


4 Charles de Gaulle a creat, la Londra, în timpul celui de-al Doilea Război Mondial 
mişcarea de rezistenţă „Franţa Liberă” (n.t.). 

templiere, parte dintr-o campanie murdară împotriva guvernului 
de la Vichy generată fie de francezii liberi înainte de eliberare sau 
de „a cincea coloană” formată din liberalii aflaţi în sânul regimu- 
lui de la Vichy. 

Dacă opera lui Saint-Yves d'Alveydre nu a reuşit să creeze o 
mişcare politică, ea a fost muza fanteziştilor care au continuat să 
fie bàntuiti de obsesii legate de legendele templiere în secolul al 
XX-lea. Poetul simbolist Victor-Emile Michelet a adunat toate teo- 
riile lui Saint-Yves d'Alveydre în volumul Le Secret de la 
Chevalerie (1930), in care este preluată fascinația faţă de idolul 
Baphomet, poetul susţinând printre altele şi că Templierii pusese- 
ră bazele Adunării Legislative Franceze. Michelet s-a dovedit mai 
degrabă un poet creativ decât un istoric atunci când a afirmat că 
oraşele portuare hanseatice din Evul Mediu erau conduse de dru- 
izi, lucru care însă nu i-a oprit pe scriitorii generaţiilor următoare 
să considere aceste rătăciri fanteziste drept relatări concrete de- 
spre trecut. 

Documentându-se din textele lui Saint-Yves d'Alveydre, Louis 
Charpentier, în „istoria“ sa scrisă în 1967, Les Mystères Templiers, 
a scris că Sfântul Bernard făcuse o pauză de la redactarea Regulii 
Templierilor pentru a-i trimite pe cavaleri la lerusalim ca să aducă 
în Europa celebrul Chivot al Legii“! îngropat sub podeaua sediului 
lor, în Templul lui Solomon. Misiunea suna a profanare sau furt în 
dauna conducătorului cetății lerusalimului. Templierii lui 
Charpentier erau arhitecţii catedralelor gotice europene, pe care 
le finantau datorită practicilor alchimice şi cu argintul importat din 
continentul american cu trei sute de ani înaintea descoperirilor lui 
Cristofor Columb. 

Chivotul fusese adus în portul La Rochelle şi, potrivit unor lu- 
crări publicate în anii '60 şi '70, prada zace îngropată fie în Gisor, 
fie în Tomar, în Franţa. Documentarele TV au exploatat aceste 
teorii cu neruşinare. 


+! Biblicul Chivot al Legii este o cutie de lemn poleită cu aur pe care Moise a construit-o la 
porunca lui Dumnezeu. Ea găzduieşte tablele pe care sunt scrise cele zece porunci (n.t.). 

David Hatcher Childress, un istoric obscur care ar putea fi 
mai degrabă un romancier, crede că Templierii descoperiseră Lu- 
mea Nouă cu un secol înainte de a o face un alt presupus Templi- 
er, Cristofor Columb. 

În lunga sa introducere la cronica victoriană a lui Charles G. 
Addison Istoria Cavalerilor Templieri, Childress afirmă că prinţul 
Henry Sinclair, stăpân peste insulele Orkney din nordul Marii Bri- 
tanii, era Mare Maestru al Ordinului în anul 1398 atunci când l-a 
angajat pe celebrul explorator şi priceput cartograf Nicolo Zeno să 
piloteze nava sa de pe insulă spre regiunea americană denumită 
astăzi Noua Scotie. (Potrivit lui Childress, Cristofor Columb a folosit 
un veac mai târziu hărţile lui Zeno pentru a ajunge în America). 
Ca un pelerin din vremuri străvechi, prinţul căuta un refugiu pen- 
tru proscrişii Templieri într-un ţinut nelocuit. Henry aduse cu el 
300 de colonişti Templieri şi construi un castel pentru a se adă- 
posti în Noua Scotie. Childress nu ne dezvăluie soarta coloniştilor 
sau a acestui Roanoke“? canadian. După ce petrecu iarna în Nova 
Scotia, flota prinţului Henry, care era finanțată din presupusa co- 
moară a Templierilor pe care nimeni nu a reuşit să o găsească, 
navigă de-a lungul coastei de est a Americii de Nord. Potrivit 
afirmațiilor lui Childress, chipul sculptat în piatră descoperit la 
Westford, statul Massachusetts aparţine cavalerului James Gunn, 
unul dintre prietenii prinţului Henry şi membru al expediției aces- 
tuia. 

În 1992, un descendental prinţului, Andrew Sinclair, publică o 
carte, Sabia şi Sfântul Graal, cu scopul de a dovedi că strămoșul său 
făcuse călătoria în America cu aproape un veac înaintea lui 
Cristofor Columb. 

Un alt istoric şarlatan, Michael Bradley, pretinde că a găsit lo- 
cul de veci al legendarei comori a Templierilor localizat în Nova 
Scotia. Bradley descrie un tunel făcut de mâna omenească la o 
adâncime de peste 30 de metri care se intersectează cu alte tuneluri 


12 Roanoke este prima colonie englezească în Lumea Nouă, în secolul al XVI-lea (n.t.). 

de acces în centrul provinciei Oak Island. Aventurierii au cheltuit 
milioane de dolari încercând să găsească acest tunel care se află 
sub apă şi este supranumit „groapa cu bani“ pentru că este locul de 
veci al tezaurului Templierilor. Până acum, canalul de televiziune 
Discovery Channel nu a făcut nicio vizită acestui loc, deşi Fox 
Network se arăta interesat. 

Istorici legitimi spun că tunelul a fost construit de piraţii seco- 
lului al XVII-lea, care îşi depozitau prada acolo, dar Sinclair şi 
Michael Bradley insistă amândoi în cartea Sfântul Graal dincolo 
de Atlantic (1988) că tunelul fusese construit de prinţul Henry şi 
pelerinii săi persecutați, cu 200 de ani înainte ca piraţii englezi să 
se folosească de această gaură subterană. Pe lângă tezaurul Templi- 
erilor, „groapa cu bani“ mai conţinea şi documente în care erau 
specificaţi descendenţii biblicului rege David, cât şi descendenţii 
lui lisus. Aceste documente ar duce la concluzia că ambele per- 
sonaje biblice aveau legături de sânge cu regii francezi din dinas- 
tia Merovingienilor. Un lucru extrem de important, aceşti fante- 
zişti bănuiesc că limanul doldora de comori nu adăpostea numai 
Sfântul Graal, ci şi o altă comoară templieră, descoperită în pă- 
mântul lerusalimului, Chivotul Legii. 

Soarta altor Templieri nu a asociat legende atât de năucitoare, 
dar aceştia au fost amplu cercetaţi de istorici de marcă. În 1522, 
ramura prusacă a Templierilor germani, Cavalerii Teutoni, s-au 
declarat laici, au repudiat Roma şi au acordat sprijin lui Martin 
Luther. Războinicii papei şi reprezentanţii lui în Ţara Sfântă trecu- 
seră la religia protestantă — poate ca un act de supremă răzbunare 
împotriva unui papă corupt, marionetă în mâna lui Filip cel Fru- 
mos, papa Clement al V-lea. 

Câteva ritualuri templiere, în mod special în Scoţia, acolo un- 
de Ordinul Templier nu a fost niciodată oprimat, au continuat să 
fie ţinute în ceremonii discrete de către moştenitorii lui repudiati, 
francmasonii, susţin zeloşi ai organizaţiei. 

Cum mulţi dintre părinţii fondatori ai Americii erau francma- 
soni, istorici obscuri susţin că Statele Unite datorează propria exis- 

tentä versatilului ordin al călugărilor războinici, care nu s-au putut 
salva pe ei înşişi, dar au reuşit să salveze coloniile americane de 
sub opresiunea britanică. Elemente tradiţionale ale Templierilor se 
păstrează până în zilele noastre în organizaţii de tip ,frätie“ pre- 
cum Lojile Masonice, Cavalerii lui Columb sau Grupul Shriners“?. 

Succesorii spirituali ai Templierilor, însă, nu au moştenit ave- 
rea lor care se încăpăţânează să rămână nedescoperită, depozitată 
în siguranţă în proza fabuloasă a unor scriitori prea înfierbàntati, 
care se pretind a fi istorici. 

Dacă istoricii şarlatani au folosit mitul Templierilor pentru a-şi 
vinde cărţile, majoritatea romancierilor sfârşitului de secol XX ofe- 
ră un cadru mult mai verosimil acestor călugări, în lucrările lor de 
ficţiune. Marele romancier englez Lawrence Durrell în cartea sa 
Monsieur creionează la fel ca si creativul von Hammer-Purgstall si 
Nicolai o legătură a Templierilor cu gnosticii sau cu ofitii. Ineluc- 
tabilul Baphomet ridică si el capul în romanul lui Durell. În 1966, 
Thomas Pynchon scrie clasicul, de-acum, roman Strigarea lotului 
49 în care prezintà o societate ocultà a Templierilor în America 
zilelor noastre. Romancierul italian Italo Calvino era de părere că 
Templierii medievali au constituit un subiect de inspiraţie pentru 
falsurile istorice, satirizându-le ritualurile misterioase, acuzându-i 
de un solipsism“* care i-a purtat către inevitabila distrugere. 


*K 


O combinaţie flamboiantă între putere şi tragedie, o fabulă cu 
morală care atinge punctul culminant prin acuzaţii de imoralitate, 
povestea Cavalerilor Templieri încă mai răscoleşte imaginaţia popu- 
lara, fascinându-l pe cititor cu istoricele si autenticele lor fapte de 
seamă, dar şi cu legendarele lor reincarnări. 


4 O anexă a francmasoneriei, grup cunoscut pentru celebrele „Spitale Shriners pentru 
Copii“, instituţii nonprofit pe care grupul le administrează (n.t.). 

“1 Concept filosofic potrivit căruia singura realitate este omul şi conştiinţa lui, iar restul 
lumii există numai în conştiinţa individului (n.t.). 

Templierii sunt o oglindă de tip Rorschach, de multe ori o ca- 
să a surprizelor din care răsuflă nu filosofia lor, ci a examinatorilor 
lor. De-a lungul secolelor ei au reprezentat aproape orice pentru 
oameni: locul lor în politică sau polemică era atât de elastic încât 
au fost plasați în orice zonă a spectrului politic, în funcţie de ne- 
voia oricărui politician, om de ştiinţă sau polemist. Istoriografii 
docti i-au găsit la fel de irezistibili ca şi sarlatanii. Templierii rămân 
la fel de contemporani ca şi ritualurile secrete ale scäpätatilor din 
clasele înalte cărora le mai place să se îmbrace în costume ridicole şi 
să participe la ceremonii semireligioase. (Diverşi membri ai mo- 
narhiei britanice au condus organizaţia Masonilor Templieri în 
această ţară în timpul secolului al XX-lea). 

Plecati de mult de pe scena istoriei — oare? — aceşti călugări 
războinici continuă să supravieţuiască în legende şi mituri sau în 
documentarele televiziunii. 

Găsirea adevărului va rămâne, fără îndoială, o iluzie sau ceva 
la fel de imposibil precum descoperirea Sfântului Graal... 

